
JjlLidőn öt évvel ezelőtt a magyar alkotmány 
helyreállíttatott, a törvényhozás újra megnyílt mezején 
a nemzet egy nagy forradalom félbenszakadt rombolá- 
saival s befejezetlen alkotásaival állt szemben. Az adott 
viszonyok és nem ignorálható tények, a kor fejlődése 
és két évtized mulasztásai azon feladatot tűzték Ma- 
gyarország elé: a forradalom művét úgy a rombolás- 
ban, mint az alkotásban befejezni. A magyar ország- 
gyűlés 1867. februártól kezdve, nem névleg, de tény- 
leg, alkotmányozó gyűlés volt. Az elmúlt öt év tör- 
vényhozásának alig volt fontos ténye, mely ne a 
múltból ránk maradt viszályok kiegyenlítésében, régi 
visszaélések beszüntetésében, százados szükségek kielé- 
gítésében vagy oly alkotásokban állt volna, melyek 
számára előbb a tért a múlt rombadőlt hagyományai- 
tól meg kellett tisztítani. 

Szerencsére a monarchia békéje meg volt őriz- 
hető, s a nemzet ez öt évet kizárólag az uj szervez- 
kedésre, egy uj existentia alapjainak lerakására fordít- 
hatta. Végtelen tanulságos látnunk: mikép foglalja el 
egy nép a tevékenység mezejét, melyről évtizedek erő- 
szaka leszorítá, miként működik teljes, felszabadult 
erejével saját újjáteremtésén, miként használja fel ki- 
tartása s bátorsága diadalát, miként tud szakítani a 
múlt balságos maradványaival s felhasználni annak 
életképes hagyományait, miként bírja a jelent össze- 
kötő kapocscsá tenni az egymástól annyira különböző 

múlt és jövő között. Mert ha nincs ugrás a termé- 
szetben, nincs a politikában sem; s ami itt annak lát- 
szik, nem más, mint az események rohamos haladása 
bizonyos irányban, melyek csak azáltal lettek erősza- 
kossá, mert sokáig erőszak által gátoltattak a fokoza- 
tos haladásban. 

S miután a feladat 1867-ben az volt: kibonta- 
kozva azon zavarból, melyben egy lehetetlenné vált múlt 
hagyományai, 'a nem ignorálható jelen követelményei, 
egy forradalom félbenszakadt műve s két évtized ha- 
lomra gyűlt tényei valóságos chaoszszá keveredtek 
össze, — államintézményeinket oly alapokra rakni le, 
melyek öszhangzásban a kor tényeivel és igényeivel, 
Magyarország állami létét biztosítsák s szabadságának 
és fejlődésének szabad tért nyissanak, — ma azon 
kérdés áll előttünk: 

váljon sikerült-e ez, és mennyire? miként hasz- 
náltuk fel ez öt évet intézményeink újjáteremtésére? 

Mindnyájan láttuk, sokan közölünk szerepeltek 
azon eseményekben, melyek e kérdésre a feleletet meg- 
adják. Nincs Magyarországban valamirevaló polgár, 
ki ha egyébbel nem, reményeivel s aggodalmaival részt 
ne vett volna a lefolyt évek ama nagy küzdelmében, 
melyben állami létünket és szabadságunkat a biztos- 
ság garantiáival ellátott intézményekre törekszünk 
alapítani. 

Váljon nem felesleges munka, nem oktalan kisér- 
let-e ily viszonyok közt „históriát" írni azon nemze- 
dék számára, mely azt megalkotá? 

Háborúban a harcosok legnagyobb része nincs 
azon helyzetben, hogy Ítéletet mondhasson az egész 
hadviselés felett, mert annak csak azon részleteit is- 
merheti kellőkép, melyekben közvetlenül részt vett. 

A vezérek viszont, kik oly positiót foglalnak el, mely- 
ről a műveletek minden részleteit áttekinthetik, képte- 
lenek reá, mert nem bírnak a szükséges elfogulatlan- 
sággal oly események megítélésére, melyekben saját 
tevékenységük nyilatkozik. 

így a politikában is. 

Ezért hiszem, hogy egy részrehajlatlan szemlélő, 
ki a lefolyt küzdelmeket nem valamely párt szem- 
pontjából, hanem az ország érdekeinek objektív állás- 
pontjáról tekinti, nem cselekszik felesleges dolgot, mi- 
dőn megkísérti vázlatát adni a felszabadult Magyar- 
ország első félévtizedének. Elismerem, merész vállalko- 
zás ily közel fekvő időről történetet írni. Teljesen az 
nem is sikerülhet. De ha sikerült az események tárgyi- 
lagos elbeszélése, a szereplők részrehajlatlan megítélése 
által oly képet adnom a lemult évek történetéről, mely- 
ből némi hasznos tanúságokat vonhatunk le a jövőre, 
úgy elértem célomat. 

És ha egyátaljában jogosult e kísérlet, ágy leg- 
jogosultabb kétségkívül ma, midőn az 1869— 72-diki 
országgyűlés már befejeztetett. Tartsunk tehát rövid 
pihenőt, s mielőtt a jövőben követendő politikánk 
felett határoznánk, idézzük vissza emlékezetünkbe a le- 
folyt öt év eseményeit, hogy lássuk, váljon helyes 
volt-e a politika, melyet a múltban követtünk? s hogy, 
a mennyiben nem lett volna helyes, miként lehet a 
jövőben az elkövetett hibákat jóvátenni, a mulasztáso- 
kat helyrepótolni? 

1872. april 20-kán. 

A. Bach-rendszertől sem jóakarói, sem ellenségei 
nem vitathatják el, hogy demokratikus volt, — a maga 
módja szerint. Megvalósító az 1848-iki forradalomnak 
néhány ez irányban tett, de még papiron maradt nagy 
fontosságú vívmányát. Behozta a közteherviselést, adott 
úrbéri pátenst, s az ősiségi pátens és a polgári tör- 
vénykönyv életbeléptetése által véget vetett az aristo- 
kratikus magyar magánjog uralmának. S demokratikus 
volt nemcsak rendszabályai hozatalában, hanem azok 
alkalmazásában is. A Bach-korabéli hivatalnokoknak 
utasításul volt adva, hogy a mennyire csak lehet, az 
alsóbb néposztályoknak fogják pártját a felsőbbek 
ellen. A politikai üldözés mezején a grófi vagy bárói 
korona ép oly jelentéktelen volt 1850 után, mint je- 
lentékeny 1848 előtt; jsőt a barrikádokról került pre- 
miernek különös kedve telt benne, százados nevek 
hordozóinak nyakára hágni plebejus talpával. 

A parvenü báró, a néptribunságról felkapott ab- 
solut miniszter, ki az osztrák kormányban addig pél- 
dátlan fitymálással bánt el az ősrégi, büszke magyar 
aristokratiával, ily módon nem lehetett népszerű ember 
a magyar toryk szemében. A Bach-rendszernek ekként 

ellensége lett nemcsak azon hazafias része a magyar 
aristokratiánák, mely egynek érzé magát a nemzettel, 
mely Wesselényiben, Széchenyiben, Batthyányban s 
másokban hű harcosokat és megbízható vezéreket adott 
a nemzetnek, hanem ellensége lett azon, Bécs és Róma 
felé gravitáló része is, mely az osztrák kormányt, a 
míg nemcsak absolut, de aristocratikus is volt, min- 
denben támogatta Magyarország ellenében, mely még 
pár évvel előbb, 1847-ben is megkísérté Magyaror- 
szágnak a Metternich-féle Austriába olvasztását. 

Ezen, az aristokratia iránt tekintettel nem levő, 
tehát „minden szentet lábbal tapodó* 4 absolutismus 
ellen a magyar conservativek határozott oppositiót 
képeztek. Az olasz háborúig azonban ez oppositiónak 
nem volt politikai fontossága. Súlyt csak akkor nyer- 
hetett, midőn Bach báró elbocsáttatott s a külcsapások 
és benső elégül etlenség tanácsosnak mutatták megki- 
sérteni a Magyarországgal való kibékülést. 

A magyar conservativek 1860. októberben hata- 
lomra kerültek, s megkisértették a kiegyenlítést. 

De ügyöket elválasztották a nemzet ügyétől. A 
Pesti Napló, Deák Ferencz közlönye, 1860. novem- 
berben kitűzte a 48-as zászlót, melyet a nemzet csak- 
hamar magáénak fogadott. E nemzeti politika ellené- 
ben a conservativek az októberi diploma keresztülvi- 
telét vállalták magokra. Nyiltan támogatták e diplomát, 
mely kedélyes bonhomiával megtagadta Magyarország 
állami önállását, és csinált belőle tartományt, melynek 
joga van némi „autonómiára"; s midőn gr. Apponyi 
György 1861-ben a június 30-iki leirattal Pestre jött, 
vele együtt rendelet érkezett a budai hadparancsnok- 
sághoz, hogy szükség esetén fegyveres hatalommal is 
támogassa a nemes grófot azon országgyűlés feloszla- 



Digitized by LjOOQ IC 



— 6 — 

tásában, melynek egyik háza szerencsés volt benne el- 
nökét tisztelhetni. 

E készség azonban a Bécsben hangadó osztrák 
államférfiakat nem bírta eléggé meghatni. A conserva- 
tivek „nem kellettek" sem a nemzetnek, sem a kor- 
mánynak, s egy meghiúsult kísérlet után kénytelenek 
valának az ügyek vezetését a magyar aristokratia egy 
további árnyalatának engedni át. 

Szerencsére aristokratiánk az efféle „árnyalatok- 
ban" nem szenved hiányt, s igy a nemzetnek megvolt 
azon vigasztalása, hogy az 1861-iki országgyűlés fel- 
oszlatása s a rákövetkezett provisorium ismét fényes 
történelmi nevek auspiciuma alatt mehetett végbe. 

Az országgyűlés el vala oszlatva. A megyékben 
nemalkotmányos főispánok kinevezték a tisztikarokat. 
Katonai helytartó székelt Budán s a közös hadsereg 
naponként uj babérokat aratott az adóexekuciók meze- 
jén. A sajtó el vala nyomva, a hirlapirók egymásután 
a Károly-kaszárnyába vándorolva élvezték gr. Pálfly 
Mór vendégszeretetét. Törvény nem létezett. És, bár 
az absolutismus emberei mindig a „rend" nevében 
szokták a szabadságot megfojtani, bár az 1861-iki pro- 
visorium céljául szintén csak a rend helyreállítása tű- 
zetett ki, soha a rendetlenség nem volt Magyarország 
közigazgatásában nagyobb, mint e négy éves kivételes 
állapot alatt, hacsak a rendszerré vált corruptiót nem 
akarjuk az állami re nd nevével feldíszíteni. 

Az eredmény, melyet e provisorium felmutatni 
bírt, olynemű vala, hogy jobb lett volna a kor- 
mányra nézve, ha elmarad. Mert azon néhány erdélyi 
képviselő, ki ott szégyenkezett a birodalmi tanács pad- 
jain, csak annál kirívóbbá tette a kormány politikájá- 
nak teljes fiaskóját Magyarországon. 

E provisorium nem a conservativek műve volt. 
Ők akarták a kiegyenlítést. De a mód, melyen akar- 
ták, lehetlenné tette azt, amit akartak. 

Kiegyenlítést akartak az októberi diploma, vagy, 
mint utóbb kitűnt, az 1847 értelmében, 

E kiegyenlítést a nemzet, mely Deáktól jelszavává 
fogadta a 48-iki törvényeket, határozottan elvetette. 
Az osztrák kormány, mely februári chartájával még 
az októberit is meghazudtolta, sokalta. A conservati- 
vek sem alul, sem felül nem bírtak támaszszal. Buk- 
niok kellett. 

A nagy politikai hiba, melyet októberben kezdett 
szereplésökben elkövettek, abban állt, hogy oly pro- 
grammot akartak megvalósítani, mely rajtok, vagyis 
egy csekély cliquen kivül nem kellett senkinek. 

Hogy a sikernek csak némi reményével is mű- 
ködhessenek, el kellett volna fogadniok a nemzet pro- 
grammját, melyet összes Magyarország népe támo- 
gatott. 

Valószínű, hogy, ha ezt teszik, 1860-ban még 
kormányra sem hivatnak; vagy ha igen, Schmerling 
felülkerekedése után még gyorsabban buknak meg. 
Valószínű, hogy ez által a kiegyenlítés 1861-ben épen 
úgy meghiúsult volna, mint meghiúsult így. De nem 
lehetetlen, hogy sikerült volna Magyarország követe- 
léseinek igazságos, sőt a monarchiára nézve szükséges 
és üdvös voltát döntő körökben bebizonyítaniok ; és 
kétségtelen, hogy a koronát megkímélték volna ama 
csalódástól, melyet éveken át táplált, hogy t. i. Ma- 
gyarországgal lehet más alapon is, mint a törvényes 
48-ikin, kibékülni. 

Nem tették, és ezáltal bukásukat megfosztották 
azon dicsőségtől, mely hasonló körülmények közt a 

bukással jár; és a koronát ugy, mint az osztrák állam- 
férfiakat megerősítették azon tévhitben, mely szerint 
Magyarország kész árúba bocsátani alkotmányát. Mert 
ezt kívánta implicite az októberi diploma, ezt nyíltan 
a februári pátens, melyért a conservativek szintén 
részt vettek a felelősségből. És 1861-től 1864-ig senki 
sem remélte volna, hogy Magyarország becsalható a 
birodalmi tanácsba, ha a conservativek el nem hitetik 
Bécsben, hogy a 48-iki záázló nem egész Magyaror- 
szág symboluma. 

És Bécsnek e reménye, mely a conservativek 
1860 — 61-iki szerepléséből új tápot merített, egyik leg- 
nagyobb akadálya volt a kiegyezésnek. 

A bécsi kormány, a birodalmi tanács többségére, 
támaszkodva, miután az egyenes reichsrath-választá- 
soknak Magyarországon elrendelésébe a korona belé 
nem egyezett, a kiéheztetés eszközéhez nyúlt. Schmer- 
ling felállítá a jogvesztés elméletét, mely szerint 
Magyarország régi jogait az 1848 — 49-iki harcban el- 
vesztette, s a birodalmi tanács tapssal fogadta az ál- 
lamminiszter körmönfont okoskodását, nem gondolta 
meg, hogy, ha ez elmélet helyes, akkor a dynastia is 
csupán a hódítás ingatag jogcímén uralkodik Magyar- 
országon, akkor Magyarországnak, amint ereje van, 
joga is van Ausztriától elszakadni. Tapssal fogadta a 
miniszter jelszavát is, ki nyíltan hirdette, hogy „vár- 
hat", teljesnek nyilvánítá magát, ami sohasem volt, és 
remélte, hogy e fiktió alapján képes lesz a monar- 
chiát alkotmányosan újjászervezni. És váljon csodál- 
hatjuk-e e reményt az osztrák politikusokban, midőn 
maguk előtt látták Magyarország legfényesebb nevei- 
nek hordozóit, kik a 48-iki törvényeket ép ugy per- 
horreskálták, s a nemzet követeléseit ép oly veszélye- 

seknek hirdették a .monarchiára nézve, mint Schnier- 
ling úr és engedelmes többsége? 

Magyarország ismét a passiv oppositióra vala 
utalva. De a provisorium alatti passiv oppositió sok- 
ban különbözött a nemzetnek a Bach-rendszer irányá- 
ban tanúsított magatartásától. A forradalom után a 
kétségbeesés vett volt erőt a nemzeten. Ez az egye- 
seket végletekre hajtá. Voltak, akik teljesen lemond- 
tak a nemzet jövőjéről, voltak a kik csak új forradalom- 
tól remélték a már nem valószínű menekülést. A va- 
lódi remény, mely nyugalmat ád és munkásságra 
bíztat, csak kevés erős lélekben élt. 

Nem igy 61 után. A külesemények megingatták 
az absolut kormányt, s az 1861. év rövid politikai élete 
bebizonyítá, hogy a nemzet távolabb áll a politikai 
haláltól, mint bármikor. Az 1861. év átalánossá tette 
ismét a reményt. Deák második felirata, melyet a 
képviselőház aug. 8-kán egyhangúlag fogadott el, 
mérsékletet öntött ismét a kedélyekbe, és helyre- 
állítá az egyetértést. Es ezek valának az 1861 — 
65-iki passiv ellenállás jellemző vonásai. 

Az összes nemzet a második feliratot fogadta 
programmjává ; s azon szilárd, de mérsékelt magatar- 
tás, melyet négy éven át tanúsított, megkönnyité a 
Schmerling-kormányra nézve betelj esitenie a felbomlás 
azon természetszerű processusát, melynek csiráját már 
keletkezésekor magában horda. 

A birodalmi tanács többsége 1864 — 65 telén az 
államminister ellen fordult. Schmerling állása megin- 
gott. Ekkor Deák Ferenc elérkezettnek találta a pilla- 
natot, üterére tapintani a koronának és közvélemény- 
nek egyszersmind. Megírta a hires „húsvéti cikket", a húsvéti 
mely 1865. april 16-kán a Pesti Naplóban megjelent Cl ^' r . \™ 5 ' 



Digitized by LjOOQ IC 



— 10 — 

s Magyarország álláspontját a kormánynyal szemben 
kifejté. Egy magyar báró bemutatta a Napló e szá- 
mát a császárnak, ki a cikket elolvasván, nem titkol- 
ható örömmel vette a hirt, hogy az Deák tollából 
eredt. Hasonló sensátiót költött e cikk a nemzetben. 
Ez egy hirlapi cikk uralkodó és nép közt oly termé- 
keny magját vetette el a bizalomnak, mely többé ki 
nem volt irtható. Hatása bizonyítá, hogy a lelkek már 
megértek a kibékülésre. 

A közeledés, melyet Deák felszólalása a szelle- 
mekben létrehozott, csakhamar tényekben nyilvánult. 
Júniusban a császár Pestre jött a gazdasági egyesület 
8é JJJJj£j] f kiállítását megnézni; s a bizalom és ragaszkodás né- 
hány ösztönszerűleg váltott szava elég volt a Schmer- 
ling-kormány megbuktatására. 

A nemzet ékesszóló bizonyítványát adta politikai 
érettségének, s a császár elhatározá magát egy uj 
kisérletre. 

Néhány héttel utóbb ismét a conservativek ültek 
a kormányon és most szabad kézzel működhettek. Ok 
adták az irányt a ministeri tanácsban, s nem kellett 
többé centralista osztrák ministerek ellen küzdeniük, 
mint 1861-ben. Amit ezentúl tettek, tisztán saját meg- 
győződéseik és képességeik szerint tették. 

A kormány összehítta az erdélyi országgyűlést, 
mely törvényesen nem létezett többé, az unió megvi- 
tatására, mely már törvény volt, s melyet végrehaj- 
tani kellett volna, nem megvitatni. 

Nem állitotta vissza a megyéket, melyek nélkül 
Magyarországon alkotmányos élet nem volt képzelhető. 

A nemzet Deák és társainak mérséklő hatása alatt 
szó nélkül tűrte e törvénytelenségeket. A kormány 
nem panaszkodhatott, hogy az ország nem méltányolja 

helyzete nehézségeit. Az 1865-iki kormány iránt, mely- 
nek politikáját nem osztá, oly előzékenységgel, oly 
bizalommal viseltetett, minővel alkotmányos kormányok 
is ritkán dicsekedhetnek. 

Magyarország békülékeny hangulatát osztá Erdély 
is, melynek gyűlése lehető mérsékelt hangon sürgette 
az uniótörvény végrehajtását s Erdélynek a pesti or- 
szággyűlésre meghívását, ami végre december 15-kén 
meg is történt. 

Időközben a septemberi manifestum felfiiggeszté 
a februári chartát, s a magyar országgyűlés meg- 
nyittatott. 

A trónbeszéd meghozta a conservativek pro- A te * nb °- 
grammját. Elfogadta kiindulási pontul a pragmatica dec. 
sanctiót, de a közös ügyek fogalmát kelletén túl ter- 
jeszté, a 48-iki kormányforma megváltoztatását s a 
királyi hatalmat korlátozó 48-iki törvények revisióját 
követelte. 

A conservativek nem tanultak s nem feledtek 
semmit. 

, Ez a trónbeszéd nem elégíthette ki a nemzetet. 
Az egyetlen haladás, mely belőle szólt, a jogvesztés 
elméletének feladása s a pragmatica sanctio elismerése 
volt. Ezeken kivül a trónbeszéd követeléseivel ugyan- 
azon ponton állt, melyet a conservativek 1861-ben 
elfoglaltak. 

Szerencsére Deák szava példátlan befolyással bírt 
a nemzet közvéleményére. A képviselő jelöltek kevés 
kivétellel Deák nevével s politikájával zászlajokon 
léptek választóik elé, s ennek aegise alatt nyerték 
mandátumjokat. Deák tekintélye és népszerűsége oly 
általános volt, hogy az országgyűlés elején sokan le- 
hetlennek tárták pártok keletkezését. A Hon roszallta 

a Deákpárt megalakulását, mert „a baloldal is Deák 
elveit vallja." De Deák azon reményben, hogy a tör- 
vényhozás nem lesz kénytelen a követelések meddő 
terére szorítkozni, melyen a nézetegység fentartása a 
nemzetben előrelátható volt, jókor hozzálátott elvbará- 
tainak egyesítéséhez, s pártja 1865-ben kétakkora volt, 
mint 1861-ben. 
az eiső fei- ^ trónbeszédre adandó válaszul Deák 1866. febr. 

irat. 18CC. 

febr. 8-kán egy felirati javaslatot terjesztett a képviselőház 
elé. A Deákpárt s a 61-iki határozati párt, melyek 
30 — 40 tag kivételével az egész házat magokba fog- 
lalták, pártolták a jayaslatot, s az egyhangúlag elfo- 
gadtatott volna, ha a conservativek fel nem szólalnak 
ellene. Megtették. Megtámadták a javaslatot a kor- 
mány álláspontjáról s tiz napig tartó vitát idéztek elő. 
Bartal György és gr. Apponyi György voltak vezér- 
szónokai a csekély párttöredéknek. Ellenökben Eötvös 
és Ghyczy, Andrássy és Tisza, Szentkirályi és Som- 
sich és mások keltek fel a nemzet álláspontjának vé- 
delmére s minden beszéd egy-egy csatavesztés volt a 
kormányra nézve. Végre február 22-kén Deák szólalt 
fel, s a conservativek által hirdetett opportunitási po- 
litika ellenében a jogfolytonosság eszméjét a legragyo- 
góbb beszédek egyikében védte, melyek a képviselő- 
házban valaha tartattak. Parlamenti vita ritkán hozott 
pártnak ily nagy szabású diadalt. A conservativek 
minden álláspontjukból kiverve, kénytelenek valának 
letenni a fegyvert, s a felirati javaslat, mely ellen oly 
nagy szenvedélylyel kezdték meg a harcot, végre 
ellenmondás nélkül elfogadtatott. Még a conservativek 
nagy része is ráadta szavazatát. 

A feliratban, mely a képviselőházban febr, 26-kán 
hitelesíttetvén, a Budán időző uralkodónak átadatott, 

a képviselőház mindenekelőtt köszönetet mondott neki 
alkotmányos szándékaiért. Elismerte, hogy a trónbe- 
széd könnyített a helyzet neliézségein, elismerte a 
közös ügyek létezését, sőt megígérte, hogy haladékta- 
lanul hozzá fog látni e tárgyban egy javaslat készí- 
téséhez. Kijelenté örömét afelett, hogy az uralkodó 
Austriában is vissza akarja állítani az alkotmányos 
életet, s e körülmény figyelembevételét igérte. Köszö- 
netet mondott a horvát és erdélyi ügyben tett lépé- 
sekért s elnézést és bizalmat igért a kinevezendő ma- 
gyar ministeriumnak. De más részt az októberi diplo- 
mát és februári pátenst határozottan elvété; kivánta, 
hogy a pragmatica sanctio feltételei az uralkodó által 
is teljesíttessenek; kijelenté, hogy a közös ügyek elis- 
merése mellett fenn akarja tartani Magyarország állami 
önállását, az 1848-iki törvények revisióját a felelős 
kormány kineveztetése előtt megtagadta, követelte en- 
nek kinevezését, Fiume s Dalmátia visszacsatolását, a 
száműzöttek haza bocsátását, a megyék helyreállítását 
s áltáljában a jogfolytonosság elvének gyakorlati elis- 
merését. 

Senki sem lehetett s nem is volt kétségben az 
iránt, hogy e felirat a nemzet kilencvenkilenc szá- 
zadrészének nézeteit fejezi ki. De a conservativek nem 
akartak az ország szava előtt meghajolni. Nem érték 
be azon éclatans vereséggel, melyet a képviselőházban 
szenvedtek, s átvitték a nemzet elleni harcot a felső- 
házba, oly térre, melyen még a formaszerinti győze- 
lem is vereség vala. 

Külön feliratot indítványoztak a felsőház részé- 
ről, mely a képviselőházét leszállítsa. A vitában, mely 
e kérdés felett kifejlett, 1866. februárban, az aristo- 
kratikus gőg és vallási türelmetlenség oly szenvedély- 

lyel támadták meg az 1848-iki törvényeket, Magyar- 
ország állami létének törvényes alapját, mely a meg- 
döbbent közönséget Agyelmezteté reá, hogy van még 
az országban párt, melylyel egykor heves harcot kel- 
lend vívnia a 48-iki eszmékért A papok mind a con-- 
servativekkel szavaztak s a külön felirat elfogadtatott. 

A februári vitákban a conservativek compromit- 
tálták a kiegyenlítés eszméjét, midőn korona és 
nemzet közé állva, erre oly kiegyezést akartak ráerő- 
szakolni, melyet az sohasem fogadhatott el. 

Ennek dacára a képviselőház nem mondott le a 
reményről. A felirat kimondta volt, hogy a ház ja- 
vaslatot fog készíteni a közös ügyekről, s rögtön a 
felirat elküldése után 1866. febr. 28-kán Deák Ferenc 
LZZ w- e c ^ ra e S7 67 tagú bizottság kiküldését indítványozta. 
küld-e. Az indítvány március l-jén egyhangúlag elfogadtatott. 
Ekként a hibát, melyet a conservativek a trónbeszéd- 
ben s az országgyűlésen elkövettek, a képviselőház 
Deák vezérlete alatt, amennyiben hatalmában állott, 
jóvátette. 

Jóvátette annyira, hogy az uralkodó, közvetlenül 
a képviselőház felirati vitája után elhatározá magát a 
magyar ministerium kinevezésére, s már készen állt 
egy királyi leirat, mely az országgyűlést e tényről 
értesítse. 

A conservativek azonban minden erejöket megfe- 
szítették az alkotmány ezen egyedül teljes és^correct 
visszaállításának meggátlására, és gr. Eszterházy Mó- 
ricnak sikerült az uralkodó szándékát megmásítania. 

Az okmány, mely egy tollvonással véget vetett 
volna a három százados alkotmányküzdelemnek, meg- 
semmisíttetett, s helyette leküldetett a hírhedt már- 

ciusi leirat, mely még a trónbeszéd kedvező hatását is M . á ^ BÍ 
semmivé tette. 

A képviselőház, midőn a 67-es bizottmányt ki- 
ktildé, a gyakorlati térre lépett, melyen egyedül volt 
az alkotmánykérdés megoldható, A márciusi leiratban 
a kormány, ahelyett hogy e térre követné, folytatta 
az elméleti vitát az államjogi kérdések felett. Polemi- 
zált még oly követelések ellen is, melyek a feliratban 
nem foglaltattak. A trónbeszédben a korona egy lé- 
pést tett az ország felé, s a képviselőház a felirat és 
a 67-es bizottmány kiküldése által a közeledést vi- 
szonzá, — és a márciusi leirat még a trónbeszédnek 
is mögötte maradt. Élesebben mint az, támadta meg a 
48-iki kormányformát, s mindazon 48-iki törvények 
előleges revisióját követelte, melyek azóta végre nem 
hajtattak, mert „világrendítő mozgalmak pressiója alatt 
keletkezvén, a rögtönzés bélyegét viselik magokon. 14 

Ezt sem a trónbeszéd, sem az 1861. július 21-iki 
leirat nem kívánta; de kivánták a conservativek 1866. 
márciusban, 

E leirat után, mely határozott visszalépés volt a 
trónbeszéd álláspontjáról, a képviselőház, ha nem 
akarta az alkudozások fonalát elejteni, nem tehetett 
mást, mint folytatni a meddő vitát s a leiratot egy MáB £J w " 
uj feliratban megcáfolni. Midőn a második felirati ja- 
vaslat március 19-kén felolvastatott, a képviselőház 
közfelkiáltással akarta elfogadni, de a conservativek 
ismét megtámadták a nemzet követeléseit. S most már 
nemcsak megverettek, de megfutottak is. Mert miután 
a jogfolytonosság elve ellen intézett szenvedélyes kifa- 
kadásaik után némelyek névszerinti szavazást kíván- 
tak, a conservativ töredék meglapult és rászavazott a 

A felirat nem volt s nem lehetett más, mint a 
leirat pontonként való cáfolata. De e tekintetben Deák 
mesterművei alkotott benne. Az alkotmányosság alap- 
fogalmait oly elragadó ékesszólással s a logika oly 
elragadó hatalmával fejtegette, hogy e munkálatot 
bármely szabad nép politikai katekizmusául fogad- 
hatja. Nyiltan, tartalék nélkül kifejté az ország köve- 
teléseit, de egyszersmind kifejezte az országgyűlés 
készségét, a törvényes állapotba való átmenetelt lehe- 
tőleg megkönnyíteni. És intésül a korona számára, 
mely az Eszterházy Móricok veszélyes tanácsaira 
hallgatott, határozottan szakított mindazon aristokra- 
tikus és feudális igényekkel, melyek a magyar kiegyen- 
lítést saját céljaikra remélték kizsákmányolhatni. Deák 
s a képviselőház tudták, hogy a márciusi leirat bűne 
kizárólag a conservativek mesterkedésének eredménye 
volt; vállukon keresztül tehát a békejobbot egyenesen 
az uralkodónak nyújtották. 
Sőt tovább mentek. 

A 67-es bizottmányt a ház azért küldte ki oly 
jókor, hogy az javaslatot készitvén a közös ügyekről, 
nemzet és korona meggyőződjenek, hogy a fenforgó 
kérdéseket lehet minden félre nézve előnyös módon 
megoldani. E bizottmány most, a márciusi leirat da- 
a 15-öa ai- cár a, máj us 3-kán egy 15 tagú albizottságot válasz- 
muQkáiate. tott, mely gr. Andrássy Gyula elnöklete alatt rögtön 

hozzá is látott e munkálat elkészítéséhez. 
Acc-ikihá- Ily stádiumban volt a kiegyenlítés ügye, midőn 

a monarchia Porosz- és Olaszország által váratlanul 
megtámadtatott. E válságos helyzetben már az önfen- 
tartási ösztön is azt követelte volna, hogy szánja el 
magát a kormány azon rendszabályokra, melyek a 
birodalom belerejét megkétszerezték volna. Porosz- és 

Olaszország hatalmas szövetségesre számítottak Ma- 
gyarország elégületlenségében s az osztrák viszonyok 
zavart voltában, és hála a conservativ kormány böl- 
cseségének, nem csalódtak számításukban. A kormány 
elnapolta a magyar országgyűlést s vele együtt a nem- 
zet reményeit az alkotmány helyreállítása iránt; elna- 
polta ugyanakkor, midőn a 15-ös albizottság megje- 
lent közösügyi munkálata félreérthetlenül bizonyitá, 
miszerint Magyarország kész a monarchia hatalmi 
állásának fentartására minden lehetőt megtenni. A 
conservatívek a háborúba kevert uralkodót megfosz- 
tották egy kielégített Magyarország támogatásától; s 
Deák, midőn a königgratzi vereség után Bécsbe hiva- 
tott, kénytelen vala nyíltan kijelenteni a császárnak, 
hogy a jogaitól megfosztott Magyarországtól rendkí- 
vüli erőfeszítést várni nem lehet A pesti lapok parla- 
menti kormány kinevezését kívánták, felszólították a 
kormányt, adjon egy eszmét a népnek, melyért lelke- 
sülni tud, de a conservatívek még e kritikus napok- 
ban^ melyekben a monarchia létele forgott kockán, 
sem valának képesek saját érdekeikről a haza és mo- 
narchia javára megfeledkezni. Deák és Andrássy ered- 
ménytelenül hagyták el Bécset, s szemben a monar- 
chia alaposan összezavart viszonyaival, szemben min- 
den népei elégületlenségével a császárnak nem maradt 
más hátra, mint a lehető gyors békekötésben keresni 
menekülést az általános felbomlás veszélye ellen. 

A háború szerencsétlenül végződött. A július végén A ***«*. 

o J o eredményei. 

megkötött béke nehéz csapásokat mért a monarchiára. 
De a vereség, melyet a háromszázados bécsi politika 
szenvedett, egyszersmind egy szebb jövő csiráit rejté 
magában. Austria elveszte olaszországi birtokait, de 
ezáltal megszabadult egy tartománytól, melynek meg- 

tartása temérdek áldozatába került, melynek birtoka 
folytonos ellenséges helyzetbe hozta Olaszországgal s 
lehetetlenné tette a barátságos viszonyt Francziaország- 
gal. Kiszoríttatott Németországból, de ezáltal leszorít- 
tatott egyszersmind azon német politika teréről, mely 
a monarchia legjobb erejét problematikus külső célok 
javára absorbeálta, ezáltal felbomlott azon viszony 
Austria és Németország közt, mely, mint a história 
bizonyítá, lehetetlenné tette Magyarország állami önállá- 
sát. A porosz-olasz háború által Austria hagyományos 
európai szereplésének két ágától, az olasz és német 
politikától, elesett; és a viszonyok hatalma által arra 
utaltatott, hogy súlypontját és céljait ezentúl önma- 
gában keresse, hogy minden erejét önnön javára és 
felvirágzására fordítsa. 

, Erezte mindenki, hogy a prágai béke által az 
egyetlen fensŐbb politikai természetű akadály háritta- 
tott el a magyar kiegyenlítés útjából. A béke meg- 
kötése után az egész monarchia várta a magyar or- 
szággyűlés összehívását, s mintegy a dolgok természet- 
szerű következményének tekinté azt, hogy most már a 
magyar felelős ministerium kineveztessék. 

Csak a conservativek nem látták be, hogy a ma- 
gyar alkotmány helyreállítása most már nemcsak le- 
hetőség, de a megváltozott viszonyok közt első rangú 
politikai szükség a monarchiára nézve. Lapjaik a 
ttyekTIr^ háború alatt ugy, mint a háború után folytatták a 
a48-iid harcot a 48-iki alkotmány ellen. Mialatt a bécsi cen- 
Z\eí tralista lapok a maguk álláspontjáról támadták meg 
Magyarország követeléseit s a paritás elvét határozot- 
tan elvetették, a magyar conservativek lapjai, a Pesti 
Hirnök és Magyar Világ az ország érdekeinek 
hősies megtagadásával küzdtek a 48-iki kormányforma 

ellen. Nyíltan hirdették, hogy a parlamentáris rend- 
szer nem fér össze a pragmatica sanctióval s a közös 
ügyekkel; concessiókat kívántak a 15-ös albizottság 
közöstigyi munkálatán túl is a birodalmi egység s 
absolutismus javára, és augustusban új experimentu- 
mot helyeztek kilátásba, mely azonban nem kellett 
senkinek. És hogy minden kétséget eloszlassanak afe- 
lett, hogy egy clique rögeszméin kivül csupán annak 
uralom vágya vezérli politikájukat, végre hajlandók 
valának a 48-ból elfogadni a felelős kormányt, de nem 
a parlamentárist; jól tudva, hogy a parlamentáris kor- 
mányrendszer pártjukat visszahozhatlanul megfosz- 
tandja az uralkodás jótéteményétől. 

A conservativek átlátták, hogy az alkotmány 
visszaállitása véget fog vetni pártjuk dicsőségének, s 
rettenthetlenül folytatták a hatalomért való harcot az 
ország és monarchia rovására. Hétről hétre, hónapról 
hónapra halászta a kormány az országgyűlés össze- 
hívását, mintha csak célja volna elkeseríteni a nemze- 
tet, s megfosztani a reménytől, hogy követelései békés 
utön teljesíttetni fognak. A baloldali sajtó már meg- 
indította a harcot a Deákpárt közöstigyi munkálata 
ellen, s a kormány még mindig lavírozott, midőn min- 
den elveszett nap egy-egy argumentum vala a balol- 
dal kezében kiegyenlítés ellen. 

Másfél év alatt, melyben a conservativek korlát- Á ? 0, " ,erva - 
lanul uralkodtak a kormányban, egy lépéssel sem wegyezés. 
vitték előre a kiegyezés ügyét. Kormányzásuk egyet- 
len eredménye 1866. őszén az volt, hogy a bizalom, 
melyet az uralkodó ígéretei a nemzet lelkébe oltottak, 
tünedezni kezdett, hogy a kiegyezés ellenei az ország- 
ban napról napra szaporodtak, s a Pesti Napló kény- 

2* 

telén vala a kormányt a Deákpárt visszavonulásával 
fenyegetni, ha tovább folytatja halogató politikáját. 

Ily körülmények közt a nemzeté s első sorban 
azon férfiaké, kik után a közvélemény indult, vala az 
érdem, hogy az alkudozások fonala nem szakadt meg, 
mint 1861-ben. Deák a nemzetet mérsékelni, Andrássy 
az uralkodót megnyerni igyekezett, nehogy a nép 
türelmetlensége s a kormány csökönössége jóvá nem 
tehető összeütközésekre vezessenek. És sikerrel. Nemzet 
és korona mindinkább meggyőződtek róla, hogy a 
conservativek nem tényezői, de akadályai a kiegyen- 
lítésnek. Akarták a békét, de ugy, hogy Magyaror- 
szág azt a 48-iki vívmányok árán vásárolja meg. Ls 
miután kétségtelen vala, hogy az ország a forradalom 
vívmányairól lemondani nem fog, csakhamar kétség- 
telenné lőn az is, hogy a kiegyenlítés a conservativek 
segélyével nem, de ellenökben talán sikerülni fog. 

.ix. monarchia 1866. nyarán ritka látványt nyúj- 
tott a világnak: népet, melynek milliói eszélyesebbek, 
mint saját kormánya; absolut uralkodót, ki alkotmá- 
nyosabb érzelmű, mint egy alkotmányos eszmékben 
nevelkedett nemzet kebléből vett tanácsosai. Valamint 
a császár volt 1865-ben az első, kit a húsvéti cikk 
meggyőzött és bizalomra hangolt Magyarország iránt, 
úgy 1866-ban is ő volt a döntő körökben az első, ki 
átlátta, hogy a kiegyenlítés csak a magyar alkotmány 
teljes helyreállítása által és csak a nemzet bizalmát 
bíró férfiak segélyével vihető keresztül. Ő, ki a háború 
alatt Deáktól és Andrásytól kivánt tanácsot, a háború ****** <* 
után ismét felhivatta az országgyűlés alelnökét Bécsbe. Bécsben. 
Megindult a ministeri értekezleteken és a coulíssák 
megett vitt küzdelem az ellentétes irányok közt ; mely- 
ben egy részen Andrásy gróf állt, Magyarország köz- 
véleményére, más részen a conservativek s az udvar 
absolutistikus elemeire, századok traditióira s a tényleges 
hatalom birtokára támaszkodva. A küzdelem esélyei 
hullámzottak. Augustus elején illetékes körökben ismét* 
meg akarták kisérteni, nem lehetne-e Magyarországot 
egy összparlament eszméjének megnyerni; majd ismét 

azon nézet kapott tálsúlyra, hogy a magyar alkotmány 
visszaállítandó, de csak a 15-ös albizottság közösügyi 
munkálatának törvénynyé létele után. A mérleg a 
magyar alkotmány helyreállítása javára hajolván, a 
conservativek igyekeztek a dolgoknak e rajok nézve 
kedvezőtlen fordulatából lehetőleg hasznot venni. Eleinte 
conservativ ministerium kinevezése forgott szóban, majd 
hajlandók lettek volna a Deákpárttal egyesülten mi- 
nisteriumot alkotni. September elején már kézről kézre 
járt egy coalitiós ministerium névsora, melyben Sennyey, 
Ürményi, Majláth nevei békében megfértek Andrásyé, 
Eötvösé és Lónyayé mellett. De Andrássy, Eötvös és Ló- 
n y a y> tik e tanácskozásokban Magyarország érdekében 
részt vettek, határozottan kijelentették, hogy ily minis- 
teriumba nem lépnek. A 15-ös albizottság munkálatát 
tették programmjokká, és készek valának annak ke- 
resztülvitelét magokra vállalni, de jól tudták, hogy ez 
csak oly kormánynak sikerülhet, melynek minden 
egyes tagja teljesen bírja a nemzet bizalmát. A fuzio- 
nális kormány eszméje tehát elejtetett. A magyar mi- 
nisterium kinevezése elvben már el volt fogadva, de 
két nehézség állt megvalósulása útjában. Az első a 
conservativek valának, a második azon absolutistikus 
udvari elemek, melyek a conservativek magatartásából 
erőt*s támogatást merítettek s az alkotmány helyre- 
állításának előfeltételéül tűzték egy közösügyi tör- 
vény hozatalát, mert „Austriát nem lehet megkötött 
kézzel kiszolgáltatni Magyarországnak." Ezáltal a ki- 
egyenlítés ügye zsákutcába szorult. A magyar ország- 
gyűlés ugyanis az alkotmány teljes helyreállítása előtt 
törvényalkotásba jogérvényesen nem bocsátkozhatott. 
E circulus vitiosusból csak egy módon volt menekü- 
lés: oly ministerium kinevezése által, mely az ország- 

gyűléssel szemben tárcakérdést csinál a 15-ös munká- 
latból. Ez egyedül lehető és alkotmányos kiút azonban 
a kormány által el nem fogadtatott. Októberben a 
császár egy rendkívüli bizottságot küldött ki a 15-ös 
munkálat megbírálására, Hübner báró elnöklete alatt, 
melyben magyar részről Andrásy és Lónyay vettek 
részt, de hála a conservativek másfél éves harcának a 
48-iki alkotmány ellen, a bécsi politikusok csökönös- "*■<>«. 
sége e bizottmányt is eredménytelenné tette; amennyi- 
ben ezek is egy közös ügyi törvény előleges meghoza- 
talát kívánták, mibe a magyarok bele nem egyez- 
hettek. 

A kiegyenlítés kérdése az udvari körökben ily 
módon szinte megfeneklett; s a kormányférfiakban 
vagy az akarat vagy a képesség hiányzott egy nagy 
elhatározásra, mely egyedül szabadíthatta meg a zá- 
tonyra jutott járművet. Az országban napról napra 
nőtt a türelmetlenség, s az elégületlenség félreismer- 
hetlenül nyilatkozott. S a mód, melyen a kormány a 
hangulat fenyegető fordulatának elejét venni megkí- 
sérté, végleg tönkretette annak tekintélyét. Október 
17-kén kiadatott egy kézirat, mely az országgyűlés 
összehívásához szükséges előintézkedéseket elrendelte, 
de annak összegyűlését az uralkodó cholera miatt 
elhalászta. Az ország tudta, hogy az említett szüksé- 
ges előintézkedések semmiben sem állnak, s az elégü- 
letlenség érzelméhez most azon megérdemlett kicsiny- 
lés járult, melylyel a kormány iránt viseltetett. 

Bajos megmondani, meddig húzódott volna még 
a kérdés, és mennyi idő kellett volna Andrásynak és 
Lónyaynak minden ellenállás megtörésére, ha a con- 
servativek továbbra is megtartják a hangadó szerepet 
a kormányban. Szerencsére azonban október végén a *. Beuat. 

döntő hatalom kisiklott kezökből, midőn b. Beust 
neveztetett Austria külügyministerévé* A szászországi 
b. Beust középszerű államférfiúi tehetség, de ügyes, 
finom diplomata volt, s egy megbecsülhetlen tulajdon- 
ságot hozott magával a kormányba: elfogulatlanságát. 
Mint a mindig Austriával tartó Szászország ministere, 
ismerte a monarchia viszonyait, de mint távol szem- 
lélő, nem bírt annak belügyeiben sem rokon sem el- 
lenszenvekkel. Azon kevés bécsi ministerek egyike 
vala, kik nem gyűlölték Magyarországot, s az első, ki 
annak javát akarva előmozdító,. Világosan látta a 
monarchia belviszonyait, átlátta hogy úgy az absolu- 
tismusnak, mint a conservativ és feudális igényeknek 
napja lejárt, s amint kellő tájékozást szerzett magá- 
nak, befolyását [latba veté a magyar kérdés mielőbbi 
kielégítő megoldása javára. Október 30-kán nevezte- 
tett ministerré, s már azon királyi leiraton, melylyel 
az országgyűlés november 19-kén megnyittatott, félre- 
ismerhetlen vala, hogy a kiegyenlítés ügye hathatós 
támaszt nyert benne. 
Noyemberi A novemberi leiratban az uralkodó elismerését 

nyilvánítá a 15-ös munkálat „kiindulása és végirány- 
zata felett, u s kijelenté, hogy az „alkalmas csatlako- 
zási pontul" szolgálhat a kiegyezésre. Sőt belemént az 
operátum részleteibe is, és megjegyzéseket tett egyes 
pontjaira. Határozottan megigérte a felelős kormány 
kinevezését s a közösügyi kérdés részletes elintézését 
már a leendő felelős kormány teendői közé utasítá. 
Míg 1861-ben a kormány kijelenté, hogy az 1848-iki 
törvényeket soha el nem ismeri, s az 1865-iki trón- 
beszéd azoknak csak alaki érvényét ismerte el, most 
az uralkodó tartaléktalanul elismerte e törvényeket és 

szava kezeskedett az országnak arról, hogy „küszöbén 
áll immár óhajai teljesülésének !" 

E leirat félreérthetlenül bizonyító, miszerint a con- ± *****- 

• i i .i ii / iiii • ,i ttTek hu ~ 

servativek, kik az alkotmány egyedül helyes visszaál- ká«. 

lítását s ez által a kiegyenlítés létrejövetelét eddig 
gátolták, minden ponton megverettek. £ pillanattól 
fogva tényleg meg valának bukva, s csak addig ma- 
radtak még kormányon, mig Andrásy és Lónyay ki- 
egyenlítették azon technikus természetű akadályokat, 
melyek a magyar ministerium kineveztetésének még 
útjában álltak. 

A kiegyenlítés eszméje eként a kormánykörökben 
megszabadult egy ellenségtől, de ugyanekkor a nem- 
zet kebelében támadt egy másik ellensége, melyet ép 
úgy le kellé győzni, hogy a béke nemzet és korona 
közt végre létrejöhessen. S ez az 1861-iki határozati 
párt ivadéka vala, mely azáltal tette magát neveze- 
tessé, hogy többségre jutván megijedt önmagától és 
önkényt átengedte volt a diadalt a kisebbségnek. £ 
párt számos tagjai 1865-ben Tisza Kálmán és 
Ghyczy Kálmán vezérlete alatt külön pártot alakí- 
tották. Hirdették ugyan, hogy Deák elveit vallják, 
de azért nem csatlakoztak hozzá. Az országgyűlés első 
évében azonban a Deákpártot követték, és követték 
nemcsak a negátió mezején, midőn a nemzet követelé- 
seit kellé formulázni, de követték akkor is, midőn a 
Deákpárt az akció terére lépett s a 67-es bizottmányt 
kiküldé. Ennek 15-ös albizottságában nyilatkozott elő- 
ször a két párt közt a nézetkülönbség, mely addig Nézetű- 
csak a hangosabb deklamátióban nyilvánult. A Tisza- *(*?>* 
párt, mint a 15-ös albizottság kisebbsége, különvéle- űgjekben 
ményt készített a közös ügyekről. Most, 1866. novem- 
berben, midőn Deák a 67-es bizottmányt munkálko- 

dása folytatására kívánta utasíttatni, Tisza Kálmán azt 
indítványozta, jelentse ki az országgyűlés, hogy a 
67-es bizottmány az alkotmány helyreállításáig felfüg- 
geszti működését. Hosszú vita támadt e kérdés felett, 
melynek végén Deák indítványa 227 szóval 107 elle- 
a baioidai nében elfogadtatott. E vitában vált el e párt téliesen 

elTálasa a . 

Deákpárttói. a Deákpárttól. A kedvező novemberi leirat után meg- 
1866. nov. ta g a ^ ta g^ arát a kedvezőtlen márciusi után meg- 
tett, s így 1866-ban azzal kezdte szereplését, amivel 
1861-ben befejezte: önmagának meghazudtolásával. 

A kérdés, mely az országgyűlés két nagy pártját 
egymástól elválasztó, a közös ügyek kérdése vala. Az 
uralkodó személyének azonsága Magyarország és 
ü \\ 5z k ö é 8 r Austria közt, ama korban, mely egész Európában a 
dése. fejedelmi absolutismus és annak nyomán a centralisátió 
kora volt, három század folytában szükségkép közös 
ügyeket hozott létre a két birodalom között. Magyar- 
országnak önálló kültörténelme megszűnt. A pragma- 
tica sanctio oly jogokat adott a királynak, melyek 
mellett Magyarország e kapcsolatban nem bírta állami 
önállását fenntartani. A törvény biztosító az ország 
függetlenségét, de ellentétben állt a tényekkel s azon 
nagy királyi hatalommal, mely hasonlókép törvényben 
gyökerezett. Az 1723-iki alsótábla, a pragmatica sanctio 
megkötése után érezte, hogy e törvény hallgatólag 
közös ügyeket teremtett, de azokat meg nem hatá- 
rozta, s szerződésre akart lépni Austria rendéivel e 
közös viszonyok szabályozására. A kormány azonban, 
mely az absolutismus hatalmát ily kötés által veszé- 
lyezettnek látta, e szándék kivitelét meggátolta. A lé- 
tező, de el nem ismert közös ügyek folytonos alkot- 
mányharcot idéztek elő, s e küzdelemben az erők 
egyenetlensége folytán vesztes mindig a nemzet vala. 

Az egyetlen dolog, amit elérni birt, az volt, hogy az 
ország képzelt önállását törvényekbe iktathatta, melyek 
a valósággal ellentétben álltak s a gyakorlatban le- 
hetetlenek valának. Es még e papiros törvények ga- 
rantiája is igen tökéletlen vala. Az 1791 : X. tvcikk 
kimondá „hogy Magyarország más tartományok mód- 
jára ne kormányoztassák", — ami tulajdonképen még 
az absolutismust sem zárta ki, mely szintén többféle 
lehet. Ugyanez év más törvényein, mint az 1791: XVII. 
tvcikkben, mely magyarok alkalmazásáról szól a kül- 
ügyministeriumban, már a valóságos reálunió szaga ér- 
zik meg. Oly erős volt a tényleges helyzet logikája, 
hogy a 91-ki rendek Magyarország önállását vélték biz- 
tosítani oly törvény által, mely egyenesen ellene vala 
irányozva. Hy módon, szemben a fejedelmi hatalom 
nagyságával, Magyarország 48 előtt a valóságban alig 
bírt többel, mint a belkormányzati önállás külformái- 
val. A kül-, had-, kereskedelmi s vámügyek a bécsi kor- 
mány által, absolut módon és egységesen kezeltettek 
Magyarország hozzájárulása nélkül, a pénzügy leg- 
felső fórumban az osztrák kormány kezében volt, 
melynek döntő befolyása illusoriussá tette még a bei- 
kormányzat és törvényhozás függetlenségét is. A 48-ki 
forradalom érezte ez ellentétet törvényeink s a valóság a közös 

.. , , . ft&yek 1848- 

közt, és átlátta, hogy az a közös ügyek el nem ismert ban. 
létezéséből származik. Amíg tehát az ország beligaz- 
gatását s törvényhozását önállóvá tette, s nemcsak tör- 
vényekkel, de intézményekkel is biztosítá; a külügyet, 
a hadügy egy részét s ezeknek költségeit közöseknek 
elismerte. De nem állapíthatá meg a közös ügyeknek 
sem terjedelmét, sem kezelési módját. Érintkezésbe 
akart lépni az osztrák országgyűléssel e kérdés meg- 
oldása végett, de nyújtott keze visszautasíttatott. A 

közös ügyek kérdése megoldatlan maradt, s e nyílt kér- 
dések a 48/9-ki háborúba sodorták az országot 

Nem az, ami a 48-iki törvényekben megvolt, ha- 
nem az, ami belölök hiányzott, okozta 48-ban az el- 
lenforradalmat. A békés kiegyenlítésnek Magyarország 
s a dynastia közt tehát főfeltétele a közösügyi kérdés 
elintézése vala. Ennek világos öntudatában készíté a 
Deákpárt a 15-ös albizottságban közösügyi munkála- 
tát. Meghatározta benne a közösügyek körét, kezelé- 
sökre nézve megállapítá az alkotmányos eljárást, ki- 
mondd, hogy Magyarország s Áustria ez ügyekre a 
paritás alapján egyenlő befolyással bírjanak s a dele- 
gátiók intézményében orgánumot adott e befolyásnak. 
A nagy változás, melyet e munkálat magában foglalt, 
abban állt, hogy a közös ügyek az absolutismus kezé- 
ből kivéve a két birodalom alkotmányos kezelése alá 
adassanak; hogy a szabad Magyarország ezentúl a 
szabad Austriával érintkezzék, mint nemzet nemzettel. 
•tőköiöí^ 15-ös albizottság kisebbsége különvéleményt készí- 
véieménye. tett e kérdésben. A baloldal e véleményben, hasonlóan 
a Deákpárthoz elismerte a feloszthatlan birtoklás és 
kölcsönös védelem elvét, a királynak a hadseregre vo- 
natkozó főhadári jogait, kész volt részt vállalni az 
államadósságból, kereskedelmi és vámszerződést kötni 
Austriával, egyetértésben vele állapítani meg a közve- 
tett adók alapelveit stb. A baloldal a közös ügyek 
költségeinek felosztására nézve még a quota-rendszert 
is elfogadta s véleménye a lényeges pontokban alig 
volt egyéb, mint másolata vagy más szavakkal való 
kifejezése a Deákpárt programmjának. Lényeges eltérés 
volt azonban a két párt közt a közös ügyek kezelé- 
gére nézve. A Deákpárt az alkotmányos kezelés lehe- 
tővé tétele végett érintkezésbe akart lépni Austria kép- 

viseletével, s ezáltal a két birodalom közt, melyet ed- 
dig a fejedelmi hatalom tartott össze, oly szövetséget 
hozni létre, melynek tárgya és célja az alkotmányos 
szabadság biztosítása legyen. A baloldal kész volt 
kibékülni a dynasztiával, de elvété a népek szövetke- 
zésének eszméjét. Elfogadta a közös ügyeket s a quo- 
tát, de fázott egy szabad nemzettel való érintkezéstől; 
s hogy ezt elkerülhesse, azon kérdések eldöntését, me- 
lyek számára a Deákpárt a delegátiókat alkotta, vég 
fórumban a király absolut hatalmára bízta. A lénye- 
ges, elvi eltérés a Deákpárt és baloldal közt tehát 
abban állt, hogy amaz az önállóságot azon befolyás- 
ban kereste, melyet Magyarország saját ügyeire gya- 
korol, s az alkotmányosság biztosítására szövetkezni 
akart az osztrák néppel; ez viszont az önállást az el- 
szigetelésben vélte feltalálni s ennek kedveért az al- 
kotmányt a fejedelmi absolutismus törvénybe igtatásá- 
val akarta megkoronázni. 

Az országgyűlés el levén oszlatva, a pártok egye- 
lőre csak a sajtóban küzdhettek egymással. A Hon 
csakhamar hadjáratot indított meg a Deákpárt mun- 
kálata ellen, ráfogva hogy az reális unióra vezet, és 
megtámadta a közös ügyeket, melyeket pedig saját 
pártja is elismert. A háború után, mely a kiegyezés 
legnagyobb akadályát elhárítván, annak kivihetőségét 
csak növelte, a Hon, miután a baloldal absolutistikus 
munkálata nagy visszatetszést szült a közönségben, fel- 
fedezte, hogy az idő nagyot változtatott a két mun- 
kálaton, minél fogva többé egyik sem fogadható el. 
Decemberben a képviselőház felirata átadatott a császár- 
nak, s ez Jrielégítő feleletet adott rá, B. Beust Pestre 
jött a Deákpárttal értekezni, Andrásy és Lónyay pedig 
Bécsben jártak a had- és pénzügy rendezésére nézve 

részletes megállapodásokat hozni létre. Az alkotmány 
visszaállítása s a kiegyenlítés létrejötte már küszö- 
bön állt. De minél közelebb jutott a nemzet óhajai 
teljesüléséhez, annál szenvedélyesebbé vált a baloldal 
küzdelme ennek szükséges előfeltételei ellen. Mialatt 
januárban a Hon a sajtóban folytatta a polémiát, a 
67-es bizottmány első ülésében Tisza Kálmán vissza- 
vonta a 15-ös albizottság kisebbségének munkálatát, 
s a 67-es bizottmányban a baloldal nem is lépett fel 
új operátummal. Rövid idő alatt a Tisza-párt ez 
alkalommal másodszor desavouálta önmagát. 

^ott^ny! A 67-es bizottmányban megkísérté a baloldal a 

kiegyenlítést meghiúsítani. Nyáry Pál indítványozá, 
hogy az alkotmány helyreállítása előtt a 67-es bizott- 
ság ne tárgyalja a közös ügyi munkálatot, mire pedig 
a képviselőház utasítá. A többség azonban a Deák- 
párt részén vala, s a 67-es bizottmány csekély változ- 
tatással magáévá tette a 15-ös munkálatot. 

Hadüegé- a z alkotmány visszaállítása közelebb állt mint 

szitési pá- J 

tens. 1867. bármikor, midőn egy közbejött tény az országgyűlés 
eddigi eredményeit fenyegetni látszott. Az 1866-iki 
háború csatányosan bizonyítá a hadsereg reformjának 
szükségét. A kormány nem akarta bevárni az alkotmá- 
nyos élet helyreállítását s elhatárzá a reformmuvet a 
maga szakállára megkezdeni. Első intézkedése egy 
hadkiegészítési pátens kiadása volt. E pátens megjele- 
nése e pillanatban, midőn a nemzet az alkotmány 
visszaállítását várta, megdöbbentő hatást szült az or- 
szágban. A kormány bámulatos könnyelműsége, mely- 
lyel e fontos kérdést absolut hatalommal akarta elin- 
tézni , azonban szerencsére nem ' gátolhatta meg az 
ügyek kifejlődését. Az uralkodó szilárdan el volt hatá- 
rozva az alkotmány helyreállítására, és akarata elvette 

élét a kormány ügyetlenségének. Deák felirati javas- 
latot indítványozott, mely óvást tegyen a pátens ellen. 
Az óconzervativ gr. Cziráky a felső házban ez alkal- 
mat is felhasználta 48-iki törvények megtámadására s 
azok előleges revisióját követelte. De a conservativek 
már oly alaposan meg valának bukva, hogy szavuk 
nyomtalanul elhangzott. A képviselőház egyhangúlag 
elfogadta Deák feliratát, s midőn az január 23-kán az 
uralkodónak átadatott, ez határozottan megigérte a 
magyar ministerium kinevezését a közel jövőben, mely- 
nek rögtöni életbeléptetését már csak technikus ter- 
mészetű nehézségek gátolják. 

A kölcsönös jóakarat és elhatározott szándék csak- 
hamar győzött e nehézségeken. Január 21-kén gr. La- 
risch osztrák pénziigyminister elbocsáttatott s helyé- 
ben b. Becke, a kiegyenlítés osztrák részről való 
előmozdítóinak egyike bízatott meg a pénzügyek 
ideiglenes vezetésével. Február 6-kán a 67-es bizott- 
mány befejezte a közöstigyi munkálat tárgyalását. Más- 
nap Deák és Andrásy az uralkodó által Bécsbe hivat- a mimate- 
tak. A császár Deákot szólítá fel a felelős kormány aiakui**. 
megalakítására. De Deák 'hajlott korára hivatkozván, 
nem fogadta el a kitüntetést sgr. Andrásy Gyulát 
ajánlta az uralkodónak, e „gondviselésszerű férfiút 44 , 
kinek ifjúi erélye képes lesz a helyzet nehézségeivel 
megküzdeni. A császár elfogadta az ajánlatot s Deák 
és Andrássy részvételével megállapíttatott a kineve- 
zendő ministerium névlajstroma. Február 12-kén mi- 
nistertanács tartatott Bécsben, melyben már a leendő 
magyar ministerek is részt vettek. Elkészíttetett ezután 
a leirat, mely Magyarországot alkotmánya helyreállí- 
tásáról s a magyar ministerelnök kineveztetéséről ér- 
tesíti. A leirat első szövegezését a császár hidegnek 



Digitized by LjOOQ IC 



— 32 — 

találván, Horvát Boldizsárt bízta meg egy új leirat ké- 
szítésével, mely Magyarország iránti rokonszenvének 
melegebb kifejezést adjon. A nagyfontosságú okmány, 
mely az uralkodó alkotmányos érzületéről és népe 
iránti szeretetéről ékesszóló bizonyságot tett a világ 
előtt, február 17-kéről kelt és 18-kán már a magyar 
az aikot. képviselőházban felolvastatott. Február 19-kén több 
reáiiítáta. elitélt kegyelmet nyert. 23-dikán a ministerelnök 
17-én. ' gr. Andrásy Gyula értesité a képviselőházat, hogy az 
összes ministerium kineveztetett, s a korona új taná- 
csosai 28-kán megjelentek a képviselőházban. 

Az alkotmányos kormány gr. Andrásy Gyula el- 
nöklete alatt, kire egyszersmind a honvédelmi ministe- 
a miniate- ri um vezetése bízatott, állt : b. Eötvös József vallás 

rium. ' 

és közoktatási, Lónyay Menyhért pénzügyi, Horvát 
Boldizsár igazságügyi, Gorove István kereskedelmi, 
b. Wenkheim Béla belügyi, gr. Mikó Imre közle- 
kedési ós gr. Festetich György udvari ministerek- 
ből. Mind oly férfiak, kik az ország bizodalmát 
bírták, kiket a nemzet megszokott volt törekvései élén 
állva látni. 

A ministerium minden* tagja a Deákpárthoz tar- 
tozott. A königgratzi ütközet után, midőn a ministe- 
rium kinevezése az udvarnál szóban forgott, Andrásy 
a Deákpártból és baloldalból akart kabinetet alkotni. 
A kormány kineveztetésének ügye azonban augustus- 
ban elejtetett. Az év végén már egy ily coalitiós mi- 
nisterium lehetetlen vala. A baloldal a közösügyek 
feletti vitákban végleg elvált a Deákpárttól, s így 
Andrásy^kénytelen volt kabinetjét a szoros értelemben 
vett Deákpárt soraiból megalkotni. 

Az ország óhajainak rég várt teljesülése kimond- 
hatatlan lelkesedést szült mindenfelé. Az örömhír 

villámgyorsasággal elterjedt az országban, a templomok 
megnyíltak hálát adni istennek a szabadság vértelen 
diadaláért, febr. 20-kán minden város kivilágított s 
Magyarország minden részéből egymást érték az üd- 
vözlő és bizalmi iratok Deákhoz s Andrásyhoz. Az 
országgyűlés egy küldöttség által köszönte meg az 
uralkodónak az alkotmány helyreállítását. Milliók kér- 
tek áldást a nemzet nagy vezérére, ki annyi hányat- 
tatás után a hazát végre biztos révpartba vezette, a 
nagyreményű államférfiura, ki egy ország újjáteremté- 
sének fáradságos de dicső munkájára vállalkozott, és 
mindenek felett azon uralkodóra, ki önmegtagadása és 
igazságszeretete által sietett évtizedek tévedéseit helyre- 
hozni; s midőn a király' március 12-kén Pestre jött, 
élénken tapasztalta saját szavainak igazságát: „Boldog 
fejedelme csak boldog országnak lehet!" 

1867. febr. -A.z i AJ on kinevezett ministeriumnak tevékenysé 

A kormány 
első teendői 



a kormány g^ mindenekelőtt a legégetőbb szükségek kielégítésére 



kellett fordítania. Első sorban állt ezek közt az ország 
anyagi szükségeinek fedezése. Alkotmányosan meg- 
állapított költségvetés nem létezett, s a ministerium 
ilyet a már megkezdődött évre nem készíthetett. A 
kormány tehát felhatalmazást kért az országgyűléstől az 
adókat az előbbi kormány által megállapított költség- 
vetés alapján behajthatni. Nem volt halasztható a had- 
sereg kiegészítése sem, mely a januári pátens visz- 
szavétele folytán már űgyis elkésett volt. A kor- 
mány tehát kénytelen volt felhatalmazást kérni az 
ujoncállitásra is. Madarász József a szélsőbalról ugyan 
inditványozá, hogy az állandó hadsereg töröltessék el 
s negyvenezer honvédre bizassék az ország védelme, 
és hogy adóbehajtás helyett éljen el az ország egy 
évig adósságból; de a képviselőház még nem volt 
megérve Madarász eszméi számára s a kívánt felhatal- 
mazásokat a kormánynak megadta. 

Nem kevésbé szükségesek, de már népszerűbbek 
valának a kormány némely más tényei. A Thun-féle 
protestáns pátens hatályon kívül helyeztetett. A minis- 
terium felhatalmazást kért a megyék helyreállítására s 
esküdtszékek felállítására, melyek a 48-iki sajtótörvény 

értelmében sajtóvétségek felett Ítéljenek. A törvényhozás 
megszavazta a kívánt rendszabályokat s 1867. március A 8a i w fel - 

° J szabadulása. 

9-kén a magyar sajtó először lélekzett fel ismét sza- 
badon tizennyolc éves elnyomása után. A pesti hirlap- 
irók március 16-kán diszlakomát rendeztek e tény 
megünneplésére, s azon részvét, mely az ország min- 
den részéből ez alkalommal nyilvánult, bizonyitá, hogy 
a nemzet nagy súlyt fektet a sajtó felszabadulására, s 
hogy a közönség megelégedésével csak azon férfiak 
érdeme versenyezhet, kiknek az írott szó visszanyert 
szabadságát köszönte. 

A kormánynak april 10-kén kelt rendelete vissza- J^JJJjj^ 
állította a törvényhatóságokat. A megyei s városi bi- ***»• 
zottmányok az egész országban visszafoglalták helyö- 
ket, melyből a provisorium alatt kiszorittattak, s april 
és májusban a tisztujitások mindenfelé megtartattak, 
melyeknek túlnyomó részében a Deákpárt tilt diadalt. 
Hogy anyagi emléke is legyen az alkotmány vissza- 
állításának, Lónyay a koronajavak tulajdonát képező 
földtehermentesitési kötvényekből megvette a magyar 
korona számára a gödöllői uradalmat. Az országgyűlés 
helybenhagyta a vételt s a király örömmel adta bele- 
egyezését a jószág megszerzésébe, mely azóta a kirá- 
lyi család kedvenc nyári tartózkodási helyeinek egyi- 
két képezi. Március 10-kén a minisztérium végleg át- 
vette a kancellária és helytartótanács kezéből az ügyek 
vezetését. A császári rendőrigazgatóság beszüntettetett, 
a magyar testőrség ismét életbeléptettetett, a kétfejű 
sasok mindenütt helyet adtak Magyarország cimeré- 
nek, — minden hirdette, hogy Magyarország végre 
visszaadatott önmagának. 

Eleget tévén a pillanat szükségeinek, a törvény- 
hozás haladéktalanul hozzálátott azon függő kérdések 

3* 

törvényes megoldásához, melyek háromszáz év óta a 
korona és nemzet közti viszályok kiapadhatlan forrá- 
sát képezték. Andrásy február 28-kán, midőn a mi- 
nisteriumot a képviselőháznak bemutatta, a kormány 
főfeladatának jelenté ki „az ország alkotmányát a bi- 
rodalmi kapcsolat tekintetéből oly kölcsönös garan- 
tiákkal ellátni, melyek annak állandó fennmaradását 
és békés kifejlődését biztosítják." E kölcsönös garan- 
tiákra nézve a magyar kormányférfiak a 67-es bizott- 
mány munkálatát tették programmjokká, s e programm 
alapján vállalták el a kormányt. E munkálatot, mely 
részvétökkel keletkezett, a korona magáévá tevén, a 
ministerium tárcakérdést csinált annak az országgyű- 
lés általi elfogadásából. 

A közösügyi bizottság március 9-kén beadta je- 
lentését a képviselőháznak, s március 20-kán megkez- 
detett annak tárgyalása. Böszörményi a szélsőbal ré- 
széről megkisérté meghiúsítani a tárgyalást; de indít- 
ványával, mely azt a koronázás utánra akarta halasz- 
tani, kisebbségben maradt. A Deákpárt és baloldal 
elhatározták a tárgyalást, miután a király koronázása 
csak a törvénynek általa való szentesítéséhez, de nem 
a törvényjavaslatnak az országgyűlés általi tárgyalá- 
sához szükséges. 
Aködtettgyi A baloldal, mely első közösügyi véleményét a 

67-es bizottmányban visszavonta, időközben ujat készí- 
tett s azt a képviselőháznak benyujtá, melynek most 
a két munkálat közt kellé választania. A deákpárti 
és baloldali javaslat megegyeztek az elválhatlan bir- 
toklás, kölcsönös védelmi kötelezettség s ezek mellett 
Magyarország állami önállásának elvében, de a bal- 
oldal azon záradékkal, hogy „csak a fejedelem, illető- 
leg az uralkodóházra" terjeszté ki a védelmi köteles- 

séget s igy a népek szövetkezésének elvét nyíltan 
elvetette. A Deákpárt az uralkodó udvartartásának 
költségeit nem közöseknek nyilvánitá; a baloldal 
erről meg nem emlékezett. A Deákpárt a külügyet 
közösnek dekretálta. A baloldal, mely első véleményé- 
ben ennek közösségét szintén elismerte, a másodikban 
középkori szokás szerint megtette a külügyet ismét ki- 
rályi jus reservátumnak, miáltal annak közössége épen 
nem volt kizárva, de melyre Magyarország alig gyako- 
rolhatna befolyást. A Deákpárt s a baloldal első külön- 
véleménye közöseknek ismerték el a hadügy némely 
részeit, oly módon, .hogy a hadsereg vezérlete, vezény- 
lete, s belszervezete a király hatáskörébe tartozzék, de a 
hadseregkiegészités, védelmi rendszer megállapítása stb. 
a magyar törvényhozásnak maradjon fenntartva. A 
baloldal második operátumában a hadügy közösségét 
látszólag elvetve azt is jus reservátummá tette. A Deák- 
párt s a baloldal első munkálata az emiitett közös 
ügyek költségeit közöseknek ismerte, de ugy, hogy az 
adók kivetése s behajtása a magyar országgyűlés és 
kormány teendőjét képezze; a baloldal második mun- 
kálata elvetvén a közös ügyeket, költségeik közösségét 
is elvetette. A közös költségek fedezésére nézve a 
Deákpárt s a baloldal első munkálata a quota-rend- 
szert fogadták el; a baloldal második munkálata e 
tárgyról — nem szólt semmit. A közös ügyek kezelé- 
sére a Deákpárt egy közös felelős ministeriumot akart, 
a baloldal szerint ez ügyeket a király intézi a magyar 
és osztrák udvari miniszterek tanácsával. A közösügyi 
kormányzat ellenőrzésére a Deákpárt országgyűlési 
küldöttségeket dekretált, vagyis a delegatiókat, melyek 
külön tanácskozzanak, s melyekben Magyarország 
egyenrangú befolyást gyakorol a közös ügyekre Aus- 

triával. A baloldal első különvéleménye ez ellenőrzést 
a két országgyűlésre bizta, s ha ezek meg nem tud- 
nak egyezni, a király absolut hatalmát tette döntővé 
a két országgyűlés akarata közt; második különvéle- 
ményében azonban, a közönség kárhoztató Ítélete elől 
meghátrálva, az absolut uralkodói hatalmat kihagyta, 
és nem tett helyébe semmit. Egyebekben mindkét párt 
késznek nyilatkozott részt vállalni az államadósságok- 
ból, kereskedelmi és vámszövetséget kötni Austriával 
és a közvetett adók alapelvei, vasúti kezelés, pénz- 
rendszer iránt egyességre lépni a monarchia másik 
birodalmával. 
a partok A baloldal, mint ezekből kitetszik, nemcsak egy 

politikája, de több véleménynyel is birt a közösügyi kérdésben; 
de önálló gondolkozásmódját kissé kétségessé tette 
ama körülmény, hogy véleményei készítésében mindig 
megvárta előbb a Deákpárt javaslatát; s önálló mun- 
kálat helyett a Deákpárt elaborátumának változtatására 
szorítkozott. E változtatások azonban nem voltak sze- 
rencséseknek mondhatók. A vezéreszme, mely belőlök 
szólt, nem más vala, mint látszólag többet követelni 
a Deákpártnál, s igy hazafiasabb színben tűnni fel, 
mint a többség* A látszaton tál azonban igényei nem 
terjedtek, mert feltételei, melyeket a kiegyenlítésnek 
szabott, részben lehetetlenek, részben kevésbé előnyö- 
sek voltak Magyarországra nézve, mint a többségéi 
A Deákpárt javaslatának irányadó eszméje volt: a 
közös ügyek kezelését az absolutismus kezéből kivéve 
alkotmányos kezelés alá adni, s emellett Magyarország 
önállását s befolyását a közös ügyekre intézmények 
által biztosítani. A baloldal első munkálatában nyíltan, 
a másodikban implicite a fejedelem absolut hatalmá- 
val akarta az alkotmányt betetőzni, növelte volna 

Magyarország elszigeteltségét, de nem önállását, s be- 
folyását a közös ügyekre ismét csak papiron álló s a 
valóságban gyakorlatiatlan törvények által biztositotta 
volna. E két, illetőleg három munkálat összehasonlí- 
tása kétségtelenül bizonyitá, hogy az ellenzék nem 
birt egy életképes politikai párt alkotó erejével ; s 
hogy szemben a Deákpárttal, mely a modern állam- 
eszmék és az alkotmányos szabadság mezején állott, 
csak a múlt elavult előítéleteit s a 48 előtti kor 
szűkkeblű táblabírói politikáját képviselte. 

Midőn a kérdés a képviselőház elé került, a két ^^ 
párt már teljesen elválva állt szemben egymással, min- m4rc - 
denik a maga javaslata körül sorakozva. Az ellenzék 
részéről a szónokok egész serege támadta meg a több- 
ség munkálatát. B. Simonyi Lajos és Tisza Kálmán, 
Jókai és Ghyczy, Ivánka Imre és Bónis, Mocsáry és 
Madarász, Várady Gábor és Bernáth Zsigmond s má- 
sok hosszú beszédekben keltek ki ellene s a maguk 
javaslata mellett. A Deákpárt részéről Eötvös, Szent- 
királyi, Horváth Boldizsár, Zichy Antal és mások lép- 
tek fel és fényes szónoklataikkal az ellenzéket minden 
positiójából kiverték. E vita imposans mértékben 
bizonyitá a Deákpárt szellemi fölényét a baloldal fe- 
lett. Az államférfiúi felfogás, tág látkör, éles ész és 
ruganyos szellem vívtak itt kicsinyes előítéletek, tábla- 
bírói szűkkeblűség, politikai rövidlátás, korlátolt felfo- 
gások és tehetetlen középszerűség ellen. A vita kilen- 
cedik napján a tárgy már teljesen kimerítettnek látszott 
s a feljegyzett szónokok jobb és baloldalon seregesen 
elálltak a szótól. Nem is volt többé mit mondani, 
miután Deák március 28-kán oly diadalt aratott be- 
szédével, mely bármely parlamentben a legnagyobb 
ritkaságok közé tartozik. E beszéd volt egyik fény- 

pontja az egész országgyűlésnek. Március 30-kán végre 
megtörtént a szavazás és a többség javaslata 257 szó- 
val 117 ellen, tehát 140 szótöbbséggel elfogadtatott. 
Még egyszer került ugyané tárgy szavazás alá, május 
végén, midőn a munkálat törvényjavaslat alakjában 
terjesztetett a képviselőház elé. Böszörményi ismét 
elhalasztani igyekezett az ügy eldöntését, s a baloldal 
kicsinyes vitákat támasztott, melyek végén máj. 29-kén 
a törvényjavaslat 209 szóval 89 ellenében elfogadta- 
1867: m fofa Jixniug 12-kén, már a koronázás után a korsza- 
kot alkotó 1867. XII. tvcikk a koronás király szente- 
sítésével ellátva kihirdettetett. E törvény alapján az 
országgyűlés Lónyay indítványára rögtön egy 15 tagú 
küldöttséget választott, mely a közös ügyek költségeiben 
való részvétel aránya s az államadósságokban való 
részesülés módja felett Austria hasonló küldöttségével 
tanácskozzék; és ezáltal végrehajtsa azt, amit 1848 
őszén Kossuth indítványára hiába kisértett meg a 
magyar országgyűlés: a függő kérdések felett egyes- 
ségre lépni a szabad Austria népével. Es így a há- 
romszázados alkotmányviszály békés úton kiegyenlit- 
tetett. Létrejött a rég várt béke nemzet és király közt. 
Századokon át Magyarország jogai és a valóság két 
különböző dolog valának. Az 1867. XII. törvénycikk 
szentesítése óta ismét egygyé lettek. 

A közösügyi törvényen kivttl a koronázás előtt 
az országgyűlés még néhány törvénycikket alkotott, 
melyek részint a megváltozott viszonyoknál fogva el- 
kerülhetlenek valának, részint a koronázás előkészíté- 
sére szolgáltak. Miután a régi magyar nádori méltóság 
a felelős kormányrendszerrel össze nem fért, s a 48-iki 
törvényhozás a nádor hatáskörének egy részét külön- 
ben is István nádor személyéhez kötötte volt, a törvény- 

hozás felfüggesztette a nádori hivatalt, s í 
kinevezésének jogát az egész világ divatjaké 
ruházta. Módosította továbbá a,z 1848. I\ 
§-ának intézkedését az országgyűlés feloszL 
ben, és pedig oly módon, mely a baloldal — , v te»e 
szerint is nagyobb biztositékát nyujtá az alkotmányos- 
ságnak, mint az idézett 48-iki törvénycikk. Ezeken 
kivül megalkotta az országgyűlés a koronázási törvény- 
cikket^ törvénybe igtatta a királyi hitlevelet és koroná- 
zási esküt, valamint V. Ferdinánd király és Ferenc Ká- 
roly főhg trónlemondását, a királynak s királynénak 
koronázási díjt ajánlt, megválasztá a koronaőröket, és 
végre gr. Andrássy Gyulát bízta meg koronázás alkal- 
mával a nádor teendőinek végzésével. Ez előkészüle- 
tek megtörténvén, jun. 6-kán kihirdettetett a képvise- 
lőházban az uralkodó által már aláirt koronázási hit- 
levél és 1867. június 8-kán I. Ferenc József Í867.ju- 
Magyarország királyává koronáztatott. mnfl 8 * 

* Az általános lelkesülést, 9 melyet a koronázás, a 
királynak az ország törvényeire letett esküje s a hosz- 
szá belviszályok szerencsés kiegyenlítése az egész nem- 
zetnél költöttek, mesés mérvben fokozták a királyi 
pár nemes tettei, melyek nyomon követték a koroná- 
zás ünnepélyét. Altalános, kivételt nem ismerő politi- Amnestia. 
kai amnestia hirdettetett, melylyel kapcsolatban az el- 
kobzott javak visszaadása is kimondatott, és junius 
9-kén nem volt többé száműzött] e Magyarországnak. 
Június 10-kén a király az ország által neki ajánlott ****& 
50,000 arany koronázási dijt az 1848 — 49riki honvé- nja a hon- 
dek rokkantjai, özvegyei s árváinak segélyezésére adta, 
és példáját követte Erzsébet királyné, a nemesi elkü 
hölgy, ki a magyar nemzet iránti szeretetével hozzá- 
járult a béke létrehozatalához, s kit Magyarország 

azóta megszokott védangyalának tekinteni. Nagy lélek- 
nek kellett lennie annak, melyben ily nemes gondolat 
megszülethetett. De e tény nemcsak a szép lélek nyi- 
latkozása, hanem a király részérói nagyfontosságú po- 
litikai tett is vala: Ferenc József ezáltal elismerte, 
igazolta Magyarország védelmi háborúját. E harcot, 
mely éveken át a jogvesztés elméletének igazolására 
szolgált, most a koronás király arra használta fel, 
hogy általa alkotmányos érzületének s a nemzet iránti 
feltétlen bizalmának csatányos tanúságát adja. Lélek- 
ben, mely ily elhatározásra képes, nem lehetett többé 
keserűség, nem utógondolat. A létrejött békének ez 
volt legékesszólóbb , mert legszívhezszólóbb manifes- 
tátiója. 

„0 felsége, — monda baráti körben b. Eötvös 
József 1858-ban, midőn egy az akadémia ügyében 
nyert kihallgatásról tért meg, — a legszívósabb jelle- 
mek egyike, melyeket valaha ismertem. Ez oka, hogy 
oly szilárdul ragaszkodik azon kormány elvekhez, me- 
lyekkel együtt növekedett fel. De ha egyszer átlátta e 
rendszer káros voltát, — s esze és szíve kezeskedik 
róla, hogy át fogja látni, — ha elhatározza magát 
alkotmányunk helyreállítására, ép oly szívósan fog ra- 
gaszkodni az alkotmányosság rendszeréhez, és meg- 
látjátok, Magyarországnak Mátyás óta nem volt oly 
népszerű királya mint lesz Ferencz József!" — Eötvös 
jóslata beteljesedett. Ma már öt év jó és rósz esélyei 
bizonyítják, hogy királyunk azon őszinte, minden ízök- 
ben alkotmányos szellemű királyok egyike, minőket 
ritkán mutat fel a história. És Eötvösnek igaza volt: 
Mátyás óta nem volt oly népszerű királya Magyaror- 
szágnak, mint az, kinek fejére 1867. június 8-kán mil- 
liók áldása mellett tétetett fel Magyarország koronája. 

Leírhatatlan a lelkesedés, és ami ennél többet ér 
és többet nyom: a megelégedés, melylyel az ország 
ez eseményeket fogadta. Még Kossuth sem bírta azt 
leszállítani. Néhány nappal a koronázás előtt, május 
végén jelent meg Deákhoz intézett nyílt levele, mely- ^ a ,££ 
ben a közösügyi művet megtámadta s Deákot az or- hoz - 
szag jogainak feladásával vádolta. A 48-iki forradalom 
nagy vezérének, kinek nevét, melyet másfél évtizeden 
át még kiejteni sem volt szabad Magyarországon, a 
nép nagy tömege még mindig a szabadság symbolu- 
mának tekinté, Kossuthnak nyilt és feltétlenül kárhoz- 
tató felszólalása közvetlenül a koronázás előtt, váratla- 
nul lepte meg az országot. Lázas izgalmat szült min- 
denfelé és sokan egy áj, viszontagságos korszak elő* 
hírnökét vélték benne látni, mely a visszanyert alkot- 
mányt ismét kockára teendi. De ha Kossuth fellépése 
villám volt, legalább nem gyújtott. Az izgalmas hatás, 
melyet keltett, csakhamar lecsillapult, s néhány nappal 
utóbb, midőn a király sz. István koronájával fején vé- 
gig lovagolt a fővároson, a nép lelkesedése oly vihar- 
ban tört ki, melylyel szemben Kossuth hatalmas szava 
szúnyogdöngéssé törpült. Midőn milliók beszélnek, az 
egyesnek hangja, legyen bármily erős, elhangzik. 
Kossuth levele, azáltal hogy eredménytelen vala, szin- 
tén csak növelte a koronázási ünnepély erkölcsi pom- 
páját. 

A dolgok természetében rejlett, hogy az ország- 
nak ez ünnepe egyszersmind diadalmi ünnepe lett azon 
férfiaknak, kiknek erős és bölcs politikája Magyaror- 
szággal e napot megéreté. A nép, ha félre nem veze- 
tik, nem szokott hálátlan lenni, s a Deákpártnak és 
kormánynak, mindenek felett pedig Deáknak s Andrá- 

synak is tetemes részt juttatott a nap jótékony dicső- 
ségéből. 
TiM*boii- jy e Milciades diadala megzavarta Themistokles ál- 

vtfdsegélye- ° 

zési indít- mait. Vágyott ő is a dicsőség után, de miután gyön- 
** gének érzé magát nemes versenyben felülmúlni azo- 
kat, kiket gyűlölt, mert nagyobbak voltak nálánál, 
legalább meg akarta nekik keseríteni a diadalt. Június 
18-kán Tisza Kálmán határozati javaslatot indítványo- 
zott a képviselőházban az iránt, hogy a kormány uta- 
síttassák még az év folytán törvényjavaslatot terjesz- 
teni a ház elé a honvédek rokkantjai, özvegyei és ár- 
vái sorsának biztosítása iránt. Vérszemet kapott erre 
Miletics és ugyanezt indítványozta azok özvegyei s 
árvái számára, kik 1848/9-ben Magyarország ellen 
fellázadtak. Miletics fellépte azonban nem volt képes 
a baloldalt az indítvány tapintatlanságáról meggyőzni. 
Nem látta be vagy ignorálta azt is, hogy szemben a 
király által kezdeményezett honvédsegélyezéssel, ez 
valódi demonstrátió lett volna azon király ellen, ki 
nagylelkű tettével rangját felülmulta. De Tisza Kál- 
mán tudta, hogy kisebbségben marad. Egyetlen célja 
volt indítványa által zavarba ejteni a kormányt, mely 
azt el nem fogadhatta s ezáltal okvetlen veszteni fog 
népszerűségéből. A közönség érettsége azonban meg- 
hiúsítá a baloldal célzatait. Andrásy és Horvát Boldi- 
zsár nagy hatással szóltak az indítvány ellen, mely 
jun. 21-én a ház által elvettetett, s a közvélemény a 
kormánynak adott igazat az ellenzéki vezér kicsinyes 
támadása ellenében. 

a b«ioidai Ez indítvány, nem egyéb egy maszkírozott tőr- 

szúrásnál a kormány ellen, legsajátabb gondolata volt 
Tisza Kálmánnak. Neki már sikerült bélyegét nyomnia 
azon pártra, mely egy gyönge pillanatában fele- vezérévé 

fogadta. A baloldal politikáját Tisza Kálmán a maga 
képére teremtette. E politika nem volt oly oktalan és 
szenvedélyes, de nem oly merész és őszinte sem, mint 
a szélső balé. Az őszinteség hiánya volt főjellemvonása 
a Tisza-féle politikai képmutatásnak. Voltak a balolda- 
lon, kik kezdetben úgy gondolkoztak, hogy a nemzeti 
kormányt támogatni kell az ország i^jáalkotásának 
nagy művében. Jókai a ministerium kinevezése után 
kimondta a Hon-ban, hogy „az első átalakulás nehéz 
művének keresztülvitele nem lehet pártkérdés," Mo- 
csáry Lajos pár nappal utóbb ugyanazon helyen részt 
követelt a Deákpárt által kivitt „győzelemből" az el- 
lenzéknek is, és biztosítá a kormányt, hogy nem kell 
„factiozus ellenzéstől" tartania, Bónis pedig választói 
előtt hirdeté, hogy a nemzet elérte célját s így most 
a kormánynak bizalommal s támogatással tartozunk. De 
csakhamar, sőt az ily nyilatkozatokkal egyidejűleg a 
a győzelem", melyből Mocsáry részt követelt magának, 
„az ország jogainak feladása" lett, bizalom és támo- 
gatás helyett a baloldal az országgyűlésen és sajtóban 
a bizalmatlanság és gyanúsítás magját hinté el, a 
legjelentéktelenebb dolgokból pártkérdést csinált, és 
nem szűnt meg a nemzetet képzelt veszélyek felidézé- 
sével folytonos aggodalmas izgatottságban tartani, hogy 
a kormányt s többséget elnyűhesse s depopularizál- 
hassa. 

Őszintébb, férfiasabb, bár oktalanabb volt ennél a * •■«■* 
szélsőbal magatartása. Azon csekély párttöredék, mely ~ 
Madarász József és Böszörményi László szava után 
indult a képviselőházban, méltánylandó buzgalommal 
igyekezett az országot politikájának képtelenségéről 
meggyőzni. Madarászék a 48-iki törvények betűihez ta- 
padva nem bírtak érzékkel azok szelleme iránt. A szen- 

vedély és vakság ingoványa által elszigetelték mago- 
kat a világtól, s a jogfolytonosság nagy elvét túlzá- 
saik által naponként nevetségessé tették, midiin tizen- 
nyolc év eseményeit teljesen ignorálhatni vélték. Meg 
akarták állítani a napot, mint egykor Jósué; s feled- 
ték, hogy ez csak egyszer történt, és akkor sem volt 
igaz. A képtelenségek ez álláspontjáról naponként meg- 
kondították a halálharangot az újjászületett Magyar- 
ország bölcsője felett. Akadályozni, halogatni igyekez- 
tek ők is mindent, mint a baloldal, de legalább a 
mód, melyen ezt tevék, nyíltan feltárta céljaikat. 
Midőn Madarász a minisztérium kineveztetése után a 
többségnek megható naivitással öngyilkolást ajánlt s 
az országgyűlés feloszlatását indítványozta, s adó he- 
lyett adósságból akarta az ország minden költségeit 
fedeztetni, midőn Böszörményi a koronázást elhalasz- 
tatni akarta: ezáltal magok adták a közönség kezébe a 
helyes mértéket politikájok megitélésére. 
Nemzeti**- j) e j^ 6'szinteség dolgában nagy volt is a különb- 

ség a bal és szélsőbal között, megegyeztek abban, hogy 
nem tudták, vagy nem akarták átlátni, hogy politiká- 
jok nemcsak kormány-, hanem nemzetellenes is. Míg 
ugyanis a nemzetiségek azon képviselői, kik nemzeti 
vágyaikat Magyarország . érdekeivel s integritásával 
meg tudták egyeztetni, a Deákpárt soraiban foglaltak 
helyet, addig mindazok, kik politikai aspirátióik meg- 
valósulását csak Magyarország romjain remélhették, az 
ellenzék soraiba álltak. Macelíariu, ki egy oláh speech- 
csel köszöntött a képviselőházba, Miletics, ki a szerb 
lázadók megjutalmazását indítványozta, s a Dáko-romá- 
nia és Délszlávia minden hívei a Tisza Kálmán és 
Madarász híveivel karöltve izentek háborút a „magyar" 
kormánynak. 

E magyarfaló elemek csatlakozása azonban nem 
bírta a „magyar" ellenzék szemeit megnyitni; s vezé- 
rei, midőn a tanácsteremben és sajtóban a Deákpárt 
szellemi fölénye s okainak ereje által visszaverettek, M ^ ei r 
meghátráltak a megyékbe, hogy onnan indítsák meg 
a mozgalmat az új törvények megbuktatására. A me- 
gyei tisztújításokon helyenként oly, többé alig sejtett 
előitéletek nyilvánultak, hogy a baloldal vezérei re- 
ménynyel fordultak a megyékhez. Májusban Tisza Kál- 
mán Biharban, Ghyczy Kálmán Komáromban határo- 
zatokat indítványoztak a közösügyi törvényjavaslat 
ellen, s mások követték példájokat akkor is, midőn a 
javaslat már törvénynyé vált. E határozatok, melyek 
néhány megyében elfogadtattak, első sorban törvény- 
telenek valának, mert a megyének volt joga kormány- 
rendeletek, de sohsem volt joga törvények ellen re- 
monstrálni. Sértők voltak az országgyűlés irányában, 
mert bennök a megyék nagy dölyfifel kijelenték, hogy 
ezentúl ők „fognak őrködni az alkotmány felett. tt 
Beleavatkoztak a törvényhozás jogkörébe, mert a kor- 
mány ellenőrzése ennek képezi jogát és kötelességét. 
S végre reaktionáriusok voltak, mert midőn a megyék 
többségét szembe, sőt fölébe akarták állítani a parla- 
ment többségének, midőn a nép jogait bitorolva Ítél- 
tek az országgyűlés tettei felett, s a vis inertiae alkal- 
mazásával fenyegették a felelős kormányt és törvény- 
hozást, nem a ministeriumot, nem a többséget, hanem 
egyenesen az ország egységét s a 48. év legnagyobb 
vívmányát, a parlamentáris kormányformát támadták 
meg. Kossuth levele, épen akkor jelent meg, midőn a 
megyék mindenfelé a hazafiúi „aggodalmat" dekretál- 
ták, s az ellenzék hatalmas támogatást várt az egy- 
kori kormányzó beavatkozásától. De a nemzet érettsé- 

gén mindkét támadás hajótörést szenvedett. Kossuth 
levele esemény helyett másodrangú epizóddá lett a 
visszaállított alkotmány történetében. A megyék közöl 
alig öt-hat érezte magát hivatva Tisza Kálmán megyé- 
jének példáját követni, s így a megyei mozgalom, 
melytől az ellenzék oly nagy eredményeket várt, csak 
arra vezetett, hogy a Deákpárt túlnyomó többségét a 
megyékben is félreérthetlenül kimutassa. 

Az ország kormányzatának átvétele, az ezzel járó 
temérdek apró bonyodalmak megoldása, a dolgok új 
rendjének megállapítása ezalatt végbement. Temér- 
dek volt a munka. Az ügyeket, melyeket a helytartó- 
tanács maga kezelt, fel kellett osztani az egyes mi- 
nisteriumok közt s ezeknek hatáskörét szabatosan kö- 
rülírni, belszervezetöket megállapítani. .Számos tárgy- 
ban előbb a bécsi ministerekkel kellett értekezni s tő- 
lök mindazon ügyeket, iratokat s okmányokat átvenni, 
melyek Magyarországra vonatkoztak. Az ország önálló 
kormányt nyervén s igy az addig Bécsben elintéztetni 
szokott ügyek is a magyar kormány vállaira nehezed- 
vén, a régi tisztviselői személyzet elégtelen volt a meg- 
szaporodott teendők ellátására s a ministereknek nagy 
gondot adott a szükséges állomásoknak használható 
erőkkel való betöltése. Nagy nehézséget okoztak azon 
németajkú hivatalnokok is, kik a magyar nyelvet nem 
bírták, de kiket ügyismereteiknél fogva egyelőre nél- 
külözni nem lehetett. A ministereknek magyar és hasz- 
nálható tisztviselői kart kellett teremteniök oly 18 év 
után, mely alatt a jobb elemek a hivatalnoki pályától, 
mint • hazafiatlantól elfordultak. A hivatalkeresők sáska- 
seregként lepték el a ministeriumot, legnagyobb részt 
alig birva más qualifikátióval mint azon üegativ erény- 
nyel, hogy az absolutismust nem szolgálták s a hazát 

el nem árulták. Az ellenzéki lapok még szaporíták e 
térén a nehézségeket, midőn védelmükbe vettek min- 
den megbukott, de magyar hivatalnoki aspiránst, s 
üldözték a kormányt minden német tisztviseld meg- 
tartása miatt akkor, midőn ezeket elbocsátani annyi 
lett volna, mint a közigazgatás gépezetét néhány irány- 
ban egyszerűen megállítani. 

Ami ideje a kormánynak e nagy terjedelmű, az 
erőket elforgácsoló tevékenysége után még fennmaradt, 
azt az ellenzék lehetőleg absorbeálni igyekezett kicsi- 
nyes, minden csekélységre kiterjedő oppositiójával. De 
ennek dacára a hasznos tevékenység az államélet 
minden terén már ez ülésszak alatt megindult. Mialatt 
a deákpárti sajtó, azon meddő, de kikerülhetlen polé- 
miák mellett, melyekre az ellenzék által kényszerít- 
tetett, reformügyek és szakkérdések tárgyalásával fog- 
lalkozott, a képviselőház nemzetiségi bizottmánya el- 
készíté véleményes jelentését s az egyes ministerek 
saját szakjokban .megindították a szükséges előmun- 
kálatokat a törvényhozás számára. Mikó felhatalma- 
zást kért és kapott több rendbeli vasútvonalak mun- 
kábavételére, s arra, hogy a magyar vasúthálózat ki- 
építésére az előmunkálatokat megtehesse s az építés 
számára pénzről gondoskodjék. Horvát Boldizsár szak- 
bizottságot hitt össze a szükséges reformok felett ta- 
nácskozni, s júniusban az új törvénykezési rendtartás- 
ról, a birói felelősségről, a büntetőtörvény- s eljárás- 
ról, írói és művészi tulajdonról már törvényjavaslato- 
kat készített, melyekre a ház kodifikáló bizottságot 
választott, hogy az országgyűlési szünidők alatt rólok 
jelentést készítsen. Minden téren megindult a munka. Az «*■«* 
A nemzet tizennyolc évi elnyomatás után Deák és 

társainak vezérlete alatt újult erővel foglalta el a 
közélet felszabadult mezejét , hogy minden irányban 
megvesse egy jobb jövő alapját, mialatt a baloldal 
egy sorban állva az ellenséges nemzetiségi elemekkel 
i867.júiiiw. ez alapot aláásni igyekezett 

el úlius elején az országgyűlés, mely az utolsó im - ****** 
félévben a magyar alkotmányos jog századokra kiható 
diadalát igtatta törvénybe, felfüggesztő üléseit. A mi- 
nisterek a parlamenti elfoglaltságtól egy időre meg- 
szabadulva, irodáikba vonultak dolgozni; az ország- 
gyűlés által kiküldött bizottságok az osztrák küldöt- 
tekkel tanácskoztak a quota megállapítása s a kötendő 
kereskedelmi és vániszerződés felett, Lónyay pedig a 
magyar vasúti kölcsön megvalósításán fáradott, míg a 
deákpárti képviselők hazatérve választóikat igyekez- 
tek a nyert vívmányok felett felvilágosítani. A balol- 
dali képviselők ezalatt tovább haladtak a megkezdett 
úton, melyen céljok volt a parlamentáris kormányt az 
országgyűlés mellőzésével, a megyék segélyével meg- 
buktatni. Mocsáry már márciusban kezdett cikkezni a Megyei 
47-es megye előnyeiről, Nyáry Pál Pestmegye gyűlé- 
sén kiadta a jelszót, hogy a megye nem alája, hanem 
melléje van rendelve a kormánynak s az ellenzék tag- 
jai szószéken és sajtóban versenyt izgattak a régi 
megye visszaállítása, sőt jogkörének kitágítása mellett. 
Nem gondolták meg, vagy nem törődtek vele, hogy a 
megyék „coordinált" voltáról szóló doktrína nemcsak 
hogy minden kormányzást lehetlenné tenne, de az egy- 

4* 

séges Magyarországot hetven egynehány kis tarto- 
mányra deconiponálná, melyek közöl a szerbek, romá- 
nok s mások csekély fáradsággal kihasíthatnák amit 
szemök szájok megkiván. Ahol többségre bírtak ver- 
gődni, minden lépten nyomon összeütközésbe igyekez- 
tek keverni a kormányt a megyékkel, s a megyei 
bizottmányokkal oly végzéseket s óvásokat fogadtattak 
el a nemzet törvényhozása ellen, melyek, mint például 
Hevesmegye hirhedt júliusi határozata, szomorúan bi- 
zonyíták azon éretlenséget és tudatlanságot, azon vak- 
ságot és reaktionárius szellemet, mely az illető megyék 
hangadó többségének agyában uralkodott. 

A megyék közöl ugyan csak hat lépett a balol- 
dal értelmében nyílt ellenkezésbe a kormánynyal, s 
így a kormányzásnak közvetlen megakadásától az or- 
szág jelentékeny részében tartani nem lehetett, de 
könnyen veszélyessé válhatott a közel jövőben ezen, a 
törvényhatóságok nevében s tekintélye alatt űzött agi- 
táció, mely midőn meglepően tudott a vidéken nagy- 
számú félmívelt elemek nyelvén beszélni, viszhangra 
talált ez előitéletekkel s tévfogalmakkal saturált osz- 
tályban. És növelte a megyék eljárásának veszélyessé- 
gét azon lassanként rendszeressé váló támogatás, mely- 
ben a visszaállított alkotmány elleni oppositiójuk azon 
Ko88Tltlima " férfi által részesült, kinek oroszlánrésze volt a 48-ki 

nifestumai. 

törvények meghozatalában, s ki most tekintélyének s 
ékesszólásának nem megvetendő hatalmával megtá- 
madta azon törvényeket, melyek a 48-iki törvényhozás 
művének csak kiegészítésére szolgáltak. Kossuthot 
elcsábítá azon nagy, bár csak pillanatnyi hatás, me- 
lyet Deákhoz intézett levele előidézett s egymásután 
küldé be epistoláit az országba; e levelekben, nem 
minden ellenmondás nélkül, a legkülönfélébb oldalakról 

támadva meg a többséget és művét: hol philosophiai 
elmélkedésekkel, hol divatos frázisokkal, majd a legista 
pedáns okoskodásaival, majd a nemzetközi diplomata 
körmönfont észjárásával. Irt ily epistolát a jászladá- 
nyiakhoz, kik képviselővé akarták választani; irt Vác- 
nak, irt Nagy- Várad városának s Biharvármegyének. 
Mások azon szerencsében részesültek, hogy a Kossuth- 
ház ifjabb sarjadékai által örvendeztettek meg, kik 
apjok példáját követve fogalmazták átkozódó leveleiket. 
S midőn e különféle manifestumok, — mert Kossuth 
minden levele egy-egy manifestum vala, — a Deák- 
párti lapokban alaposan megcáfoltattak, irt leveleket 
a Pesti Napló szerkesztőjéhez, melyeket Kemény Zsig- 
mond oly derült nyugalommal boncolt fel és cáfolt 
meg, hogy Kossuth tisztelői is belátták, miszerint a 
politikának, melyért szót emel, tévesnek kell lennie, 
mert még Kossuth lángelméje sem képes azt veszteség 
nélkül megvédeni. 

Kossuth e többrendbéli, ragyogó tollal irt, de 
sophismákkal telt proclamátióinak eredménye csak szo- 
morú lehetett. Az országnak, mely nyugalmat kivánt, 
Kossuth oly politikát prédikált, mely okvetlen polgár- 
háborúra vezetett volna. A magyar népet megnyerni 
e politika számára ugyan képtelen volt, de képes volt 
aggodalmat költeni és keserűséget támasztani számos 
lélekben akkor, midőn ok csak a megelégedésre és 
szükség mindenekfelett a férfias tevékenységre volt. 
Még szomorúbb volt ez eredmény önmagára nézve. 
Vácon és Pécsett ugyan megválasztották képviselőnek, 
sőt ez utóbbi helyen hivei névnapján oly demonstrá- 
tiót csináltak, mely nevetségessé tette annak tárgyát, 
kapott bizalmi nyilatkozatokat egyesektől, hirlapoktól 
s testületektől, de mégis maga törte meg fellépése 

által azon nimbust, mely nevét addig környezte. Midőn 
souverain módon biróul lépett fel a törvényhozás és 
nép többsége felett ő, ki évek óta oly jóslatokkal állt 
elő, melyeknek mindig ellenkezője teljesült, — midőn 
Magyarország függetlenségének feladásával vádolta a 
Deákpártot ő, ki a "duna-confoederátió javaslatát ké- 
szité, — midőn nemzetietlennek állitá a Deákpárt 
politikáját, ő, ki a váci levélben a dualismust megta- 
gadva a foederalismust proclamálta, midőn ugyanebben 
a habsburgi dynasztiát incompatibilisnek állitá Magyar- 
ország függetlenségével, ő, ki a magyar koronát a 
muszka cárnak akarta felajánlani, — midőn méltatlan 
és valótlan vádakkal lépett fel, ő, kit sokan magasab- 
ban állónak tartottak, semhogy szüksége legyen a rá- 
galom fegyveréhez nyúlnia: Kossuth a magyar értel- 
miségnél maga ingatta meg az iránta való tiszteletet. 
De Kossuth önmagának csak erkölcsi vesztesége- 
ket okozott. Kézzelfoghatóbb bajokba keverte azokat, 
kiket vakság és fanatismus hiveivé tettek. Mialatt ő 
Turinban biztosságban ülve fogalmazta lázító mani- 
festumait, a veszély, mely belőlök eredhetett, itthon 
levő híveit fenyegette. A minisztérium sokáig mozdu- 
latlanul nézte e napról-napra növekvő izgatást. Bízott 
a szabadság hatalmában, mely önmaga behegeszti a 
sebeket, melyeket saját keze ejtett rajta. A kormány 
bántatlanul hagyta megjelenni s terjesztetni Kossuth 
manifesztumait, nem akadályozta annak megválasztását, 
ki a hazába való visszatérés helyett, önkénytes szám- 
kivetésében a nemzet martyrjának hirdette magát; s 
megelégedett azon védelemmel, melylyel a deákpárti 
sajtó győztes polémiáiban s a nemzet józan eszében 
bírt. De a közvélemény nem tudott sokáig ezen objek- 
tív állásponton megmaradni. A közönség nagy része 

aggodalommal tekinté azon rendszeres izgatást, melyet 
a bal és szélsőbal, Kossuth és a nemzetiségek a sajtó- 
ban és szószéken űztek a visszanyert törvényes alap 
ellen, és erélytelenséggel, gondatlansággal vádolta a 
kormányt, melyet az ellenzék könnyen gyöngeségre s 
gyávaságra magyarázhatna. A ministerium kénytelen 
volt engedni a közvélemény nyomásának és bebizonyí- 
tani, miszerint nem a gyöngeség volt forrása türelmé- 
nek. Ez volt a hangulat, midőn Kossuth a váci válasz- yf^eíeie. 
tokhoz irt levelében az eddiginél erősebb hangon 
szólalt fel, s a dynastiát Magyarország függetlenségé- 
vel incompatibilisnek nyilvánitá. 

A kormány a Magyar Újság azon számát, melyben 
a levél megjelent, utólagosan, a sajtótörvény értelmé- 
ben lefoglaltatta. Az ország kilenc tizedrésze helyeslé 
e rendszabályt; csak Hevesmegyét voltak képesek az 
ellenzék izgatói annyira félrevezetni, hogy nyíltan ki- 
keljen ellene. Eger városa azon meggondolatlan lépést 
követte el, hogy Kossuthnak, váci levele után bizalmi 
nyilatkozatot küldött, s abban különböző iratainak 
tartalmát magáévá tette. Ez, a Magyar Újság le- 
foglalása után nyilt kihivás volt a kormány ellen, 
melyre felelni kellett. A ministerium előtt, mely nem Ah rj 8i 
akart erőszakos rendszabályokhoz nyúlni, két út volt, 
melyek mindenikét a magyar közjogi praxis és törvé- 
nyek támogatták. Vagy perbe idézhette Eger város 
hatóságát, vagy meg kellett a törvénytelen s illeték- 
telen végzést semmisitenie. A kormány az enyhébb 
eszközhöz nyalt, s ahelyett hogy a város hatóságát 
fejenként biró elé idézze, elrendelte a törvénytelen vég- 
zés megsemmisítését. Elrendelte a törvényes közeg, He- 
vesmegye hatósága útján. Hevesmegye azonban megta- 
gadta a rendelet végrehajtását, sőt védelmébe vette Eger 

város eljárását. A kormánynak most, ha nem akart 
az alkotmányos térről lelépni, csak egy útja maradt, 
az, melyet a régi magyar praxis előirt: királyi biztost 
küldeni a megyére, ki a rendeletet végrehajtsa. A bel- 
ügyminister el is küldé a királyi biztost, ki a megyei 
bizottmány működését felfUggeszté s a miniszter ren- 
deletének érvényt szerzett. 
a honvéd- a megyén és sajtón kivül az ellenzék a nyári 

egyletek. ** J J J 

hónapokban megkísérté a honvédegyleteket is izgatá- 
sai eszközévé tenni. Az alkotmány visszaállítása után 
mindenfelé feltámadtak az 1861-ben alakult honvéd- 
egyletek, vagy újak keletkeztek, s a királyi pár nagy- 
lelkű adománya új lendületet adott a közönség haza- 
fias jótékonyságának. Megindult a gyűjtés a honvédek 
özvegyei s árvái javára. A vidéken elszórt honvéd- 
egyletek júliusban központi gyűlésre jöttek össze Pesten. 
Mialatt a kormány tervet dolgozott ki a begyűlt és 
begyülendő adományoknak igazságos elosztására nézve, 
melyek élén állt a királyi pár százezer aranya, a 
szélsőbal nem átallá a humanitás e nemes mezejét is 
szenvedélyes kifakadásainak színhelyévé tenni. A jú- 
liusi honvédgyülésen oly hangok hallaták magokat, 
melyeken minden jobb erkölcsi érzés megbotránkozott, 
s a szétoszlott honvédegyletek Aradra október 6-kára 
találkozót adtak egymásnak. Egy honvédgyülés Ara- 
don, az októberi vérengzések évnapján, — a legigaz- 
ságtalanabb demonstrátió lett volna azon király ellen, 
ki oly fényes elégtételt adott az ellene harcolt honvé- 
deknek. A kormány fcehát betiltá a gyűlést, s az egy- 
letek, azon mérsékelt magatartás által, melylyel e 
tilalmat fogadták, jelét adták, miszerint nem céljok 
magokat a szélsőbal által továbbra felhasználtatni. 
September vége óta a honvédügy, mint az izgatás esz- 

köze, kisiklott a szélsőbal kezéből, s az egyletek, a 
volt honvédeket és hozzátartozóikat segélyezve s a 
szabadságharc áldozatainak emlékeket emelve, azok 
voltak, aminek lenniök kellett: a nemzet kegyeletének 
hirdetői és hazafias jótékonyságának csatornái. 

így álltak a dolgok, midőn a képviselőház sept. Az új 



fllés- 



sxak. 



30-kán ismét megkezdte üléseit. Mindjárt az első 
ülésben Lónyay pénzttgyminister jelenté a háznak, 
hogy sikerült egy 60 milliónyi ezüst kölcsönt kötnie 
vasutak és csatornák épitésére, ötven évi törlesztésre. 
A kapott bécsi ajánlatok nem levén elfogadhatók, 
Lónyay e kölcsönszerződést egy frankfurti bankárház- 
zal kötötte. A szerződés feltételei nem valának alkal- Va8úti m " 

csőn. 

masak lelkesedést idézni elő, de azért a kölcsön ol- 
csóbb volt, mint Austriának utóbbi kölcsönei, annyival 
olcsóbb, mert hasznos beruházásokra volt fordítandó. 
A kölcsön szükségét eléggé bizonyitá az ország mos- 
toha helyzete közlekedési eszközök dolgában. Mig pél- 
dául Angliában minden IV2, addig Magyarországban 
minden 19 □ mértföldre esett egy mértföld vasút. A 
képviselőház át is látta a szükséget s a kölcsönszerző- 
dést egyhangúlag megerősité. 

Magyarország fennállása óta ez alkalommal lépett 
először mint önálló állam az európai pénzpiacra, és a fo- 
gadtatás, melyben részesült, bizalmi szavazatnak volt 
tekinthető. Nincs ridegebb, részrehajlatlanabb biró a 
pénznél, s az európai pénzpiac, midőn oly mostoha 
pénzügyi viszonyok közt, mint a 6 7-kiek ^valának, ol- 
csóbban adott kölcsönt az uj magyar államnak, mint 
régi nagy birodalmaknak, csatányosan bizonyitá hitét 
a magyarországi viszonyok maradandóságában. Az 
erkölcsi diadal, melyet a Deákpárt által alkotmányá- 
nak birtokába visszahelyzett Magyarország ez ügyben 

aratott, annál nagyobb volt, mert az ország ellenségei 
gúnyosan fiascót jósoltak az első' kísérletnek. 

Ez azonban az ellenzéket vissza nem tartóztat- 
ható, hogy minden áron a kormány megbuktatására 
ne törekedjék, s ezen ülésszak alatt is felhasznált min- 
den alkalmat a ministerium depopularizátiójára. Első 
nyT^e. alkalmat szolgáltatott erre a királyi ügyek igazgató- 
jának folyamodása, ki engedélyt kért a háztól, Böször- 
ményi László, mint a Magyar Újság szerkesztője ellen, 
pert indíthatni. Az ügy több izben megfordult a kép- 
viselőházban, s mindannyiszor zajos, elkeseredett vitá- 
kat okozott. A kérdés lényegében véve az volt: váljon 
a képviselői immunitás adhat-e valakinek jogot a tör- 
vény megszegésére? s Miletics, Nyáry, Madarász és 
Várady egy sorban küzdtek azon felfogás mellett, 
mely ha érvényre jutna, a képviselőház tagjait fölébe 
emelné a törvénynek. Az ellenzék szokása szerint név- 
szerinti szavazást kivánt s a ház nagy többséggel 
megadta az engedélyt a per megindítására. Második 
kedvező alkalom volt a hevesi kérdés. A belügymi- 
nister okt. 30-kán válaszolt három ez ügyben beadott 
interpellátióra, kimutatván, miszerint a nyilt ellensze- 
gülésbe lépő megyével másként, mint fentebb előad- 
tuk, nem bánhatott. A szélsőbal a minisztériumot vád 
alá helyeztetni indítványozta, Tisza a ház roszalását 
kívánta kifejeztetni, Percei Mór egyszerű s végre 
Pulszky egy jeles beszédben indokolt napirendre térést 
indítványozott. Nyolc napig tartott a vita. Nyáry és Ma* 
darász, Ghyczy és Böszörményi, Várady, Jókai, Bónis, 
Csiky, Tisza kétségbeesett erőmegfeszitéssel támadták 
meg a kormányt, de el kellett törpülníök Deák és 
Eötvös előtt, kik e kérdésben tartott beszédeikkel ön- 

magukat felülmúlták. A névszerinti szavazásban a ház 
nagy többséggel helyeselte a ministerium eljárását. 

Következtek az ülésszak legfontosabb feladatai, a 
quota és államadóssági járulék meghatározása s a vám- 
és kereskedelmi szövetség megkötése Austriával, mert 
a törvénybe foglalt kiegyenlités csak e függő kérdések 
megoldása után volt a gyakorlati életbe átvihető. A 
magyar országgyűlés küldöttségének nehéz harca volt 
az osztrák deputatióval. Ez csak akkor akart a közös 
költségekhez fizetendő quota megállapításához fogni, 
ha egyszer az államadósságok ügyében létrejött az 
egyesség. A magyar küldöttség, mely az államadóssá- 
gokra nézve csak „előleges értekezéssel" volt meg- 
bízva, a feltételt nem teljesitheté és nagy fáradságába 
került az osztrákok ellenállását legyőznie. Végre ez 
sikerült s abban történt megegyezés, hogy Magyar- 
ország 30, Austria 70%-kal járuljon a közös költsé- 
gekhez. Ez arányszám igazságos voltát az bizonyitá 
leginkább, hogy a túlzók sem Magyarországon, sem 
Austriában nem voltak vele megelégedve. Mindketten 
túlterheltnek álliták magokat, s épen ez bizonyitá, 
hogy egyik sem lőn tálterhelve. Midőn a kérdés tör- A t8 ^y d ~ 
vényjavaslat alakjában decemberben a képviselőház 1867:XIV - 
elé került, Madarász és Böszörményi egyszerűen visz- 
szautasitották a javaslatot. Ghyczy, Tisza, Ivánka s 
mások a baloldalról pedig a 28 : 72- arányszám mellett 
küzdöttek. Zsedényi, Somssich, Trefort, Kautz kimutat- 
ták az ellenzék álláspontjának félszegségét s a törvény- 
javaslat végre Lónyaynak nagy hatású beszéde után 
elfogadtatott Az évenkénti közös költségek körülbelül 
100 millióra rágtak s igy a „mérsékelt" baloldal két 
millió forint kedveért kész lett volna a kiegyenlitést 
1 meghiúsítani. Még kicsinyesebb s parlamenti párthoz 

méltatlanabb volt eljárása az államadóssági ügy tár- 
gyalásakor. Azon kétszáz millió államadóssági tökének 
visszautasítása, melyet a bécsi kormány 1848-ban kí- 
vánt Magyarország által elvállaltatni, döntő súlyként 
esett az ellenforradalom mérlegébe. Azóta az osztrák 
államadósságok nagyban megszaporodtak, s afelett 
senki sem lehetett kétségben, hogy Magyarországot 
nem ugyan jogi kötelezettség, de politikai szükség 
kényszeríti ez adósságból részt vállalni. Európa nem 
engedhette, hogy három milliárdnyi érték elveszszen, 
mely nagyrészt a külföld kezében volt, már pedig h 
Magyarország az államadósságban részvételt vissza- 1 
utasítja, Austria az állambukást ki nem kerülhette, 
volna. Hogy a kiegyenlítés után e részvételt megta- 
gadni nem lehet, belátta maga Kossuth is, és ugy 
számitott, hogy Magyarországnak 33%-ot, tehát V 3 részt 
kellend elvállalnia, s e számítását fenyegetés alakjában 
hirdette is. Eként nemcsak a kiegyenlítés, de Magyar- 
ország existentiája az államadóssági kérdés békés és 
gyors megoldásától függött, mert a megtagadás víl-, 
ságba, sőt harcba kevert volna Austriával, s e harci 
prédára vágyó ellenségektől körülvett helyzetünkben 
csak Magyarország elbukásával végződhetett. A minis-, 
gá^w^ terium tehát egyezkedett az osztrák kormánynyal, s 
vény. íse?: abban állapodott meg, hogy Magyarország 29.189,000 1 
frt meghatározott évi járulékot fizetend Austriának az 
államadósságok költségeire, vagyis magára vállaljál 
azok Vö-ödrészének fedezését. S magára vállalja oly i 
módon, mely minden solidaritást e kérdésben Austria- , 
val kizár; mert az adósság ezáltal tisztán Austria 
adóssága lesz, s Magyarország szövetségesét csak tá-' 
mogatja annak elviselésében. Ez egyesség a leheti) 1 
legelőnyösebb volt Magyarországnak ugy jogaira mint 

érdekeire nézve. Kimondá, hogy csupán opportunitás- 
ból járul az adósságok fizetéséhez, és Vs-öd rész terhet 
rótt ránk abból, miből Kossuth szerint Vs várt ránk, 
A szélsőbal nem fogadta el a javaslatot. Madarász ál- 
talános népszavazás alá akarta a kérdést bocsáttatni. 
A mérsékelt baloldal belátta a rendszabály mellőzhet- 
len politikai szükségét, s nem vethette vissza egysze- 
rűen a kivánatot, de a tárgy elhalasztását indítvá- 
nyozta, hogy a szükséget, melyet el nem ismernie 
lehetetlen volt, fegyverül használhassa a ministerium 
ellen. Tisza, Bónis, b. Simonyi, Ghyczy, Jókai küzdtek 
a kormány ellen, támogatva a tót Dobrzánszky s az 
oláh Román S. által, kinek a javaslat nem kellett, 
mert „a dualistikus elvből foly." Kilenc napig tartott a 
vita, melyben Kautz, Trefort, Somssich győztesen cáfol- 
ták az ellenzéket s Deák, Eötvös, Lónyay, Pulszky azt 
minden ponton megverték. A ház nagy többséggel el- 
fogadta a javaslatot. 

Hátra volt még a XII. tvcikk által kiszabott ke- KOT0Bkedel - 

mi s vám- 

reskedelmi és vámszövetség megkötése Austriával. A szövetség 
legjobb akarat mellett is mindkét fél részéről, nagy jge^xvi. 
technikus nehézségek gördültek a kötés útjába, mert 
nehéz volt a közbenső vámvonalat megszüntetni a két 
fél érdekeinek s önállásának sérelme nélkül. A kor- 
mánynak végre sikerült e nehézségeket szerencsésen le- 
győznie, s a szerződésnek, melyre az osztrák kormány- 
nyal lépett, főpontjai a következők valának: a mon- 
archia egy vámterületet képez, melyen belől közbenső 
vámvonalnak helye nincs; a fennálló külszerződések 
érvényeseknek ismertetnek, újak csak mindkét fél tör- 
vényhozásának beleegyezésével köthetők; a közvetett 
adók a két birodalomban hasonló elveken fognak ala- 
pulni; közös lesz a tengeri zászló, egyenlő a pénzláb, 



Digitized by LjOOQ IC 



— 62 — 

mérték és súly; a szövetség 10 évre köttetik. E szö- 
vetség szüksége sem lehetett kérdés tárgya; s a 
XII. tvcikk létrejövetele után a baloldal azt egysze- 
rűen vissza nem utasíthatta/ Megkísértette tehát, midőn 
a szerződés helybenhagyás végett az , országgyűlés elé 
került, ezt is elhalasztani s a hosszú vitában, mely e 
kérdés felett kifejlett, Várady, Nyáry, Ghyczy ismét 
jobb ügyre méltó makacssággal fogyasztották az ország 
idejét. 

Győzött a ministerium mindezen kérdésekben nagy 
többséggel, s győzött oly módon, mely a közönség 
elfogulatlan és értelmes részét mind erősebben fíízte a 
Deákpárt zászlajához, mert ama számos viták, melyek 
hónapokon át folytak, nemcsak a Deákpárt tetemes szel- 
lemi fölényét bizonyíták, de egyszersmind azon meg- 
győződést öntötték a kedélyekbe, hogy egyedül a 
az <aienzék Deákpárt az, mely komolyan, felelőssége öntudatában 
cselekszik, míg az ellenzék oppositiójának egyetlen 
célja az oppositió. De azért az ellenzék működése két 
irányban mutatott fel sikert. Merész, elkeseredett izga- 
tásától vérszemet kaptak a nemzetiségek kolomposai s 
a „Zasztava" nyíltan kijelenté, hogy a magyar alkot- 
mány ránézve nem irányadó. Ez uraknak kedvökre 
való szövetséges volt azon párt, mely ép oly elkesere- 
déssel törekedett a „magyar" kormány megbuktatására 
mint ők, s hogy minek tekintették az ellenzéket, mu- 
tatta a zombori szerb párt eljárása, mely septemberben 
Kossuthot léptette fel képviselői jelöltül. Másik ered- 
ménye az ellenzék működésének az volt, hogy számos 
lélekben kételyeket támasztott a kivitt diadal értéke 
és bizalmatlanságot azon politika iránt, mely Magyar- 
országot visszaadta önmagának. A szélsőbaloldali sajtó 
faragatlan piszkolódásai ugyan csak a nyers tudatlan- 

ságra hathattak, de csakhamar nyomába lépett a mér- 
sékelt baloldal az országgyűlésen úgy mint a sajtóban. 
Nem elveket, hanem oly szándékokat támadott meg, 
melyeket önmaga insinuált a Deákpártnak. A kormány- ** • 11 ?" tfki 
nyal szavazókat denunciálta a fellármázott közönség- 
nek. Személyes gyanúsítások, rágalmazás voltak minden- 
napi kenyere. Klapka hazatérve a 67-es alapot elfogadta, 
s a kevéssel előbb égig magasztalt komáromi hősnek 
csakhamar kijutott a gyanúsításokból. £ tekintetben a 
Hon tűntette ki magát leginkább. Míg Ludwigh Brüs- 
selben gyártott unalmas cikkeivel igyekezett a hazát 
a hazaáruló Deákpárt körmeiből megmenteni, Cserná- 
tony az elvek harcát kicsinyes személyeskedéssé silá- 
nyítá, melyben főszerepet nem az eszmék, hanem egy 
vagy más ember orrának nagysága vagy fülének ki- 
csinysége játsztanak. De a Hon különben is magán 
viselte szerkesztőjének s pártvezérének bélyegét: Jókaiét, 
ki politikai naivitásával tudott a hét három napján 
háromfelé kacérkodni mindannyiszor egyenlően mély 
meggyőződéssel, és Tiszáét, kit a ki nem elégített hiú- 
ság elkeseredetté, maliciozussá s kétszínűvé tett. A bal- 
oldal nagy hangon hirdetett oly dolgokat, melyeket 
kivinni maga is vonakodott volna ; minden alkalommal 
biztosítá a kormányt, hogy nem célja bizalmatlanságot 
gerjeszteni, s minden szavával és tettével a bizalmat- 
lanság magvát szórta el. Nem tagadta meg a közös 
ügyeket s az államadósságokban való részvételt, — de 
a felelősséget érettök kizárólag a jobboldal nyakába 
igyekezett keríteni. A Bachrendszer alatt hazafias do- 
lognak tekintetett adót nem fizetni. A baloldal nyíltan 
nem tagadhatta az adófizetés szükségét, de azért az 
adókat sem átallta felhasználni az izgatásra. A balol- 
dal félt Kossuth hazajövetelétől, mert az Tisza Kálmán 

napját elhomályosította volna, Vácon jelöltet is lépte- 
tett fel ellene, mit a jobboldal nem tett, de azért 
Kossuth nevét és leveleit is kizsákmányolta a kormány 
ellenében. S'közlönye híven követte. A Hon hol túl- 
áradt a loyalitástól, hol a szélsőbal véres szájú dekla- 
mátióit utánozta. A hétnek hat napján gáncsoskodott, 
gyanúsított, személyeskedett, és vasárnap kijelenté, hogy 
barátja a ministeriumnak. Nem fogadta el Kossuth 
álláspontját, megindító loyalitással tudott beszélni a 
dynasztiáról, de azért midőn Kossuth e dynastiát váci 
levelében rövid úton detronizálta, Jókai megtámadta 
Keményt, a miért Kossuth ellen írni mert és megtá- 
madta a kormányt, amiért Egernek megtiltá, Kossuth 
mellett demonstrálni. A Hon insinuált, ferdített; elfer- 
díté egyszer még saját szerkesztőjét is, és a szeretetre- 
méltó regényírón megesett, hogy a Honban az ellen 
írt, amit a képviselőházban megszavazott. 

De a baloldal csak hátráltatni, megakasztani nem 
bírta a Deákpártot hasznos tevékenységében. A Hor- 
vátországgal való egyezkedés ügye ' előrehaladt, Fiume 
képviselője már júniusban megjelent az országgyűlé- 
sen, s decemberben törvénybe ment a zsidók emanci- 
pátiója. Ezalatt az osztrák birodalmi tanács a magyar 
67-iki törvények értelmében módosítá a februári al- 
kotmányt, magáévá tette a közösügyi törvényeket, a 
közös uralkodó dec. 20-kán szentesíté a megváltozta- 
tott alkotmányt s 27-kén kelt leiratában értesíté az 
országgyűlést, hogy a közös ministeriumot legközelebb 
a közekor- a 67-iki alapon ki fogja nevezni. A nemzet emelkedett 
yeztewae. hangulattal tekinthetett vissza az elmúlt évre, mely 
Magyarországot Austria három százados hegemóniája 
alól felszabadítá. A Deákpárt nyugodt lelkiismerettel 
nézhetett művére, melynek becsét a közvélemény mind- 

inkább megismerte. S a nemzet többségének növekvő 
bizalmát megkoronázta az emigrátió visszatért jelesei- 
nek csatlakozása. Pulszky hazatérve rögtön megválasz- 
tatta magát s már ez ülésszak alatt első sorban küz- 
dött a kiegyenlítés védői közt. Horváth Mihály vissza- A "Rá- 
térve a számkivetésből, a deákpárti politika legtekin- .átérése. 
télyesebb hordozóinak egyikévé lett. Klapkának első 
szava, melyet a pucho-illavai kerület választóihoz inté- 
zett, az volt, hogy elfogadja a 67-es alapot, s Türr 
kegyetlen csalódást mért azon szélsőbali honfiakra, kik 
őt fáklyászenével tisztelték meg, midőn szónokuknak a 
67-es alap helyeslésével válaszolt. A megtért emigrán- 
sok kitűnő tagjai közt csak egy volt, ki nem csatla- 
kozott nyíltan a többséghez: Percei Mór; de Kossuth 
elleni határozott fellépése által csakhamar bebizonyítá, 
miszerint csalódnak, akik őt a kiegyenlítés megbukta- 
tására felhasználhatni remélik. 

És ez természetes vaku Az 1866. év bebizonyítá, 
hogy a conservativek a kiegyenlítést létre nem hoz- 
hatták. Az ellenzék 1866/7-ben bizonyságát adta, hogy 
képtelen volna a békét nemzet és korona közt létre- 
hozni. A Deákpárt diadalmasan beteljesíté azt, mire az 
ország többi pártjai képtelenek valának, s ezáltal ma- 
gához vonzá mindazokat, kik elég elfogulatlanok va- 
lának belátni, hogy a politika, mely ily fényes ered- 
ményeket bír felmutatni, nem egy pártnak, hanem a 
haza érdekeinek politikája. 1867. dec. 

iges.január. J\_ ministerek s azon deákpárti képviselők, kik 

kormányhivatalt vállalván, mandátumjokat letették, ez- 
alatt szinte kivétel nélkül újra megválasztattak, s a 
Deákpárt számra nézve nem apadt, erkölcsileg meg- 
szilárdult erővel lépett át az új évbe. A baloldalban 

brioidaían azon l> an szakadás állt be az 1867. év végnapjaiban. 
£ képviselőház ugyanis több baloldali képviselőt be- 
választott a delegátióba. Ghyczy, Bónis, Várady, Tisza 
s többen el is fogadták a megbízatást. Egy más töre- 
dék Jókaival élén erre kijelenté, hogy nem helyesli a 
választás elfogadását. Az 1868. év elején ily módon a 
baloldal szétvált s oly látványnyal lepte meg a kö- 
zönséget, mely mulattató lett volna, ha nem szövődtek 
volna a dologba oly kérdések, melyek az ország sor- 
sát komolyan érdekelték. Politikai tétovázás és tapo- 
gatódzás a csak dilettáns módra ismert terrénumon 
játszták a vezérszerepet s később hozzájok járult még 
az újságírói kenyéririgység. A baloldalnak a delegá- 
tióba bement tagjai s elvtársaik annyira elkeseredtek 
Jókai secessionista nyilatkozatán, hogy jobb oldali la- 
pokban elpanaszolták, hogy nincs közlönyök, mely 
nézeteiket képviselje. Ilyet igyekeztek tehát mindenek 
előtt teremteni s összeálltak a „Hazánk" kiadására, 

mely mint a „balközép* orgánuma lépett fel. A 
Hazánk megindulásával január közepén, a dolog a 
Honra nézve is komolylyá kezdett válni, mely ver- 
senytársat kapott benne. A másik részen is kezdték 
megbánni, hogy a szakadás ennyire nyilvánossá lett, s 
a Hon és Hazánk néhány héten át telve voltak oly A Hon é * 

J J Haaánk. 

nyilatkozatokkal, melyekben mindkét rész a maga tiszta 
baloldaliságát bizonyítá; s melyekből a tanúság az 
vala, hogy magok a párt vezérei sincsenek tisztában 
az iránt, mit tesz baloldalinak lenni. A külszín ked- 
veért azonban mégis tenni kellett valamit, s a baloldal 
igen kényelmes módon ki is egyenlíté a kebelében 
támadt viszálkodást. A Hon és Hazánk ugyanis két- 
heti nyilatkozatok után megegyeztek abban, hogy a 
delegátióba menést nem tekintik pártkérdésnek, és így 
a kecske — sem lakott jól, a káposzta sem maradt 
meg. Hogy azonban a helyreállt külső egyetértés da- 
cára a párt vezérei nem igen bíztak az elszakadt tőre- _ 
dékben, bizonyítá az, hogy a Hazánkat, melyre ha a 
szakadás csakugyan megszűnt, többé nem lett volna 
szükség, továbbra is fenntartották. Tisza Kálmánt 
rosszakarói sem vádolták soha pazarlással, főkép ha 
közügyekről volt szó, ellenségei sem merték azzal 
gyanúsítani, hogy ambitióját képezi journalistákkal ba- 
rátkozni, s ha ennek dacára némi áldozattal hozzájárult 
a Hazánk élete mécsének táplálásához, és annyira meg- 
feledkezett magáról, hogy érintkezésbe lépett újság- 
irókkal, a következés megmutatta, hogy jól számolt, 
midőn nem bizott a Hon szerkesztőjében. Mert a Hon, 
dacára annak, hogy ismét egyestilt azokkal, kik a 
közös ügyek létezését nyíltan elismerték, már február- 
ban kivette a szót a szélsőbal szájából s kijelenté, 
hogy semmiféle közös ügy ránézve nem létezik. Nem 

megvetendő ügyességgel a „delegátió" helyébe becsem- 
pészte a „közös ügyek* fogalmát, s ellene izgatott, 
nem törődve vele, hogy ezáltal saját pártja ellen is 
izgat. Sőt Jókai még tovább is ment. Geniális elfogu- 
latlansággal lepiszkolta a baloldal múlt évi júniusi 
programmját, melynek alapján félévig hirdetett előfize- 
tést újságára. De bekövetkezett ismét március vége s 
a Hon és Hazánk újra alkudozni kezdtek és april ele- 
jén csakugyan sikerült másodszor is egyestilniök, mi- 
után először már szerencsésen kiegyeztek. De azért az 
ármányos Tisza Kálmán a Hazánkat még mindig nem 
akarta beszüntetni. 

Mialatt a baloldal e kicsinyes házi perpatvaraitól 
kellemetlenül érintve fordult el a józan és őszinte po- 
litika minden barátja, az ország már kézzelfogható elő- 
nyeit tapasztalta a Deákpárt politikájának. A közös 
ministerium kineveztetett s elnökévé b. Beust lett, azon 
államférfi, kinek osztrák részen legtöbb érdeme vala 
a kiegyenlítés létrehozatalában. Ausztria parlamentáris 
kormányt kapott, s ezáltal az alkotmányos kormány- 
rendszer a monarchia mindkét felében meg volt ala- 
pítva. A magyar kormány elnöke már érezhetŐleg 
gyakorlá a külügyekre azon befolyást, melylyel az 
1867-iki törvény felruházta, s a hazánkra nézve oly 
fontos belgrádi udvarhoz magyar küldetett főkonzul- 
nak, ki a ministerelnök teljes bizalmát bírta. Az anyagi 
jólét növekedése már mindenfelé érezhető vala s szá- 
mos újonnan keletkezett társulat és vállalat bizonyitá, 
hogy az ország 1867-ben nemcsak szellemi s politi- 
kai, de gazdászati tekintetben is hatalmas lendületet 
nyert. 
A IbSÍ 6 ' Megindultak ezalatt a delegátiók első tanácskozá- 

sai is. A -két bizottmány versengett egymással a taka- 

rékosságban s tanácskozásaik azon zajtalan csendben 
folytak le, melyet csak a kölcsönös jóakarat képes 
fenntartani. A szorgalom és munka e hasznos nyugal- 
mát csak néhány napra zavarta meg Grivisics tábor- 
nok tapintatlansága. Grivisics, kit a hadtigyminister 
felvilágosítások adása végett küldött a magyar delegá- 
tióba, itt úgy lépett fel, mint egy 1867 előtti, a kato- 
nai mindenhatósággal eltelt osztrák generális. Meglepő 
e fellépés nem volt, mert azt senki sem képzelte, hogy 
a kiegyezés máról holnapra megváltoztassa azon kato- 
nák gondolkozásmódját, kik az osztrák „Militarstaat" 
emlőjén növekedtek fel. De ha kellemetlen volt Grivi- 
sics fellépése, megvolt annak jó oldala is. Figyelmez- 
tette a közönséget, hogy léteznek még elemek, melyek 
az alkotmánynyal nem tudnak megbarátkozni; de egy- 
szersmind megmutatá, miszerint a 67-iki intézmények 
erősebbek azon egyéneknél, kik a kamarilla 49-iki 
diadalaitól megittasulva, még sem 1859 sem 1866 által 
nem tudtak kijózanodni. Mert a hadügyér b. Kuhn 
sietett jóvátenni küldöttjének ügyetlenségét, s a Deák- 
párt tagjai megelégedéssel hallgatták Ghyczyt, ki fér- 
fiasan védte Magyarországnak az 1867-iki törvények 
által biztosított önállását, ugyanazon önállást, melyet 
szerinte és pártja szerint a Deákpárt feladott. 

Ami az első delegátió eredményeit illeti, azok 
mérsékeltek valának. A hadügy mezején történtek nem 
elégíthették ki a magyar delegátió tagjait. De be kel- 
lett látniok, hogy néhány hónap alatt ;nem lehet egy 
századokon át megszilárdult organismust újjászervezni, 
hogy nem lehet belé egy lehelettel új életet önteni, és 
türelemmel oszlottak szét, a legközelebbi delegátióra 
bízva az ügyek tovább fejlesztését. Más tekintetben 
azonban az első delegátió örökké emlékezetes fog 

maradni Magyarország történetében. Mialatt Parisban 
a közönség aláírta azon kölcsönt, melylyel hazánk elő- 
ször lépett mint önálló ország az európai pénzpiacra, 
azalatt Bécsben a magyar delegátió döntő tényezőként 
szerepelt a kül- és hadügyekben, s a közös diplomatia 

az ei»6 ve- először lépett a veres könyvvel kezében Magyarország 
" képviselői elé, hogy nekik számot adjon működéséről. 
Magyarország ezáltal bevezettetett az európai diploma- 
tiába. Befelé sem maradt el e tények hatása. A dele- 
gátiók ez ülésszaka megcáfolta a hozzájok kötött aggo- 
dalmakat. Nem volt tehetetlen, számba nem vett testület, 
s nem lett közös parlamentté. Meg tudta tartani a he- 
lyes középutat e két szélsőség közt s döntő befolyást 
gyakorolt a közös ügyekre a magyar országgyűlés 
nevében, anélkül, hogy küldőjének jogkörébe avatko- 
zott volna. A férfiak, kik ez intézményt először vitték 
át a gyakorlatba, bebizonyíták , miszerint a törvény, 
melyet a papíron megalkottak, életképességgel bír a 
valóságban is. 

Költsége- a z országgyűlés új ülésszakának, mely a delegá- 

tiók után lépett össze, első s legfontosabb teendője a 
költségvetés megállapítása volt. Márciusban Lónyay 
több pénzügyi törvényjavaslatot, terjesztett a ház elé, a 
többi közt azt, mely magyar pénzek veréséről intéz- 
kedett, s melynek alapján a pénzverdék csakhamar el- 
kezdték magyar arany-, ezüst- és íézpénzek készítését. 
April 16-kán pedig betérj észté a törvényhozás elé a 
költségvetést, a költségek fedezésére vonatkozó tör- 
vényjavaslatokkal együtt. Az első budget szükségkép 
hiányos vala. Járatlan volt az út, hiányzottak az ada- 
tok, mikre támaszkodni lehessen. A pénzügyminister 
oly költségvetést készíthetett csak , melynek számos 
pontatlanságairól maga volt legjobban meggyőződve. 

De meg voltak a budgetnek fényoldalai is. Nagyobbra 
szabta az ország költségeit, mint a múlt évben, de a föld- 
adót nem emelte fel, a tőkére, kamatszelvényekre és ipar- 
vállalatokra nem rótt új terhet, sőt az egyenes örökö- 
dési adópótlékot beszűntette, a tudományos intézetek 
és iskolák jövedelmeit felmenté a jövedelmi adó s ille- 
tékek alól, az államvagyon jövedelmét nagyobbra 
szabta és ami fő jótéteménye volt, a só árát jelenté- 
kenyen leszállította. Nevezetes könnyítéseket az ország 
terhein eszközölni nem lehetett, de Lónyaynak, ki az 
1867-iki budgeten, dacára annak, hogy az önálló kor- 
mány berendezése többe került a kancelláriák szá- 
mára előirányzott összegeknél, képes volt 372 milliót 
megtakarítani, sikerült költségvetésében az egyensúlyt 
megtartania, dacára annak, hogy az ország szükségle- 
tei tetemesen megszaporodtak, s a törvényhozás a szük- 
ségeseken felül is szavazott meg költségeket. A rendes 
és rendkivüli bevételeket és kiadásokat a budget 135 
millióra tette, adó- és bérleti hátralék volt még 44 mil- 
lió. Az ország költségeiből az egyenes adók 55, a fo- 
gyasztásiak 11, a jövedékek 21, az illetékek 10 s az 
államvagyon 3%-ot fedeztek, s így ez évben az egye- 
nes adók kissé nagyok valának a közvetettek javára. 
Ez volt nagyjában képe Lónyay első költségvetésének. 
Az ellenzék az országgyűlésen panaszlá, hogy a kor- 
mány tönkreteszi az országot, de a következés meg- 
mutatta, miszerint Lónyay jól számolt, midőn az álta- 
lános anyagi emelkedést a budget készítésénél szem 
előtt tartotta. 

Mialatt a magyar országgyűlés először gyakorolta 
az alkotmányos budgetjogot teljes kiterjedésében, az 
államélet egyéb téréin sem akadt meg a tevékenység. 
Gorove újjászervezte a kereskedelmi s iparkamrákat, 

Mikó az alföld-fiumei vasút nagyvárad-eszéki részét 
vette munkába, Horvát a vasutakat s csatornákat, me- 
lyek a kölcsön biztosítására leköttettek, telekkönyvezíe, 
s Lónyay segélyével pénzügyi törvényszékeket állított 
fel, Eötvös bizalmi férfiakat hitt a zsidóság kebeléből 
Pestre, hogy a zsidó egyház újjászervezését bevezessék 
és szerencsésen rendezte a görög-keleti vallásúak egy- 
házi viszonyait, kik ketté szakadva viszályban álltak 
egymással. Eötvös indítványára a törvényhozás egy a 
a szerbtől független metropoliát állított a Királyhágón 
túli részek számára s mindkét, szerb és román keleti 
egyháznak autonómiáját törvénybe igtatta. 

Magyarországnak az 1867-iki törvények által biz- 
tosított önállását ez ülésszak alatt azon külállamokkal 
kötött szerződések is bizonyíták, melyek a törvényhozás 
elé kerültek elfogadás végett s általa némely változta- 
tásokkal helyben is hagyattak. De legfontosabb fel- 
adatát az országgyűlésnek ez ülésszak alatt a védelmi 
védelmi rendszer újjászervezése képezte. Az 1866. háború szo- 
morú bizonyságát adta az osztrák katonai rendszer 
célszerütlenségének, s az újjászervezésnek azon kísér- 
letét, melyet a kormány 1866. végén akart tenni, mert 
absolut módon kezdetett meg, épen a magyar törvény- 
hozás hiusítá meg. Az alkotmányos élet a monarchia 
íjaindkét részében helyreállván, nem volt szabad a 
védrendszer korszerű reformját, a monarchia hatalmi 
állása e lényeges biztosítékának betelj esítését tovább 
halasztani. De sürgőssé tette e rendszabályt különösen 
Magyarország érdeke is, mely egy nemzeti honvédsereg 
felállítását kívánta. Az Andrásy által beterjesztett vé- 
delmi törvényjavaslatok, melyek külön szervezték a 
közös hadsereget, honvédséget és népfelkelést, átható 
reformját foglalták magokban az összes védrendszer* 

nek. A hadügy egy részét, híven a 48-iki törvény- 
hozás elveihez, e törvények is közösnek nyilvániták. 
A védelmi törvények a hadkötelezettséget 12 évre 
szabták, 10-re az állandó hadseregnél, 2-re a honvéd- 
ségnél. A hadsereg kötelessége az egész monarchiát 
védeni, miben a honvédség által támogattatik. A közös 
hadsereg teljes létszáma tiz évre 800,000 fóré határoz- 
tatik meg, mely számból Magyarországra, népességé- 
nek aránya szerint 329,632 ember esik. A honvédség 
82 gyalog-zászlóaljból s 32 lovas- századból áll. Al- 
kottatik a közös seregben kiszolgált tartalékosokból, 
önkény tesekből s azon újoncokból, kik az évenkénti 
újoncozás alkalmával a közös sereg kiegészitésére szük- 
séges létszámon túl fennmaradnak. A honvédség a 
királynak a honvédelmi minister által ellenjegyzett 
parancsára mozgósittatik, s Magyarország határán túl 
csak az országgyűlés engedélyével vihető. Az ország 
hat honvédségi kerületre osztatik: a Dunán inneni és 
túli, Tiszán inneni s túli, erdélyi és horvátországi ke- 
rületekre. A honvédség zászlaja és vezényszava ma- 
gyar. Zsoldja egy a közös hadseregével. Béke idején 
a honvédség költségeit a magyar honvédelmi minister, 
hadilábon a közös hadügyminister fedezi, A honvédelmi 
minister közvetlenül a királylyal érintkezik s ellen- 
jegyzi a tisztek kinevezését. A honvédségen kivül leg- 
nevezetesebb reformja e törvényeknek az általános véd- 
kötelezettség megállapítása volt, miáltal a hadszervezet 
a teljes jogegyenlőség alapjára fektettetett. A vagyonos 
osztály, privilégiuma, a kiváltás megszűnt, s az álta- 
lános vámkötelezettség katonai téren az lett, mi az 
anyagin a közteherviselés volt. Ezáltal a hadsereg kö- 
zelebb hozatott a polgáraághoz. Mindeddig a katonar- 
ság .elszigetelt, gyakran ellenséges kasztot képezett a 

társadalomban; a 68-iki törvény azt demokratizálta s 
utat nyitott beléje a polgári szellem befolyásának, 
mely azt rövid időn átalakitandja. Az ürt pedig, mely 
emellett még az állandó katonaság és a nemzet közt 
fennmaradt, a honvédség felállításával töltötte be. A 
honvédség független, nemzeti intézménynyé tétetett, s 
a 48-iki honvédek katonai elbánás dolgában is egy 
rangba helyeztettek a közös hadsereg tisztjeivel. Ezek 
a 68-iki védrendszer alapvonalai. 
h^teg Heves volt a küzdelem, mely e törvényjavaslatok 

eiien. f e j e tt kifejlett. Jókai a honvédügyet is felhasználta 
izgatásra a kormány ellen, s márciusban, mielőtt még 
a kormány javaslatai ismeretesek valának, de midőn 
már alapos kilátás volt az ország e régi vágyának 
megvalósulására, a Hon a szervezendő honvédség te- 
kintélyét már előre aláásni igyekezett, midőn tagjait 
„belügyőröknek" deklarálta. A baloldal később is meg- 
tett mindent ez intézmény depopularizátiójára, mely 
csakhamar oly fényes fejlődésnek indult. Midőn e tör- 
vények júliusban tárgyalás alá kerültek, Madarász, 
Patay, Csanády, Csiky, Vidacs a szélsőbalról ellene 
szónokoltak, Tisza, Ghyczy, Nyáry és Várady elfogad- 
ták, de előbb kellőleg — lepiszkolták. A Deákpártról 
Eötvös, Klapka., Andrásy és Deák fényesen megcá- 
folták az ellenzék minden kifogásait s hozzájok csat- 
lakozott a forradalmi harc hőse, Percei Mór is, latba 
vetve tekintélyét a nemzeti haderő létesitésére. Egy 
éven át az ellenzék lapjai azzal gyanúsiták a kor- 
mányt, hogy nem akar honvédséget, most midőn nyilt 
javaslattal lépett fel, megjósolták, hogy e törvényből 
sohsem lesz honvédség, mialatt a bécsi centralista la- 
pok a magyar vezényszó miatt támadták meg a ja- 
vaslatot. Végre elfogadta a törvényhozás az új törve- 

nyéket, s ezek a 48. forradalom szellemét követve, mig 
egyrészt a monarchia fennállása érdekében a rendes 
hadsereg közösségét megállapiták, Magyarország önállá- 
sát sokkal nagyobb mértékben megvalósiták, mint ahogy 
az 48 előtt, sőt a 48. törvények értelmében létezett. A 
javaslatok elfogadása után a király sietett a nemzetnek 
egy régi óhaját teljesíteni, mely főhadúri jogkörébe vá- 
gott, s 1868. aug. 6-kán elrendelte, hogy a magyar ez- 
redek tiszti állomásai ezentúl magyarokkal töltessenek be. 
Mig ekként a Deákpárt biztosan s határozottan 
haladt előre a megkezdett úton s az évnek nem volt 
egy hónapja sem, mely a 67-es politikának egy-egy 
diadalát ne jegyezte volna fel, az ellenzék a törvény- 
hozásban, de még inkább azon kivtil oly fokra vitte a 
kormány és többség elleni lázitást, mely okvetlenül 
polgárháborúra vezetett volna, ha a lelkiismeretlen 
izgatók törekvései hajótörést nem szenvednek a nem- 
zet nagy többségének hazafias józanságán. Az ellenzék 
azon része, mely Tisza Kálmán után indult a házban s 
ez időben többször szétszakadt és ismét egyesült, ugyan- 
azon benső ellentétekben szenvedő s ennek folytán 
ingatag és kétértelmű politikát követte most is, mely 
a múlt évben kitüntette. Márciusban Tisza bihari párt- a baioidai 
hiveit összehitta értekezletre s azzal lépett eléjök, hogy ej 
a szélsőbal izgatásai által „a társadalmi rend fenye- 
gettetik", — de azért, midőn a kormány a szélsőbal 
egyik orgánumát, a nyilt lázadás mezejére lépett pesti 
demokrata-kört feloszlatá, Tisza az elsők közt volt, 
kik a kormányt emiatt megtámadták. Jókai hiven kö- 
vette decemberben megtagadott mesterét. Ugyanazon 
tollal, melylyel sentimentalis loyalitással üdvözlé a 
Pestre érkezett királynét, még a honvédügyet is fel- 
használta a kormány ellen, melylyel a királyné nevét 

egy nemes tett emléke fűzte össze; s Madarászoktól 
ellesett phrázisokkal izgatott a „quota" elve ellen, 
melyet pedig maga is elfogadott. A kitűnő regényíró 
egyátaljában oly kétértelmű játékot űzött a dynastikus 
loyalitással s a Kossuth-kultussal, mely Loyola bár- 
mely hívének becsületére vált volna. És ilyen volt a 
Tisza-párt egész működése. A múlt év nyarán adott 
programmjukban kimondták, hogy „ha a gyakorlat 
kimutatja a közösügyi törvények veszélyes voltát", 
azok megváltoztatására fognak törekedni; de a gya- 
korlat mindennap e törvények áldásos voltát bizonyitá, 
s 1868. márciusban, midőn Tisza az ingadozó balol- 
dali meggyőződések megszilárdítására új programmot 
látott szükségesnek, ez abban összpontosult, hogy 
„nem kell delegatió, nem kell közös minisztérium, de 
kell nemzeti hadsereg." Tehát túl ment a 67-ikin, 
dacára annak, hogy az események még azt is megcá- 
folták. Egy nap azt hirdették, hogy mindent elvesz- 
tettünk, másnap magoknak követelték minden diadal 
érdemét. Szóval reformokat, haladást kívántak s tény- 
leg az üléseket semmis vitákkal töltötték be s tisztán 
romboló politikát űztek. 

A kétértelműség, mely e párt politikáját jellemzé, 
kétségkívül csak egyeseknél lehetett az egyéni termé- 
szet egyenes kifolyása. A baloldal túlnyomó részénél 
logikai következménye volt azon ferde helyzetnek, 
melyet a párt elfoglalt. Mert a Deákpárt közt, mely 
akarta a kiegyezést s elfogadta annak eszközeit, s a 
szélsőbal közt, mely nem akarta a kiegyezést, s igy 
annak eszközeire sem szorult, a balközép akarta a 
kiegyezést, de elvété annak minden lehetséges módo- 
zatait. Ez organikus ellentét folytán, mely politikája 
gyökerén rágódott, természetes volt, hogy midőn a 

kiegyezésről általánosságban volt szó, a balközép túl- 
áradt a mérséklettől s loyalitástól, s midőn az elveket 
alkalmazni kellett volna, halvány szinekkel másolta a 
szélbal magatartását, s táblabírói elfogultsággal, aris- 
tokratikus gőggel űzte a — demagógiát. 

E kicsinyes, férfiatlan oppositió nagy károkat 
okozhatott s okozott is az országnak, midőn azt a 
békés fejlődés útján feltartóztatá. Másnemű volt a ve- 
szély, mely a szélsőbal részéről fenyegette az ország 
nyugalmát, sőt létezését. A hosszas absolutismus nem A OTél8Öb » l 

J ° 7 # lazításai. 

maradhatott demoralizáló hatás nélkül a nemzetre. A 
Baeh-kormány, mely minden szabadságnak esküdt 
ellensége volt, teremtett oly elemeket, melyek minden 
kormánynak ellenségei lettek. Ezekhez, a szabadság 
ez éretlen fanatikusaihoz járult a politikai frivolitás és 
érdekhajhászat, s a párt, mely ez elemekből alakult, 
csakhamar annyira sülyedt, hogy hangadó szerepet 
osztott magában közönséges iparlovagoknak,' mint az 
ál-Vesselényinek, Asztalosnak vagy Madarász Vilmos- 
nak, ki midőn martyrnak felcsapott, tolvajság gyanúja 
alatt állt s csalás miatt már másfél év óta köröztetett. 
Ez iparlovagok a politika köpenye alatt a „szent haza" 
nevében garázdálkodtak s egymást kikiáltották vér- 
tanúknak. 

E párttöredék szerepjátszását első sorban azon 
támogatás tette lehetségessé, melyben Kossuth részel- 
tette, ki ez év folytán is irt epistolákat, s nem ismer- 
vén azon pártot, mely itthon nevét bitorolta, elmu- 
lasztá azt megtagadni. Kossuthnak emberi gyöngesé- ^^^ 
geivel ez elemek lealázó módon visszaéltek. Kossuth ****•• 
és fiainak arcképei tömegesen terjesztettek a nép közt, 
obskúrus firkászok idétlen elmeszüleményeiket Kossuth 
nevének aegise alatt adták ki s e név kelendőséget 

szerzett a ponyvairodalom újnemű termékeinek. Demo- 
kratakörök tiszteletbeli elnökké tették az egykori kor- 
mányzót, Pécs megválasztá képviselőnek s a „Nép 
Zászlója" februárban fiaival „szentháromságnak" dekla- 
rálta. Kossuth neve, melyet sokan lelkesüléssel, néme- 
lyek gyűlölettel, de senki sem ejtett ki azelőtt tiszte- 
let nélkül, ezáltal naponként sülyedt. A tisztátalan 
szándékok, a politikai erkölcstelenség symboluma lett, 
s hivei, midőn nevében árulóknak hirdették az ország 
legtisztább jellemeit, csak saját prófétájukat prosti- 
tuálták. 

E kompánia, mert a párt nevét ez elemek nem 
érdemlik meg, a sajtóban, népgyűléseken és demokrata 
körökben egyenesen polgárháborúra lázított. Kikiál- 
tották, hogy többé „nincs mit vesztenünk" s hazafi- 
ságuk abban állt, hogy nem engedték a népet nyu- 
galomra jutni. A szabadság nevében lázították a népet 
a szabadság vivmányai ellen, s a 67-es törvényektől 
és kormánytól a többségig és esküdtszékig nem volt 
egyén, nem intézmény, mely mérges gyanúsításaikat 
^w!i elkerülte volna. A demokratia cége alatt a viszálkodás 
magvait szórták, s adónemfizetést, földfelosztást, Aus- 
triától való elszakadást prédikáltak a szenvedélytől 
vakká tett tömegnek. A politikai oppositió köpenye 
alatt az osztálygytílöletet szították, és csak a körül- 
mények kedvezésének köszönhető, hogy azon politikai 
pyrománia, mely 1868 tavaszán érte el tetőpontját, 
nem lett undok lázadássá, melyben a vagyontalanság 
a vagyon, a söpredék az értelmiség, a becstelenség az 
erény ellen vitt volna irtó háborút. 

Ez izgatások nem maradhattak kézzelfogható ered- 
mény nélkül. Pesten a közönség többségének józansága 
elvette élét a szélsőbal veszélyességének, mely az el- 

itélt Böszörményinek fáklyászenét akart adni, hogy az 
esküdtszék ellen demonstráljon. De a vidéken, hol a 
vezérszerepet inkább a politikai becstelenség játszotta, 
s orránál fogva vezette a politikai éretlenséget, a moz- 
galom tettlegességekbe tört ki. Cegléd vidékén a fel- 
bőszített nép kőhajigálással fogadott egy vasúti vona- 
tot, azon hitben, hogy Klapka van benne. Mig itt 
csak néhány üvegtábla, Félegyházán már emberélet is 
esett áldozatul. A szélsőbal vidéki apostolainak egyik 
csillaga Asztalos János vala. E derék férfiú 1854-ben M J. 
okmányhamisitás, 1860-ban hivatalos hatalommal való 
visszaélés, csalás és sikkasztás miatt pör alatt, s ez 
időben nyilvános erőszaktétel miatt vizsgálat alatt állt. 
Ily módon minősítve érezvén magát a hazafiság apos- 
tola gyanánt fellépni s anathemát mondhatni az áruló 
Deákpártra, lázitó proclamátiókat készített, melyeknek 
refrainját szokás szerint Kossuth istenitése s Deáknak 
árulóvá nyilvánítása képezte. Népgyűlést hirdetett 
Félegyházára, s azt dacára a hatóság tilalmának, meg- 
tartotta. Az összecsőditett tömeg előtt felolvasta kiált- 
ványait s véres szájú beszéddel tartá jól hallgatóságát. 
A hatóság, a tilalom áthágása miatt Asztalost a gyű- 
lés után elfogta, s elővigyázatból netaláni nyugtalan- 
ságok esetére még az éjjel katonai segélyt hozatott a 
szomszédból. Másnap az ottani demokrata-kör megala- 
kulási ünnepélye fűtötte fel a félegyházi pusztakereső 
közönséget. A felpálinkázott nép zajosan követelte Aszta- 
los kiadatását, mit meg nem nyervén, ostrom alá fogta 
a városházat s kapuját befeszítette. Midőn a felfegy- 
verzett tömeg a betört kapun berontott, hat katona 
tüzet adott az ostromlókra. Ezzel a zavargásnak vége 
lett. A tömeg eloszlott, de több fogoly és egy halott 
lettek a szélsőbali izgatások áldozataivá. 

Nemzetiségi g féktelen lazítástól, melyet a magát mindenek- 

izgatások. . 

felett „magyarnak" hirdető szélsőbal űzött, csakhamar 

vérszemet kaptak a nemzetiségek. A román lapok 
nyíltan lázadással fenyegetődztek s a balázsfalvi gyű- 
lés májusban nagyhangú pronunciamentot bocsátott 
világgá az erdélyi unió s Magyarország integritása 
ellen. A Slovenski Noviny foederalismust proklamált 
és solidaritást az osztrák szlávokkal. Még veszélyesebb 
alakot öltött a magyarellenes agitatió Újvidéken, hol 
a hatóság feje, a szerb magyarfalók vezére Miletics 
volt. Összeköttetésben állt Obrenovics Mihály gyilko- 
saival s a szerbek hazafias részének véleménye szerint 
a Serbia és Magyarország elleni conspirátiókban elnö- 
költ. Polgármestersége alatt féktelen anarchia kapott 
lábra a városban, s a személy- és vagyonbátorság 
elenyészett. Számos újvidéki polgár végre a kormány- 
hoz folyamodott védelemért ezen a városi hatóság 
tekintélye alatt elharapódzó fejetlenség ellen. A kor- 
mány kénytelen volt királyi biztost küldeni Újvidékre, 
s ez felftiggeszté hivatalától Mileticset, ki hatalmát a 
Magyarország integritása elleni lázitásra használta. És 
ezen elemekkel, melyek a magyarságnak nyiltan rom- 
lására törtek, s az ország feldarabolását prédikálták, 
a szélsőbal nem átallt egy gyékényen árulni. Miletics 
biztatta hiveit, hogy az alkotmány elleni harcban dia- 
dalmaskodni fognak s a kétkedőket a magyar ellen- 
zékre utalta, mely szintén ez alkotmány bukására 
törekszik. A szélsőbal kezet fogott a horvát és szerb 
nemzetiségi túlzókkal, februárban közlönyében kitűzte 
a foederalismus zászlaját, s midőn az újvidéki ügy a 
képviselőházban tárgyaltatott, Miletics és Csiky Sán- 
dor, Babes és Simonyi Ernő karöltve menydörögtek a 
kormány és többség ellen. 



Digitized by 



Google 



— 81 — 

A magyar vidékeken a lázítás orgánumai közt 
előkelő helyet foglaltak el a demokratakörök, melyek- 
ben aljas érdek és politikai éretlenség a demokratia D> SSS tir 
nevét befertőztették. A képviselőházi szélsőbal adta 
meg a jelt ez egyletek alakítására, Madarász pláne 
Turinba utazott a „prófétához" utasitásokért, s onnan 
visszatérve körutat tett a vidéken, mindenfelé ily kö- 
röket alakítva, melyekben a politikai s értelmi prole- 
tariátus nyiltan conspirált az alkotmány ellen. A kor- 
mány tiszteletben tartotta az egyesületi jogot még e 
veszélyes aberrátióiban is, és csak a pesti demokrata- 
kör ellen lépett fel szigorral, mely a nyilt ellenállás 
mezejére merészkedett. A kormányhoz felterjesztett 
alapszabályok félreérthetlenül kimondták, miszerint a 
kör célja az alkotmány elleni izgatás szervezése. E 
pontoknak a belügy minister megváltoztatását követelte. 
A kör erre a pesti városi képviselethez fordult, és 
pártfogását kérte a kormány ellen. A képviselőtestü- 
let azonban nyiltan kifejezte roszalását a kör iránya 
felett, s a demokratakör tagjai erre kijelenték, hogy 
nem teljesitik a kormány kivánatát, sőt hogy csak az 
erőszaknak fognak engedni. Az erőszak meg is jelent 
két szál városi drabant kíséretében s a hősök eloszlot- 
tak. A szélsőbal semmi hasonló esetet nem hagyhatott 
kizsákmányolatlanul. Csiky Sándor interpellálta a kor- 
mányt a pesti kör feloszlatása, s utóbb Simonyi Ernő, 
Madarász Vilmos és Asztalos elfogatása miatt, nem- 
különben a félegyházi ügyben. Éktelen vitákat kere- 
kített a szélsőbal mindez ügyekből, de e viták, főkép 
a Madarász és Asztalos elfogatása feletti, melyben 
Horváth Boldizsár egy remek beszédben cáfolta az 
ellenzéket, a Deákpártnak úgy anyagi mint erkölcsi 
diadalával végződtek. Nem is lehetett ez máskép oly 

párttal szemben minő ez volt. E töredék eljárását eléggé 
jellemzé különben egy episod. Madarász százával adott 
be a képviselőháznak kérvényeket a 67-es törvények 
megváltoztatása iránt, mint eredményeit a párt vidéki 
izgatásainak. De csakhamar kisült, hogy e kérvények 
aláírói közöl egyik rész sem irni sem olvasni nem tud, 
másik rész még a 67-es közösügyek előtt — meg- 
halt, mig a harmadik rész olyanok aláírásaiból állott, 
kik utóbb nyiltan tiltakoztak ellene, bogy ők e kér- 
vényeket alá nem írták, s kijelenték, bogy aláírásaik 
meghamisittattak. 

A kormány lehetőleg szenvedőlegesen viselte ma- 
gát e túlságokra vitt izgatással szemben, s csak ott 
lépett közbe netovábbat kiáltva a szennyes áradatnak, 
hol a közbéke tényleges megtámadása azt elkerülhet- 
lenül szükségessé tette. Egyébként bízott a közönség 
józanságában s a 67-iki intézmények helyességében. 
És valóban, misem bizonyitá a 67-iki vívmányok be- 
csét annyira, mint azon körülmény, hogy még a 68-iki 
izgatások sem valának képesek komolyan veszélyez- 
tetni a rendet és szabadságot. Amely intézmények 
ellen még e rendszeres, teljes szabadsággal és kénye- 
lemmel űzött izgatás sem tudta az országot fellázítani, 
azok helyességét a nemzet túlnyomó többségének érez- 
nie kellett. A kormány a nemzetre bízta a szélsőbal 
veszélytelenné tételét. 
mtgít^a. Es nem csalódott. A mérsékelt baloldal ugyan e 

tekintetben is hű maradt magához. Midőn a szélsŐbali 
izgatások már kétségbe kezdték vonni a tulajdon szent- 
ségét, Tisza Kálmánban is megszólalt a geszti földesúr, 
s felfedezte, hogy a társadalmi rend fenyegetve van. 
Erre áprilisban a szélsőbal új programmjában megtá- 
madta a baloldalt is. A Hazánk, mint e párt orthodox 

orgánuma, többször felszólalt a lábrakapó anarchia 
ellen, s bal és szélsőbal nem egy választókerületben 
küzdöttek egymással. De azért Mocsáry és Tisza párt- 
ját fogták a feloszlatott demokrata köröknek. Jókai 
egy nap a Kossuth nevével élőket „fizetni, dolgozni, 
harcolni és tanulni nem akarók táborának" nevezte s 
erősen megtámadta, amiért Kossuth nevét felhasznál- 
ták, másnap pedig maga — ugyanazt cselekedte a 
kormány ellenében. Hogy pedig a mérték teljes le- 
gyen, a Hon fő- s Magyarország legunalmasabb ve- 
zércikkírója, Ludwig, aprilban Turinba tette át hadi- 
szállását s onnan árasztá el vizenyős cikkeivel az 
országot. 

Mig ekként a baloldal a deákpárt és szélsőbal 
közt lebegett, a körülmények, vagy vezéreinek szeszé- 
lyei által hol az egyikhez, hol a másikhoz csapatva, 
egyben sohsem vált el a szélső baloldaltól: a szemé- 
lyeskedésben és pártszenvedélyben. Mig egyrészt az 
ellenzék a pártszenvedélyt még tisztán irodalmi ügyekbe 
is bevitte, másrészt nem szűnő harcot vitt, nem elvek 
hanem nevek s személyek ellen. Megtámadták Horváth 
Mihály jellemét, amiért a jobboldalhoz csatlakozott s 
Kossuth ellen röpiratot mert irni, méltatlan gyanúsí- 
tásokkal üldözték a kormány legtehetségesebb szak- 
embereinek egyikét Hollánt, s mily dimensiókat tudtak 
adni malitiózus gyanúsításaiknak, mutatta a temesvári 
fakérdés, mely heteken át izgalomban tartotta a közön- 
séget, s melyben Lónyay azon nagy bűnt követte el 
az egyesült oppositió ellen, hogy azon 14 V2 kr. jöve- 
delemmel, melyet a kincstári erdők holdanként hajtot- 
tak, nem levén megelégedve, a temesvári erdőkben 
termelt fát drágábban merte elértékesiteni. 

6» 

Midőn tehát arról volt szó, hogy a nemzet maga 
tegye ártalmatlanná a szélsőbal veszélyes garázdálko- 
dásait, a „mérsékelt 16 baloldal nem képezett számba- 
vehető tényezőt Annálinkább eleget tettek egyesek s 
a nagy közönség hazafiúi kötelességöknek. Az emigra- 
tió jelesei egymásután felléptek a szélsőbal ellen: 
Klapka, Türr és mindenek felett Perczel. Perczel Mór 
nem csatlakozott a Deákpárthoz, természete s nyug- 
talan vérmérséklete egyátaljában nem tették őt párt- 
emberré, de becsületes hazaszeretete . aggodalommal 
tölte el lelkét e rendszeres lázítás kimenetele iránt. 
Márciusban a pesti m honvédegylet megrótta, amiért 
részt vett a delegátióban. Néhány nappal utóbb Per- 
suth eiien. ce i megjelent a pesti honvédgyülésen s menydörgő 
beszédet tartott a szélsőbal és Kossuth ellen. Falren- 
ditő éljenzés felelt szavaira, s a honvédgyülés közön- 
sége az ősz tábornokot vállaira emelve vitte ki a 
teremből. Országos hatást tett e beszéd, melyben a 
hős katona ritka erkölcsi bátorsággal csapást csapás 
után mért a bálványra, melyet az éretlenség imádott, 
s melynek nevében hamis papjai annyit vétkeztek a 
haza nyugalma ellen. Az ország különféle részeiből 
özönlöttek Percei felé az üdvözletek és meghívások. 
Néhányat el is fogadott, s rövid körutat tett a Dunán 
túl; és ahol megjelent, Fehérvártt, Veszprémben s 
egyebütt, a nép ovátiókkal fogadta s viharos éjjenek- 
kel üdvözlé az ősz bajnokot, midőn a 67-es törvények 
mellett szót emelt és Deáknak és társainak politikáját 
védelmezte. 

Néhány honvédegylet roszalása, melyben tizek 
megrótták Perceit azért, amiért ezrek megéljenezték, 
csak annál feltűnőbbé tette diadalát. És a hangulat a 
nyár folytán legtöbb vidéken csakugyan meg is javult, 

a Deákpárt, illetőleg a rend és törvényesség javára. 
Míg a pesti esküdtszéken a főváros fliggetlen polgár- 
sága Böszörményi és Román Sándor személyében kár- m<sny yís*- 
hoztató Ítéletet mondott a szélsőbaloldali s nemzetiségi 
izgatásokra, Kecskemét Asztalost kiutasitá a városból 
s felkérte a kormányt, rendeljen ellene vizsgálatot; a 
megyék visszavetették Pestmegye februári ellenzéki 
köriratát, s az ellenhatás, melyet a baloldali lázitások 
a vidéken költöttek, mindenfelé „Deákkörök" alakítá- 
sára vezetett. 

A közönség nagy része hónapokon át aggoda- 
lommal tekintett a jövőbe. Szájról szájra járt a kér- 
dés : mire fog vezetni ez izgatás, mely ugy a hatalom, 
mint a szabadság institutiói ellen űzetik, mely a poli- 
tikai s társadalmi rendet egyiránt fenyegeti, s helyen- 
ként agrárius mozgalmakat, sőt communistikus törek- 
véseket is hozott napvilágra? — és a gyöngébb hitűek 
már kétkedni kezdtek a nemzet jövője felett. De a 
nemzet józansága, az 1867-ki intézmények életképessége 
s a visszaállított szabadság varázshatalma végre is 
elvette élét e lelkiismeretlen lázitásnak. Augu&tusban 
elfogatott a párt harmadik vidéki apostola, Ballá Ger- 
gely is. A tiszteletreméltó férfiú 1852-ben haramiaságért 
hat évi börtönre Ítéltetett. Fogságából megszökött s 
különféle álnevek alatt éveken át iparlovagoskodott, 
újabban b. Wesselényi Miklós fiának adta ki magát s 
pályáját azzal végezte, hogy okmányhamisitás miatt 
elfogatott. Apostolainak e tragikus sorsa elhatározó 
csapás volt a szélsőbalra nézve. Veszett hirök lett csak- 
hamar a demokrataköröknek is; és akik megkísértet- 
ték e becses intézményt „olvasókörök" név alatt ismét 
a közönség közé csempészni, többnyire felsültek. Sep- 
temberben azon izgatások, melyek féléven át az ország 

nyugalmát feldúlták, leszorultak a politika mezejéről s 
ezentúl csak a criminalitások és rendőri kihágások 
lajstromát szaporították. Az izgalom nem szűnt meg, 
mert sok helyt már a nyár folytán megkezdődtek az 
előkészületek a leendő választásokra, de veszélye meg- 
szűnt fenyegető lenni s a nemzet kezdett ismét biztos 
reménynyel tekinteni a jövőbe. Az ég is beleszólt ál- 
dásával a politikai dolgokba s a béke angyalát leküldé, 
a királyi pár számára élő emlékéül a nemzettel való 
kibékülésének, a nemzet számára a béke galambjául. 
ri» tfhgnT Huszonegy ágyúlövés hirdette a magyar főhercegnő 
ratietáM. Mária Valéria születését Mátyás várában, s a milliók 
áldást kértek a királyi anyára, ki gyermekein kivűl 
1868. ang. tudott anyja lenni a nemzetnek is. 

JjJ-időn a nemzet képviselői öt heti szünetelés 1868 aüg 
után ismét összegyűltek, a teendők roppant halmaza 
állt előttök, melynek a jelen országgyűlés által még 
el kellett intéztetnie. Az országgyűlés 1867. februártól 
1868. augustusig másfél év alatt sokat végzett, száza- 
dok függő kérdéseit oldá meg, de mégis kevesebbet, 
mint végezhetett volna. A kormánynak a parlamenten 
kívül temérdek nehézséggel kellett küzdenie, midőn az 
abnormis viszonyok két évtizede után az ügyek veze- 
tését átvéve, mindén téren csak rendetlenséget és za- 
vart talált. Óriási anyagi és szellemi munkát vett 
igénybe a feladat is, Magyarország és Austria egymás 
iránti viszonyait rendezni. De ennek dacára a kormány 
megfeszített munkásságával sokkal több eredményt tu- 
dott volna felmutatni, ha az ellenzék a törvényhozáson 
belől nem keresi dicsőségét az akadályozásban. A bal- 
oldal rendszeresen lassítá a tárgyalások menetét, min- 
den apróságból pártkérdést csinált, indítványokkal lé- 
pett fel minden kínálkozó s nemkínálkozó alkalommal, 
melyek célszerűtlenségéről s bukásáról maga is meg 
volt győződve, csak azért, hogy minél rövidebb legyen 
az eredmények azon lajstroma, melylyel a Deákpárt 
majdan a választók elé fog lépni. Ily módon 34 tör- 

vényjavaslat feküdt készen a ministerek asztalán, me- 
lyeknek időhiányból csak csekélyebb része volt már 
elintézhető. Lónyay törvényjavaslata az államszámve- 
vőszékről nem kerülhetett tárgyalás alá s az ország- 
gyűlésnek ahelyett, hogy a választási törvény számos 
hiányait kiigazítsa, be kellett érnie azzal, hogy a kor- 
mányt megbízta a következő országgyűlés elé válasz- 
tási törvényjavaslatot terjeszteni. A parlamenti tanácsko- 
zások célszerűbb szabályozására a képviselőház új ház- 
szabályokat adott magának. A legsürgősebb ügyek 
közé, melyek felvétettek, tartozott az úrbéri váltságok 
megtérítésének törvénybe foglalása. Ezzel s a 29. tvcik- 

ürbéritáit-kel, mely a szőlődézsma megváltását rendelte el a bir- 
tokosok által ugyan, de az állam közvetítése mellett, 
a törvényhozás a régi feudális birtokviszonyok leg- 
nyomasztóbb maradványai alól szabadító meg a népet. 
Horvátnak egy más törvénye az elavult gazdasági 
rendszernek egy nyomasztó maradványát semmisíté 

uzwratar- meg, midőn az uzsoratörvények eltörlésével a gazda- 

T ttewie!* sági szabadság korszakát inaugurálta. A nagyszámú 
tervezett, s részben már munkába vett közlekedési esz- 
közök a kisajátítási Ugy rendezését is halaszthatlan 
szükséggé tették; s az országgyűlés törvényt alkotott 
a közlekedési eszközök, folyószabályozás és mocsár- 

Ki 8£ yátítáBi kiszárítás érdekében eszközlendő kisajátításról. Buda- 
pest számára pedig, melynek gyors emelkedése s nagy- 
városi viszonyai a vidékétől eltérő rendezést igényel- 
tek, külön kisajátítási törvényt hozott 

Törrényke- Az igazságszolgáltatás mezején a legnagyobb 

tart*, hiányokon csak egy rendszeres polgári törvénykönyv 
által lehetett segíteni, addig is azonban, míg ez elké- 
szülhet, Horvát Boldizsár legalább az eljárás fŐhiányait 
akarta orvosolni. Novelláris újítás helyett Horvát egy 

rendszeres művet alkotott törvénykezési rendtartásában, 
melynek legfontosabb, elvi jelentőségű intézkedései 
abban álltak, hogy a tárgyalások nyilvánosságát ki- 
mondá, a községi bíráskodást békebirósági alakba fog- 
lalta, kimondta, hogy háromnál több fóruma egy ügy- 
nek sem lehet, beszűntette a vegyes folyamodások 
rendszerét, mely a régi magyar jogban uralkodott s 
minden törvényszéket tisztán első, másod vagy har- 
mad folyamodásává tett s a semmiségi eljárást az ala- 
kiság és közvetlenség elveire fektette. 

Politikai tekintetben ez ülésszak legnevezetesebb 
törvényei a népnevelési, az erdélyi unióról, a Hor- 
vátországgal való kiegyezésről szóló s a nemzetiségi 
törvények v alának. Az 1868: 43. tvcikk az erdélyi uniótar- 
kérdésben csak egy kétségbevonhatlan érvényű törvény «. 
részletezésére szorítkozott. A nemzetiségi törvény 
azonban fontos és új elvi megállapodásokat tartalma- Nemzetiségi 
zott. E törvény kimondta az állam szükséges egységé- wes: 4*. 
nek korlátain belől a nemzetiségek egyenjogúsitását. 
Minden jogot függetlenné tett a nemzetiségtől, a nyel- 
vek használatára nézve pedig megállapító, hogy az 
állam hivatalos nyelve ezentúl is a magyar lesz, a tör- 
vényhatóságok jegyzőkönyvei magyarul s esetleg még 
azon nyelven fognak vezettetni, melyet a tagok Vs-öde 
kivan, a törvényhatóságok gyűlésein mindenki hasz- 
nálhatja saját nyelvét, a helyhatóságok a községekkel 
való érintkezésben ezek nyelvével élnek, az egyesek a 
hatóságokkal szemben úgy mint biróság előtt saját 
nyelvöket használhatják. A túlzó nemzetiségiek hevesen 
megtámadták e törvényjavaslatot, s olyat állítottak el- 
lenébe, mely az egyenjogúság elvét túlhajtva, a gya- 
korlatban ad absurdum vitte volna, s Magyarország 
formaszerinti decompositióját foglalta magában. A vita 

hosszú volt és heves, de a törvény végre nagy több- 
séggel elfogadtatott Eötvösnek egy nagyszerű beszéde 
után, melyben e kérdést az államfilozof mélységével s 
a lángész éleslátásával minden oldalról megvilágította. 
Népoktatás Mig a nemzetiségi kérdésben a kormány a nem- 

1868. zetiségek fanatikus szóvivőinek túlfeszített igényeivel 
volt kénytelen megküzdeni, a népiskolai ügy 
tárgyalásában a vallási fanatizmus tört ki ellene. 
Eötvös már júliusban beadta népoktatási törvényjavas- 
latát. A külföldi sajtó örömmel üdvözlé a munkálatot, 
mint olyat, mely Magyarországot szorosabban a civi- 
lizált világhoz csatolja s hatalmas fegyver leendett az 
állam kezében a szabadság legveszélyesebb ellensége, 
a tudatlanság ellen. Az országban két hónapon át egy 
hang sem szólalt fel ellene. Hála az ellenzék felesle- 
ges szószaporításainak, a javaslat a nyári sessión már 
nem volt tárgyalható, s őszre maradt Midőn tárgyalás 
alá vétetett, a szűkkeblűség s partikuláris érdekek, szö- 
vetkezve a felekezeti és nemzetiségi fanatizmussal, tá- 
mogatva a pénzbeli fukarság által oly erőszakos táma- 
dást intéztek a kitűnő munkálat ellen, hogy a közön- 
ség elámulva olvasta a lapok jelentéseit a képviselő- 
ház üléseiről. A botrány kikerülésére zárt ülést kellett 
tartani, s miután a baloldal minden áron való opposi- 
tiója számos bal s némely jobboldaliak vallási türel- 
metlenségében s rövidlátásában támogatásra talált, a 
ház a zártülésben egy 25-ös bizottságot küldött ki, 
hogy hallgassa meg a felekezetek szakembereit. Amily 
nagy része volt a fogalomzavarnak és avas elfogult- 
ságnak a háznak e határozatában, mely a felvilágoso- 
dás ügyét a felekezetiség fóruma elé utasítá, a bizottság 
még túlment ezen is, midőn szakemberek helyett az 
egyházfőket hítta össze, hogy adjanak véleményt a 

javaslat felett, — mintha csak a népoktatási ügy 
temetésére hítta volna meg a vallási türelmetlenség 
hivatalos képviselőit. És e türelmetlenség főbajnokai 
ez alkalommal azon táborból keltek fel, melyben a 
nemzet megszokta volt a szabadság, a nemzeti haladás 
lobogóját látni: a protestantismus köréből. A törvény- 
javaslat azon helyeit, melyek a felekezeteknek oinnipo- 
tens, az oktatásügy kárára váló gazdálkodását korlá- 
tozni akarták, a protestáns orthodoxok hevesen meg- 
támadták, s Tisza oly fanatismussal kelt ki ellene, mely 
helyén lehetett a 17. században a Caraffák és Kollo- 
nicsok ellenében, de mely visszataszító látványt nyúj- 
tott, midőn Magyarország legemelkedettebb szelleme, 
Eötvös ellen volt intézve. A baloldal már 1867-ben 
megtámadta volt Eötvös felhívását népnevelési egyle- 
tek alakítására, a legszabadabb, legjótékonyabb eszmék 
egyikét, melyek valaha kormányférfi agyában meg- 
fogamzottak. Most Tisza oly elhalasztó indítványnyal 
lépett fel, mely nemcsak ezen, de bármely népnevelési 
törvény tárgyalását lehetetlenné tette volna. De Eötvös, 
ki ritka képességeinek s idejének nagy részét a közok- 
tatási ügy tanulmányozásának szentelé, ki nem egy 
minister szorgalmával, hanem egy próféta lelkesülésé- 
vel lépett e térre, és nem egy ministeri előterjesztését, 
hanem lelkének legszentebb vágyát látta megtámadva, 
támogatásra talált a közvéleményben. Oly hangosan 
itélte el ez az oppositio szűkkebltíségét, hogy az végre 
megszégyenülten visszavonult, s a ház változtatásokkal 
ugyan, de mégis elfogadta a törvényjavaslatot. 

A törvény amint hosszas, bonyolódott viták és 
sok toldás-foldás után létrejött, még ezen alakjában is 
magán viseli alkotója nagy szellemének bélyegét s 
egyik legbecsesebb műve az 1865/8-ki törvényhozásnak. 

Kimondja a tankötelezettséget s azt a 6. évtől a 12., 
illetőleg 15-kig szabja meg* E törvény szerint nyilvá- 
nos iskolát bárki állíthat, egyesek úgy mint testüle- 
tek. A felekezetek iskoláit az állam felügyelete alá 
adja, s bizonyos feltételek betöltését kivánja tolok, me- 
lyek hiányában az államnak joga van ugyanazon köz- 
ségben helyettök állami népiskolát állítani. Hol felekezeti 
iskola nincs, a község köteles községit állítani, melynek 
tanítóját maga fizeti. Minden állami s községi népiskola 
ezentúl felekezetlen. Az állam ahol szükségesnek látja, 
bárhol állíthat népiskolát Hogy az iskolák képzett 
tanítókat kaphassanak, a törvény 20 férfi s több női 
tanítóképezdét állít fel. Közigazgatási tekintetben a 
községek hatóságát az iskolák felett az iskolaszékek 
gyakorolják, felettök a kormány által kinevezett tan- 
felügyelő áll s gyakorolja a felügyeleti jogot. 

Magyarországnak Austria iránti viszonyai ez or- 
1868 : xxx. szággyülés által szabályoztatván, még csak egy nagy- 
fontosságú államjogi kérdés maradt hátra. A Magyar- 
és Horvátország közt fennállott nyolc százados kapcsot 
Horvátország 1848-ban a kamarilla által félrevezetve, 
erőszakosan széttépte. A Bach-korszak, melynek kö- 
zös szolgaságában a horvátoknak jutalmul adatott 
az, mi Magyarországra büntetésül méretett, csak- 
hamar felnyitá a horvát nép szemeit s a szabadság fel- 
virulásával élénken nyilvánult a vágy a Magyaror- 
szággal való viszályt kiegyenlíteni. A 61-ki lelkesedés 
rövid napjai után azonban a Schmerling-kormánynak 
sikerült Horvátországot egy időre ismét ellentétbe hoz- 
nia Magyarországgal, s a provisorius kormány perfi- 
diája oly magyarellenes mozgalmat teremtett a Száva 
partjain, hogy 1866 végén a zágrábi országgyűlés oly 
kihívó, dacos és visszautasító hangon nyilatkozott 

Magyarország ellen, mely az államjogi kapocs békés 
megújítását sokak előtt lehetetlennek tlinteté fel. Ennek 
dacára amint az alkotmány visszaállíttatott, 1867. ápri- 
lisban, Deák egy határozati javaslatot adott be, mely 
a Horvátországgal való megszakadt tanácskozásokat 
ismét megújítsa. Miletics természetesen nem fogadta el 
az indítványt, mely békét volt hozandó a két testvér- 
nemzetre, mi az izgatónak nem lehetett ínyére. Ghyczy 
beadott egy másik határozati javaslatot mely csak 
lényegtelen eltéréseket foglalt magában a Deákétól, 
de kevésbbé volt engesztelékeny szellemű. A képviselő- 
ház Deákét fogadta el. Az új zágrábi országgyűlés erre 
1868. márciusban köldöttséget választott, mely a ma- 
gyar országgyűlés megfelelő küldöttségével értekezzék 
s most már a siker alapos reménye mellett indultak 
meg a tanácskozások. És csakhamar eredményre is 
vezettek. September 25-kén a képviselőház elnöke már 
jelenthette a háznak, hogy a horvát országgyűlés elfo- 
gadta az -országos küldöttségek által készített egyez- 
ményt, melyet sept. 28-kán a magyar törvényhozás is 
helybenhagyott. 

A mindkét fél által elfogadott kiegyezés a követ- 
kező módon szabályozta a két ország közti kapcsola- 
tot : a király egj tény által, sz. István koronájával 
koronáztatik Magyar- és Horvátország királyává. Aus- 
triával szemben Magyar- és Horvátország egy állami 
testet képeznek, s ez utóbbi magáévá teszi az 1867-ki 
kiegyezést. A Magyarország s Austria közt közös 
ügyek költségeiből a magyar koronára eső 30%-hoz 
Magyarország 93.55, Horvátország 6.45 százalékkal 
járul, miután Horvátország jövedelmeiből az ország 
belkormányzatára előbb 2.200,000 írt levonatott. A 
magyar korona és Austria közt közös ügyeken kívül 

azonban, a magyar korona államjogi kapcsán belől 
ismét vannak közös ügyek Magyar- és Horvátország 
közt, és pedig: az udvartartás, újoncozási ügy, véd- 
rendszeri törvényhozás , kereskedelem , közlekedés és 
pénzügy. Ezen Magyar- és Horvátország közt közös 
ügyek költségeinek fedezéséhez Horvátország úgy já- 
rul, hogy jövedelmeinek 45%-a belügyeire, 55%-ka a 
közös ügyekre fordíttatik, az ország bevételeinek min- 
denkori hiánya Magyarország által előlegeztetvén. A 
közös ügyekben a törvényhozás és kormányzás a ma- 
gyar országgyűlést és kormányt illeti. Evégből Hor- 
vátország 29, országgyűlése által választott követet 
küld a magyar képviselőházba, kettőt a főrendiházba, 
melyben ezeken kívül a horvát főrendek s főpapok is 
helyet foglalnak. Ezek közöl az alsóház részéről 4, a 
felső részéről 1 horvát küldetik mindenkor a delegá- 
tióba. A horvátok az országgyűlésen és delegátióban 
horvátul is szólhatnak. A közös pesti kormány, mely 
egy tárcanélküli horvát ministerrel szaporíttatik, Horvát- 
országban csak horvát hivatalnokokat használ. A többi 
ügyek, — beligazgatás, közoktatás, igazságügy stb. — 
törvényhozási és kormányzási tekintetben Horvátország 
autonómiája körébe tartoznak. Az autonóm kormány 
élén a bán áll, ki magyar felsőházi tag marad, pol- 
gári egyén lesz és a király által a magyar minister- 
elnök ellenjegyzése mellett neveztetik ki. Az autonóm 
kormányt a horvát országgyűlés szervezi. Horvátország 
közigazgatási s törvénykezési nyelve, még a közös 
magyar kormány közegeié is, a horvát. Ezeken kívül 
a törvényben Magyarország támogatását igéri Horvát- 
ország integritásának helyreállításában , nevezetesen, 
hogy a határőrvidék polgárosítását s Dalmatia vissza- 
csatolását sürgetni fogja. 

Ez egyezmény által, miután azt mindkét ország 
törvényhozása elfogadta, végre békésen kiegyenlíttetett 
azon viszály, mely két évtized óta uralkodott a test- 
vérnemzetek közt. Magyarországnak ugyan anyagi ál- 
dozatokba került a béke, valamint politikaiakba is, 
mert általa Horvátország oly önállást nyert, minővel 
sohsem bírt, de szívesen meghozta azt a horvát nemzet 
kielégítése kedveért. Csak egy tekintetben nem jött 
létre a megegyezés, Fiúméra nézve. Magyar- úgy mint Á finjnei 
Horvátország magoknak kívánták a várost, melyet ér- 
dekei s rokonszenvei Magyarországhoz fűztek, s mely 
több ízben sürgette idecsatolását. Horvátország azon- 
ban nem mondott le róla, s a magyar országgyűlés 
sept. 28-kán, midőn az egyezményt elfogadta, utasítá 
a kormányt, hogy Fiúménak s kerületének Magyar- 
országhoz közvetlen visszacsatolását eszközölje. A ki- 
rály eként két nemzet ellentétes kivánatai közé volt 
állítva. Nem akart hatalomszavával dönteni s nem 
mondott le a reményről, hogy a kérdés az érdekelt 
felek békés megegyezésével még eldönthető. November 
7-ki leiratában ennélfogva a király felszólító a magyar és 
horvát országgyűlést, egyesüljenek abban, „hogy Fiume 
városa kikötője és kerülete a magyar koronához csa- 
tolt külön testet képez, és egyezzenek bele, hogy Fiume 
közreműködése mellett, barátságos úton köztök mindaz 
megállapíttathassék , mit az illetők méltányos kívánal- 
mai s a magyar szent korona országainak közös érde- 
kei követelnek. * E leiratot a képviselőház el is fogadta 
azon kijelentéssel, hogy Fiúméra nézve fenntartja jo- 
gát, akaratát függetlenül nyilváníthatni. 

A fiumei kérdés megoldása eként kedvezőbb időre 
halasztatott, s addig oly ideiglenes állapot hozatott be, 
mely Magyarország jogának nem praejudikálhat. Ez 

azonban nem gátolható meg a horvát-magyar egyez- 
mény végrehajtását, mely időközben királyi szentesí- 
tést nyervén, törvénynyé lett. E törvény értelmében 
már 1868. nov. 24-kén a horvát képviselők megjelen- 
tek a képviselőházban, mely hangos éljenekkel fogadta 
a megtért testvérnemzet követeit. A horvátok már a 
delegátióban is részt vettek s decemberben Bedekovics 
horvát ministerré neveztetett, mialatt Horvátország auto- 
nóm kormányának szervezéséhez látott. 

Időközben a nyáron alkotott védrendszeri törvé- 
nyek is megnyerték a királyi szentesítést s december 
25-kén a király egy napiparancsban tudtára adta a 
hadseregnek, hogy a honvédelmi refoníi a magyar és 
osztrák törvényhozások által elfogadtatott. Egyetértést 
kivánt a király a honvédek s a közös sereg közt, s a 
megtörtént kiegyenlítésről monda a seregnek: „Had- 
seregem ezáltal oly szövetségest nyert, ki őt szeren- 
csében s balsorsban erőteljesen támogatandja. ■ A tör- 
vény szentesítve levén, a magyar honvédség tettleges 
életbeléptetésére megtétettek az előkészületek. S hogy 
e törekvést siker koronázandja, arról kezeskedett a 
nemzetnek Andrásy Gyula kitartása s ügyessége, és 
mindenekfelett azon férfi megválasztása, ki az új ma- 
gyar honvédsereg élére állíttatott. A király ugyanis 
december 10-kén a magyar honvédség főparancsno- 
uT'ezte^ kává József főherceget nevezte, testvérét Magy aror- 
uae. szag feledhetlen nádorának, Istvánnak, kit az ország 
mint egyenes, férfias jellemű, érzelmeiben s erkölcsei- 
ben úgy, mint meggyőződésében igaz magyart tisztelt 
és szeretett. December hetedikén a pesti honvéd- 
egylet tisztelkedett a királynál s felajánlá neki a régi 
honvédek szolgálatát. Mióta a banderiális szervezet el- 
avult, Magyarországnak a 48. év rövid napjait kivéve 

nem volt nemzeti, szervezett hadserege. Most egy ily 
haderőt látott a nemzet keletkezni, s az általános lel- 
kesülésben még a Hon érdemes szerkesztője is annyira 
elragadtatá magát, hogy „a honvédség újjászületésé- 
ről" szép cikket irt ugyanazon Honba, mely annyi 
piszkot és gáncsot szórt ez intézményre. 

Az országgyűlés még megállapítá az 1869. költség- a e»-ki búd- 
vetést. Jóval nagyobb volt a tavalinál, 151.867,000 ftra 
határozta a rendes, 33.641,000-re a rendkívüli kiadá- 
sokat. Amazokból 22.554,000 frt ment a közösügyek 
költségeire, melyeket a delegátió valamivel kisebbre 
szabott, mint a múlt évre; ezekből 22.200,000 ft vas- 
utak építésére, a többi szintén hasznos beruházásokra 
előirányoztatott. Nagyobb volt a költségvetés, anél- 
kül azonban, hogy az ország jobban terhelve lett 
volna. Mert az 1868. év végén már lényegesen , volt 
érezhető az anyagi emelkedés minden téren. így tör- 
ténhetett, hogy míg 1866-ban az osztrák budget Ma- 
gyarországra 123 millió bevételt előirányzott, miből 
azonban csak 104 folyt be, Lónyay 1868-ra 130, 
1869-re 185 milliónyi kiadást előirányozhatott anélkül 
hogy számításaiban csalódnék. 

Amióta az országgyűlés törvényhozó lehetett, Áz ^ * T ; 
1867-ben 18, 1868-ban 58 tvcikket alkotott. E tör- * "njai. *" 
vények az ország megannyi égető szükségeinek kielé- 
gítésére valának irányozva, s kevés' kivétellel megfelel- 
tek a szükségnek úgy, mint a nemzet várakozásainak. 
E kivételek közé tartozott néhány törvény, melyet a 
közönség szabadelvűbbnek kivánt volna. A zsidók 
emancipátiója egyhangúlag fogadtatott el egy szélbali 
képviselő kivételével, ki ülve maradt a szavazásnál, de 
a közönség ehelyett egy általános vallásszabadsági 
törvényt várt volna. Az 53. tvcikk részletesen szabá- 

lyozta a felekezetek viszonyosságát, de fenntartá a 
törvény régi korlátait a „bevett vallásokról". E mulasz- 
tásnak egyik oka a kormány némely tagjaiban rejlett, 
kik nem szerettek törvényekben nagy elveket prokla- 
málni, de elfogadták az elvek consequentiáit s készek 
valának azokat alkalmazni. Midőn valaki interpellálta 
Andrásyt, miért tartá meg a kormány a „bevett ker. 
felekezetek" kitételét, a gróf azzal - felelt neki, hogy 
hiszen be nem vett felekezetek nem léteznek. „De 
hátha lesznek?" szólt a kérdező. „Akkor csinálunk az 
ő számukra is egy ily törvénycikket" — viszonzá 
Andrásy. Visszatetszést szült sokakban a 48. törvény- 
cikk is, mely vegyes házassági válóperekben a szent- 
székek bíráskodását fenntartá. De ezt fenn kellett tar- 
tani mindaddig, míg a házasság polgárilag nem sza- 
bályoztatik, mert az egyházi házasságkötés mellett a 
házassági pereket a világi bíró elé utasítani annyi lett 
volna, mint az állam bíráit kényszeriteni, hogy a ká- 
noni, tehát idegen törvények szerint Ítéljenek. A pol- 
gári házasság behozatalával pedig a kormány nem 
bőszíthette maga ellen a papságot akkor, midőn oly 
ellenzékkel állt szemben, mely az alkotmány alapjait 
akarta aláásni. A közvélemény azonban a papságot 
olyannak ismervén, mely, ha érdekei csak legkevésbé 
is sértetnek, rögtön átmenne az alkotmány elleneinek 
táborába, méltányolta a kormány helyzetének nehéz- 
ségeit s fájdalommal bár, de beleegyezett óhajai telje- 
sülésének kénytelen elhalasztásába. 

De nemcsak a szabadelvű haladásnak volt az el- 
lenzék akarva vagy nem akarva, akadálya, hanem va- 
lódi veszedelem volt a politikai józanságra és morálra 
a baioidai nézve is. Azon ellenzék, mely minden lehetségest elve- 
hatása, tett magától s a lehetetlent hajhászta, systematice táp- 

lálta a népben a politikai éretlenséget s elfogultságot. 
Azon ellenzék, melyre támaszkodva néhány ember 
személyes ambitióját tehette a politika főcéljává, midőn 
felhasználtatá magát eszközválogatás nélkül az ország 
alkotmányának feldöntésére, megingatá a nemzet nagy 
részében a politikai morál öntudatát. Mert ennek első 
kelléke az őszintén bevallott célok s a loyálisan meg- 
választott eszközök. A baloldal pedig mintha cöak za- 
varban akarta volna tartani a közönséget céljai felett, 
miben nagy könnyebbségére vált az, hogy két vezére 
s két orgánuma vala. A Hazánk Austriát megnyerni 
remélte programmjának, a Hon ezt feleslegesnek tar- 
totta. A párt két közlönye akárhányszor ellentétesen 
nyilatkozott, s a párt, mely hivatalosan a Hazánkat 
vállá orgánumának, a Hont, melyben Jókai politikai 
sokszínűségével bámulatra ragadta a közönséget, sem 
nem desavouálta, sem nyíltan magáévá nem tette. így 
történt, hogy a szélbalnak ép úgy igaza volt, midőn 
a baloldalt magához tartozónak tekintette, mint akkor, 
midőn megtámadta. A vezérek úgy mint a lapok. Sep- 
temberben a honvédelmi minister rendeletet adott ki 
az újoncozás előkészítésére. Tisza Kálmán törvény- 
telennek állítá e rendeletet, mert a védtörvény még 
nincs szentesítve s Biharban kivitte, hogy végrehajtása 
felfuggesztessék. Ugyanakkor Ghyczy Komáromban 
bebizonyítá, hogy a rendelet nem törvénytelen, mert 
nem az újoncozás végrehajtásáról, csak „előkészítésé- 
ről* intézkedik, s Komárom végrehajtá a rendeletet. így 
a közönség sem azt nem tudta, melyik orthodox orgá- 
numa, sem azt, melyik valódi vezére a baloldalnak. 

Míg eként a párt folytonos szembekötősdit játszott 
a közönséggel, rettenthetlenül felhasznált minden esz- 
közt a kormány depopularizátiójára. Alig van a politi- 

kában lelkiismeretlenebb eljárás, mint oly dolgokat hir- 
detni szóval, melyeket tetté válatni magunk sem akar- 
nánk. Ezt tette a baloldal kezdettől fogva, ezt tette 
most is, midőn a „tiszta 48 * helyreállítását prédikálta, 
mit maga sem nem akart, sem üdvösnek, sem lehető- 
nek nem tartott, mint közösügyi különvéleményei bizo- 
nyíták. Általában nem átallta oly izgatásoknak is gyü- 
mölcseit szedni, melyeket röstellt, vagy egyenesen meg- 
tagadott. Hy módon a következetességet is bajos volt 
megőrizni. Nyáry Pál egyszer elvété a pragmatica 
sanctiót, mert az Magyarország függetlenségét compro- 
mittálja, másszor ugyanazt Magyarország önállása alap- 
jának deklarálta. A baloldal sohsem lett volna hajlandó 
több concessiót tenni a nemzetiségeknek mint a Deák- 
párt, de azért tűrte, hogy Jókai, nevében nyíltan cseh 
sympathiákat hirdessen s a szlávoknak fogja pártját a 
dualizmus ellen s midőn novemberben Dimitrievics or- 
szágos subventiót akart adatni egy Újvidéken állítandó 
szerb szinháznak, Nyáry Pálban talált legmelegebb 
pártolóra. A címkérdés megoldása után Jókai consta- 
tálta a Honban, hogy ezáltal „Magyarország mint or- 
szág ismertetik el a küldiplomatia előtt, 44 — de azért 
Magyarország mégis „be volt olvasztva, önállása fel- 
adva, jogai elárulva. 44 Ily eljárás mellett nem csodál- 
ható, ha a baloldal közlönyei elveszték a helyes mér- 
téket az izgatás loyális és illoyális eszközei megítélé- 
sére, s a közönség nem meglepetve, de megundorodva 
fordult el a lapoktól, melyek nem átallták Deákot, 
Andrásyt rút vádakkal üldözni, s minden népszerűt- 
len kérdésben denunciálták a tömegnek azokat, kik a 
kormánynyal szavaztak* 
a baioidai Sajátszerű jelenség, hogy egyáltaljában jó haza- 

fiakból, feddhetlen férfiakból álló párt a politikában 

oly útra s oly eszközökre vetemedett, melyeket a tár- 
sadalmi életben kétségkívül méltatlanoknak tartott volna 
magához. E szomorú jelenség a baloldal ellenmondá- 
sokkal telt politikájának s erőltetett oppositiójának 
volt kifolyása. A tények logikája kérlelhetlen hatalom- 
mal uralkodik a politikai életben, s a ki ferde álláspon- 
tokból indul ki, nem találhatja meg többé az egyenes 
utat. Éhez járult, hogy a baloldal oly két férfi vezér- 
lete alatt állt, kik közül az egyik épen nem, a másik 
a szó nemesebb értelmében nem volt pártvezérségre 
való. Ghyczy Kálmánban a feddhetlen hazafiság mély 
tudománynyal, s azon nem mindennapi képességgel pá- 
rosult, hogy tudott tanulni és haladni még hajlott ko- 
rában is. De kételkedő, folyton scrupulózuskodó lelke 
teljesen alkalmatlanná tették főkép oly párt vezérle- 
tére, mely sohsem volt tisztában positiv céljai felett. 
Tisza Kálmán pedig egy modern doktrinarizmussal 
eltelt félig junker, félig táblabíró volt, határtalan, de 
kicsinyes hiúsággal, mely képtelen volt pártvezéri 
viszketegét az ország nyugalmának feláldozni. Ezen- 
kívül teremtő eszmék és lelkesülés hiánya tüntették ki 
leginkább. Kezdetben Ghyczy bírt kora és terjedt tu- 
dományánál fogva nagyobb tekintélylyel a baloldalban. 
Utóbb együtt ültek kétfejű sasként a párt nyakán. Az 
országgyűlés vége felé, bár a viszonyok külsőleg ugyan- 
azok maradtak, Tisza mindinkább fölibe kerekedett 
Ghyczynek hatalom dolgában. És ez természetes volt. 
Ghyczy kételkedő, folyton kutató szellemén szükség- 
kép felülkerekedett Tisza rövidlátó makacssága és tel- 
hetetlen uralkodásvágya. 

Az annyi belviszontagságokon keresztül ment párt A dele e*- 
J f n i i tióba menés 

novemberben ugyanazon kérdéssel állt szemben, mely kérdése. 

a pártot 67 végén megosztá. E veszedelmet most el 

kellett kerülni. Az országgyűlés végén, a választások 
küszöbén nem volt szabad a párt egységét kockáztatni. 
A baloldal két része közöl, melyekre azt az első dele- 
gátió osztá, a mérsékeltebb volt kénytelen meghajolni. 
Azon pártban, mely az ellenféllel szemben a mérsék- 
letet mindenben elvété, csakis a túlzás tarthatta meg 
az uralmat. A tavali mérsékeltebb elemek tehát ürügyet 
kerestek a Jókai pártjához való megtérésre. Egy ideig 
híre járt, hogy a második delegátió is Bécsben fog ülé- 
sezni, ami kedvező ürügyül szolgálhatott volna Tiszának 
és társainak kilépni a delegátióból. De midőn a delegá- 
tiók novemberben Pestre hívattak össze, e becses ürügy 
elveszett. Hozzájárult, hogy a delegátiók tanácskozásai 
Pesten, midőn egész Európa figyelmét Magyarország 
fővárosára fordítják, ismét oly ünnepnapjává lettek a 
Deákpárt politikájának, melyet a. baloldal érdekében 
zavartalanul hagyni nem lehetett. Ürügyet kellett te- 
hát keresni, s találtak is, bár nem a legszerencsésebbet. 
Az első delegátióban ugyanis Ghyczy interpellálta 
volt a közös kormányt a „Reichsminister* cím hasz- 
nálata iránt, mire a kormány kijelenté, hogy azt egy- 
értelműnek tartja a magyar „közös minister" címmel. 
Ghyczy a választ fontolóra vette társaival, aztán ki- 
jelenté, hogy a kormány értelmezésével meg van elé- 
gedve. Most, kilenc hónappal utóbb a baloldal nem 
talált más ürügyet a delegátióból való kilépésre, mint 
azt, melynek semmisségét maga elismerte. Ghyczynek, 
bár az első delegátió óta ez irányban mi sem történt, 
ismét „aggódnia* kellett Magyarország önállása felett. 
Indítványozá tehát, hogy miután a közös kormány- 
németben a „Reichsministeriuin* címet használja, az 
országgyűlés mondja ki, hogy a delegátió vele mind- 
addig nem léphet érintkezésbe, míg az aggodalom ez 

okát meg nem szünteti. Az indítvány, mely oly későn 
tétetett, hogy a budget elkészülését lehetlenné tette 
volna, természetesen elvettetett, minek folytán Ghyczy, 
Bónis, Tisza, Simonyi Lajos, Várady, Ivánka, Szontagh, 
a 67. XII. cikk megsértését adva okul, kiléptek a 
delegátióból; sőt hogy teljes legyen a mérték, midőn 
a megürült helyeket be kellett tölteni, az egész bal- 
oldal cseh módra nem vett részt a szavazásban. Ugyan- 
ekkor Schmerling, Rauscher, Skene s az osztrák cen- 
tralisátió több címeres bajnoka is kilépett a delegátió- 
ból, miáltal a baloldal visszavonulásának erkölcsi súlya 
kétségkívül öregbedett. A mérsékelt ellenzék tehát egy 
kortesfogás kedveért felmondta az engedelmességet a 
törvénynek. Jókai kifejezte örömét Tiszáék megtérése 
felett az ő tavali politikájához, s eként a szakadás ve- 
szedelme szerencsésen el lőn hárítva. 

De ez még nem volt elég a baloldal egységének 
biztosítására. Közlönye nyíltan kijelenté volt, hogy 
szándéka a jobb oldalt megbuktatni és septemberben 
mennyet földet igért az országnak, ha többségre jut, de 
ugyanazon lélekzettel kijelenté, hogy ha többségre 
jutna, „egyelőre" respektálná a 67-iki kiegyezést. Ez 
alkalmas volt a baloldal mindazon tagjainak párthűsé- 
gét megingatni, kik nem személyes ambitióból, hanem 
meggyőződésből voltak a kiegyenlítési politika ellen- 
ségei, mert azon kérdésre kellett jutniok, hogy ha 
Tisza pártja, többsége esetére is respektálná a 67-et, 
akkor mit keresnek Ők e párton? — E belátás a bal- 
oldal bomlására vezetett volna. Ennek elejét kellett 
venni. A bölcsek tehát úira tanácsba ültek, hogy pro- ^ baioid»i 

J m °« / * Ötödik pro- 

grammot adjanak a pártnak, rövid létele óta már az gnmmi*. 
ötödiket. Az elaborátum elkészült, és nem tagadható, 
hogy magán viselte az ellengék szellemének bélyegét* 

A legszükségesebb anyagi s politikai reformügyekről, 
az ország életkérdéseiről egy szóval sem emlékezett 
meg. Nem is kísérté meg a közönséget meggyózni 
politikájának helyességéről, s ez egyben Tisza Kálmán 
nagy tapintatot árult el, midőn a lehetetlent meg nem 
próbálta. Mindezek helyett az áprilisi programmhoz, 
hogy „nem kell delegatió, nem kell közös kormány, 
de kell nemzeti hadsereg 4 ' még két pontot adott, „kell 
pénz- s kereskedelmi ügyeink függetlensége s Magyar- 
ország függetlenségének diplomatiai elismerése." Az, 
hogy az utolsó három pont már meg volt, hogy az 
utolsónak meglételét Jókai maga constatálta lapjában, 
sem a baloldalt nem gátlá a programm elfogadásában, 
sem Jókait abban, hogy decemberi előfizetési felhívá- 
sát e programm alapján ne adja ki. Különben ez irat 
inkább vallási hittétel, mintsem politikai programm 
vala. Nem eszméket, nézeteket mondott ki, melyeket 
bizonyítani, hanem dogmákat, melyeket hinni kell. Az 
anathéma sem hiányzott s a bal orgánumai bőven 
szórták azt mindenkire, ki e dogmák egyedül üdvözítő 
voltában kételkedni merészelt. Igaz ugyan, hogy maga 
e programm alkalmas volt az élesebben látók szemé- 
ben e dogmák értékét leszállítani, midőn kimondá, 
hogy azok valósítására „higgadtan fogja megvá- 
lasztani az időt"; — mert egy államphilosoph fejte- 
gethet eszméket, melyeknek cél- és időszerűtlenségét 
bizonyos adott viszonyok közt elismeri, de praktikus 
politikusoknak, concrét viszonyok közt oly program- 
mot adni, mely egy szuszszal követel s ad calendas 
graecas halasztja követeléseinek megvalósítható voltát, 
annyi, mint saját politikai tehetetlenségöket hirdetni a 
világnak. Az országgyűlés vége felé Ghyczy agyában 



Digitized by LjOOQ IC 



— 105 — 

derengeni is kezdett e belátás. A baloldal egy conferen- 
ciájában javaslá is a kiegyenlítési alap elfogadását. Ké- 
sőbb a politikai éledből való visszalépése felett elmélke- 
dett. De végre győzött benne a külső következetesség 
álszemérme s a meggyőződés, miszerint az országnak 
szüksége van oly kormányképtelen, tehetetlen ellen- 
zékre mint a baloldal, s e hit megtartá második vezé- 
rét az ellenzéknek. A programm tehát szerencsésen 
létrejött egy symbolikus irat alakjában, mely rövid 
volt és homályos, mint minden dogma és symbolum, 
— és így a baloldal ezentúl is világos programm 
nélkül bolyongott a negativ oppositio mezején. Csak 
az iránt volt tisztában magával, hogy semmit sem 
akar ami lehetséges, és hogy kész feldúlni a 67-iki 
művet s újra kezdeni, — nem tudva mikép, de tudva, 
hogy kilátás nélkül a sikerre. 

Mig a baloldal eként a sajtóban és törvényhozás- Rabiak. 
ban tört az ország politikai rendje ellen, a vidékről 
egymást érték a rémhírek. Az alföldön s a Dunán túl 
a politikai anarchia aegise alatt a rablók valódi hata- 
lommá lettek. Nem a szélsőbal izgatásai teremtették e 
rabló bandákat, melyek az ország nagy részét rémü- 
letben tárták, de midőn minden rendet megzavartak, 
s majdnem a szenvedélyek chaoszába fojtották az or- 
szágot, az általános zavarból a rablók merítettek hasz- 
not s bátorságot. A Dunán túl Vasban és Somogyban 
naponként vakmerő rablások követtettek el, a rablók 
fényes nappal megjelentek a falukban s az utcán itat- 
ták a népet, mely remegve bosszújoktól, nem találva 
ótalmat a hatóságnál, a rablóbandák passiv bűntárs 
sává lett Somogymegye dicséretes buzgalommal elkö- 
vetett minden lehetőt, s épen ezáltal bizonyitá, hogy 
országos rendőrség hiányában „az alkotmány őrei u 

még a közbátorságot sem képesek megvédeni. Mindkét 
megye királyi biztost kért a kormánytól, s ez kény- 
telen volt ily rendkiviili eszközhöz folyamodni. Még 
erősebb dolgok történtek az alföldön. Debrecentől le 
Torontálig vakmerő rablások tárták rémületben a né- 
pet. Szegeden a postát a városon kívül, másutt a város 
kellő közepén megrabolták s decemberben a posta 
kénytelen volt Kecskemét és Kalocsa s Szeged és Do- 
rozsma közt a pénzküldemények elfogadását felfüg- 
geszteni. A megyék itt is tehetetlenek valának. Decem- 
ber 8-kán a rablók Félegyháza s Puszta-Péteri közt 
felszedték a vasúti síneket. Az éjjeli vonat csakugyan 
kisiklott s a rablók megtámadták. Szerencsére három 
katona is volt rajta. Ezek kiszállva tüzet adtak, mire 
a haramják több katonaságot sejtve megfutottak. 
„Mondtam nekik, — vállá utóbb az alföldi rablások 
nagyobb részének értelmi szerzője, Rózsa Sándor, — 
hogy a vasutat ne bántsák; mert eddig csak a megyé- 
nek volt köze hozzánk s jó dolgunk volt, de ha ezt 
teszszük, az országgal gyűlik meg a bajunk s akkor 
végünk van." Itt sem volt más hátra, mint gr. Ráday 
Gedeonban királyi biztost küldeni az alföldre a rablók 
kiirtására. 

Míg ekként a megyék az alföldön s a Dunán túl 
magok vallották be tehetetlenségöket a közbátorság 
fenntartására, Hevesmegye egy újabb hőstettet követett 
el az alkotmány védelmében, decemberi közgyűlésén 
bizalmat szavazván a baloldalnak, bizalmatlanságot a 
Deákpártnak. A vármegye felfedezte, hogy „Magyar- 
ország bekebeleztetett az osztrák birodalomba" s kije- 
lenté, hogy „az országgyűlés a megye várakozásainak 
meg nem felelt." 

E lesújtó ítélettel szemben a Deákpárt csak az Á * én 1 2 8 tt 68 "Í w 
ország azon általános felvirulásából meríthetett vigasz- kweifcered- 
talást, mély minden téren félreismerhetlen vala. A nép 
gyorsan emelkedő jóléte, párosulva Lónyay takarékos, 
életrevaló pénzügyi politikájával, már az alkotmányos 
kormányzat másfél éve után jótékony fordulatot idé- 
zett elő az államháztartásban. Az 1868-dik évben az 
egyenes adókból ugyan kevesebb folyt be, mint elő- 
irányozva vala, mert a nép nagy része hagyományos 
ellenszenvvel viseltetett az adófizetés iránt s a kor- 
mány e tekintetben nem talált eléggé hathatós támo- 
gatásra a hatóságok részéről. Annál nagyobb volt a 
különbség az előirányzott és tényleg befolyt összegek 
közt a közvetett adóknál, melyeknek váratlanul meg- 
szaporodott jövedelme biztos mértékül szolgálhatott a 
nép gazdagodásának megítélésére. A fogyasztási adóra 
például előirányozva volt 10, tényleg befolyt 12 mil- 
lió; jövedékek cimén 20 millió helyett 26, illetékek 
fejében 9 helyett 11 folyt be. A rendkívüli jövedelmek 
egy, a dohánymonopolium 4 millió többletet hoztak. 
Mindezeket azonban bámulatos módon felülmúlta az 
államjavak jövedelmi szaporodása, melyek két millió 
helyett ötöt hoztak. Lónyay pénzügyi kormányzata 
e téren mutatta fel a legfényesebb eredményeket. Alatta 
a mezőgazdasági államuradalmak jövedelme 100%, az 
államerdőké s bányáké 400°/ , a lugosi erdők jöve- 
delme — melyekből az ellenzék a temesvári fakérdést 
kerekítette ki, — 600 percenttel növekedett. Egészben 
véve az 1868-iki költségvetésben előirányozva volt 
98.680,000 ft rendes jövedelem, és befolyt 110.385,000 
ft; rendkívüli 47.535,000 ft és befolyt 1.252,000- 
rel több. A jövedelmi többlet tehát 12.957,000 ftra 
rúgott. Rendes kiadásra előirányzott a budget 99 mil- 

lió 536,000 ftot s kevesebb adatott ki 1.078,000 fttal; 
rendkívülire 81.081,000-et és megtakarittatott 816,000 
ft. A részleteket tekintve, megtakarittatott a vámjöve- 
delmek gyors növekedése folytán a közös költségekben 
1.400,000 ft, az államadóssági járulék címén 1 millió 
125,000 ft, az egyes szakministeriumoknál 1.577,000 
ft; ellenben több költetett némely hasznos beruházá- 
sokra. A 68-iki év összes pénzügyi kezelése ily módon 
a budgethez képest 13.774,000 többletet mutatott fel. 
Ezáltal a budgetben előirányzott 10 milliónyi hiány 
nemcsak teljesen fedezve vala, de még 3 millió feles- 
leg is maradt, mely a 67-iki felesleghez adva már 6 
milliót tett. S így az évtizedeken át deficitekben sínlődő 
monarchiában, Lónyay, kormányzata első két évében 
tetemes feleslegeket tudott felmutatni, még pedig az adók 
felemelése nélkül. Mert bár az adók igazságosabb fel- 
osztása folytán némelyek inkább valának terhelve, mint 
előbb, maga az adó terhe mégis nemcsak nem nőtt, 
de sőt apadt, mert a földbirtok értéke mindenütt nö- 
vekedett, a forgalom nagyobb, a kereset könyebb s 
hálásabb lett, s így ugyanazon adóösszeg könnyebben 
volt leróható. Ez anyagi emelkedés nem maradhatott 
hatás nélkül. A külföld, mely a vasúti kölcsönben bi- 
zalmat szavazott Magyarországnak, milliónként küldte 
be pénzét társulatok s vállalatok alapítására. Buda- 
pest, melynek lakossága a kiegyenlítés óta 30,000 
lélekkel szaporodott, rohamos, valódi amerikai fejlő- 
désnek indult, s az ország egy újjászületett, tevékeny, 
gyors felvirágzásban levő nép jótékony képét nyujtá 
a világnak. 
Azokig- X nemzet és a király, ki 1868. december 10-kéii 

gjülés be- m J 

fejezése. személyesen fejezte be a nagyfontosságú országgyűlést, 
megelégedéssel tekinthettek vissza működésére. Mint 

tarátok, mint szövetségesek álltunk most Austria mellett, 
melyet a körülmények balsága oly hosszú időn át 
ellenségünkké tett. Magyarország, mely a külviszo- 
nyokban három századon át „lappangó társa" volt Aus- 
triának, kiemelkedett nemzetközi névtelenségéből s az 
lij helyzetnek megfelelőleg állapítá meg az uralkodó 
a monarchia új címét, elrendelvén, hogy az ezentúl 
,, Osztrák-magyar monarchia" névvel jelöltessék meg a 
hivatalos érintkezésben. Buda városa ismét megnépe- 
sedett, Hunyady Mátyás várából egy népszerű király, 
kinek fejére a szabadság nevében tétetett a korona, 
s oldalán a béke angyala, egj szeretett királyné, meg- 
elégedéssel tekinthettek le Pestre, mely jótékony ké- 
pét nyujtá a virágzásnak. Gazdászati téren is kibon- 
takozott az ország háromszázados gyarmati függésé- 
ből, s mint önálló állam már több kereskedelmi szer- 
ződést kötött a külfölddel. Az ország integritása, mely 
századok óta a sérelmek kiapadhatlan forrását képezte, 
helyreállíttatott. Horvátországgal a testvérviszály ki- 
egyenlítetett. A védtörvény az államnak, a népokta- 
tási a szabadságnak biztosságát növelte. A nemzetiségek 
jogos követelései kielégíttettek. A zsidók egyenjogu- 
sittattak. A nép megszabadíttatott a hűbéri terhektől. 
Soha törvényhozás ily rövid idő alatt annyi áldást 
nem árasztott egy országra. 

Szerencsés korszaka volt ez Magyarországnak. Az 
alkalom ügyes kezekre talált, melyek felhasználni bír- 
ták. A nagy idők találkoztak a nagy emberekkel és 
kész volt a siker. Az 1848-iki forradalom az államjogi 
téren békés úton befejeztetett ; az ország jogai győztek, 
mások minden kára, minden rögtönzés, minden várat- 
lan fordulat nélkül, lassú de biztos módon, mely fő 
garantiája vala a diadal maradandóságának. 

Az emberi természetben rejlik a gyarlóság, hogy 
még a legnagyobb győzelem, kivált ha új eszméket 
hoz világra, sem képes kielégíteni. Nagy igazságok- 
nak, midőn születnek, kevés az apostoluk. Krisztus 
kereszten halt meg, s ma néhány száz millió hozzá 
fohászkodik. Másfél századig tartott és számos láza- 
dásba tört ki Magyarországon az oppositio a keresztény- 
ség behozatala ellen, mely nélkül pedig Magyarország 
nem élt volna egy századig. Ellenszenvvel fogadta a 
nemzet az 1723-iki törvényeket, s utóbb mint jogainak 
egyik forrására hivatkozott reájok. Elégedetlenek valá- 
nak 1868-ban sokan a kiegyenlítéssel is, mely a mo- 
dern Európában ép oly mentő tény volt Magyaror- 
szágra nézve, mint István alatt a kereszténység felvé- 
tele. Ezen elégedetlenség, támogatva azok ellenséges- 
kedése által, kik egy „magyar" ország eszméjével 
kibékülni nem bírtak, mindenkép igyekezett aláásni 
az alapot, melyen Magyarország jogai és érdekei oly 
jótékony diadalt ültek. Ellene törtek a nemzetiségi 
túlzók, mert Magyarország fennállását biztosította; 
ellene a magyar ellenzék, mert „az ország önállását 
feladta". És e vád találó bizonyságául ellene törtek 
az osztrák centralista elemek, melyek másfél év óta 
panaszolták, hogy a monarchia minden ügyében a 
magyar érdek irányadó, hogy a magyarok kényszer- 
helyzetbe szoríták Austriát s ez kénytelen magát Ma- 
gyarországnak alárendelni. 

Midffn tehát az országgyűlés eloszlott, s a nép új 
választásokra készült, a nemzet nem élvezhette nyu- 
godtan kivitt győzelme gyümölcseit. Síkra kellett szál- 
lania e vívmányok védelmére mindazok ellen, kik azt 
különféle okokból, különféle érdekben megtámadták. 
De azon párt, mely az alkotmány visszaszerzéseért 

vitt harcokban vezére volt a nemzetnek, most is ve- 
zére lett annak védelmében. A Deákpárt nyugodt 
lelkiismerettel léphetett a nép elé, hogy számot adjon *■*.«■•. 
neki működéséről. Sohsem igért többet, mint amennyit 
beváltani bírt. 

A. 



jeienwí^e! . -^z 1865 — 68-iki országgyűlés a kiegyenlítés 
által nem egy esetleges viszályt egyenlített ki nemzet 
és korona, nem egy közönséges hatalomkérdést oldott 
meg Magyarország és Austria közt, hanem kiegyenlí- 
tett egy nagy ellenmondást, mely századok óta Ma- 
gyarország históriai jogának gyökerén rágódott. Ez 
ellenmondás forrása abban rejlett, hogy, a magyar 
közjog Magyarország trónjára maradandólag oly dy- 
nastiát ültetett, mely a szomszéd Austriában is ural- 
kodott, azon korban, mely egész Európában a feje- 
delmi absolutismus aranykora volt; hogy oly jogokat 
adott a király kezébe, melyek az állam legfontosabb 
ügyeiben korlátlan hatalommal ruházták fel, hogy 
kötelezte Magyarországot a közös uralkodó minden 
tartományát megvédeni, — de nem vette tekintetbe, 
hogy e viszonyból okvetlenül közös érdekeknek s közös 
ügyeknek kell eredniök, és sem a közös ügyeket el 
nem ismerte, sem azok kezeléséről nem intézkedett. 
Az egykori personális unióknak, melyekben Magyar- 
ország egyes szomszédaival állt, nem volt e követke- 
zésök; részint mert egy ily dynastia sem tudta magát 
maradandóvá tenni az ország trónján, részint azért, 
mert a középkorban nem a királyság, hanem a hűbér- 

aristokratia volt az irányadó elem az állami életben. 
De midőn Magyarország a mohácsi vész után a Habs- 
burg házat ültette trónjára, ez ellenmondás a magyar 
közjogban annál erősebb lett, minél inkább nőtt a 
fejedelmi hatalom egész Európában, s minél inkább 
sikerült a királyságnak egész Magyarországot hatal- 
mába vennie. Az erdélyi fejedelemség megszűnte s a 
félhold kiűzetése után, a 18. században ez ellenmon- 
dás lidércnyomásként nehezedett Magyarország egész 
politikai életére s egyik főtényezője volt a tespedés 
azon korszakának, melyből csak Széchenyi szava tudta 
felrázni a nemzetet. A reformmozgalom uj életre kel- 
tette Magyarországot s a nemzet feltámadt ereje a 
48-iki dicső és békés forradalomban újjáteremteni lát- 
szott az országot. De amint e forradalom gyümölcseit 
szedni akarta, útját állta törvényeinek azon százados 
ellenmondása, mely a közös ügyeket megteremte, de 
el nem ismerte. És ez ellenmondás vezetett az ellen- 
forradalomra, a véres háborúra, mely Magyarország 
ideiglenes bukásával végződött. 

A közös ügyi kérdés megoldatlansága volt lap- 
pangó oka a nemzet és korona közti százados viszály- 
nak, volt sokáig fel nem fedezett forrása a bécsi kor- 
mány magyarországi politikájának. Mert ha azt látjuk, 
hogy egy állam vezérlő politikusai századokon át 
megdöbbentő következetességgel ugyanazon politikát 
követik, hogy a ministerek egész serege, nemzetiség 
és rang, vallás és nézetkülönbség nélkül egymás nyo- 
mába lépnek, hogy a jesuita II. Ferdinánd és a filozof 
II. József, a Magyarországot gyűlölő Rudolf és a nem- 
zet iránt előszeretettel viseltető Mária Terézia, a jesuita 
Kollonics és az atheista Kaunitz, a gőgös aristokrata 
Metternich és a proletár Bach Magyarország irányában 

politikájuknak nem irányára, csak mértékére vagy 
modorára nézve különböznek egymástól, — át kell 
látnunk, hogy ez ellenséges politika nem esetleges 
ellenszenvek, nem múlékony constellátiók kifolyása, 
hanem maradandó viszonyok szükségszerű következ- 
ménye volt. És a história szellemét tanulmányozva 
be kell vallanunk, hogy az osztrák kormányférfiak 
az adott viszonyok közt, saját álláspontjukból kiindulva, 
más irányú politikát Magyarország ellen mindaddig 
nem követhettek, míg azon mélyen ható ellenmondás, 
mely közjogunkban rejlett, ki nem egyenlíttetik. 

A forradalom vezérlő' férfiai belátták ez organikus 
ellentétek kiegyenlítésének szükségét, midőn még sem 
a nemzet, sem a hatalom, sem Austria népe nem jutot- 
tak annak megismerésére. Kossuth indítványára 1848. 
augustusban az országgyűlés követséget küldött a 
bécsi parlamenthez, vele a közösügyi kérdés megol- 
dása felett értekezni. A küldöttség visszautasíttatott, 
a háború kitört, s tizennyolc éves absolutismusra és 
két szerencsétlen háborúra volt szükség, míg általá- 
nossá lett az öntudat, mely 48-ban csak egyes kiváló 
szellemekben élt. 

Midőn az absolutismus napja lejárt, s ismét kilá- 
tás nyílt egy szabadabb jövőre, a sors kedvezése oly 
férfiút adott vezérül Magyarországnak, ki nemcsak 
teljesen felvette volt magába a 48-iki forradalom 
szellemét, de világosan ismerte azon szirteket is, me- 
lyeken az hajótörést szenvedett. Midőn az októberi 
diploma megjelenése után a nemzet a legellentétesebb 
érzelmek és nézetek chaoszában vergődött, Deák volt 
az, ki első fogta fel a helyzetet és tudott erős közvéle- 
ményt teremteni. „A 48-iki alkotmány helyreállítása 
és becsületes kiegyenlítés" — volt e közvélemény jel- 

szava. Ez lebegett a nemzet előtt célul 1861-ben, ez 
tartá össze a provisorium alatt. £ programm alapján 
választattak 1865-ben a képviselők; s e programm 
nem jelszó volt többé, melyet gondolat nélkül tovább 
adunk, hanem meggyőződés, melyért küzdünk és lel- 
kesülünk. Az egész nemzet akarta 1865-ben az alkot- 
mány helyreállítását és a kiegyenlítést; és önkényte- 
lenül vezérének ismerte azon férfit, ki e célt először 
formulázta világosan. Megnyílt az 1865-iki országgyű- 
lés. Magyarország legkitűnőbb férfiai, a 48 előtti re- 
form-mozgalom s a 48-iki szabadságharc megpróbált 
bajnokai, a hazafiái érdem és tehetség színe java 
kevés kivétellel Deák köré sorakoztak. A viszonyok 
kedvezők valának. Az 1866-iki háború Magyaror- 
szágba tette át a monarchia súlypontját; a trónon 
egy kora virágjában levő, okos, jóakaratú uralkodó 
ült, s a kiegyenlítés létrejött. Kiegyenlíttetett azon 
mélyenható ellenmondás Magyarország közjogi viszo- 
nyaiban, mely két század óta megzavarta állami fej- 
lődésünket. Kiegyenlíttetett azon módon, melyet a for- 
radalom hiába kisértett meg: az osztrák néppel való 
kiegyezés útján. A 48-dik év mulasztásai kipótol- 
tattak. 

De egy tetemes része a nemzetnek nem vala ké- ^ ppo y s ^ 9 a 
pes a politikai belátás azon magaslatára felemelkedni, *"**> 
melyen 1848. augustusban a forradalom s 1867-ben a 
Deákpárt álltak. A 67-iki kiegyenlítés tekintélyes oppo- 
sitióra talált az országban. Ez ellenzék árnyalatai közt 
első helyen állt a magát „mérsékeltének nevező bal- 
oldal. Altaljában tiszta hazaszeretet s theoriában jó 
szándékok jellemzék e pártot. Vezéreinek egyike, Ghy- 
czy Kálmán, kitűnő helyet foglalt el hazánk elsőrangú 
politikai tehetségeinek sorában. Politikájok, mint az 

események s eljárások bizonyítják, kicsinyes, előítéle- 
tekkel s ellenmondásokkal telt; egyeseknél a szemé- 
lyes ambitio s ki nem elégített hiúság, másoknál a 
táblabírói korlátoltság, némelyeknél a hétköznapi nép- 
szerűséghajhászat, sokaknál a gondolkodni nem tudás 
vagy nem akarás, legtöbbnél a táltengő szív politi- 
kája volt E párt akarta a kiegyenlítést, de több ízben 
kész lett volna meghiúsítani. Akart haladást s azt 
mégis lehetlenné tette. Midőn követelni kellett, mindig 
tudott valamivel többet követelni a Deákpártnál; oly 
elveknek, melyeket maga is elismert, consequentiáit 
nem akarta elfogadni; nehézkes, akadékoskodó, sérelmi 
politikát űzött akkor is, midőn ok csak az ellenke- 
zőre volt. 

Másik árnyalatát az ellenzéknek a szélsőbal ké- 
pezte. Becsületes rajongók mint Böszörményi, gondol- 
kodni nem tudó patrióták mint Patay, született dema- 
gógok mint Madarász, önmagokkal eltelt maniacusok 
mint Irányi, volt Bach-huszárok mint Lázár Ádám, 
köpenyforgatók mint Szilágyi Virgil, szellemi proletá- 
rok mint Csiky és közönséges gonosztevők mint Asz- 
talos, Ballá et consortes képezték a szélsőbal tarka 
csoportját. Az ócska táblabírói szellem szörnykinövései, 
feljajduló régi előítéletek, megemésztetlen modern 
radikalismus, Patay zsiros magyarsága és Irányi tar- 
talmatlan cosmopolitismusa párosultak e párton a po- 
litikai lelkiismeretlenséggel, forradalmi aspirátiókkal, 
költői rajongással és közönséges spekulátióval. Kos- 
suthot istenitésökkel, Deákot szidalmaikkal szennyezték 
be. Az alkotmányon kívül foglaltak állást, s ellenez- 
tek mindent, amit a nemzet óhajtott. A közvélemény 
érdemök szerint ítélte meg őket. „48-as pártnak" hir- 
dette magát e töredék, mely képtelen volt a 48-iki 

eszmék magaslatára felemelkedni De az ország keresz- 
tül látott rajtok és tapssal fogadta Andrásy szavait, 
fei a szélsőbalnak, mely a 48-iki elvekből monopóliu- 
mot akart csinálni, bátran szemébe kiáltá: Protestálok, 
— a 48-asok mi vagyunk! 

Bármily nagy volt a különbség a bal és szélső- 
bal közt társadalmi míveltség, s egyéb lényeges tulaj- 
donok dolgában, a két párt közt a gyakorlat mezején 
volt legalább annyi érintkezési pont, amennyi eltérés. 
Különösen most, a választások előestéjén, midőn a 
67-iki kiegyenlítés mellett vagy ellen kellett a nem- 
zetnek nyilatkoznia, a negativ cél közössége még kö- 
zelebb hozta a két pártárnyalatot egymáshoz, melyek- 
hez, az ellenzék harmadik árnyalataként a nemzetiségi 
túlzók is járultak. 

Midőn ily módon a Magyarországon még fenn- JJJJ^JJJ^ 
maradt barbarizmus letéteményese, a szélsőbal, s az J an - 
ország integritása ellen conspiráló nemzetiségek a bal- 
oldalhoz álltak; mindazon elemeknek, melyek a haza 
fennmaradását, a törvényes, vagy legalább a társadalmi 
rendet - és a tulajdon biztosságát szívökön hordták, a 
Deákpárthoz kellett csatlakozniok. Az értelmiség és 
vagyon négy ötödrésze a többséghez tartozott. A fel- 
világosodott polgárrend azon zászló köré csoportosult, 
melyen rend és szabadság, béke és haladás állottak 
jelszóul. Ezekhez járultak most a coservativek, kiknek 
„nem illett" volna azon alkotmány és kiegyenlítés 
ellenségei sorába állaniok, melyet „ő felsége" szente- 
sített, s kik zsiros szájú demagógokkal egy társaság- 
ban meg nem tudtak volna maradni. Ezekhez járult 
a papság egy része is. Az alpapság egyéni meggyő- 
ződését vagy a lokális többségeket követve feloszlott 
a különböző pártok közt. A főpapság e korban, midőn 

a szélsőbal számos kortese földosztásról diktiózott, na- 
gyobb részt a többséghez állt. De a haszon, melyet a 
Deákpárt ez elemek csatlakozásából merített, igen mér- 
sékelt vala. A conservativek s clerikálisok, kevés kivé- 
tellel lanyhák voltak a többség támogatásában, vagy 
kétértelműén viselték magokat. A kalocsai érsek Hay- 
nald Lajos egy küldöttségnek, mely a falu nevében 
tanácsért jött hozzá, hogy kire szavazzon, oly diplo- 
matikus feleletet adott, melyből a deputátió azon ered- 
ményre jutott, hogy „az érsek dicsérte ugyan előttünk 
Ivánka Imrét, de úgy látszik, nem bánná, ha Rákóczy 
Jánosra szavaznánk", — s az igazhivő falu a hírhedt 
Rákóczyra adta szavazatát 

A kérdés, mely körül a pártok ily módon ala- 
kultak, s mely felett a nemzetnek döntenie kellett, az 
vala: váljon fenntartassék-e a kiegyenlítés, melynek 
helyes és célszerű voltát minden bizonyitja? — vagy 
forgassuk fel újra a békét, döntsük veszélybe az al- 
kotmányt, keverjük tán uj polgárháborúba a monar- 
chiát s ezáltal kockáztassuk Magyarország lételét azért, 
h°gy a baloldal közösügyi programmja értelmében 
kevesebb legyen szabadságunk és kisebb a befolyás, 
melyet ügyeinkre gyakorlunk? 

A Deákpárt tagjai a 67 — 8-iki törvénykönyvvel 
kezökben léptek a nép elé s számadásul elég volt azon 
vívmányokra mutatniok, melyek az államélet minden 
terén kiküzdettek, azon általános, anyagi s szellemi 
emelkedésre, melynek áldásos gyümölcsét az ország 
minden polgára érezte s élvezte. Egy gondolat vonult 
át mindé manifestátiókon, s a valóság minden lépten 
nyomon bizony ítá igazságát: szavunkat beváltottuk, 
Magyarország sorsa ismét önkezébe van letéve. 

Szemben a deákpárti nyilatkozatoknak ez egyhan- 
gúságával, mely az igazságból eredt, az ellenzék haza- 
tért tagjainak nyilatkozatai változatos, tarka látványt 
nyújtanak. A mély gondolkozású Ghyczy, ki folyton 
kereste az igazságot, de tépelődő szelleménél s azon 
helyzet balkövetkezményeinél fogva, melyet elfoglalt 
volt, csak ritkán találta meg, hazatérve választói kö- 
rébe, egy órákig tartó beszédben bizonyítgatá nekik, 
hogy „az ellenzék létezése nem volt jogosulatlan". S 
ha maga azon körülmény, hogy az ellenzék egyik 
vezére alig tud választóinak mást mondani, mint hogy 
mentegeti pártja létezését, alkalmas volt a hallgatók- 
ban alaposan megingatni a baloldali politikába vetett 
bizalmukat, még inkább megtették ezt azon vallomá- 
sok, melyeket Ghyczy el nem nyomhatott. Mert nem 
fukarkodott ő sem vádakban a többség és politikája 
ellen, de akaratlanul tán, engedve az igazság hatal- 
mának, önmaga megcáfolta e vádakat, midőn monda: 
„Most, három év elteltével törvényesen koronázott 
király ül Magyarország királyi székén, Magyarország- 
nak alkotmánya van, felelős ministeriuma vezeti kor- 
mányzatát, országgyűlése alkotja a törvényeket, Ma- 
gyarország nem tartománya többé az osztrák császár- 
ságnak, a kibékült Horvátország, a Magyarországgal 
egyesült Erdély visszaléptek a magyar birodalom kap- 
csolatába, az országgyűlés állapítja meg az ország 
költségvetését és szavazza meg évről évre az adót, a 
sajtó a törvény oltalma alatt áll, szabadon választott 
törvényes tisztviselők és képviselőtestületek igazgatják 
a törvényhatóságokat, haladás, élénkebb mozgalom 
tapasztalható az ország számos vidékein, a társulatok, 
ipar ós kereskedelem téréin sat" 

Voltak a baloldalban mások is, kik legalább pil- 
lanatra, nem hunyták be szemöket a valóság előtt. 
„Magyarország hatalmas parlamenttel bír, irá január- 
ban Mocsáry a Honban, van szólásszabadság, sajtósza- 
badság, az udvar a legjobb indulattal viseltetik hozzánk, 
nemzeti szellemben társalog, a külföldről csak úgy 
ömlik a sok pénz, a magyar államférfiak nagy befo- 
lyással bírnak az egész külföldi politikára, a külföld 
elismeri Magyarország önállását és hizeleg neki" stb. 
Még Jókaiban is megszólalt a belátás, s egy világos 
pillanatban tollat fogott a 67. vívmányok elismerésére 
és írta 1869. januárban: „Önkormányzatunkat vissza- 
nyertük, megyéink helyreállitvák, országunk területe 
ki van egészítve, Erdélylyeli uniónk megerősült, Hor- 
vátországgal kibékültünk, vasutaink legszükségesebb 
vonalai biztositvák, száműzötteink ismét visszanyerték 
hazájokat, a polgári jog a hon minden lakosára ki 
van terjesztve, a népnevelés ügye országossá lett, saj- 
tónk szabad, az úrbéri szolgálatok utolsó maradványa 
is el van törölve, a vallásegyenlőség egy nagy lépést tett 
előre, a király és királyné régi törvények eddig nem 
teljesített kivánatai szerint fővárosunkat saját fejedelmi 
székvárosukká emelték; és ami legdrágább kincsünk, 
ismét kezünkbe kaptuk az elveszett jog legnagyobbi- 
kát, a honvédelem fegyverét." 

Míg ekként a baloldal azon tagjain, kik nem egé- 
szen jól érezték magokat e párton, mint Ghyczy, s 
azokon kik nem tudtak magoknak számot adni róla, 
mért ülnek az ellenzék padjain, mint Jókai, megtörtént 
hogy a higgadt gondolkozás perceiben apológiákat 
írtak vagy szavaltak a Deákpárt művére, Tisza Kál- 
mán keményen tartotta magát Biharban s a követke- 
zetlenségnek legalább e neme távol maradt tőle. Midőn 

választói előtt megjelent, csak epés vádjai, s leplezett, 
de mérges tuszúrásai valának a többség számára. És 
ea természetes vala. A baloldal szükségéről s politiká- 
jának helyességéről senki sem volt annyira meggyő- 
ződve, mint ő, ki apjának vallotta magát. És minél 
kevesebben valának értesülve Tisza Kálmán államfér- 
fiúi nagyságáról, annyival inkább el kellett keserednie 
a debreceni követnek, ki el volt telve Tisza Kálmán 
csalbatatlanságával. Ez elkeseredés hatása alatt már 
decemberben ki is mondta előre a Hazánkban, hogy 
ha a Deákpárt ismét többségre találna jutni, azt csak 
vesztegetésnek és hatalommal való visszaélésnek fogja 
köszönhetni. 

Míg Tisza Kálmán így bölcs előrelátással előre 
fedezte pártját a leendő minoritás esetére, a baloldal 
vidéki tagjai, hol az ő, hol Ghyczy nyomába lépve, 
hol egyéni nézeteik, hol választóik hangulata által 
vezéreltetve nyilatkoztak az elmúlt törvényhozásról. S 
a közönség könnyen megtévedhetett volna ennyi ellen- 
tétes nyilatkozattal szemben, ha a Honnak nem sike- 
rül mindez ellentételeket kiegyenlítenie, azáltal hogy 
egy nap hozta Ghyczy, Mocsáry vagy Jókai dícséri- 
ádáit a 67-es mű felett, másnap pedig felfedezte, hogy 
Magyarország bekebleztetett Austriába, hogy jogaink 
feladattak s hogy idegen hatalom rendelkezik pén- 
zünkkel. 

A választók előtt tett számadást nyomon követték *>•««** 

program- 

a választási kandidátiók, annyira, hogy némely köve- *<*. 
tek egyszerre tettek küldőiknek jelentést s fejték ki 
programmjokat a jövő választásokra, E téren a jobb- 
oldal nyilatkozatait, szinte kivételt nem ismerő egy- 
hangúsággal egy eszme lengte át: a visszavitt közjogi 
alapon a belreformokhoz látni. „A lefolyt országgyűlés 

feladata volt a hazát megmenteni. A jövő országgyű- 
lésnek feladatául jutott azt újjáalkotni" monda Horváth 
Boldizsár választóinak s részletes tervet fejtett ki élőt- 
tök a szabadelvű reformok keresztülvitelére nézve. 
Példáját követték mások és S.-A.-Ujhelyen maga a 
ministerelnök adta ki a jövő országgyűlés politikájá- 
nak jelszavát: „Haladnunk kell sebesen és idővesztés 
nélkül. Haladnunk a meglevő alapon, se jobbra, se 
balra, hanem egyenesen előre !" 

Mialatt a többség tagjai, élőkön a ministerekkel 
egy határozottt haladási politikát hirdettek a nemzet- 
nek, mely megszokta e férfiaktól soha teljesithetlen 
Ígéreteket nem hallani, Tisza Kálmán Debrecenben 
választóinak újra elmondta mindazon vádakat, melye- 
ket a baloldal lapjai a Ludas Matyitói a Hazánkig 
másfél év óta variáltak, s azon politika nevében, me- 
lyet képviselt, még Ghyczy sem tudott nemhogy con- 
erét cselekvési programmot, de még csak egy árva 
eszmét sem adni hallgatóinak. Az ellenzék kisebb 
tagjai, amint közjogi téren mennyet földet Ígértek, 
úgy reformok dolgában sem fukarkodtak a szóval ; de 
szabadelvűségök vagy a kormány bátor szidalmazásá- 
ban, vagy megemésztetlen theoretikus radikalismusban, 
vagy legtöbb esetben abban állt, hogy régi elavult I 
intézményeket akartak áj életre galvanizálni 
az eiieniék Megindultak az egész országban a választási moz- 
galmak. Az ellenzék egy része egyesíteni akarta a 
baloldal két árnyalatát a választásokra s a bal és 
szélsőbal választási értekezletre gyűltek össze Pesten. A 
szélsőbalnak érdekében állt az egyesülés, mert nem 
volt mit vesztenie. A nyereségre azonban nyílt némi 
kilátás, ha sikerül a balközépnek egy részét magával 
Összekevernie. Elkezdé tehát az egyesülés szükségét 

feszegetni, s Jókai csakugyan lépre ment, és felhasz- 
náltatta magát, nem gondolva meg, hogy ha az egye- 
sülés valóban létrejön, az unifikált ellenzékben szük- 
ségkép a mérsékeltebb elemek fogják az alárendelt 
szerepet játszani. A pesti januári értekezleten tehát 
kiadatott a jelszó: „az ellenzék egyesülése a választár 
sok alatt. " Tisza Kálmán Biharban nyíltan elvété 
ugyan a szélballal való egyességet, de valamint ő nem 
tartá szükségesnek emiatt az egyesülés apostola, Jókai 
ellen felszólalni, úgy ez is a legellentétesebb dolgokat 
összeférőknek tartá baloldaliságával. A kitűnő regény- 
író áltáljában ez alkalommal is bámulatra ragadta a 
közönséget sokoldalúságával, A pesti Terézvárosban, 
hol jelöltül lépett fel, valóságos ostentatióval mutogatta 
dynastikus loyalitását s választóinak formális jobbol- 
dali beszédeket tartott, míg lapjában a szélsőballal 
fraternizált és a Deákpártot kizárta a „hazafias pár- 
tok" sorából. Az új szövetségeseknek is nagy épülé- 
sökre szolgálhatott, midőn Jókai csak a „választási 
idöszakra a ajánlta a két pártnak, hogy bánjanak tisz- 
tességesen egymással, miáltal elismerte, hogy az a 
múltban nem így volt, s kilátást nyújtott rá, hogy a 
jövőben máskép lesz. 

A baloldal ügyefogyott apróbb tagjai, kik meg- 
szokták a pesti próféták beszédjeit variálni választóik 
előtt, eként a legnagyobb zavarban valának. Kit kö- 
vessenek, Tiszát-e, ki a szélsőbalt ellökte magától, 
vagy Jókait, ki uszályába fogódzott? S melyik Jókait, 
a terézvárosi kandidátust, vagy a véresszájú cikkírót? 
Hol találják meg az egyedül üdvözítő politika ortho- 
dox evangéliumát, a Hazánk, Hon vagy Magyar Új- 
ság hasábjain? A geniális regényíró azonban e bajon 
is tudott segíteni. Januárban a Hon kijelenté, hogy 

egy párton van a Hazánkkal, s a vidékieknek szabad 
tetszésökre bízta, ha csináljanak-e fúziót a szélsőballal, 
vagy ne. És így történt. Egy helyt a fuzionált ellen- 
zék egyestilt erővel agitált, némely helyen még a nem- 
zetiségekkel is szövetkezett, másutt a szélsőbal küzdött 
a ballal, melynek néhány jelesebb tagja minden fúzió 
dacára megbukott a szélballal szemben. A közönség 
csakhamar elveszte eként a határvonalat, mely a balt 
a szélsőbaltól s ezt a nemzetiségektől megkülönbözteté, 
s azon zavarosból, melyet Jókai geniális naivsága 
teremtett, a szélbal a maga számára halászta ki a leg- 
jobb falatokat. 
az izgatás Az izgatás első fegyverét ellenzéki részről a 67-iki 

jelszavai. ° GJ 

alap lepiszkolása képezte. A bal s szélbal meglepő 
leleményességet fejtettek ki új rágalmak s gyanúsítá- 
sok feltalálásában s régieknek új alakba öntésében; 
és ez eszközt még a párt vezérei sem tekintek méltat- 
lannak magokhoz. Tisza januárban a jobboldalt ámí- 
tással vádolta, a második szájban az ámitás már „csa- 
lássá" lett, s harmadrangú hősök már nem átallták 
Deákot köpenyegforgatással vádolni. Ráfogták, hogy 
megcsalta a nemzetet a kiegyenlítés által, melyre ál- 
mában sem gondolt senki. Az ellenzék írástudó elemei 
jól tudták, hogy ez nem így volt. Deák már 1865-ben 
kifejtette volt fővonásaiban közösügyi programmját s 
az be is járta a lapokat. E programm részletesen ki- 
dolgozva a 67-es bizottság albizottságának munkála- 
tában 1866. júniusban megjelent s 1867. márciusig 
közkézen forgott, midőn a törvényhozás asztalára ke- 
rült. A nemzet, mely 1848-ban meglepetve olvasta az 
új törvénycikkeket, teljesen elő volt készítve a kiegyen- 
lítésre. Ennek dacára a baloldalon nem szűntek meg 
a kiegyezést becsempészettnek hirdetni, s midőn ez 

argumentum már el volt koptatva, azzal gyanúsíták a 
kormányt, hogy a kiegyenlítés megkötésekor egy tit- 
kos egyezményben nem ismert dolgokra kötelezte 
magát. Magától értetődik, hogy a régi vádak jogfel- 
adásról, hazaárulásról, stb. végtelen változatosságban 
variáltattak. S ebben megegyezett az ellenzék min- 
den árnyalata. Míg Ghyczy sajátságos skepticismusá- 
val lefesté az ország előnyös helyzetét s abban okot 
talált az — aggodalomra és bizalmatlanságra, míg 
Tisza epés kifakadásokkal támadta meg a kiegyenlí- 
tést, nem feledve a klauzulát, hogy csak békés eszközö- 
ket fog használni, míg a Hon a kiegyezésben haza- 
árulást fedezett fel, de megígérte, hogy azért nem fog 
forradalmat csinálni, — addig a Kállayak a „ledögö- 
nyözött alkotmány" feletti véres könyhullatással ejtet- 
ték kétségbe a népet s Mocsonyi és Miletics oly nem- 
zetiségi programmot adtak ki Temesvárit, mely hason- 
lókép a 67 : XII. eltörléséből indult ki s a nemzeti- 
ségek harcát proklamálta a magyarság ellen. És mind 
ezen hazamentő izgatások fölé a szélbali szentháromság 
feje terjeszté ki áldó kezét Turinból, ki januári leveleiben 
elhitette Magyarországgal, hogy nincs sajtószabadsága 
és kijelenté, hogy a jogaitól megfosztott Magyaror- 
szágba vissza nem tér! 

De ez még nem volt elég. A haza szomorú sor- 
sának rajzolásával elkeserítették, kétségbe ejtették a 
népei, de ez, mely e szomorú sorsból csak munkabé- 
rének növekedését, terményei árának emelkedését s 
jövedelmének szaporodását látta, csak úgy volt meg- 
nyerhető, ha a haza megmentésén kívül még kézzel- 
foghatóbb előnyökkel is kecsegtetik. A feladat volt 
tehát ámítani a népet, a jelen félremagyarázásával s 
ígéretekkel a jövőre. Míg az intelligentiát az ország 

öiiállásának visszaszerzésével, adórendszer reformjával 
biztatták, s elveik diadala esetére kifejezték reményü- 
ket, hogy azok a korona által el is fognak fogadtatni, 
a tömegnek tudatlanságához s rósz szenvedélyeihez 
fordultak. Az egyik jelöltről elhitették a kortesek a 
néppel, hogy Kossuth fia, bár csak tiszteletbeli. Másutt 
elhitették, hogy a király baloldali. Harmadik helytt 
megmagyarázták, hogy „a király mindent megadott a 
népnek, de az urak — a Deákpárt — ki nem adják". 
Éhez járultak az Ígéretek. A vidéki jelöltek, kik nem 
álltak az országos közvélemény ellenőrzése alatt, mint 
a párt vezérei s fővárosi jelöltjei, nem ismertek, határt 
az igérésben. Az adófizetés be fog szűnni, trafik eltö- 
röltetik, közlegelők felosztatnak, uradalmi erdők, papi 
javak kiosztatnak a nép közt — ezek valának a jel- 
szavak, melyek segélyével ezrek és ezrek nyerettek 
meg az ellenzéknek. Hát még ahol bal és szélsőbal 
jelölt álltak egymással szemben! Az egyik adóelenge- 
dést igért. A másik megfogadta, hogy a már befizetett 
adó vissza fog fizettetni, mire amannak nem maradt 
más hátra, mint megesküdni, hogy kamatostól fog 
visszafizettetni. És — szomorú jelensége a magyar 
nép míveletlenségének, — e képtelen Ígéretek sok 
helyt oly hitelre találtak, hogy aki kétkedni mert a 
próféták ígéreteiben, Baranyában és Somogyban nem 
mert szót emelni ellenök, nehogy agyonverjék vagy 
házát felgyújtsák. 
Kihalót. Ez izgatás, mely elérhetetlen vágyakat támasztott 

a míveletlen tömegben, aláásta nemcsak minden hata- 
lom iránti tiszteletet, de az élet, sokhelytt a tulajdon 
tiszteletét is. A központi fuzionált izgató bizottság 
szolgált a vidéknek bujtogatókkal, ahol ilyen nem ter- 
mett Obscurus „hazaxnéntők" Jókai s más ismeretes 

ellenzéki férfiak erkölcsi bizonyítványaival ellátva meg- 
jelentek a vidéken, mint leendő vezérei azon Magyar- 
országnak, mely a levegőből fog élni, mert polgáraitól 
többé adót nem kivan. Az ország némely részei egy 
óriási orgia látványát nyújták a világnak, melyben az 
izgatók lelkiismeretlensége a tömeg tudatlanságával s 
szenvedélyével bujálkodott. A politikai fanatismusnak 
nevetséges és undorító jelenetei elől megdöbbenve vonult 
vissza a józan ész. A nőnemet sem hagyta az epidé- 
mia, illetetlenül. Egerben csak nevetséges volt a városi 
kofák ünnepélyes processiója Csiky Sándorhoz, ki két- 
ségkivül hozzá illőbb hallgatóságra nem vesztegethette 
ékesszólását; másutt azonban elszomorító jelenetekre 
vezetett a fanatizmus, mely az asszonyokat nyílt utcá- 
kon, tereken, a szemérem legcsekélyebb mértékéből is 
kivetkőzteté. A felfíítött nép Szentesen, Oroszházán az 
odajövő izgatók kabátja szegélyét csókolta, némely 
megyékben nem volt tanácsos gyorsan hajtani az or- 
szágúton, mely részeg polgártársakkal volt tarkázva. 
Az ország legkülönbözőbb részeiben a tömeg terroriz- 
musa uralkodott. A vagyon- és életbiztosság ismeret- 
len fogalmakká lettek, durva erőszakoskodások fordul- 
tak elő mindennap. Fehérvártt megverték a jobbolda- 
liakat, több városban verekedéshez nem szokott polgá- 
rok nem mertek szavazni menni, s alkonyat után nem 
mertek az utcára lépni, nehogy koponyájuk bezúzas- 
sák. Ungvártt valóságos csata volt. Míg a vagyonosabb 
alföldön csak adóelengedéssel és hasonló Ígéretekkel 
dolgoztak, a Dunán túl a népboldogítók már nyiltan 
hirdették a földosztást. A véres szájú izgatás Zala, So- 
mogy, Baranya megyében az osztályokat hadi lábra 
állitá egymás ellen, a „kabát" és „suba" ellenséges 
fogalmakká lettek. Pécsett csak egy verekedésben 49 

ember sebesült meg. Falukon a nép vénjei már afe- 
lett tanácskoztak: mennyit hagyjunk meg az uraknak ? 
És ez izgalmakkal szemben, melyek az értelmi- 
ségben a társadalmi életet tönkretették, az alföldet a 
politikai mámor karjaiba taszították, a Dunán túl a 
társadalmi rendet megtámadó agrárius mozgalmakra 
vezettek s az ország nagy részében úrrá tették az anar- 
chiát, a kormány állt szemben, alig bírva itt-ott a 
vidéken megbízható közegekkel. Mert a megyék csak 
akkor engedelmeskedtek a ministeriumnak, ha kedvök 
tartotta, s az ellenzék a megye-rendszer hiányait ki- 
zsákmányolta a kormány ellen. Mennyire felfuvalkod- 
a pesti k*s- tak némely megyék a Nyáry Pál által feltalált coor- 
uttsá*. dinátió doktrínájától, bizonyítá Pestmegye központi 
választási bizottságának eljárása. A központi bizottság, 
melyben az ellenzék dominált, a választási törvényt 
kedve szerint magyarázta, hol megszorító, hol kiter- 
jeszté pártja érdekében, s legigazságtalanabbul járt 
el a zsidók és „lateinerek" iránt, kiket Deákpártiaknak 
ismert, s kiknek választási jogát lehetőleg eldispu- 
tálni igyekezett. A belügyminister utasítást adott a 
bizottmány fltal követett szabálytalan eljárás ellen, 
mire az megtapadta a minister felügyeleti jogát s pro- 
testált az ellen, hogy a minister megjegyzéseket tegyen 
eljárására. Egy más megyében a kormány azon ren- 
deletét, mely a választási szabadság ótalmára adatott 
ki, a megye egy héttel a választás után hirdette ki. 
Ily megyékkel szemben a rendeletek, melyeket a kor- 
mány a választási szabadság ótalmára kiadott, csak 
ott hajtattak végre, hol a megyéknek tetszett, s a kor- 
mány kénytelen volt több helyt kivételes rendszabá- 
lyokhoz nyúlni. Tárócz-Sz.-Mártonba, hol a panszlá- 
vok forgatták fel a közbátorságot, katonaságot kellett 

küldenie. Pécs felett, hol személybántalmazás, ablak- 
beverés és verekedés a választási mozgalmak alatt 
napirenden voltak, a baranyai főispánt ruházta fel kir. 
biztosi hatalommal. Ilyet kellett Somogyba is küldeni, 
hol az agrárius mozgalom tetőpontját érte. 

Az ellenzék félretette a választásokban a politikai 
ildom minden tekintetét. Míg a jobboldal oly balolda- 
liak ellenében, kiknek megválasztatása előrelátható 
volt, nem állitott fel jelölteket, nehogy a keserűséget 
ok nélkül szaporítsa, a bal nem kiméit senkit. Ghy- 
czy, Tisza s mások ellenjelölt nélkül választattak meg; 
Deáknak azonban küzdenie kellett ilyennel. A pesti 
fuzionált baloldal nem találván Magyarországon sen- 
kit, ki Deák ellen fellépni ne röstellne, Ujházy nevét 
írta zászlajára. Ujházy László derék, becsületes öreg 
ember volt, de a távol Amerika egy félreeső zugában 
élve, aligha lehetett teljesen tájékozva a magyar vi- 
szonyokról, s azonfelül oly későn szólíttatott fel a 
fellépésre, hogy nyilatkozata, melyben a kandidátiót 
elfogadta, csak akkor érkezett meg, midőn Pesten már 
megbukott. Szerencsésebben járt a baloldal másokkal. 
Lónyay, Csengery, Somssich, Trefort, Zichy A. csak- 
ugyan megbuktak a választásoknál, de helyöket nem 
baloldaliak, hanem szélsőbalok foglalták el. Átaljában 
a választási izgatásokból ezek vontak hasznot A bal- 
oldal mindössze vagy tiz szavazatot nyert ez országos 
erőmegfeszítés által. A szélsőbal nyert vagy harmin- 
cat. Ellenben elveszte Böszörményi Lászlót, ki márc. 
24-kén meghalt. Az igazságügyminister kész volt őt 
kibocsátani fogságából, hogy fürdőre mehessen egész- 
ségét helyreállitani, de barátai rábeszélték, ne fogad- 
jon el semmi kegyelmet a „hazaáruló kormány 44 ke- 
zéből. Böszörményi ekként pártja vad fanatismusának 

áldozata lett Csekély tehetségű, de talpig becsületes, 
tiszta jellemű férfi volt, azon kevesek egyike, kiket 
meggyőződés csatolt azon zászlóhoz, melyet a nagyobb 
rész csak érdekből szolgált. 

A so ^£" A választásokban eként az ellenzék nyert néhány 

»«*!•• szavazatot, de a Deákpártnak még mindig vagy 100 
főnyi többsége maradt; oly nagy majoritás, mely 
ritka a parlamentek történetében. A legérezhetŐbb 
veszteségek nagyobb része is csakhamar helyreütte- 
tett, Lónyay, Somssich, Csengery, Trefort s mások 
utólag megválasztattak. Az ellenzék, mely márciusban 
már azon themát kezdte feszegetni, hogy a választások 
eredménye nem mindig fejezi ki híven a közvéle- 
ményt, midőn a választások a Deákpártnak oly fényes 
diadalt hoztak, meghamisítottnak állítá a közvéleményt 
s már előre aláásni igyekezett az összeülendő törvény- 
hozás tekintélyét. 

Ami már a bekövetkezendő országgyűlést illette, 
a közönség az eddiginél nagyobb erélyt várt a kor- 
mánytól azon ellenzék izgága akadékoskodása ellen, 
melyet a nemzet elítélt. A Deákpárt eljárásában a 
parlamenten belől s kívül oly türelmes, méltányos, 
kiméletes volt, oly mérséklettel használta fel többségét, 
hogy az ellenzék vérszemet kapott tőle. Most a kö- 
zönség azt kivánta, hogy a többség használja fel ha- 
talmát s törölje le az államjogi vitát a napirendről. 
Es joggal. A nemzet, mely 1865-ben Deák kiegyen- 
lítési politikáját elvben helyeselte, 1869-ben nagy ma- 
joritással magáévá tette a végrehajtott kiegyenlítést, 
mely csak 1865-iki elveinek részletezése volt. Azon 
politika, mely győztesen keresztül ment az 1867 — 9-iki 

1869. aprii. féktelen izgatások próbatüzén, nem egyes emberek, 
hanem a nemzet politikája lett. 

Az új képviselőház tagjai april 22-kén gyűltek 1W9 « »*'• 
össze az első tanácskozásra. Már az első ülés némi 
elffizét nyujtá annak, mily eljárást fog az ellenzék az 
új országgyűlés alatt követni. Irányi ugyanis a maga 
és pártja nevében kijelenté, hogy míg az uralkodó 
családi zászlója, a sárgafekete, a várpalotán leng, nem 
fog az országgyűlés megnyitására elmenni. Az ország- 
gyűlés megnyitását tehát a szélbal távolléte által tün- 
teté ki. Mert a megnyitás Irányi dacára sikerült és 
april 24-kén a királyi várlakra felvont magyar és hor- 
vát lobogók hirdették, miszerint a király a törvény- 
hozást fogadja. A trónbeszéd, melyet a király szemé- Atrónbe- 
lyesen olvasott fel, semmi meglepőt nem tartalmazott, 
és ez volt legjobb oldala. Alkotmányos országban a 
trónbeszéd nem lehet más, mint az ország többsége 
közvéleményének nyilvánulása; s mint ilyen, parla- 
mentáris kormányzatban alig bír nagyobb fontosság- 
gal egy formai kérdésnél. És ily értelemben a trón- 
beszéd teljesen megfelelt feladatának. Hü kifejezése 
volt az ország közvéleményének, amint az a választá- 
sokban nyilatkozott, s híven kifejezte a nemzet óhajait, 
midőn a törvényhozás teendőinek első sorába a füg- 
gőben levő reformkérdések megoldását helyezte, félre- 

érthetlenül proklamálva: „Szakítanunk kell a múlt 
hagyományaival, melyek a korszerű haladás útjában 
állnak." 
Alomé*- ^ z összes nemzet örömmel és megnyugvással fo- 

gadta e szavakat. „Ez a reformok országgyűlése lesz!" 
— hangzott az örömszózat Magyarország téréin ke- 
resztül. E remény általános volt, és nem ok nélkül. 
A király határozottan a reformok terére utasította a 
nemzetet. Az ország az államjogi vitát a Deákpárt 
részére döntötte el, s ezáltal kijelenté, hogy a 67-es 
alapot nem akarja többé discussio tárgyává tétetni. 
Május elseje, midőn a képviselőház elnökévé Somsich, 
alelnökeivé Gajzágó és Bittó választattak, az elsff kér- 
dés, melyben a pártok mérkőztek, csatányosan bizo- 
nyítá, miszerint a kormány túlnyomó többséggel ren- 
delkezik reformtervei kivitelére. Senki sem kételkedett 
tehát benne, hogy e törvényhozás belreformok dolgá- 
ban ép oly korszakot alkotó leend Magyarországra 
nézve, mint volt az előbbi az államjogi téren. A kér- 
dés csak az volt, fog-e az ellenzék, lemondva a nem- 
zet által elitélt politikájáról, segédkezet nyújtani a 
kormánynak reformterveiben, támogatva azt a haladás 
ellenségei ellen, ösztönözve, kényszerítve a határozott 
haladásra, ha lankadni kezd igyekezetében, — vagy 
pedig tovább fogja folytatni meddő oppositióját, s ez- 
által gátolni, akadályozni fogja a kormányt, lehetlenné 
téve, hogy teljes erejét a reform műveinek szentelje? 
Hogy az új törvényhozás a reformok országgyűlése 
lesz, afelett a Deákpárt nagy többsége minden kétsé- 
get eloszlatott; de az, mennyire fog e téren mehetni, 
mily eredményeket fog felmutathatni, első sorban attól 
függött, hogy az oppositióban támogatásra vagy aka- 
dályra fog-e találni törekvéseiben. 

A dolgok természetes rendje azt hozta volna ma- 
gával, hogy miután a nemzet határozottan magáévá 
tette a 67-es alapot és a belreformok kérdéseire kí- 
vánta főtevékenységét fordítani, az ellenzék mondjon 
le az államjogi alap további feszegetéséről és tegye 
lehetővé, hogy az ország minden erejét benső újjá- 
szervezésének nagy munkájára fordíthassa. De a bal- 
oldal, valamint a koronázás után azon politikát foly- 
tatta a koronás király és alkotmányos többséggel szem- 
ben, melynek csak az absolutismus irányában lehetett 
jogosultsága; most a választások után is oly politika 
folytatására szánta el magát, melyet a nemzet előre 
elitélt; és folytatta nem az elvek nagy harcát, hanem 
a személyeskedések és elkeseredés kicsinyes civakodá- 
sait. Az álláspont, melyet 66 — 7-ben elfoglalt, annyira 
félszeg volt, hogy még a jobb útra térés lehetőségét 
is kizárta. 

Az első tájékozást eziránt az ellenzék magatartása 
a felirati vita alkalmával hozta meg. Május 8-kán a Felirati J a - 
ház egy 9 tagú bizottságot küldött ki felirati javaslat 
készítésére, s az máj. 13-kán bemutatta munkálatát. 
E munkálat tárgyalásán röviden át lehetett volna esni. 
Parlamentáris országban, hol a kormánynak naponként 
van alkalma nyilatkozni s az országgyűlés azt napon- 
ként kérdőre vonhatja, a felirat úgy mint a trónbeszéd 
nem oly fontosak, mint rendi alkotmányban. De most 
ellenzéki részről három külön javaslat adatott be Tisza 
Kálmán, Simonyi Ernő és Miletics Szvetozár által. A 
kilences bizottmány javaslata visszatükrözése volt a 
trónbeszédnek. Feladata nem is lehetett más, mint 
constatálni, hogy a ház véleménye megegyez a trón- 
beszédben kifejezett nézetekkel. Nem így az ellenzék 
javaslatai. Tisza Kálmán felirati javaslata telve volt 

kicsinyes vádaskodással s üres frázisokkal. Kikelt a 
kiegyezés ellen, de egyetlen új érvet sem tudott fel- 
hozni ellene. Okai azok voltak, melyek a törvényho- 
zásban és sajtóban már százszor megcáfoltattak s két 
évnek tapasztalatai által meg valának hazudtolva. Tisza 
a már megoldott államjogi kérdésre fektetett fősúlyt, 
fel akarta dúlni a 67-es alapot, melyet a nemzet ma- 
gáévá tett, s ahol a negátió terét elhagyta, a phisikai 
lehetetlenségek mezejére lépett, mint midőn a personál- 
úniót kívánta, ami a 19. században egyszerűen lehe- 
tetlen. Az ellenzék vezére az egész terjedelmes mun- 
kálatban egy eszmét nem tudott adni a közönségnek. 
Sőt a reformokról szólva, melyeket a trónbeszéd sza- 
vai után ignorálni nem lehetett, óvta a nemzetet „az 
elhamarkodástól, a rögtönzéstől," s nehogy e szavak 
félreérthetők legyenek, nyíltan kijelenté, hogy „a nem- 
A> ellenzék ze t összes erejét kizárólag a benső átalakulás nagy 
mok. munkájára fordítani nem lehet" Tisza és pártja tehát 
nyíltan kijelentették, hogy reformok dolgában nincs 
más politikájuk mint a non possumus. Tisza Kálmán 
sivár, eszmeszegény s zavarosan fogalmazott munkála- 
tánál ezúttal a szélsőbal javaslata minden tekintetben 
különb volt. Félreismerhetlen volt benne a közeledés 
az alkotmányos élet alapelveihez. Míg ugyanis a múlt 
országgyűlésen a szélsőbal Kossuthtal együtt az alkot- 
mányon kívül foglalt állást, most — bár csak szóval 
— elismerte azt s felajánlta erejét az ország minden- 
nemű érdekeinek támogatására, mit Tisza Kálmán egy 
euphemistikus fordulattal ugyan, de érthetőleg megta- 
gadott. Reformok dolgában a megyei mozgalom pres- 
siója alatt ugyan belintézményeinket „az ősi alkot- 
mány szellemében* kívánta reformáltatni, de midőn ez 
irányban szándéklatait részletezte, jótékony inconse- 

quentiába esett és oly valóban szabadelvű követelése- 
ket állított fel, melyek az ősi alkotmány szellemével 
incompatibilisek valának. A szélsőbal javaslata ugyan 
szintén azon rögeszmében szenvedett, melyben Tiszáé, 
hogy t. i. ő fejezi ki a nemzet közvéleményét, de 
azért őszintébb volt, és jobban volt írva és gondolva, 
mint a baloldalé. Méltóbb volt Tisza Kálmán művéhez 
Miletics és társainak felirati javaslata. Miletics és tár- 
sai mint Tisza Kálmán, a 67-es alap elvetéséből indul- 
tak ki> és ép úgy mint Tisza, egyenesen hiábavalónak 
nyilvánítottak minden reformtörekvést, míg a kiegye- 
zés fennáll. Csak abban különböztek tőle, hogy vilá- 
gosan fejtegették a fraktió pánszláv politikáját, mely a 
monarchiát apró nemzetiségi államocskákra szerette 
volna feldarabolni. Míg tehát a többség a közjogi vita 
befejezése után határozottan a reformok útjára akart 
lépni, az ellenzék mindhárom árnyalata megegyezett 
abban, hogy első feladat a létező alkotmányos alapot 
felforgatni. Az eszközt céljokhoz kétségkívül legjobban 
megválasztották Mileticsék. Ellenezték a 67-es alapot, 
mely a lázadni akaró nemzetiségeket megfosztá egy 
netaláni bécsi kamarilla pártfogásától. Ellenezték, mert 
mint januári programmjok kimondta, egy közös parr 
lamentet akartak Bécsben, melyben a nemzetiségi ter- 
ritóriumokra feldarabolt Magyarország s Austria foe- 
derátió alapján egyesüljenek; s ez ellen egyetlen, de 
erős akadály a dualizmus rendszere volt a 67-es for- 
mában. Különben nemcsak Tisza akarta békés úton 
felforgatni a kiegyezést, Mileticsék is békés úton akar- 
ták Magyarországot feldarabolni. A nemzetiségi túlzók 
tudták mit tesznek, midőn kiindulási pontjukat megvá- 
lasztották. Tisza és Simonyi nem tudták, de azért nem 
kevésbé ragaszkodtak hozzá. Tisza Kálmán ugyan fel- 

szólalt a vitában Simonyi és Miletics indítványa ellen, 
de ez a közönséget félre nem vezethette, mely előtt 
világosan állt, hogy az ellenzék három árnyalata a 
kiindulási pontban — a 67-es alap rosszasága, — úgy, 
mint közvetlen céljokban, a 67 felforgatásában egyet- 
ért. A hetekig tartó válaszfelirati vita, melynek végén 
a Deákpárt javaslata (jun. 4.) 255 szóval 142 ellen 
elfogadtatott, félreérthetlentil bizonyítá, hogy -az ellen- 
zéknek nincs érzéke az ország életszükségei iránt, s 
hogy a múlt országgyűlés meddő, közjogi oppositióját 
az új törvényhozás termébe is át akarja vinni. 
igazságftgyi Szomorú de félreismerhetlen bizonyítványát adta 

reform. 

ennek mindjárt az első alkalommal, midőn a kormány 
egy nagyfontosságú reformkérdéssel lépett a törvény- 
hozás elé. Az igazságszolgáltatás hiányai s azok orvos- 
lásának szüksége napról-napra hangosabban nyilatkoz- 
tak. Minél inkább nőtt a forgalom az anyagi emelke- 
dés folytán, annál sűrűbbek lettek e tekintetben a 
panaszok. És ezen csakis az összes törvénykezési rend- 
szer átalakításával lehetett segíteni. Amíg a szolgabírák 
közigazgatási s bírói tisztviselők voltak egyszersmind, s 
mint ilyenek választás alatt álltak, sem a képesség 
nem volt irányadó e helyek betöltésénél, sem becsü- 
letesség nem volt várható a biztalan állású bírótól. 
Amíg az igazságszolgáltatás a törvényhatóságok attri- 
bútuma volt, nem valának elkerülhetők oly anomáliák, 
mint pl. az, hogy Pozsony megyének a területén fekvő 
városokkal együtt 6, a 100 D mföldnyi Zalának 1, a 
114 mföldnyi Somogynak 1, s a 10 D mföldnyi Tor- 
nának szintén egy törvényszéke volt. Amíg a bíró 
választatott, nem lehetett számítani rá, hogy független 
legyen. Amíg az igazságszolgáltatás kiegészitő részét 
képezte a megyei autonómiának, a bírák visszaélései 

ellen nem volt orvoslás s a birói felelőség megállapít- 
ható nem vala. Amíg a bíró a kortesek kegyétől füg- 
gött ingatag hivatalában, nem lehetett tekintélye. S az 
igazságszolgáltatás fó bajai voltak: az első bíróságok 
szervezetlensége s tálhalmozottsága, a biróválasztás, 
minden qualifikátió hiánya, birói függetlenség s tekin- 
tély hiánya, s végre az, hogy az igazságügyéi* tehe- 
tetlen volt a bírói visszaélések ellen, mert csak a me- 
gyék útján érintkezhetett a bíróságokkal, melyek min- 
den visszaélésben autonomiájok egy-egy oszlopát látták. 
Az igazságügy rendezetlen volta eként rosszá, lassúvá, 
megvesztegethetővé tette az igazságszolgáltatást, mi az 
országban minden jogviszonyt biztalanná tett, s a kül- 
föld irányában, mely a temérdek keletkező vállalatban 
mind gyakoribb érintkezésbe lépett Magyarországgal, 
az ország hitelét kockáztatta. 

A kormány e körülmények helyes méltánylásában 
a belreformok sorát az igazságügy reformjával kezdte 
meg. És 1869. május 29-ke, midőn Horvát Boldizsár 
beadta törvényjavaslatát a bírói hatalom gyakorlásáról 
s a bírói felelősségről, új korszakot jelzett a magyar 
igazságszolgáltatás történetében. Ezt követték június- 
ban a bírák nyugdíjazása és áthelyezéséről szóló tör- 
vényjavaslatok. A legfontosabb ezek közöl az első volt, 
mely a magyar igazságügy újjáteremtésének alapjait 
lerakta. Horvát javaslatának alapelvei valának : a köz- 
igazgatásnak az igazságszolgáltatástól elkülönítése, — 
a bírónak eltiltása oly fiinctióktól, melyek kötelessége 
teljesítésében gátolják, — a qualifikátió megállapítása, 
— a birói függetlenségnek le s felfelé biztosítása, — 
a bírák kinevezése, — a bírák kivétele a politikai 
pártéletből, — a bírói tiszt emelése fizetés és tekintély 
dolgában, — s a bírák személyes felelősségének meg- 

határozása. Horvát e javaslatban oly művet alkotott, 
mely megfelelve Magyarország külön viszonyainak, 
színvonalán az európai tudománynak, teljesen meg- 
valósítva alkalmas volt hazánk igazságszolgáltatását a 
legjobbak egyikévé tenni Európában. 

Milyen lesz az ellenzék magatartása e kérdésben, 
már kivehető volt június 8-kán, midőn Ghyczy a tör- 
vényjavaslatok elhalasztását indítványozta. A képviselő- 
ház elvété az indítványt s elhatárzá a tárgyalást, mely 
a házban jun. 23-kán meg is kezdetett. Ekkor Ghyczy 
azon indítványnyal lépett fel, halasztassék a javaslatok 
tárgyalása akkorra, midőn majd a megyeszervezési ja- 
vaslat is a ház előtt fog feküdni; mert nem lehet a 
kettőt külön tárgyalni. Az egész baloldal Ghyczy 
mellé sorakozott s óriási vita fejlett ki. A baloldal 
maradó táblabírószelleme a 67-iki törvények meg- 
hozatala óta, belkérdésben most először ütközött meg 
a modern államfelfogással, melyet a kormány képviselt. 
* Az ellentét a 47-es rendi alkotmány szelleme s a 48-as 
szabadelvű irány közt erőszakos explósióra vezetett. 
Az ellenzék temérdek sophismái nem valának képesek 
valódi célzatait eltakarni. Azt vitatták, hogy a megye 
és igazságszolgáltatás kérdéseit nem lehet külön tár- 
gyalni, midőn épen arról volt szó, hogy a kettő egy- 
mástól elválasztassék. Ghyczy végre azzal állt elő, hogy 
e kérdés nem tárgyalható mindaddig, míg a kormány 
szándékai a megyerendezés dolgában nem ismeretesek. 
Ez ismét egy „junctim" volt, melyet a 48 előtti köz- 
élet emberei úgy ismertek, mint minden reform sírásó- 
ját Horvát megfelelt Ghyczy kívánságának s előadta 
azon elveket, melyekre a kormány a megyei reformot 
alapítani szándékozik. Eötvös egy ragyogó beszédben 
megcáfolta az ellenzéket, kimutatta, hogy ha 48-ban 

az országgyűlés ez eljárást követte volna, ma a 48-ki 
törvények nem léteznének; kifejté, hogy a bírói s köz- 
igazgatási hatalom egyesítése a középkori állam attri- 
bútuma volt s hogy a bírói hatalom egysége szüksé- 
ges consequentiája a törvényhozó hatalom egységének. 
Soha még pártnak alaposabban meg nem cáfoltattak 
minden argumentumai, de azért az ellenzék nem hátrált. 
És ez természetes volt, A kiindulási pontok ellenté- 
tessége kizárt minden kapacitátiót A kormány az 
igazságügyet szabadelvűén reformálni s a kor színvo- 
nalára emelni akarta. A baloldal e kérdésben nem az 
igazságszolgáltatás, hanem a 47-es megye érdekeit 
tartotta szem előtt. Ennek kedveért meg akarta gátolni 
a legszükségesebb reformokat. Az ellenzék, midőn az 
igazságszolgáltatás életkérdéseit a régi megyei gaz- 
dálkodás érdekében akarta kizsákmányolni, oly térre 
vitte a vitát, melyet csakhamar a szenvedélyeknek kel- 
lett kizsákmányolniuk. 

Ez csakhamar be is következett. A magyar kép- A » I » á|i J i - 
viselŐház még nem volt oly elkeseredett viták szín- 
helye, mint aminőket 1869 jun.-jul.-ban a baloldal 
okozott. Július 3-kán az elnök kénytelen volt az ülést 
a nagy zaj miatt feloszlatni Horvát Boldizsárnak egy 
remek beszéde után, melyben elevenére talált az ellen- 
zéknek. De tetőpontját érte az elkeseredés június 24-én 
az Irányi által okozott botrány alkalmával. Irányi az 
igazságügyi vitába belekeverte Böszörményi esetét, ala- 
csony gyanúsításokkal illette a pesti esküdtszéket, s 
Horvátot azzal vádolta, hogy Böszörményit „törvény- 
telen ítélet következtében halálra kínozta. * E méltat- 
lan bántalmazás az egész házat felzudítá. Másnap jun. 
25-kén Horvát felszólalt, s kijelenté, hogy sem a mi- 
nisteri, sem a képviselői széket el nem foglalja mind- 

addig, míg elégtételt nem kap s elhagyta a termet. 
Deák a ház rosszalását indítványozta Irányi felett ki- 
jelentetni. A kérdés a megsértett becsület kérdése volt, 
oly férfié, kinek képességeitől s jeliemétói senki sem 
tagadta meg a tiszteletet. De a balközépnek még ez 
is jó volt eszközül. Tisza Kálmán elismerte, hogy sér- 
tés követtetett el, de a házszabályok ürügye alatt 
megtagadta az elégtételt, s midőn a ház szavazással 
döntött, az ellenzék vezére kiment, s vele a bal és 
szélbal öt ember kivételével elhagyta a termet, jeléül, 
hogy pártgyfílölete határt nem ismer. A képviselőház 
jobbjai azonban megadták a ministernek a kivánt elég- 
tételt, s az ország legkülönbözőbb részeiből jött bi- 
zalmi feliratok biztosíták Horvát Boldizsárt, hogy a 
nemzet túlnyomó része előtt Irányi támadása csak nép- 
szerűségének növelésére szolgált. 

A baloldal szóval és tollal nagy szavakkal hir- 
dette volt liberalismusát. Az igazságügyi reform feletti 
vita most letépte az álarcot róla, s a közönség tapssal 
fogadta Horvát szavait, ki bátran fejére olvasta az 
ellenzéknek a 48. év szelleme ellen elkövetett bűneit 
s nyíltan kimondá máj. 31 -kén, hogy a baloldal meg- 
akadályozta »egy életerős reformpárt alakulását, mely 
biztos kezességül szolgálna a jövőre minden reakció 
ellen, jöjjön az bármely oldalról! 44 Hetekig tartott a 
vita. Azok, kik a megyerendezés segélyével az igaz- 
ságügy reformját akarták elhalasztani, azzal vádolták 
a kormányt, hogy az igazságügygyei a megyerendezést 
akarja késleltetni. Legnagyobb szenvedélylyel a tábla- 
bírói szellem a bíró kinevezés ellen küzdött, a bíró- 
választás javára, mely igazságszolgáltatásunk egyik 
legnagyobb baját képezte, s melyben rendesen nepo- 
tismns és alárendelt egyéni érdekek s még legjobb 

esetben politikai tekintetek voltak irányadók. A vidé- 
ken tucatszámra gyártott az ellenzék kérvényeket a 
reform elhalasztása iránt, a házban pedig végtelen 
beszédekkel és minduntalan névszerinti szavazással 
igyekezett a kérdés megoldását halasztani. Sikerült is 
ez annyiban, amennyiben a nyári ülésszak alatt csak 
a birói hatalom gyakorlásáról szóló törvény fogadta- 
tott el, s a többi a téli ülésszakra maradt. De meg- 
gátolni nem birta a reformot s októberben a hátralevő 
javaslatok is elfogadtattak. 

A baloldal ez évben is hű maradt magához s a ^ 
múlt országgyűlés traditióihoz. Nem tanult s nem 
feledett semmit. Rágalom és gyanusitás voltak fegy- 
verei, akadékoskodás és halogatás taktikája, s célja — 
semmi egyéb, mint oppositió. Az ellenzék egy része 
az új országgyűlésen is folytatta a tavali erkölcsi irtó 
háborút a Deákpárt jobbjai ellen. Júniusban Horváthot 
gyilkossággal vádolta s novemberben, midőn Lónyay 
a 68-iki zárszámadást a ház elé terjeszté, oly keserű, 
gyanúsításokkal telt vitát idézett elő, mely visszata- 
szítólag hatott minden nemesebb érzésű emberre. Sze- 
mére vetették a kormánynak, hogy nem indokolja 
javaslatait, s midőn Lónyay egy javaslatának indoko- 
lásául az államvagyonról jelentést tett a háznak, Irá- 
nyi annak hosszasága ellen panaszkodott. Az csak 
naiv vala, midőn Jókai a házban panaszolta, hogy a 
többség dönt, de már valóságos attentátum volt a par- 
lamentarizmus ellen, midőn a választások eredményét 
meghamisítottalak hirdették, s azzal álltak elő, hogy a 
nemzet részökön van, mert nem azt kell nézni, amit a 
nép tesz, hanem amit kolomposai — beszélnek. Vá- 
dolták a Deákpártot, hogy lapjaiban minduntalan a 
közösügyi alap felett polemizál, ők, kiknek naponkénti 

imádságuk ez alap elátkozása vala. Vádolták a kor- 
mányt, hogy törvénytelenségeket eltűrt, melyeket — 
a baloldal követett el s a baloldali megye orvosolni 
nem engedett. Magyar, mindenekfelett nemzeti párt- 
nak tartották magokat. A választások után a bécsi 
centralista közlönyök a Deákpárt veszteségeit említve, 
remélték, hogy ezentúl Magyarország nem fog oly 
követelésekkel léphetni fel Bécsben, mint eddig, — és 
a baloldal segített tolni a centralisták szekerét. A nem- 
zetiségi túlzók szakadatlan agitátiót folytattak az or- 
szág területi épsége ellen, s hogy ez agitátiók nem 
csak szóval, de kézzelfoghatóbb csábeszközökkel is 
rendelkeztek, mutatta a tófalusi eset, hol pénz oszta- 
tott ki a parasztok közt. De azért a baloldal megta- 
gadta Román Sándor perbefogatására az engedélyt, ki 
e dákoromán izgatásoknak tűzhelyévé tette hírlapját. 
A parlamentarizmus barátjainak hirdették magokat, de 
azért a 47-es megye érdekében a parlamentáris rend- 
Ahev*» gzer e u en küzdöttek. Hevesmegye 1868. decemberben 
formaszerint hazaárulással vádolta az országgyűlést. 
A megye, midőn ítélni mert a törvényhozás felett, oly 
térre lépett, melyre még 48 előtt sem merészkedett 
soha. A kormány rendeletet küldött Hevesre, hogy 
vonja vissza a határozatot. A megye megtagadván az 
engedelmességet, a kormány kénytelen volt királyi 
biztost küldeni reá, ki e határozatot végrehajtsa s fel- 
fuggeszsze azon törvényhatóságot, mely hatalmát az 
alkotmány alapjainak megtámadására használta. Valódi 
merénylet volt ez a 48-iki alkotmány ellen, de azért 
Tisza határozati javaslatot inditványozott, mely a kor- 
mány tettét roszalja. 8 mennyire nem értette vagy 
nem akarta e párt a parlamentarizmust, bizonyítá el- 
járása az igazságügyi reform ügyében, és bizonyítá 

Tisza, midőn egy újsütetű theoriával törvénymagya- 
rázási jogot vindikált a megyének, de azt a kormány- 
tól megtagadta. Alkotmányos, kormányképes pártnak 
állították magokat, de azért novemberben ellene sza- 
vaztak az újoncozásnak, mely pedig a törvényben 
meg volt állapítva s az ország • biztosságára szükséges 
vala, és oppositiójok modorával naponként kormány- 
képteleneknek bizonyíták magokat, mert többségök 
esetére ad absurdum vitték volna a parlamentarizmust. 
Vádolták a kormányt lassúsággal, mulasztással, de 
rendes taktikájok volt meddő viták végtelenbe nyújtá- 
sával, százszor megvitatott kérdések szőnyegre hoza- 
talával az országgyűlési tárgyalások menetét lehetőleg 
lassítani, minek következménye volt, hogy a legfon- 
tosabb ügyek egyik ülésszakról a másikra haladtak. 
Mily arányokat öltött az ellenzék bőbeszédűsége s fe- 
lesleges vitatkozásai, elképzelhetjük, ha a ház napló- 
jából azt látjuk, hogy azon 94 ülésben, melyet a kép- 
viselőház 1869-ben tartott, 136 interpellátió adatott 
be, Simonyi Ernő beszélt 92-szer, Irányi 123-szor, 
Tisza Kálmán 173-szor! 

A baloldal kétségkívül többre lett volna képes és A l baloldal 
jobb sorsra érdemes. Voltak e párton nem minden- 
napi tehetségek, s voltak a nagyszámú táblabírói elem 
mellett szabadelvű férfiak is. Amazok elől elzárta a 
tért az államjogi oppositio, mely nem nyújtott alkal- 
mat képességeik kifejtésére; emezeket elnyomta a párt 
conservativ része s azon táblabirói politika szelleme, 
melyet az államjogi kérdésekben követett. Az ország- 
gyűlés elején b. Simonyi Lajos kijelentette, hogy a 
párt reformokat akar s nem fog akadályozni. Hitte is, 
és kétségkívül sokan akarták ezt vele együtt, de liely- 
zetök átka épen az vala, hogy legjobb szándékaikat 

önkezökkel hiúsiták meg. Mert a helyzet, melyet vá- 
lasztottak, meddő volt és kizárt minden haladást. Az 
államjogi kérdések alapján foglaltak állást, melyek 
már meg valának oldva, s oly politikát követtek, 
melyet harmadfél év fényes eredményei meghazudtol- 
tak s a nemzet szavazatával elitélt. Némelyeket az ál- 
szemérem gátolt benne, hogy letegyék azon zászlót, 
mely mellett küzdöttek, de melyet a nemzet magáénak 
nem ismert. Mások jól érezték magokat az édes sem- 
mittevésben s kényelmesebbnek találták a már betéve 
tudott rekriminátiók hajtogatását, mint új reformkér- 
dések tanulmányozását. A táblabírói elem az állam- 
jogi oppositió folytatásában oly védsáncot látott a 
„nivelláló" haladás veszélye ellen, mely a félmlvelt 
osztályoknál még népszerű is vala. Ezekhez járultak 
azon elemek, melyek minden pártban feltalálhatók, 
emberek, kik baráti vagy rokoni kötelékek folytán vá- 
lasztanak pártállást, olyanok, kik a hazafisággal ellenke- 
zőnek tartják egy kormány pártolását s olyanok kik 
spekulációból tartoznak az oppositióhoz. És mindez 
elemek felett összekötő kapocsként lebegett a múlt 
országgyűlésen való összetartozásuk traditiója; s egy 
középszerű tehetségű, de saját nagyságával eltelt, 
nagyravágyó és a sikertelenség által elkeserített férfi 
pártvezérsége, ki napról napra nagyobb hatalomra 
vergődött pártjában. A baloldal politikája, midőn tét- 
lenségre kárhoztatta a párt tehetségeit s meddő" izgá- 
gáskodásra azokat, kik szerettek is, tudtak volna is 
az alkotás művéhez hozzájárulni, a pártban a túlsúlyt 
szükségkép azok kezébe adta, kik lomhaságból vagy 
Ti " a * á i" táblabírói szellemből visszariadtak minden haladástól; 

mán párt- " 

yezérsége. s i]y p^rt vezére csakis Tisza Kálmán lehetett. Tisza 
hatalma nőtt is naponként s a baloldal fokonként 

annyira sttlyedt, hogy e politikai rabulista szavazó- 
gépe lett; mely engedelmesen mozgott a vezér paran- 
csára még akkor is, mikor az kicsinyes irigységtől 
elragadtatva a politikai, sőt társadalmi ildom .szabályait 
is lábbal tapodta, mint pl. az Irányi-féle botrány 
esetében. 

Ami e pártnak az ellenzék egyéb töredékeihez 
való viszonyát illeti, az a régi zavaros maradt. A 
nemzetiségi túlzókkal ezentúl is a távolból kacérko- 
dás rendszerét követé. A szélsőbal ezalatt mindinkább 
veszélytelenné lett. A közönség megunta a Kossuth 
nevével való spekulátiót, s a szélsőbal, bár a parla- 
mentben erősebb volt, mint tavaly, azon kívül mind- 
inkább elveszte támaszát. Jókai, ki a választások alatt 
fúziót csinált vele, ugyan továbbra is simogatta ideig- 
lenes szövetségeseit, állhatatosan tagadta a hirhedt 
földosztással való izgatást, sőt egy merész fordulattal 
még kérdőre is vonta a kormányt, hogy, ha csakugyan 
izgatott valaki földosztással, miért tűrte? A szeretetre- 
méltó regényíró ez extravaganciái azonban ártalmat- 
lanokká lettek, midőn Csernátony kivált a Honból 
s az Ellenőrt megindítá. Tisza Kálmán engedelmes Az Ellen6r 
orgánummal bírt az Ellenőrben, mely szükség esetén 
tán Jókait sem kímélte volna, s lehetővé tette június- 
ban a „Hazánk* beszüntetését, ugyanakkor, midőn 
Jókai egy német lapot is indított meg. Jókai megna- 
gyobbította üzletét és csakhamar négy közlönynyel 
rendelkezett a baloldali politika hirdetésére, az Üstö- 
kös, Neuer Lloyd, Hon és Igazmondóval. Ennek da- 
cára mind jobban beletalálta magát Tisza pártfegyel- 
mébé, mely, miután némely balközépiek kisérletét, kik 
aprilisben fúziót szerettek volna a Deákpárttal, az 
Ellenőr alaposan ledorongolta, napról napra növeke- 

dett És Tisza csakhamar korlátlanul uralkodott azon 
pártban, melynek helyzete, mint Simonyi Ernő a ház- 
ban találólag megjegyezte, az volt, hogy kénytelen 
jobbra is balra is opponálni. 
a dele**- Mialatt az országgyűlés, hála a baloldal folyton 

tiók. 1869. . . 

akadékoskodó oppositiójának, csak lassan, nehézkesen 
tudott haladni, a delegátiók, melyekbén nem vett részt, 
az év nyarán harmadszor ültek össze a közös ügyek 
költségeit meghatározni. Lelkiismeretes pontossággal 
jártak el a költségvetés vizsgálatában s csak két kér- 
désben nem tudtak megegyezni, a Lloyd- társulat adó- 
jára nézve s az építendő két dunai monitor felett. 
Amannak adóját az osztrák delegátió Austria javára 
követelte, míg a magyar a közös pénztár javára, miu- 
tán a társulat subventiója a közös pénztárból fizette- 
tett. A két dunai monitort, mely első sorban Magyar- 
ország védelmére volt szükséges az al-Dunán, az osz- 
trákok nem akarták megszavazni. Háromszori izenet- 
váltás nem vezetvén megegyezésre, a delegátiók az 
első közös ülésre gyűltek össze a 48-iki aula termé- 
ben. A közös ülés, melyben gr. Majláth elnökölt s 
mely a delegátusok egyszerű szavazásából állt, a ma- 
gyar delegátió véleményének hozott többséget. 
Határőrvi- A határőrvidék kérdésében is a 69-iki delegátió 

készíté elő a kielégítő megoldást s már aug. 19-kén 
megjelentek azon királyi kéziratok, melyek az illető 
ministeriumokat a szükséges alkotmányos előterjeszté- 
sek elkészitésével megbízván, a határőrvidék polgáro- 
sítását megindították. Nem oldták meg egyszerre a 
kérdést, mert azon magyarellenes szellem, mely a 
határőrvidék nagy részében uralkodott, az átmenet 
mellőzhetlen nehézségéivel párosultan rendkívüli óva- 
tosságot tett szükségessé. Hogy azonban a tett intézke- 

dések a kielégítő megoldás csiráját már magokban 
hordták, csattanósan bizonyitá azon elkeseredés, melyet 
pánszláv körökben költöttek. Miletics lapja nem pa- 
lástolt dühvel panaszlá, hogy „Andrásy diadalt ült!" 
E diadalt azonban, mely nem a Deákpárt, hanem a 
magyar kormány diadala volt, a baloldal, szokásá- 
hoz híven el nem ismerte, s kisüté, hogy az sérti az 
ország integritását, sőt a kormányt árulással és haza- 
fiatlansággal vádolta. 

Hy oppositióval szemben a törvényhozás 1869-iki 
tevékenysége, bármily becses törvényeket alkotott, 
nem elégíthette ki a vérmesebb reményeket. A már 
említetteken kívül a képviselőház legnevezetesebb té- 
nyeit ez évben a népszámlálás elrendelése, a botbün- 
tetés és bilincs eltörlése iránti törvényjavaslat s a 
hirlapbélyeg beszüntetése képezték, melyet Tóth Kál- 
mán inditványozott. Ezalatt a fiumei ügy is egy lépést Finmeittgy 
haladt előre* A kiküldött regnicoláris deputátió az év 
folyamában több izben összejött, de mindannyiszor 
siker nélkül; júliusban Fiume s Horvátország képvise- 
lőinek igényei oly éles ellentétben álltak egymással, 
hogy közös megegyezéssel békés megoldás lehetetlen 
vala. Végre decemberben egy új, s már kielégítőbb 
provisoriumban történt megállapodás, mely szerint 
Fiume Magyarországhoz kapcsoltatik, kormányzót kap, 
kinek kineveztetését a magyar ministerelnök ellen- 
jegyzi, Fiume közös ügyei a magyar országgyűlésen 
tárgyaltatnak, Fiume autonóm ügyeinek rendezése s a 
Horvátországnak teendő concessióknak meghatározása 
pedig későbbi egyezkedésre halasztatik. 

Mialatt az országgyűlésen az ország regenerátiójára Á £^*f 8 
célzó törekvéseknek az ellenzék izgága oppositiójával 
kellett küzdeniök, a gyakorlati életben az ország oly 

10* 

virágzásnak s emelkedésnek indult, mely minden theo- 
retikus argumentumnál inkább hirdeté a 67-iki ki- 
egyezés áld&os voltát. Az európai államrendszerbe 
bevezetett önálló Magyarország mind nagyobb tért 
foglalt a világ elismerésében s a nagyhatalmak egy- 
másután állítottak Pesten generál-consulátusokat. A 
magyar ministerelnökben, ki a királyt az év végén a 
suezi csatorna megnyitására kisérte, a világ az önálló 
Magyarország képviselőjét ismerte meg. S az ország 
ez önállóságát minden külső jeleknél hatályosabban 
bizonyító az, hogy azon mélyenható kormányválság, 
mely Austriában az év végén beállott, Magyarországot 
illetetlenül hagyta. Az anyagi téren az általános jólét 
emelkedését bizonyító a napszámnak majdnem ameri- 
kai progressióban történt növekedése, az, hogy min- 
denki, aki akart dolgozni, könnyű szerével tudott 
munkát találni s már egy heti munkájával lefizethette 
adóját. Az ország vasúthálózata két év alatt megkét- 
szereztetett ; s az új vasutak csekélyebb kamatbiztosí- 
tással építtettek, mint a régiek. A forgalom könnyíté- 
sére a kormány a vasúti tariffákat is lényegesen refor- 
málta. Az anyagi emelkedésnek nyomai félreismerhet- 
lenül meglátszottak az államháztartásban is. Az egyenes 
adók ugyan, hála az ellenzék izgatásainak, hanyagab- 
bul fizettettek be, mint a többiek, de azért 1869-ben 
mégis 4 millióval emelkedtek. A fogyasztási adó jöve- 
delme ez évben 2.300,000, a dohány 1.400,000, a bé- 
lyegek és illetékek dacára annak, hogy e tekintetben 
némi könnyítések hozattak be, 2.500,000, az állam- 
vagyon 1.700,000, a posta és távírda 500.000, a só 
300,000 ft. többletet hoztak. A vámjövedelmek az év 
első tiz hónapjára 6.600,000 fttal voltak előirányozva, 
és hoztak 13,600,000 ftot. Ily módon nemcsak a bud- 

getben előirányzott deficit be nem következett, de a 
honvédség felszerelésére tett költségek dacára az év 
végén iy 2 millió pénztári felesleg maradt. E jövede- 
lememelkedés egyrészt a pénzügyi szolgálat rendezése 
s átalakításának eredménye vala, mely azt olcsóbbá 
tette az osztráknál, másrészt a nép adóképességének 
emelkedését tanusitá. Ls ez oly jelentékeny valaj' hogy 
míg az osztrák monarchia államháztartásában évtize- 
dek óta csak hirből ismerte az egyensúlyt, s folyvást 
deficitekkel küzdött, Lónyay, midőn az 1868-iki zár- 
számadásokat beterjeszté, constatálhatta, hogy mióta 
az ország pénzügyeinek kezelését átvette, Magyaror- 
szág jövedelmei költségeit mindig fedezték. Erezhető 
volt már a megjavult pénzügyi helyzet hatása az or- 
szág hitelén is. A vasúti kölcsön kötvényei, melyek 
1868-ban átlag 95-ön álltak, ez évben 106—110 fton 
keltek, s így miután a kölcsön kötvényei nem egy- 
szerre, hanem a szükséghez képest értékesíttettek, a 
kölcsön is többet hozott, mint előirányozva volt, s az 
ország e cimen is 8 millióval többet vett be. Ily mó- 
don az 1869-iki kezelés is messze fblülhaladta a bud- 
get tételeit. 

^Ezalatt az ország egyik legforróbb óhaját telje- a pesti hon- 
stilésbe látta menni. A honvédségbe sorozandó legény- táiy. 
ség csak a téli újoncozás által kertiivén be, a kor- 
mány a nyár folytán önkénytes toborzás útján alakí- 
tott meg néhány szakaszt s számukra Pesten központi 
tanosztályt nyitott. Az ellenzék nagy része még min- 
dig nem hagyott fel nemes törekvésével: a nemzeti 
haderőt depopularizálni. Ludwigh a Honban megza- 
varhatlan phlegmával kisebbítette a „közösügyes hon- 
védeket" ; Irányi megtagadta tőlök a nemzeti jelleget 
s a vidéki celebritások a legfurfangosabb koholmá- 

nyokkal izgatták a népet a honvédségbe lépés ellen. 
E törekvéseket Ivánka Imre felszólalása nem volt 
képes ellensúlyozni. Jókai is eljött és kijelenté meg- 
győződését, hogy 300,000 nemzeti kokárdával jobban 
meg lehet védeni az országot, mint 800,000 szurony- 
nyal, de a közönség nem tudott lépést tartani a költő 
fantáziájával, ki változatosság kedveért most önmagát 
parodizálta s nem szűnt meg súlyt fektetni a honvéd- 
ség kifejlődésére. A pesti honvédtanosztály kellőleg 
begyakoroltatván, a király már a nyár folytán Budára 
jött, az alakuló hadsereget bölcsőjében megtekintem. 
Rajok bízta a királyi palota őrizetét, s szemlét tartott 
felettök, melynek végén teljes megelégedését nyilvá- 
nitá. A nemzet ünnepnapjai közé sorozta azt, melyen 
a koronás király először tartott szemlét a magyar 
honvédség felett s megvetéssel nézte azon ellenzékiek 
taktikáját, kik azelőtt a honvédség elhanyagolásával 
vádolták a kormányt, most pedig szemrehányást tettek 
a királynak, hogy miért foglalkozik annyit a katona- 
sággal. 

A kormány azonban határozottan haladt előre. 
Az újoncozási törvény legénységet hozván a honvéd- 
ség számára, decemberben megjelentek az első töme- 
ges tiszti kinevezések. Az egyetemen rendes katonai 
tanfolyam nyittatott. És most, midőn már alakulóban 
volt a hadsereg, melyet a nemzet kitartása hozott 
létre és ereje volt fenntartandó, eljött Magyarország 
első hölgye, a szép királyné, ki megszokta részt venni 
a nemzet minden örömében, hogy jó példával járjon 
Honvéd- elő az ország asszonyainak. A budai honvéd-zászlóalj 
z teléül lobogójára a királyné himezte a zászlószalagot, mely 
jelenlétében a zászlószentelés alkalmával r& felttíze- 

tett. Az ország asszonyai siettek a szép példát kö- 
vetni, egymást érték a honvéd-zászlószentelések s 
egész Magyarországon ajakról ajakra szállt szent fo- 
gadáskép a jelszó, melyet a királyné keze hímzett a 1869 dec - 
honvédek zászlajára: „Királyért s hazáért!" 

1870. jan. JjLLidőn a képviselőház 1870. januárban az újévi 

szünidők után üléseit ismét megkezdé, első teendője a 
folyó évi budget megállapítása volt. A kormány által 
beterjesztett költségvetés jóval nagyobb volt a múlt 
Költővé- évinél. De a kiadások szaporodása mind hasznos 
beruházás vala. így az 1868. évhez képest a honvé- 
delmi szak költségelőirányzata nőtt 4 millióval, a köz- 
lekedésié 2, a kereskedelmié 3, az igazságügyié 1, Hor- 
vátországé V 2 millióval, a tanügyié 800,000 fttal. Ez- 
zel arányban állt a jövedelmi előirányzat növekedése is. 
1869-ben 2.300,000 fttal volt nagyobb a tiszta jöve- 
delem mint 68-ban. 1870-re a kormány, tekintettel 
azon gyors anyagi emelkedésre, mely minden téren 
nyilvánult, 6 millió szaporodást vett fel. Ennek dacára 
vagy 7 millió hiány előirányoztatott. Az ország- 
gyűlés, midőn számos egyes tételeket felemelt, még 
1.200,000 fttal szaporítá a költségeket s így a budget- 
törvény vagy 8 millió deficitet helyzett kilátásba, s 
annak fedezésére feljogosítá a kormányt kamatozó 
kincstári utalványok kiadására. Utóbb az ülésszak vége 
felé a kiadások még növeltettek. Az igazságügyér a 
megszaporított bírói hivatalokra s a közoktatásügyér 
jelentékeny póthiteleket kaptak, s midőn a háború 
kitört, a törvényhozás öt millió póthitelt szavazott 
meg a honvédek felszerelésére, minek folytán 1870. 

stugustusban az ez évre engedélyezett rendes és rend- 
kivüli költségek s póthitelek 199.099,501 ftra rúgtak, 
184.332,859 ft fedezettel s így 14.766,642 ft hiány- 
nyal. E hiány, tekintve az eddigi évek kedvező ered- 
ményét, nagy volt, — de még ez is az ország emel- 
kedése mellett bizonyított. A több kiadás a kormány- 
zat azon szakaiban nyilatkozott, melyekben égető volt 
a reformok, az alkotás szüksége, s legnagyobb tétele 
oly maradandó beruházás volt a nemzeti hadsereg 
emelésére, mely az ország biztosságának növelése által 
bÖven ellensúlyoztatott. És pedig maga a képviselőház 
emelte fel a kormány budgetjének számos tételét, 
gyakran ellenzéki indítványok folytán, mert bízott 
benne, hogy a nemzet megbírja a szaporodott kiadá- 
sokat, s hogy a jövedelem folytonos emelkedése az 
adók emelkedése nélkül csakhamar helyre fogja ütni 
azon csorbát, mely csupa hasznos költségek kedveért 
az egyensúly addig épen tartott elvén üttetett. 

Majd három hónapig tartott a vita a költség- 
vetés felett. Az ellenzék felhasználta azt mindenre, ami 
céljai s eszközei keretébe beillett, az államjogi kérdé- 
sek helytelen felmelegítésére ugy, mint a személyes 
pártgyűlölet kielégítésére. E tekintetben a törvény- 
hozás ezen ülésszaka is bizonyítá, mily kevésbe veszi 
az ellenzék az ország pénzét, a törvényhozás idejét s 
mások becsületét, midőn ezeket saját céljai érdekében 
kizsákmányolhatja. 

A közlekedési ministerium lelke, mint általánosan HoiunEmö. 
tudva vala, Hollán Ernő államtitkár volt. Gr. Mikó 
tudományánál és nagy politikai képességeinél fogva 
teljesen megfelelt állása igényeinek, de azon teendők- 
ben, melyek részletes szakismeretet, fárasztó munkát 
s minden apróságra kiterjedő figyelmet igényeltek, már 

hajlott kora és gyönge egészsége folytán is támoga- 
tásra szorult. így lett Hollán Mikó jobb keze; egyike 
a kormány legtehetségesebb, legszakértőbb s legbecsü- 
letesb hivatalnokainak. S hogy az volt, afelett senki 
sem kételkedett, főkép a van Mons belga bankárház 
esete után. Hollán állásának egyik, személyére nézve 
kellemetlen következése volt, hogy számos egyéni ér- 
dekkel jött összeütközésbe. A vállalkozások és szédel- 
gés, ama lázas korában neki az állam érdekeit kellé 
védelmeznie, s minden csúffá lett spekuláns, minden 
elégületlen vállalkozó benne látta legnagyobb ellen- 
ségét. A gyűlölet, főkép a megsértett üzéreké, nem 
szokta elleneit kimélni; s magához illő eszközt válasz- 
tott a boszúra: a rágalmat. Kávéházakban, kocsmák- 
ban, utcákon különféle általános és homályos híreket 
terjesztettek felőle. S most januárban Simonyi Ernő 
felszedte magába az utcai pletykákat és a közlekedési 
ministerium budgetjének tárgyalásakor Hollánt a déli 
vasút-társaságnak az állam rovására protegálásával 
gyaausítá, maga is bevallva, hogy vádjainak egyetlen 
alapja a korcsma és piac pletykája. Hollán oly mo- 
dorban felelt e méltatlan vádakra, mely maga fénye- 
sen bizonyítá azok semmiségét. Minden személyes ér- 
zékenykedés nélkül, stoikus önmegtagadással, hidegen 
megcáfolta Simonyi sophismáit. Felszólalása megszé- 
gyeníté ellenfeleit. Mikó sarokba szorítá Őket, midőn 
vizsgálatot igért az ügyben rendelni s felhítta a vádló 
képviselőt és társait, hogy adják be vádjaikat és le- 
gyenek jelen a vizsgálaton. A budget befejezése után 
az ügy ismét szőnyegre került. Majd két hónap telt 
el Simonyi első fellépése óta, és senki egy sornyi 
concrét váddal nem tudott előállni az államtitkár ellen. 
Ez azonban nem gátolta Tisza Kálmánt, hogy meg- 

irigyelve Simonyi dicsőségét, indítványnyal ne lépjen 
fel, melyben parlamenti vizsgálatot kért Hollán ellen. 
Ily körülmények közt, midőn ismételt felhívás dacára 
heteken át senki egy szónyi concrét vádat nem tudott 
felhozni, ez indítvány elfogadása bizalmatlansági sza- 
vazat lett volna a kormány s méltatlan sértés a gya- 
núsított becsülete ellen. A ház Hollán kívánata elle- 
nére az indítványt elvété, s a közönségben azon tisz- 
telethez, mely ly el Hollán képességei s jelleme iránt 
viseltetett, most azon rokonszenv is járult, mely a 
méltatlanul üldözöttet kitünteté. Visszataszító látványt 
nyújtott a napokig tartó vita, melyben az ellenzék azon 
ürügy alatt, hogy alkalmat akar adni Hollánnak sa- 
ját tisztázására, őt alacsony gyanúsításokkal illette, s 
végre is névszerinti szavazással kellett eldönteni a kér- 
dést, ha váljon akar-e a törvényhozás könnyelmű já- 
tékot űzni másnak becsületével vagy nem. 

Ezalatt a kormány előkészíté a megyei törvény- Aiumsaim- 
javaslatot s Horvát Boldizsár egy sereg javaslatot ter- 
jesztett a törvényhozás elé, az igazságügyi reform ér- 
dekében. Mindezek előtt azonban a képviselőház az 
államháztartási ügygyei szorosan összefüggő számvevő- 
szék kérdését intézte el. Az 1867. évre Lónyay a 
bécsi állami számszékkel egyezkedett a számadások 
vitelére. 1868 elején átvette azt a bécsi legfőbb szám- 
széktől s minden ministerium kebelében külön szám- 
viteli osztályt szervezett. Ez csak átmeneti intézke- 
dés volt és lehetett, mert a számviteli ügy elforgá- 
csolása s az egyes ministerek alá való rendelése nem 
felelhetett meg a számviteli s ellenőrzői feladat igé- 
nyeinek. Lónyay tehát törvényjavaslatot nyújtott be 
a háznak, mely egy a ministeriumtól független, ön- 
álló államszámvevőszék felállítását rendelte el. A tör- 

vénynyé lett javaslat értelmében a számvevőszék el- 
nökét az országgyűlés három jelöltje közöl a király 
nevezi ki; az elnök személyes felelősségre van köte- 
lezve s a képviselőház többségének határozatára vád 
alá fogható. E kérdésben a képviselőház először jött 
összeütközésbe a felsőházzal. A képviselőház által elfo- 
gadott törvényjavaslat ugyanis azt mondta, hogy a 
képviselőház választja meg a három elnöki kandidá- 
tust. Midőn e javaslat a felsőház elé került, ez oly 
értelemben változtatta meg, hogy az országgyűlés 
mindkét háza kandidálja az elnököt. Nyílt beavatkozás 
volt ez az alsóház jogába, s azonfelül ellenkezett a 
parlamenti kormány alapelveivel, midőn a felsőháznak 
kezdeményezési jogot adott. A képviselőház márc. 31-én 
elvété a főrendek módosítását. A felsőház azonban 
makacsul kivánata mellett maradt, kész inkább meg- 
hiúsítani a számszék létrejövetelét, mintsem jogosulat- 
lan igényeiről lemondani. Végre a második izenetvál- 
tás után a képviselőház , nehogy az államszámszéket 
lehetlenné tegye, elfogadta a főrendek módosítását. A 
törvény szentesíttetett, június 25-kén a képviselőház 
három jelöltet választott, első helyen Gajzágó Sala- 
mont, mely kandidátióhoz a felsőház is hozzájárult. 
Július elején Gajzágó Salamon kineveztetett a szám- 
vevőszék elnökévé s hozzálátott szervezéséhez. 

Bibimé ^ z "&y m ^£ nem va * a befejezve, midőn Magyar- 

neteie. i87o. országot, bár csak ideiglenesen, súlyos veszteség érte 
Lónyay távozása által, kit az uralkodó bizalma a 
b. Becke halála által megürült közös pénzügy éri állás 
betöltésére Bécsbe hitt. Lónyaynak kiváló része volt a 
67-ki kiegyezésben. Deák készíté elő a tért, tette haj- 
landóvá királyt és nemzetet a békére, adta meg a ki- 
egyenlítés alapeszméit, s mindvégig tettlegesen támo- 



Digitized by LjOOQ IC 



— 157 — 

gatta létrejövetelét; a gyakorlati élet apró s nagy 
nehézségeinek elhárítása, az eszmék bevezetése a prak- 
tikus életbe s főkép az udvar és Austria megnyerése 
Andrásy és Lónyay műve valának. Deák és Andrásy 
az államjogi, Lónyay a pénzügyi kiegyezés megalko- 
tója volt. Amennyiben egyes férfiak hozzájárulhatnak 
nagy események megalkotásához, e három férfiúé a 
67. évnek érdeme. S a feladat, mely Lónyaynak ju- 
tott, nem volt csekélyebb a másiknál. Az államadósság 
pénzügyi kérdése mérgesítette el 48-ban a viszonyokat 
Pest és Bécs közt, s a pénzügyi kiegyezés Magyar- 
ország és Austria közt 67-ben is a legfáradságosabb, 
legtöbb kitartást, éles elmét igénylő feladat vala. Min- 
den lépten nyomon küzdeni kellett itt, s nem az idő 
által megcáfolt előitéletekkel, hanem rideg érdekekkel. 
Lónyaynak ez sikerült. A magyar ellenzék ugyan ter- 
hesnek állítá a kiegyenlítést, de Austria nem szűnő 
panaszai, mely magát tartá túlterheltnek, bizonyíták, 
hogy Lónyay a kiegyezés minden stádiumában győze- 
lemre vezette Magyarország érdekeit. Lónyay 1867-ben 
még nem volt nagy financier. Nem volt alkalma ké- 
pességei kifejtésére. De teljes mértékben bírt a szük- 
séges tulajdonokkal. Sok és alapos nemzetgazdasági 
ismeretekkel bámulatos munkaerő, az óvatossággal bá- 
torság, a gyors feltalálással diplomatiai ügyesség és 
simaság s mély emberismeret párosultak benne. Lónyay 
erős kezét, ruganyos elméjét s szívós természetét 
67-ben ki sem pótolhatta volna. Ép oly gondviselés- 
szerű enibere volt Magyarországnak, mint Andrásy. 
Bírt a tehetség azon hajlékonyságával s fejlődési képes- 
ségével, mely nem magában, hanem csak a körülmé- 
nyekben bir határral, s napról napra szemlátomást 
nőtt a munka, nehézségek és fáradalmak közepette. 

Csakhamar általános elismerésre vergődött. Az osztrá- 
kok tisztelték tehetségeit, de féltek tőle, mert vesze- 
delmesebb ellenfelök az alkudozásban nem volt, és sa- 
ját pénzügyministeröket, a jeles Brestlt éveken át azzal 
vádolták, hogy játékszerül szolgál a magyar pénzügyér 
kezében. A pénzvilágba Lónyay respektust öntött Ma- 
gyarország iránt. Mint államférfinak, a parlamentben 
ereje az erős akaratban, az eszközök feltalálásában 
való leleményességében, mint szónoknak azon biztos- 
ságban rejlett, melylyel tárgyán, hallgatóin, sőt ellen- 
felein is uralkodni tud. A szónoklat segédeszközeit 
elvété. Gyakran beszélt pongyolán, soha cothurnusban 
s csak néha emelkedett, de akkor sem a páthosz fo- 
kára; s csak akkor, midőn a politikai meggyőződés 
kifejezésének szüksége akarata ellen erőt vett frázisok- 
tól irtózó természetén. Beszéde mindig tömör, telve té- 
nyekkel, számokkal, melyek erejével ellenfeleit lesújtja. 
Sohsem szólt hatás nélkül. Május 21 -kén tartá a kép- 
viselőházban búcsúbeszédét. A legnagyobb szabású 
pénzügyi beszéd volt ez, mely a magyar parlament- 
ben tartatott. Kilenc kötetben bemutatá a háznak az 
adóreform-enquétek munkálatait, visszapillantást vetett 
a múlt évek pénzügyi kezelésére s a törvényhozást 
lelkiismeretességre, takarékosságra buzdítá a jövőre. 
Lónyay büszkén constatálhatta, hogy az osztrák-ma- 
gyar monarchiában, mely évtizedek óta a deficitekből 
ki nem lábolt, neki sikerült három éven át az állam 
pénzügyeit az egyensúly elvének szigorú fenntartása 
mellett vezetnie. Austria örült, midőn e férfiút meg- 
válni látta a magyar pénzügyi tárcától, ki Magyar- 
ország érdekeinek mindig diadalmas képviselője vala, 
a baloldal örült midőn e félelmes ellenféltől megsza- 
badult, de épen ez mutatta, mily nagy volt a veszte- 

ség, melyet távozása által Magyarország s a kormány 
szenvedett. 

Utolsó nagy pénzügyi művelete Lónyaynak azon Sors iw- 
24 milliónyi sorsjegykölcsön megvalósítása volt, melyet 
a képviselőház a főváros emelésére megszavazott. Buda- 
pest népessége a kiegyenlítés óta amerikai progressió- 
ban szaporodott s vele arányban nőtt a forgalom és 
vállalkozási szellem. Hogy azonban az ország méltó 
fővárosává s majdan világvárossá lehessen, mivé azt a 
kereskedés előbb utóbb teendi, két tekintetben az or- 
szág támogatására volt szüksége. Biztosíttatnia kellett 
a Duna kiöntései ellen, s oly közlekedési eszközöket 
nyernie, melyek arányban álljanak forgalma növeke- 
désével. Ez okból a kormány a törvényhozás beleegye- 
zésével 24 milliónyi kölcsönt kötött, melyből a lánchíd 
megváltása, a Dunának Budapest körül szabályozása, 
1 — 2 új híd s Pesten főközlekedési vonalok nyitása 
legyen fedezendő. Ugyané törvény a fővárosi közmun- 
kák tanácsát állító fel, melybe 9 tagot a kormány, 
9-et Budapest nevez, s mely Pest szépítése s kifejlő- 
dése érdekében legfelsőbb hatóság legyen építkezési 
ügyekben. A kölcsön tetemes felüljegyzéssel íratott alá, 
s júniusban már kineveztetett a közmunka-tanács, 
hogy tevékenységét megkezdje. 

Az ülésszak legfontosabb törvényhozási tényét M w e - 

° ^ J reform. 

azonban a törvényhatósági reform képezte. A 48-iki 
törvényhozás, midőn az alkotmánynak az addigiaknál 
szilárdabb garanciákat nyújtott, midőn a sajtót sza- 
baddá s a kormányt függetlenné s parlamentárissá 
tette, a megyét eo ipso megfosztá 48 előtti hatásköré- 
nek javától. Nem volt érkezése a megyerendszert a 
megváltozott szükségekhez képest reformálni, de be- 
látva a gyökeres átalakítás szükségét, utasítá a kor- 

niányt, nyújtson be a jövó' törvényhozásnak javasla- 
tot, mikép lehetne a megyei rendszert a parlamenti kor- 
mánynyal öszhangzásba hozni. A bekövetkezett háború, 
s az absolutismus, mely annak nyomába lépett, lehet- 
lenné tették két évtizeden át ez utasítás megtartását. 
Most azonban a reform nem volt tovább halasztható, 
mert minden újításnak, belintézményeink minden kor- 
szerű reformjának előfeltétele a közigazgatás reformja 
vala. A kormánynak, mint ilyennek nem volt érdeké- 
kében a megyerendezést sürgetni, mert a megyék öt- 
hatnak kivételével megfeleltek törvényes kötelességök- 
nek s híven végrehajták a kormány rendeleteit; de a 
közönség, mely rendet és biztosságot kivánt a közigaz- 
gatásban, sürgetőleg követelte a visszaélésekkel telt s 
elavult megyerendszer átalakítását, mely naponként 
tehetetlennek bizonyítá magát a közigazgatás legele- 
mibb szükségeinek megfelelni. Azon póthitel, melyet 
a ház ez évben is kénytelen volt a királyi biztosság- 
nak megszavazni, hogy a közbátorságot az alföldön 
helyreállítsa, ékesszóló bizonyítványa volt a régi me- 
gyerendszer élhetetlenségének. 

A törvényjavaslat, melyet a kormány benyújtott, 
s mely csekély változtatásokkal törvénynyé lett, elvül 
tűzte ki magának a helyhatóságok jogkörét annyira 
kiterjeszteni, amennyire az egy erős parlamenti kormány 
exegentiáival megegyeztethető, s ez elvből ' kiindulva 
megadta a helyhatóságoknak — megyéknek és váro- 
soknak Budapest kivételével, melynek szervezése külön 
törvénynek tartatott fenn, — a teljes önkormányzat 
jogát hatósági ügyekben, s felruházta őket az állami 
kormányzat kizáró közvetítésével. Amabból folyt, hogy 
a megye statútumokat alkothat, s azt saját közegei ál- 
tal végrehajtatja, hogy tisztviselőit maga választja, 

költségvetését maga állapítja meg, az árva- és gyám- 
hatóságot gyakorolja, a kormánynyal közvetlen érint- 
kezésben áll stb. Éhez járul, hogy a megye őrködik 
a községek autonómiája felett, rendelkezik a községi 
tisztviselőkkel s gyakorolja a felügyeleti jogot felettök. 
Az utóbbiból következik, hogy a kormánynak a 
közigazgatás vitelére a megye tisztviselőin kivül saját 
közegek nem állnak rendelkezésére. A megyei ad- 
ministratió feje az alispán; a tisztek, kik 6 évre vá- 
lasztatnak, minden általok okozott kárért személyes 
felelősséggel tartoznak. A kormány tehát a decentrali- 
sátió mezején elment a legszélső határig, melyet a 
48-iki alkotmány szelleme megengedett Az ily nagy 
hatáskörrel felruházott megye jogait a megyei bizott- 
mányok gyakorolják. Tagjaik számát a törvény, arány- 
lag a külföldi municipális hatóságokéhoz, roppant 
nagyra szabja, megállapítván minimumnak városokban 
48, megyében 120, maximumnak városokban 400, me- 
gyékben 600 tagot. A bizottmány felerészben a hely- 
hatóság legtöbb adót fizető polgáraiból, fele részben 
választott tagokból áll, kiknek activ és passiv választó- 
képességére nézve a képviselői aktiv választó képesség 
irányadó, A bizottmány azon tagjai, kik valamely tör- 
vényellenes végzéshez szavazatokkal járulnak, részvé- 
tökért felelősek. E bizottmány és tisztviselői kar mellett 
a kormány egyetlen képviselője a főispán, ki ellenőrzi 
a kormányzatot, s a tiszt-kijelölés jogát gyakorolja. E 
passiv jogkörből a főispán csak akkor léphet ki, ha 
a helyhatóság törvényes kötelességét nem teljesíti, s 
ekkor közvetlenül rendelkezhetik a megye vagy vá- 
ros tiszteivel, kiket az alispán s polgármester kivételé- 
vel fel is függeszthet hivataluktól; de amint a szüksé- 
ges rendeletet végrehajtotta, hatósága rögtön megszü- 
li 

nik, A főispán jogai tehát a régiek maradtak, s e tör- 
vény csak abban tett változtatást, hogy azon esetek- 
ben, melyekben az addigi alkotmányos praxis szerint 
királyi biztos küldetett a megyére, ennek teendőit a 
főispánra ruházta; de másrészt, ellentétben a múlttal, 
elrendelte, hogy amint a főispán végrehajtotta a szó- 
ban forgó rendeletet, a megye eo ipso rögtön visszalép 
ismét jogaiba. De nemcsak az országos és önkormány- 
zat tekintetében szabályzá e törvény a megye jogait 
Európában hallatlan bőkezűséggel, nemcsak biztosította 
azokat törvény által, ami előbb nem igy volt, de a hajdani 
vis inertiae tekintetében is meghagyta régi jogait. A 
törvény ugyanis nyíltan jogot ád a megyének hogy 
országos ügyeket tárgyalhat s bennök petitionálhat, hogy 
a kormányrendeleteket vita, sőt felírás tárgyává teheti, 
és csak akkor köteles valamely rendeletet végrehajtani, 
ha azt a kormány felírások dacára harmadszor is meg- 
parancsolja. 

A modern állameszmék barátai, a valódi szabad- 
elvűek, kik szabadságot rend nélkül nem ismernek, 
nem lehettek megelégedve e törvénynyel. Azon mód, 
melyen a „megyét az alkotmány keretébe beüleszté" 
— nem vette eléggé figyelembe a parlamenti rend- 
szer követelményeit. A javaslat többet hozott át a 
múltból, mint kellett volna, s a vis inertiae visszaál- 
lítása által oly tért nyitott meg a megyék előtt, melyre 
a példa bizonyítá, hogy előszeretettel lépnek, s melyen 
szereplésöket mindig a közigazgatás érdekei bánták 
meg. A megye jogainak kiszabásában úgy, mint a 
bizottmány megalakításában a kormány túlságosan ra- 
gaszkodott a 47-es megye traditióihoz, ez aristokrati- 
kus elemekből álló institutióhoz, mely a szabadelvű 

haladásnak és erős kormánynak természeténél fogva, 
elvi ellensége vala. 

Úgy a.demokratia hívei, mint egy életefős kor- 
mányzat barátai elégedetlenek valának a kormány 
javaslatával, de nem emelhettek szót ellene, midőn e 
javaslat az ellenzék által épen azon pontjaiban támad- 
tátott meg, melyek annak, bár mérsékelt előnyeit ké- 
pezték. Mert bekövetkezett az, amit a 48-iki törvény- 
hozók meg sem álmodtak, hogy utódaiknak húsz évvel 
utóbb a parlamentáris rendszert egy megyei reaktió 
támadása ellenében kellend megvédeniök. 

S e reaktionárius politikának, mely a 48 év leg- 
becsesebb vívmányát, a parlamenti rendszert alapjai- 
ban megtámadta, az ellenzék tette magát hordozójává. 
Május elején kiosztattak a képviselők közt a megyei 
s községi szervezésről szóló törvényjavaslatok. Midőn 
máj. 21-én a javaslatoknak osztálytárgyalásokra utasítása 
volt szőnyegen, Tisza Kálmán azok tárgyalását az őszi 
ülésszakra halasztatni indítványozta. Azon két napi 
elkeseredett vita, mely ez előzetes kérdés felett kifej- 
lett, előízéül szolgálhatott a későbbi tanácskozásoknak, 
s félreérthetlenül hirdeté, amit a sajtó polémiáiból már 
tudott a világ, hogy az ellenzék a megyei ügyet nem- 
csak a kormány, hanem a parlamenti rendszer meg- 
buktatására is fel akarja használni. És midőn június 
25-kén a központi bizottmány beadta jelentését, b. Si- 
monyi Lajos a bajoldal részéről ennek tárgyalását 
őszre halasztatni kivánta, a szélsőbal pedig azt indít- 
ványozta, hogy a javaslat vettessék el, s a kormány 
utasíttassák másnak készítésére. Az ellenzéknek a re- 
formok iránti előszeretete tehát most is csak abban 
nyilvánult, hogy a megye-reformot is lehetőleg halasz- 
tani igyekezett. Szerencsére azonban ezen, az ország 

életkérdései iránt érzékkel nem bíró ellenzék kisebb- 
ségben vala, s a képviselőház június 30-kán megkezdé 
a vitát, mely több hét múlva a javaslat elfogadásával 
végződött. 

E vitában a balololdal tekintet nélkül felhasznált 
minden eszközt, szövetkezett mindazon elemekkel, me- 
lyek a kormánynak ellenségei v alának, de hiába. 
Ghyczy hirdette, hogy e törvény „megsemmisíti a 
megyei önkormányzatot és helyébe merev centralisátiót 
állít fel", panaszolták, hogy a kormány „sírt ás a ha- 
zának u ugyanazon törvény által, melyről Tóth Vilmos 
a ház tapsai közt Kossuth 48-iki előterjesztéseivel bi- 
zonyitá, hogy decentralisátió dolgában hasonlíthatlanul 
tálment még Kossuth akkori megyei követelésein is. 
Reaktióval vádolta a kormányt azon baloldal, mely 
minden aristokratikus előítélet fészkét, a megyét, védel- 
mezte a feltámadt 48-ki kormányforma ellen. Erezvén 
kisebbségét, kérvényeket gyártatott vidéken s kereszt- 
vonással alájegyzett államférfiak nézeteit állítá szembe 
a Deákok és Eötvösök meggyőződésével. A baloldalban 
a megyei érzék az állam rovására, — s ez a nagy 
különbség, mely a 47-es táblabírói elemet a 48-as 
modern szellemű Magyarországtól elválasztja, annyira 
ki volt fejlődve, hogy az állam legfontosabb érdekeit 
nyíltan alárendelte az elavult megyerendszer érdekei- 
nek. Midőn a megyerendezés törvénynyé lett, az ellen- 
zék egy része azt akarta, hogy a .baloldal ne vegyen 
részt ezentúl a megyei önkormányzatban, de a több- 
ség a részvétel mellett vala, hogy pártja érdekeit a 
megyén is előmozdíthassa. És kiadatott a jelszó : az új 
megyét is felhasználni a párt érdekében, a közigazga- 
tás, a rend, a törvényesség rovására. Ez ügyben sem 
hiányoztak pedig ékesszóló jelenségek, melyek figyel- 

meztethették a baloldalt, miszerint megyei politikája 
Magyarország egységét, lételének alapelveit támadja 
meg. A nemzetiségi túlzók a legextravagansabb de- 
centralisátió mellett küzdöttek, mely az állam fogal- 
mát majdnem puszta formalitássá devalválta volna s 
Mocsonyi Sándor hosszú beszédben támadta meg a 
javaslatot, mint olyat, mely a magyar nemzet supre- 
matiája érdekében készült. Az igaz, hogy az ő állás- 
pontjáról, beszéde jobb és gondolatokban gazdagabb 
volt, mint Tisza velőtlen szószaporítása, de igaz az is, 
hogy leplezetlenül feltárta a nemzetiségek decompo- 
náló politikáját. Es a magát mindenekfelett magyar- 
nak hirdető ellenzék zajos tapsokkal kisérte Mocsonyi 
beszédét, lapjai napokon át dythirambokat zengtek a 
„magyar faj suprematiája" ellen küzdő románnak, s 
ugyanazok, kik Deákot, Andrásyt, Eötvöst hazaárulás- 
sal vádolták, Mocsonyi Sándort kikiáltották „magyar 
szellemű hazafinak, a szabadság bajnokának ! tt 

Az ellenzék politikájának nemzetellenes voltát ez 
ülésszak alatt a határőrvidék kérdésében követett eljá- 
rása is bizonyítá. A kiegyenlítési törvény szerint min- 
den változás, mely Magyarország s Austria tényleges 
területi s népesedési viszonyaiban beáll, azon arány- 
nak változását vonandja maga után, melyben a két 
fél a közös költségek fedezéséhez járul. A törvény 
értelmében tehát világos volt, hogy ha Magyarország 
területe s népessége növekszik, növekednie kell a quo- 
tának is. Ez bekövetkezett most, midőn a határőrvi- 
dék polgárosítása s a magyar koronához visszacsato- 
lása munkába vétetett. A kormány mindenekelőtt az 
osztrák kormánynyal volt kénytelen a quota fel- 
emelésére nézve egyességre lépni. Ez temérdek ne- 
hézséget okozott, mert az osztrák ministerek nemcsak 

a közösügyi, hanem az államadóssági járulék feleme- 
lését is kívánták, melyet a törvény nyiltan változat- 
lannak rendelt. Végre sikerült az osztrák kormány 
ellenállását legyőzni. Nagyobb nehézségek támadtak 
magában a Határőrvidéken a polgárosító s ellen. Az 
egész tiszti osztály, mely a tartomány katonai szerve- 
zete mellett valódi pasamódra uralkodott s a katonai 
fegyelem segélyével vezette az administrátiót, saját 
uralkodását, kényelmes existentiáját látta fenyegetve a 
tartomány polgárosítása által. A katonai testületi szel- 
lem, szövetkezve az osztályérdekkel, ez elemeket halá- 
los ellenségévé tette a polgárosításnak, és a magyar 
kormánynak, mely annak keresztülvitelére vállalkozott. 
S mialatt a szerb congressus politikai testületnek nyil- 
vánítá magát, és a délszlávság közt folytonos gyűjté- 
sek történtek a dalmát lázadás támogatására, melyek 
a népnek a lázadók iránti rokonszenvét bizonyíták, a 
határőrvidéken lelkiismeretlen agitatió dalt a polgáro- 
sítás rendszabálya s a magyar kormány ellen, s egy- 
másután támadtak és érkeztek a petitiók, melyekben 
a nép, nem tudva mit kér, kérte, hogy a polgári sza- 
badság s jó közigazgatás áldásai tartassanak távol 
fejétől. A baloldal 1867-ben elismerte, hogy a határ- 
őrvidék a quota megállapításakor a magyar korona te- 
rületébe be nem számíttatott, hogy tehát visszacsatolása 
a quotát alterálni fogja, s akkor egy határozati javas- 
latot indítványozott, mely épen ezt vette kiindulási 
pontul, s melyet a ház egyhangúlag el is fogadott. 
De e ténynek 67-ben elismerése az ellenzéket 70-ben 
nem gátolhatta, hogy a quota felemelését is fegyverül 
ne használja a kormány ellen. Megtagadta s küzdött 
a felemelés ellen, s eként a katonai cliquehez, mely a 
Határőrvidéken a polgárosítás ellen lázított, s az osz- 

trákokhoz, kik nem érték be a quota felemelésével, a 
hazafias ellenzék is járult, a centralista bécsi s nem- 
zetiségi elemek tapsai közt szaporítván azon nehézsé- 
geket, melyekkel a kormánynak küzdenie kellett, mi- 
dőn egy szép országot a szabadságnak, civilisatiónak 
s a magyar koronának visszahódított. 

Minden lépten nyomon gátoltatva, akadályoz- ^££j£" 
tatva, a kormánynak minden lépésnyi tért a haladás **»• 
mezején ki kellett küzdenie az ellenzék ellen. Tette 
nem szűnő erélylyel s kitartását és munkásságát siker 
koronázta, mint ezt a honvédség ügyének gyors fej- 
lődése ez idő alatt is bizonyítá. A honvédelmi minis- 
terium Andrásy és Kerkápolyi vezetése alatt zajta- 
lanul, de buzgón működött. Az év elején már 60,000 
szuronyos fegyver volt a honvédség kezében, a Werndl- 
féle hátultöltőkből, melyek jobbak a közös hadsereg 
Wenzl-féle puskáinál. Kerkápolyinak sikerült minden 
fegyverdarabot 3 fttal olcsóbban szerezni meg, mint 
azt a közös hadsereg kapta, s a Werndl-gyár köte- 
lezte magát oly fegyvergyárt állítani Magyarországon, 
mely hetenként 1000 puskát készítsen. Az ellenzék 
mindent megtámadott, ami a ministerium ügyviteléből 
nyilvánosságra jutott. A Hon valódi kereszteshadat 
indított a ministerium ellen, amiért az a Harapat-cég- 
gel szerződött a honvédség ruházására, pedig e cég 
olcsóbban dolgozott a többi concurrenseknél, s köte- 
lezte magát 50 lóerővel dolgozó posztógyár állítására. 
Azonfelül a ministerium még egy vászongyár felállí- 
tását is biztositá a honvédség szükségletei számára, s 
mindezen gyárakat az országnak egy fillérnyi költsége 
nélkül. A központon nagy mennyiségben készültek a 
katonai térképek, a vidéken minden kerületben felál- 
líttatott egy-egy tisztképző iskola 8 minden zászlóalj 

székhelyén kaszárnyák emeltettek a legénység elszál- 
lásolására. Ez évi januárig már 28,000 tartalékos ka- 
tona lépett a közös seregből a honvédségbe s március- 
ban a sereg 68,980 fóré emelkedett, 906 tiszttel és 
6°/ utászszal, mi igen kedvező arány egy sereg had- 
képességére nézve. Az öt millió póthitel folytán pedig, 
melyet a törvényhozás a nyáron a felszerelésre meg- 
szavazott, augustusban a honvédség száma már 130 
ezer főre volt menendő. 

A honvédség e gyors, minden várakozást megha- 
ladó fejlődésével szemben a közönség már visszatet- 
széssel fordult el az ellenzék taktikájától, mely ez 
ügyet lelkiismeretlenül kizsákmányolta, s a honvédség 
kérdése már nem volt haszonnal felhasználható a kor- 
mány depopularizátiójára. A honvédelmi budget feletti 
vitában az ellenzék nagy vereséget szenvedett. Kerká- 
polyi eltipró ékesszólásával tönkreverte, s a baloldal 
annyira kénytelen volt hátrálni, hogy egyik kedvenc 
napi foglalkozását, a honvédségi intézmény elleni izga- 
tást nyiltan meg kellett tagadnia. Keresett tehát ma- 
gának egy e tárgygyal rokonságban álló themát, mely- 
lyel a kormány által kivitt nagy erkölcsi diadalt 
leszállítsa és saját megrendült hitelét némileg megszi- 
lárdítsa. Talált is ilyet, s ismét inditványnyal lépett 
fel a 48-iki honvédek rokkantjai, özvegyei s árvái 
nyugdíjazása iránt. Nem gondolta meg, hogy indítvá- 
nyának elfogadása annyi lett volna, mint egy gyászos 
múlt tévedéseit kíméletlenül szemébe dobni azon ki- 
rálynak, ki e múlttal való teljes szakítását a nemzet 
lelkesült tapsai közt oly nemesen manifestálta, s nem 
törődött vele, hogy a 48-iki szerb, román lázadók az 
„ország" pénzéből magoknak is ugyanezt követelnék, 
amit siettek is megtenni. Napokig tartó kemény vita 

fejlődött ki e tárgy felett. Tisza Kálmán ismét kitün- 
tette magát. Végigrágódva más szónokok beszédein, 
miben ő az ellenérvek cáfolatát vélte feltalálni, tartott 
e gy oly beszédet, melyben a politikai őszinteség s 
államférfiúi belátás hiányát busásan pótolta a malitia, 
a sofismák végtelen serege, támogatva a gyanúsítások 
tartalékhada által. Pulszky egy jeles beszédben fejte- 
gette a demokratikus népek eljárási módját ily kérdé- 
sekben, ellentétben az aristokratikus felfogással. Végre 
Andrásy egy roppant hatású beszédben megcáfolta a 
baloldal minden argumentumait, s kimondá elvül, 
hogy nem országos adóból, tehát a nép kényszerített, 
hanem egyesek önkénytes adakozásából kivánja a hon- 
védeket segélyeztetni. Le is tett egy ívet, melyen önkényt* 
maga 10,000 fttal nyitotta meg az adakozást. József géiyzés. 
főhg, a honvédség főparancsnoka 20,000, Lónyay öt- 
ezer, s mások oly összegekkel járultak hozzá, hogy 
néhány hét múlva ez adakozások a 110,000 ftot meg- 
haladták s ma a honvédsegélyző egylet alaptőkéje 
már 400,000 ftra rúg. A baloldal veresége e kérdés- 
ben is teljes volt. A népszerűség díját, melynek ked- 
veért lábbal tapodott minden tekintetet, a többség 
nyerte el előle, s a közönség tudott distingválni azok 
közt, kik önzsebökből nagylelkűen hozzájárultak a 
honvédsegélyzéshez, s azok közt, kik azt az ország 
zsebéből akarták tenni, csak hogy popularitásukat nö- 
veljék, nem gondolva meg e rendszabály kellemetlen, 
sőt veszélyes következményeit. 

De mind e fellépések, melyekkel az ellenzék egye- Az rileMék 
nesen az ország érdekeit veszélyezteté, természetes 
következményei valának azon alapnak, melyet elfog- 
lalt. A kiegyenlités megoldott kérdésének alapján e 
pártok létezésök egyetlen kulcsát abban látták, ha 

minden áron opponálnak a többségnek és kormány- 
nak. A baloldalt a tények logikája önként, sokakat 
akaratuk ellenére ragadott tovább e lejtőn, mely amily 
meddő volt rajok, oly káros az országra nézve* Éhez 
járult, hogy e meddő törekvések sikertelensége elkese- 
redést szült, s az ellenzék annál szenvedélyesebben 
támadta meg a kormányt, minél inkább érezte saját 
tehetetlenségét. A szélsőbal következetesen haladt to- 
vább az absurdumok megkezdett pályáján, el is fo- 
gadva, nem is az alkotmányos alapot. Elvété a budgetet, 
elvété a civillistát s elvetett mindent, amit a többség 
kívánt. Kossuth ugyan írt még epistolákat, de levelei 
már elhangzottak s alig költöttek több figyelmet egy 
sikerült vezércikknél. Egyátaljában, a szélsőbal nem 
az volt többé, ami a múlt országgyűlésen. Akkor egy 
dühös had, mely forradalomra vezetett volna, s azt 
talán akarta is, most egy tehetetlen fraktió, melynek 
élén Irányi Európa első emberének tartá magát és 
Simonyi Ernő, Magyarország legunalmasabb szószá- 
tyárja, iszonytató terjedelmű lapos diktiókkal kétségbe- 
ejté a hallgatóság türelmét. Kossuth babérain e párt 
addig rágódott, míg végre azokat meglehetősen fel- 
emésztette, s a közönség nem többé aggodalommal, 
hanem ásítva fordult el a Madarászok padjaitól. 

Tehetetlenség, üres szószaporítás és unalmasság 
dolgában a balközép sem maradt hátra a szélbal 
mögött, de nagyobb száma s az intelligentia és mívelt- 
ség kedvezőbb arányánál fogva nagyobb szerepet ját- 
szott a törvényhozásban. Igaz ugyan, hogy a benső 
ellenmondások e párt politikájában mind érezhetőb- 
bekké váltak, de Tisza hatalomvágyó, elkeseredett ural- 
kodása, a pártvezér eszmeszegénysége dacára még 
össze tudta a pártot tartani. Eljárása nem változott. 

Amint a nemzetiségek minden alkalommal belerántották 
a vitába a nemzetiségi ügyet, úgy a baloldal is híven 
parodizálta Catot, minduntalan elővezetve megpókoso- 
dott lábú pálcalovát, a kiegyenlítési kérdést. Azon 
roppant anyagi emelkedés kellő közepében, mely min- 
den téren nyilvánult, Tisza Kálmán annyira tudott 
uralkodni az igazságon, hogy rettenetes szomorúnak 
találta az ország anyagi helyzetét, aminek természe- 
tesen a kiegyenlítés volt oka. Az általános budgetvita 
után még egyszer szőnyegre hozta a baloldal az állam- 
jogi kérdést, midőn a közösügyi költségek beigtatásá- 
nál, mi törvény szerint vita tárgyát nem képezheté, 
rettenetes philippikákat tartott ismét a kiegyenlítés 
ellen, ugyanakkor, midőn Schmerling lovag a bécsi 
urakházában menydörgött ugyané kiegyenlítés ellen. 
Minden mellékes kérdésből hosszú vitát kanyarított, és 
minden ügyet, melynek fenekén némi anyagát találta 
az olcsó népszerűségnek, kisajtolt. Tisza nagy hangon 
követelte a hadsereg leszállítását akkor, midőn ez egy- 
értelmű lett volna a monarchia abdikátiójával. Még há- 
lásabb eszközre véltek e férfiak szert tenni akkor, midőn 
a 48 utáni központi kormányhivatalnokok nyugdíja 
került tárgyalás alá. A nyugdíjat e hivatalnokoktól, 
kiket az uralkodó nevezett ki, s ezáltal biztosított 
nyugdijukról, megtagadni, ennek megsértése nélkül 
nem lehetett. Egyike volt ez azon kérdéseknek, melyek 
megoldásában csupán a politikai tapintat és opportu- 
nitás tekintetei lehettek irányadók. De e tényezők 
jogosultságát a baloldal el nem ismerte, s a politikai 
eszélyt kiküszöbölve szótárából, helyébe az olcsó nép- 
szerűségvadászat nagy elvét igtatá. Hiába hirdetek a 
többség részéről, hogy a jutalom és büntetés kérlel- 
hetlensége az absolutismus attribútuma, míg a valódi 

demokratia mindkét irányban a rideg hasznosság elveit 
követi. A baloldal, Tiszával élén ellenzé a rendsza- 
bályt s lovagiasan denunciálta a nemzetnek mindazokat, 
kik „a hazaárulók megjutalmazásához" hozzájárultak. 
A baloldalnak Ghyczy által benyújtott határozati ja- 
vaslata ugyan elvben megegyezett a Deákpártéval, s 
csak annyiban tért el tőle, hogy néhány emberrel ke- 
vesebbnek akart nyugdíj t adni, mint a jobboldal, de 
azért kizárólag a többség nyakába keríté a felelőssé- 
get a „hazaárulók megjutalmazásáért", s az ellenzék 
nemes sajtója széltében hirdette, hogy „a Deákpárt a 
hazaárulókkal s muszkavezetőkkel szövetkezett". 
a baioidai Mindezen lélekemelő botrányok dacára azonban 

belviszo- # . . 

nyai. Tisza Kálmán uralkodásának napjai nem folytak le 
minden kellemetlen epizód nélkül. A sokoldalú Jókai 
egy józan pillanatában, — mert a kitűnő hírlapgyáros 
néha ilyenekben is szenved — meglátogatta Horvát 
Boldizsárt s amennyire tőle telt, „eszméket cserélt vele 
reformkérdésekről 44 . Jókai látogatása magában véve 
igen ártatlan dolog volt, de népszerűsége veszélyessé 
tette. Hozzájárult, hogy a baloldalon elégedetlenség 
jelei mutatkoztak. Sokan kezdték megunni a negatív 
oppositiót s bihari programmot, s nem bánták volna, ha 
Tisza Kálmán alattvalói kötelékéből menekülhetnek. 
Ha az elégületleneknek sikerül a népszerű Jókait meg- 
nyerniük, a kitűnő regényíró tönkreteheti Tisza biro- 
dalmát. Ennek tehát elejét kellett venni. De mikép ? 
Jókait Tisza nem merte megtámadni. Tehát kerülő 
utón kellett a népszerű írót veszedelmes törekvéseitől 
elijeszteni. S egy szép reggelen az Ellenőr neki ment 
Horvát Boldizsárnak, és őt mint „árulót" denunciálta 
a kormánynak, mint aki baloldaliakkal conspirál egy 
új párt alakítására. Ez hatott. Jókai megértette a 

leckét, az elégületlenek elhallgattak s Tisza Kálmán 
terrorizmusa teljes majestásában helyreállt ismét, most 
már világosan meggyőzve mindenkit, hogy a Tisza- 
párt csak feltétlen mamelukokat tűr meg körében. 
Egy héttel utóbb a nagy pártvezér is előjött és kije- 
lenté, hogy a pártjában uralkodó fegyelemmel kegye- 
sen meg van elégedve. 

Hála a baloldal oppositiójának, az országgyűlés 
nem fejthetett ki annyi tevékenységet, mint az országnak 
érdekében állt volna. Midőn augusztus elején az ülés- 
szak befejeztetett, csak az egy Horvátnak 15 törvény- 
javaslata feküdt a ház asztalán, hónapok óta várva a 
tárgyalást, melynek a téli szakra kellett halasztatnia. 
Mindezek dacára ez ülésszak egy hatalmas lépést tett 187 ° au ** 
előre úgy az ország politikai, mint anyagi viszonyai- 
nak kifejlesztésében. December utolsó napján végbe- 
ment a népszámlálás, hogy hiteles adatokat nyújtson 
a törvényhozás számára. A közlekedési eszközök fej- 
lesztésében az országgyűlés nagy eredményt mutatott 
fel. A már megnyilt vasútvonalakon kivül ez ülésszak- 
ban engedélyt adott a magyar nyugoti, gácsországi, 
bánrév-nádasdi, gömöri, valkán-perjámosi, nyiregyház- 
ungvári, eszék-sziszek-kárólyvárosi, báttaszék-zákányi, 
sz.-péter-fiumei vonalakra, melyek csakhamar mun- 
kába is vétettek. Törvény által intézkedett a lánc- 
hid megváltásáról, egy posta- és távirdai épület eme- 
léséről Pesten, a dunaszabályozásról a fővárosban, a 
Temes- és Bégaterület ármentesítéséről s a Ferenc- 
csatorna megnagyobbitásáról. A fiumei ügy is előre- 
haladt. Január 14-kén Horváth Mihály beadta a ház- 
nak a regnicoláris deputátió végjelentését. Március 
15-kén az országgyűlés e jelentést magáévá tevén, fel- 

hatalmazta a kormányt a benne ajánlott provisorium 
felállítására, s miután juL 20-kán a zágrábi ország- 
gyűlés is elfogadta az országos bizottságok munkála- 

P !ZrtJr tát ' J ul - 29 " kén if 5- g*- Zich y József Fiume s a magyar- 
horvát tengerpart kormányzójává neveztetett. 

x\.z országgyűlés második ülésszaka már vége 
felé közeledett, midőn Francia- és Németország közt 
kitört ama véres háború, mely Európa első hatalmává 
Németországot tette. A monarchiának, mely teljesen 
idegen vala a vita formaszerinti kérdéseitől, de érde- 
keivel engagefrozva volt a nagy küzdelemben, állást 
kellett foglalnia a harcoló felek irányában. Összes 
Európa közvéleménye a harc lokalizálását kivánta. S 
amióta világos lön, hogy Napóleon kormánya minden 
előleges biztosítás és szövetség nélkül ment a harcba, 
ami Olaszország és Dánia magatartása folytán csak- 
hamar kétségtelenné vált, — az osztrák-magyar mon- 
archiától függött a kérdés, váljon a kitörő félben lévő 
háború két nemzet párviadala marad-e, vagy egy ál- 
talános európai conflagrátióra fog-e vezetni, melyben a 
világrész minden függő kérdései a kard élére kerül- 
nek, sőt melybe valószínűleg Amerika is belekevered- 
nék, mely Angliával még az Alabama-ügyben viszály- 
ban állt, s az utóbbi években mindinkább közeledett 
Oroszországhoz. Mert, ha monarchiánk belemegy a 
harcba, kétségtelennek tartotta mindenki, s mint utóbb 
kisült, helyesen, hogy Oroszország is fegyverhez nyúl. 
Ha Oroszország egyszer kivonta kardját, nem marad- 

hat tétlenül a porta sem, melyet Austriával közösen 
fenyeget a szláv nagyhatalom. A keleti kérdés eként 
harc tárgyává levén, Anglia nem maradhat semleges, 
ha ázsiai uralmát feláldozni s európai szerepléséről 
abdikálni nem akar. S ez esetben könnyen megtörtén- 
hetett, hogy Amerika felhasználja az alkalmat, a pol- 
gárháborúja alatt szenvedett sérelmekért boszút venni 
Anglián. A kisebb európai hatalmak, Olaszország, Bel- 
gium, Dánia, stb. kénytelenek szintén egyik vagy má- 
sik félhez csatlakozni. S míg Francia- és Poroszország 
a Rajnán e folyó birtokáért vívnak, Austria a Kárpá- 
tokon túl s Erdély havasai alatt, ott egy lengyel láza- 
dás, itt törökök segélyével vitt volna a muszkával. A 
porta hátában feltámad Görögország s Oroszország 
megtámadja a Kaukázuson keresztül. A fekete és föld- 
közi s az éjszaki tengeren az öt nagyhatalom hajóhada 
ví egymás és Amerika páncélos hajói ellen. 
i87a jni. Ez volt a helyzet 1870. júliusban. Egy két világ- 

részre kiterjedő háború eshetősége fenyegette a vilá- 
got, minőt a história még nem ismert. Egy ily há- 
ború, melyben Európa egy népe sem maradhat tétle- 
nül, az engageírozott erők óriási tömegénél fogva be- 
láthatlan hosszúra nyúlt volna, s bár merre dől el, 
évtizedekkel veti hátra Európát fejlődésében. Francia-, 
Angol-, Dán-, Török-, Austria-Magyarország, s a lázadó 
Lengyelország egyrészt, — Német-Orosz-Görögország s 
Amerika másrészt, a kisebb hatalmak egy-egy contin- 
gense kiséretében, — szóval a régi világ állt volna 
halálos tusában a legújabb kor feltörekvő hatalmaival. 
Monarchiánktól függött e csapást elhárítani a vi- 
lágról. És e percben irányadó körökben nagy volt a 
kedv beleavatkozni a háborúba. Kecsegtető volt az 
alkalom a 66-ki vereségekért boszút venni Poroszor- 

szagon. S a boszú kilátása sokakat vakká tett annak 
következményei iránt. Az udvarnál a harci párt, tá- 
mogatva az előléptetés után áhítozó katonai ambitiók- 
tól, mind hatalmasabbá lett. Beust gróf, kinek hivata- 
lánál fogva kötelessége lett volna a monarchia kül- 
politikáját vezetni, önálló politikai eszmék és célok 
hiányában, nem bírva sem a belátás, sem az erély 
kellő mértékével, tehetetlenül állt szemben a buzgón 
működő harci párttal; nem akarva a háborút, de ké- 
szen akár a harci, akár a békepárt mellé állni, ha az 
egyik határozottan uralomra jut. A monarchia kül- 
ügyeinek ellenőrzésére hivatott delegátiók nem valának 
együtt, a reichsrath el volt napolva s így Austriában 
nem volt közeg, melyen át a közvélemény nyilatkoz- 
hassak. A béke egyetlen garantiája egy szellemdús, 
de határozatlan s minden többséghez csatlakozni kész 
ministerben rejlett. 

Szerencsére együtt tilt még a magyar országgyü- Az or8Zá e; 
lés; és kormányának élén oly férfi állt, ki a mon- íatkozatű. 
archia érdekeit úgy mint Európáéit világosan felfogni 
bírta. Andrásynak voltak meggyőződései, és bírt fér- 
fias erélylyel azoknak érvényt szerezni. Ismerte Ma- 
gyarország közhangulatát, mely a helyzet józan mél- 
tánylásában semlegességet követelt. Magyarország tudta, 
hogy egy Németország ellen vitt háború, végződjék 
bár győzelmesen, a monarchiára csak veszélyeket hoz- 
hat. Mert ha Oroszország beavatkozása elmarad is, és 
ha Franciaországnak Austria-Magyarország segélyével 
sikerül is Németországot levernie, a diadal sztikségképi 
eredménye az lett volna, hogy a prágai béke megsem- 
misül s a monarchia ismét állást foglal Németország- 
ban. A Németországban uralomra törekvő Austria mel- 
lett pedig Magyarország, mint századok története 

12 

bizonyítá, alkotmányos önállását s szabadságát béké- 
ben fenn nem tarthalja. Visszaállt volna azon száza- 
dos szomorú állapot, mely a monarchia erejét saját 
érdekeitől elvonva, ismét a német érdekek oltárára 
vitte volna áldozatai, s Magyarországot vagy egy új 
századára a politikai tespedésnek kárhoztatta, vagy 
Ausztriától elszakadásra kényszerítette volna. Az osz- 
trák egységes állam hitelvesztett hívei élénk öntuda- 
tával bírtak e helyzetnek, ők voltak azok, kik Bécs- 
ben a porosz-ellenes német lövészünnepélyt rendezték 
s a hannoverai király ezüstlakodalmát, mint Poroszor- 
szág ellen intézett demonstrátiót megtapsolták, Ők 
voltak Austriában az egyetlen elem, mely 1870-ben há- 
borút akart Németország ellen. Vereség esetében ellen- 
ben elmaradhatlan lett volna az osztrák német tarto- 
mányoknak félig kényszerített, félig önkénytes csatla- 
kozása Németországhoz, minek folytán Magyarország, 
szövetségesétől megfosztva, elszigetelten állt volna a 
világrész közepén a világ két legnagyobb katonai ha- 
talmassága közé ékelve. Egy Németország elleni há- 
ború tehát hazánk életfeltételeit támadta volna meg. 
Tudta vagy érezte ezt az egész nemzet, és határozot- 
tan békét kivánt. Oroszország beavatkozása természe- 
tesen monarchiánkat is harcra kényszerítette volna, 
mert egy orosz háborút Austria-Magyarország, míg az 
önfenntartási ösztön ki nem halt belőle, nem nézhet 
ölbe tett kezekkel. De amíg Oroszország nem lépett 
fel nyíltan , mint Németország szövetségese , addig 
Magyarországnak érdekei parancsolták a semlegességet. 
S e kérdésben, dacára ama nagy rokonszenvnek, mely- 
lyel a nemzet a francia nép ügye iránt viseltetett, nem 
volt nézetkülönbség a pártok között. 

Andrásy, a nemzet közvéleményére támaszkodva, Andrásy 
azon befolyást, melylyel az 1867-iki törvények értel- 
mében a külügyekre bírt, a béke javára használta fel. 
Az országgyűlésen egy interpellátióra válaszolván, már 
július 14-kén hangsúlyozta a kormány békés szándé- 
kait, mire a képviselőház a béke mellett nyilatkozott. 
De ekkor még a kérdés a korona tanácsában nem volt 
eldöntve. Andrásy biztosíthatta a közvéleményt a kor- 
mány szándékai iránt, de e szándék még veszélyez- 
tetve volt a háborús áramlat által, mely Bécsben ma- 
gas hullámokat vetett. A magyar országgyűlés hatá- 
rozott fellépése a béke érdekében és Andrásy erélyes 
magatartása azonban győztek s a ministertanács jul. 
18-kán az uralkodó elnöklete alatt, szótöbbséggel elha- 
tározta a monarchia semlegességét, melyet Beust jul. 
20-ki körjegyzékében a hatalmaknak notifikált. Időköz- 
ben Magyarországon népgyűlések tartattak a béke mel- 
lett s egy héttel utóbb, jul. 28-án Andrásynak a képvi- 
selőházban ismételten nyilatkoznia kellett. A minister- 
elnök most már, az elért eredményre támaszkodva, 
határozottan kijelenthette, hogy a monarchia nem fog 
oly állást foglalni, mely szükség nélkül háborúba ke- 
verheti. Oroszország magatartása azonban még kétsé- 
ges vala. Lehető volt, hogy az orosz kabinet fel- 
használja az alkalmat a keleti kérdés kivívására. A 
neutralitás tehát nem terjedhetett az abdikációig, s 
a monarchiának és különösen Magyarországnak egy- 
szersmind készülniok kellett minden eshetőségre. An- 
drásy ez okból két törvényjavaslatot terjesztett a 
ház elé. Az egyik az ez évi októberben bejövendő 
újoncoknak előbb behívását engedte meg, a másik pót- 
hitelt nyitott a kormánynak 50,000 honvéd felszerelé- 
sére. Az országgyűlés megszavazta e rendszabályokat, 

s magáévé tette a kormány politikáját: neutralitás, de 
lemondás nélkül. 

E néhány hét alatt, melynél válságosabb idtfket 
rég nem élt a világ, Európa szemei Magyarországra s 
a magyar képviselőházra valának fordítva. Innen várta 
a félvilág a harc vagy béke jelszavát Ha a magyar 
parlament és kormány a háború mellett nyilatkozik, a 
harci párt Bécsben könnyen magával ragadta volna 
az ingadozó Beustot, s Ausztria, akarva nem akarva 
bele ment volna a háborúba. 

Magyarország tartá e napokban Európa sorsát 
kezében. Félezredév óta nem jutott hazánknak oly 
világtörténelmi szerep, mint 1870 nyarán, midőn a föld 
leghatalmasabb birodalmainak békéje vagy harca tőle 
függött. És „ a jogaiból kifosztott, a beolvasztott, a tar- 
tománynyá degradált Magyarország", — mint az el- 
lenzék naponként hirdeté, férfias, nyílt fellépésével a 
béke javára dönté el a kérdést, s Európa két harma- 
dát egy irtó háború borzalmaitól megmenté. 

A harci párt azonban a jul. 18-ki vereség után 
sem nyugodott, s a nyár folytában még kétszer kér- 
désben állt a monarchia be vagy nem avatkozása. 
Beust számba nem vehető tényező volt. Nem akarta 
a háborút, mert ösztönszerűleg félt a velejáró felelős- 
ségtől, de azért kész lett volna megindításához hozzá- 
járulni. Andrásy volt a béke támogatója, ki saját, na- 
ponként növekvő személyes tekintélyét s Magyaror- 
szág szavazatát veté a mérlegbe. Sikerült is a békét 
fenntartania, s Beustnak többször megingott állása 
csak azáltal javult meg, hogy magáévá tette a magyar 
ministerelnök politikáját. 

A porosz-francia háborúba avatkozás kérdése már 
jó ideje s a béke javára volt végleg eldöntve, midőn 

egy áj bonyodalom veszélye kezdé fenyegetni Európát. 
A párisi béke megkötése mellett Orosz- és Törökor- 
szág közt egy pótszerződés köttetett 1856, márc. 30-án, 
mely meghatározá, mennyi hadi hajót tarthat mindkét 
fél a fekete tengeren. E szerződés, melynek célja volt 
Törökországot egy rögtöni tengeri megtámadás veszé- 
lye ellen megóvni , a fekete tengeren Oroszország 
kizáró uralmát lehetlenné tenni, és a Duna torkolatá- 
nak szabadságát biztosítani, kiegészítő részét képezte 
a párisi békének, sőt annak legbecsesebb eredménye 
volt. Most, 1870. novemberben, midőn a párisi szerző- 
dést létrehozott nagyhatalmak legveszélyesebbike Fran- 
ciaország, oly iszonyú csapásokat szenvedett, midőn 
már kétségtelen vala, hogy jó ideig kénytelen lesz 
minden nagyobb külaktiótól magát távol tartani, Orosz- 
ország felhasználta az alkalmat, e terhes szerződés alól 
menekülni. Gorcsakoff a portánál egyszerűen kijelenté, k *j£^ 
hogy az említett szerződést nem tekinti többé kötele- 
zőnek s a többi, a békét aláírt hatalmakkal is közié 
nyilatkozatát. A háború kezdetén jót állt Poroszor- 
szágnak Ausztria-Magyarország neutralitásáért, s most 
jótállásának díját a nemzetközi jog ez erőszakos lábbal 
tapodásában kísérté meg kivenni. Európa elámult azon 
cynikus nyíltságon, melylyel Oroszország hatalmaskodó 
lépését megtette, s Gorcsakoff jegyzékét jeladásnak te- 
kinté a háború kitörésére. Törökország a resignátió 
azon lelkesülésével fogadta e hírt, melylyel egy köny- 
nyen halálthozó, de elkerülhetlen küzdelemnek me- 
gyünk elébe. A szultán háborút akart s a porta gyor- 
san fegyverkezni kezdett. A pillanat rá nézve hosszú 
évek óta egyike volt a legkedvezőbbeknek. Görögor- 
szág teljesen készületlen vala s 20,000 emberrel sakk- 
ban volt tartható. A Dunafejedelemségekben a hangu- 

lat oly oroszellenes volt, minő évtizedek óta nem. 
Oroszország vasutrendszere s hadseregreformja ínég 
csak a keletkezés stádiumában álltak. November vé- 
gén a porta el volt határozva a háborúra , Anglia is 
el látszott lenni, Oroszország behítta minden tartalé- 
kosát s a háború bizonyosnak látszott. 

Egy keleti háború monarchiánkra nézve minden- 
esetre életkérdés volt 1870-ben s az ma is. Ily hábo- 
rúba tehát a legnagyobb óvatossággal szabad csak 
bemenni, s azon elszántsággal, hogy mindent feláldo- 
zunk a diadaléli;. A legnagyobb bűnt követi el az oly 
államférfi, ki meggondolatlanul ily harcba keveri nem- 
zetét. Egy ily háború beláthatlan válságokkal, óriási 
pénz- és véráldozattal, százezrek életével, egy nemze- 
dék jólétének kockáztatásával jár. Ezek valának a fő, 
általános okok, melyek a háború ellen szóltak, s kívá- 
natossá tették a viszály békés kiegyenlítését. És e 
vágj tagadhatlanul meg is volt. Az érzelmek, a 
humanitás, a mindennapi érdekek ellene szóltak a há- 
borúnak. 

De egy orosz háborút monarchiánknak, s minde- 
nek felett Magyarországnak más szempontból kell 
tekintenie. Az újjászervezett dualistikus monarchiának 
jövőjét csak egy Oroszország elleni diadalmas háború 
biztosíthatja. Valamint Németország még a 66-iki harc 
eredményeit sem tekintheté biztosaknak mindaddig, 
míg Franciaországgal meg nem mérkőzik, valamint az 
egyesült Németország jövőjét csak a Rajna mentén 
ontott vér biztosíthatta, úgy monarchiánknak még vér- 
rel kell kiküzdenie létezési jogát Oroszország ellené- 
ben. Ne áltassuk magunkat e tekintetben. Esetleges 
politikai viszonyok elhalaszthatják e háborút, sőt egy 
időre még jó viszonyba is hozhatnak Oroszországgal, 

de monarchiánk jövőjének s fennállásának ára, melyet 
a világtörténet tőlünk követel, egy az oroszon vitt 
diadalmas háború. Ez előbb utóbb elkerttihetlen. Ettől 
fog fliggni monarchiánk szétmállása vagy új felvirág- 
zása, s mindaddig míg ezen túl nem esünk, csak évti- 
zedekre, sőt évekre szabhatjuk a jövőre tett számítá- 
sainkat. Oroszország s a mai magyar-osztrák mon- 
archia érdekei oly ellentétesek, hogy maradandólag 
meg nem állhatnak egymás mellett. E harc be fog 
következni, mint a fátum, mely elől nincs menekülés. 
Ily háborúra, mely nem esetleges politikai constel- 
látiók eredménye , hanem világtörténeti ellentételek 
szükséges consequentiája, meg kell ragadni az első 
kedvező alkalmat, mely a győzelem reményével ke- 
csegtet. Oly háborúra, mely előbb-utóbb elkér ülhetlen, 
fel nem használni a kedvező alkalmat, magában felér 
egy vereséggel. S az alkalom most oly kedvező vala, 
mint még sohsem volt, és sokáig nem lesz. Az egyetlen 
nagyhatalom, mely Oroszországgal tarthatott, Porosz- 
ország, oly harcba volt keveredve, mely erejét belát- 
hatlan időre leköté. A portának kedve volt a háborúra. 
Egy lengyel forradalom Oroszország erejének harma- 
dát foglalkoztatta volna. Anglia sem tarthatta volna 
magát távol, s tán készebb lett volna az Alabama- 
iigyben békés úton eleget tenni Amerika követelései- 
nek, csak hogy világtörténeti positiójának fenntartására 
fegyvert foghasson. Készünkön álltak volna a szabad- 
ság és civilisátió érdekei, s azonfelül még a túlnyomó 
szám hatalma is. Magyarország s Austria érdekei 
1870. telén parancsolólag követelték a háborút Orosz- 
ország ellen, de azon feltét alatt, hogy Németország 
irányában hátunk teljesen fedezve legyen, s hogy a 

keleti háború ügye elszigeteltessék a porosz-francia 
harc ügyétől. 
a londoni & háború nem tört ki, az ügy békés úton ki- 

conferencia. m °« / 

egyenlíttetett. A Bismark által indítványozott londoni 
conferencia, mely hosszú huzavona után januárban 
megtartatott, szentesíté Oroszország hatalmaskodását s 
a muszka kormány kardcsapás nélkül elérte célját. 
Európa tanácsa utólag hozzájárult a nemzetközi jog 
cynikus lábbal tapodásához. A londoni conferencia veszé- 
lyes csorbát ütött a jog és civilisátió érdekein. Magyar- 
országra nézve pedig ez eredmény felért egy szeren- 
csétlen háborúval. Vereséget szenvedtünk harc nélkül. 
A történetírás csak évtizedek múlva lesz azon 
helyzetben, hogy feleletet adhasson a kérdésre, ki volt 
oka, hogy Európa jogának e flagrans megsértését el- 
tűrte, s hogy mi fel nem használtuk a kedvező alkal- 
mat élethaláltusánkat a muszkával kivívni ? — Porosz- 
ország volt-e oka, azáltal hogy maga ellen irányzott- 
nak tekintett volna egy orosz háborút s ezáltal kény- 
szerített volna az oroszban ellene is fegyvert ragadni ? 
Anglia kalmári szelleme-e, mely napról napra- inkább 
leszállítja világtörténeti positiójáról? az abyssiniai lá- 
zadás-e, mely a portának Afrikában bajt csinált, vagy 
Ignatieff ügyes ármányai, ki a szultán környezetét, 
nem minden siker nélkül igyekezett Oroszország szá- 
mára megnyerni? Egy általános humanistikus áramlat-e, 
mely megsokallva a Rajna melletti vérontást, keresz- 
tyén szelídségében megirtózott egy új háborútól? 
Mennyire hatottak mind e körülmények közre a há- 
ború meggátlására, ma még meghatároznunk nem le- 
het. Nem tudjuk azt sem, mennyi része volt Andrásy 
grófnak azon politikában, melyet monarchiánk e kér- 
désben követett, szabad akaratból, vagy a körülmé- 

nyék kényszerítő hatása alatt csatlakozott-e azon poli- 
tikához, melyben a monarchia kardcsapás nélkül meg- 
hátrált Oroszország elöl? Mind e kérdésekre csak a 
jövő hozhatja meg a feleletet, de az már ma kétség- 
telen, hogy Beust grófnak tetemes része volt e szo- 
morú politikában. Beust gróf kicsinyes, szánalmas sze- 
repet játszott e kérdésben s frivol játékot űzött a 
monarchia érdekeivel. Már 1867-ben, minden józan ok 
nélkül, csupán kotnyeles természete ösztöneit követve 
azon ajánlatot tette volt Oroszországnak, hogy egy 
európai congressus hivassék össze a párisi béke revi- 
deálására ; 1869-ben Ouchyban ismételten kijelenté 
készségét. Gorcsakoff kicsinylő elutasítással felelt aján- 
lataira. S most, midőn Oroszország önhatalmúlag fel- 
bontó a párisi békét, Beust, ki hivatlanul késznek 
nyilatkozott annak revisiójára, oly helyzetbe jutott, 
melyben megérdemelte azon packázó eljárást, melyben 
Gorcsakoff részesité. Beust gróf frivol játékot űzött a 
monarchia becsületével. Ily külpolitikai botlások után 
nem maradt számára egyéb, mint Angliára bízni a 
kezdeményezést, miáltal az ügy alaposan el vala 
rontva. A három érdeklett nagyhatalom, Török-, Angol- 
os Osztrák-Magyarország csakhamar odajutottak, hogy 
egyik a másiktól várta a kezdeményezést. Bármelyik 
kezdte volna meg a háborút, a másik kettőre bizton 
számíthatott volna. De az első lépést egyik sem akarta 
megtenni. Anglia évek óta magába vonult s elszokott 
minden aktív politikától. A portának Afrikában meg- 
gyűlt a baja. Austria-Magyarország magatartását elő- 
relátó külügyére már évekkel előbb cómpromittálta, 
és igy a háború elmaradt és Oroszország diadalt ült. 
Áltáljában véve a legnagyobb jótétemények egyike, 
ha egy háborút meg lehet hiusitani. De az orosz há- 

borút meghiúsítani nem, csak elhalasztani lehet S 
váljon ki fog hasznot vonni e halasztásból? Adja a 
sors, hogy nekünk váljék hasznunkra, de e sorok Író- 
jának aggodalmas meggyőződése, miszerint a legked- 
vezőbb pillanatot az Oroszország elleni háborúra el- 
szalasztottuk, s hogy e harcot kedvezőtlenebb viszo- 
nyok közt kellend kiküzdenünk, mint tehettük volna 
1870-ben. Bár bizonyítaná a jövő, hogy e felfogás 
helytelen; de amig a tények meg nem hazudtolják, 
azt hiszem, hogy a közös kormány oly hibát követett 
el az orosz kérdésben, minőt ritkán lehet elkövetni, 
azon egyszerű okból, mert ritka állam képes több 
hasonló tévedés következményeit elviselni. 

Azon félév alatt, mely a porosz-francia háború 
kitörésétől a londoni conferentia befej eztéig eltelt, a 
külpolitikai kérdések absorbeáltak minden érdeket s 
fontosságukkal háttérbe szorították egyidőre a belügye- 
ket. Ami egyébiránt a monarchia belpolitikáját illeti, 
e tekintetben az európai válságok Magyarországnak 
váltak hasznára és becsületére. Hasznára, mert a le- 
folyt krízisek, melyekben hazánk döntő befolyást gya- 
korolt a világrész ügyeire, a 67-es alap szilárdságát 
bizonyíták, s ezáltal hozzájárultak biztosításához. Be- 
csületére, mert oly fontos szerepet osztanak Magyar- 
országnak, .minőt századok óta nem játszott, s mert 
félreérthetlenül bizonyíták, hogy a legtöbb politikai 
érzék benne van, hogy Magyarország komolyabban 
fogja fel a viszonyokat s inkább szivén hordja a mon- 
archia fennmaradását, mint Austria nagy része. E 
háború Magyarországot tette kifelé is az osztrák-ma- 
gyar monarchia eszméjének hordozójává. Kétségtelenné 
teíték ezt a novemberben Pesten összeült delegátiók. 
Az osztrák delegátusok nagy része nagynémet sym- 

pathiáiba s politikai theoriáiba elmerülten nem birt ££*££ 
kellő érzékkel a monarchia érdekei iránt, melyek nov 
pedig ekkor, a pontusi kérdés elintézése előtt oly mé- 
lyen engageirozva valának. A németek filléreskedtek s 
theoretizáltak s igy több kérdésben sokáig nem tudtak 
a magyarokkal megegyezni. A magyarok 400 tarta- 
lékágyúra szavaztak meg költséget, hogy a honvédség 
esetleges mozgósítása esetén tüzérséggel birjon, ki- 
mondták a territoriális diviziók elvét, melynek megva- 
lósítása nélkül a hadsereg gyors mozgósitása lehetlen 
volt; 20 millióval többet szavaztak meg hadi felsze- 
relésre mint a németek s a határőrvidék katonai költ- 
ségeit a közös budgetbe foglalták, míg a németek azt 
a magyarba akarták áttétetni. Sokáig folyt a vita e 
kérdések felett, de a magyarok szilárdan tartották 
magokat, és védték a monarchia érdekeit a porosz- 
baráti németek ellen. Végre a magyar felfogás győ- 
zött, s a magyar delegátió határozatai mentek teljese- 
désbe, azon egy kivétellel, hogy azon 20 millióból, 
melylyel a magyarok többet akartak szavazni, mint 
az osztrákok, engedtek 12- őt, s így az osztrákok kivá- 
natánál 8 millióval több szavaztatott meg hadi felsze- 
relésekre. A delegátiók, midőn így gondoskodtak a 
sereg harcképességének emeléséről, figyelmöket az ösz- 
szes administratióra is kiterjesztek s egy bizottmányt 
küldtek ki a hadügyi igazgatás megvizsgálására* 

Míg eként a közös ügyek mezején a Deákpárt- A * a eU ^ z _ ék 
nak az osztrákok szűkkeblűsége ellen kellett a monar- **»• 
chia érdekeit védenie, magában az országban a hazafias 
ellenzék tőle telhetőleg igyekezett e válságos viszonyok 
közt a kormány helyzetét nehezíteni s az ország ba- 
jait szaporítani. Az, hogy az ellenzéki sajtó a delegá- 
tiók alatt az osztrák centralisták szűkkeblű eljárását 

pártolta a Deákpárt ellenében, komoly bajt nem okoz- 
hatott. A szélsőbal tapintatlan interpellátiói s indítvá- 
nyai a háborá ügyében szintén nem valának veszé- 
lyesek, sőt kellő jellemzésére szolgáltak a szélbali 
politikának. Mialatt ugyanis a baloldal szószéken és 
sajtóban valóságos porosz vazallságot hirdetett Magyar- 
ország számára, Simonyi Ernő október végén egy 
határozati javaslata által Francziaország érdekében azt 
kívánta, hogy a monarchia lépjen közbe és diktáljon 
békefeltételeket a diadalmas Németországnak. Ez ugyan 
nyilt felmondása lett volna a semlegességnek, melyet 
a szélsőbal a nyáron feltétlenül, minden áron fenn- 
tartandónak proklamált, de ez inconsequentia Simonyi 
nagy szellemét nem genirozta. Simonyi a legkénye- 
sebb külpolitikai kérdéseket, melyekre a világ semmi- 
féle kormánya nyilt választ nem adhat, felhasználta 
szereplési viszketegének kielégítésére s nyárspolgári 
önhittséggel, általánosságokkal tartá órákon át a házat. 
Ez interpellátiókból s inditványokból hasznot csak 
Andrásy vont, ki hála a szélbal által nyújtott alkal- 
maknak, csakhamar megtanulta szellemdús, satyrikus, 
de lényegökben mitsem mondó válaszokat adni e ta- 
pintatlan kérdésekre. Andrásy rövid idő alatt ritka 
bravourra tett szert kényes külpolitikai ügyek tárgya- 
lásában; bár tagadhatlan, hogy az övénél csekélyebb 
tehetség is képes lett volna nevetségessé tenni azon pár- 
tot, mely soha egy irtot s egy újoncot meg nem szava- 
zott, nem még 1871. januárban sem, s mégis azt kívánta, 
hogy állítsuk meg Németországot diadalútjában. 

Mialatt Simonyi Ernő háborúba akarta keverni 
a monarchiát, Irányi Dániel, a szélbal másik vezére 
oly indítványnyal lépett fel, mely a monarchiát nemr 
csak képtelenné tette volna minden külaktióra, de ben- 

sej ében is minden közjogi viszonyt felforgatva új súr- 
lódásokra, sőt polgárháborúra vezetett volna. Nem 
csekélyebb dolgot indítványozott ugyanis, mint hogy 
töröltessék el a 67-iki kiegyezés és a kormány utasít- 
tassák a personál-unió alapján egy új törvényjavaslat 
beadására. A képtelenségnek e superlativusára azonban 
Irányit csak az absurdum azon comparativusa ösztö- 
nözhette, melyet Tisza Kálmán néhány nappal előbb 
elkövetett, midőn igen komoly arccal a közös hadse- 
reg felosztását indítványozta. Tisza Kálmán, kinek 
politikai bölcsessége a „módok és idők" megválasztá- 
sában culminált, a monarchia e kritikus perceit találta 
alkalmasoknak oly indítványra, mely, ha minden ré- 
szen elfogadtatva, a legjobb akarattal valósittatik is 
meg, jó időre harcképtelenné tette volna a monarchiát. 
Az adott viszonyok közt azonban, ha a magyar or- 
szággyűlés elfogadta volna a hadsereg szétválasztását, 
ez okvetlenül belső háborút idézett volna elő, s így a 
monarchia önmagát darabolta volna fel sóvár szom- 
szédjai számára. E héten, okt. 24-kétől 31-kéig az 
ellenzék felülmulta önmagát. Tisza sajnálatos színben 
festé véderőnk gyöngeségét s azt a kettéválasztás 
által még gyengébbé akarta tenni; Irányi államszer- 
vezetünk korhadtságát panaszlá s a korhadt hajót 
újabb viharba akarta kitaszítani, Simonyi Ernő pedig 
e gyönge véderővel és korhadt alkotmánynyal sinlődő 
országtól azt kivánta, hogy próbálja meg Német- és 
Oroszországra ráijeszteni. Szerencsére az ellenzék ez 
indítványai nem veszélyesek, csak nevetségesek valá- 
nak. A közönség mosolyogva tért felettök napi- 
rendre, s az ellenzék, legjobb szándékai dacára képte- 
len volt a kormánynak komoly bajokat okozni. 

1870. vég*. ^V^ 1870. év második felén a külesemények ural- 

kodtak. A francia-német háborúban a germán és ro- 
mán faj küzdött a vezérszerepért Európában, s a harc 
azt, egyelőre legalább az előbbinek adta, mialatt Olasz- 
ország elfoglalva Rómát, végre beteljesítette hazája 
kikerekítését s ezáltal egy új románfajú államnak ala- 
pitását fejezte be, melyet fekvése és segélyforrásai 
előbb-utóbb a világrész nagyhatalmai sorába fognak 
igtatni. E nagy események absorbeálták a közönség 
figyelmének legnagyobb részét Magyarországon is, 
hol azonkívül még a törvényhozás termében is gya- 
koribb viták tárgyát képezték. Midőn az országgyűlés 
figyelmét ismét a belügyek mezejére fordíthatta, az 
1870. őszi ülésszakban legfontosabb teendőjét a költ- 
ségvetés képezte, melyet Kerkápoly már sept. 26-kán 
mS! terjesztett a képviselőház elé. Az 1871-iki költségvetés 
úgy a bevételek mint kiadások rovatában ismét tete- 
mes emelkedést mutatott. Tehette ezt a múltra támasz- 
kodva, mert 1867 óta a tényleges bevételek mindig je- 
lentékenyen meghaladták az előirányzatot. Az 1869-iki 
budgetben a bevételek még aránylag csekély összeg- 
gel voltak előirányozva, mert a budget készítésekor 

az előbbi év meglepő, 28 milliónyi jövedelmi emelke- 
dése még ismeretlen vala. Ez eredményre támaszkodva 
az 1870-iki budget már vagy 9, illetőleg 12 millióval 
emelte a kiadásokat és bevételeket. Ennek dacára a 
70-iki budget hiánynyal járt, melynek fedezése végett 
a kormány felhatalmaztatok kamatozó kincstári utal- 
ványok kiadására. Az 1870. év első kilenc hónapjá- 
ban azonban, dacára a kitört háború által okozott 
költségeknek, a bevételek ismét annyira növekedtek, 
hogy Kerkápoly októberben még nem volt kénytelen 
kincstári utalványokat kibocsátani Az 1871-iki budget 
készítése alkalmával tehát az 1869 — 70-iki nagy jöve- 
delmi emelkedés az 1871-re szóló bevételi előirányzat 
jelentékeny emelkedését teljesen igazolta. Az új budget 
nagyobbra szabta az egyes jövedelmi ágak bevételeit, 
és pedig az egyenes adóknál 2.500,000, az illetékek- 
nél 2.200,000, a jövedékeknél 4.700,000, az állam- 
vagyonnál 1.100,000, a kereskedelmi ministeriumnál 
1.070,000 fttal sat. Az ország gazdászati viszonyai 
azonban elkerülhetlen szükséggé tették a kiadásoknak 
még nagyobb szaporítását. így az 1870-ikihez hason- 
lítva, a 71-iki budget többet előirányzott közoktatási 
célokra 500,000, a közlekedésre 1.100,000, a honvé- 
delemre 2.700,000 fttal. A pénzügyministerium hasz- 
nos beruházásokra 5 millióval kapott többet, és pedig 
dohánybeváltásra 2 milliót, a sótermelésnél 600,000, 
az állam-erdőknél s bányáknál 700,000, katasteri mun- 
kákra 140,000 stb. Utakra több vétetett fel 1.000,000, 
posta- és távirdára 1.300,000, pesti vámhivatal építé- 
sére 700,000, államjavak kisebb vasutaira 420,000 
fttal. Vasúti kamatbiztosítások cimén is már 5 milliót 
kellett felvenni. A múlt évi budgettel összehasonlítva, 
míg az 1870-iki költségvetés 22 millió hiánynyal vég- 

ződött, az 1871-iki budgettörvény, beszámítva az át- 
futó tételeket is, a kiadásokat 260.800,000, a bevéte- 
leket 242.000,000 ftban állapítá meg; minek folytán 
a 71-iki hiány 3% millióval csekélyebb volt a 70-kinél. 
A költségrovat ily nagyra szabását azonban épen az 
ország anyagi érdekei tették szükségessé. Phisikailag 
könnyű lett volna 1871-ben is hiány nélkül kormá- 
nyozni, mint történt 1867-től 1870-ig. De ez idő alatt 
oly intézmények alapíttattak s oly hasznos beruházá- 
sok kezdeményeztelek, melyeket nagyobb kár lett 
volna félbenhagyni, mint némi deficit dacára is foly- 
tatni. A pillanatnyi egyensúly kedveért az országot 
gyors gazdászati fejlődésében megakasztani annyi lett 
volna, mint a jövő érdekeit a jelen kalmári szellemé- 
nek feláldozni. A deficit különben sem volt oly nagy, 
hogy okul szolgáljon komoly aggodalmakra, és 1871-re 
csekélyebb volt, mint 1870-re, ami már magában nagy 
haladást tanásitott. Nem volt aggasztó, mert Európá- 
ban nincs állam, melynek jövedelmei az utolsó négy 
év alatt oly gyors növekedést mutattak volna fel, mint 
Magyarországéi. És hogy e szaporodása a jövedelmek- 
nek egyrészt okszerűen vala előirányozva, másrészt 
hasznos beruházásokra fordíttatott, bizonyítja azon 
arány, melyben az egyenes adók jövedelmei a többi 
bevételekhez, s az, melyben a belügy költségei az 
állam-adósságok és hadügyek költségeihez állottak. 
Míg ugyanis 1868-ban az állam nettó bevételeinek az 
egyenes adók 56y 2 , a többi jövedelmi források pedig 
43y 2 százalékát tették, három év alatt ez arány any- 
nyira javult, hogy az 1871-iki budget szerint az egye- 
nes adók a bevételeknek már csak 52, a többi bevé- 
telek pedig azok 48°/ -át fedezték. Ami a második 
arányt illeti, összes bevételeinkből 1868-ban csak 26, 

1871-ben már 38 Yi milliót fordíthattunk belügyeinkre. 
Ha Magyarországot Austriával hasonlítjuk össze, még 
inkább szembetűnik hazánk gyors emelkedése. Míg 
ugyanis Magyarország 1868-ban összes bevételeinek 
27°/o-át, Austria pedig 28%-át fordíthatta csak bel- 
ügyeire, Magyarország ugyané célra 1869-ben jöve- 
delmeinek 32, 1871-ben pedig 35%-át fordította, míg 
Austria ugyanekkor csak 31%-°* költhetett belügyeire. 
Az ország nagy és általános felvirágzása lehetővé tette 
a hasznos költségek tetemes megszaporitását, anélkül 
hogy az ország jövője távolról is veszélyeztessék. 

A megye reformja már a múlt ülésszak által tör- KÖ "«£ Wr " 
vénybe igtattatván, a közigazgatási rendszer újjászer- 
vezésére még a községek rendezésére volt szükség. A 
kormány javaslata már jó ideje be volt terjesztve a 
ház elé, s március végén letárgyaltatott. Tisza Kálmán 
ugyan változatosság kedveért a törvény életbelépteté- 
sének elhalasztását indítványozta, de indítványa jám- 
bor óhajtás maradt. A megyei omnipotentia barátai 
bizonyos titkos ellenszenvvel fogadták a javaslatot, 
mely a megyék lefelé irányzott mindenhatóságát a 
községi szabadság érdekében korlátozta, de e kérdés- 
ben a szabadság érdekei sokkal tisztábban álltak a 
közönség előtt, semhogy megkísérthették volna azt 
megtámadni, anélkül hogy liberális hírnevöket kockáz- 
tassák. A parlamentarismus elleni harcban még lehe- 
tett az értelmetlen közönség szemébe port szórni a 
megyei autonómiáról gyártott frázisokkal, a községi 
szabadságot azonban már nem lehetett a szabadság 
nevében megtámadni. Es így a községek rendezése 
szenvedélyes viták s minden nevezetesebb incidens 
nélkül törvénynyé lett. Az 1871: 18. tvcikk, midőn a 
községi élet keretébe bevitte a szabadságot, és pedig 

13 

oly mértékben, minőben azt Európában alig mutat- 
hatja fel valamely állam, oly becses és szilárd bizto- 
sítékát teremtette meg a polgári szabadságnak, mely- 
lyel Magyarország azelőtt nem bírt. A magyar község- 
rendszer ezóta szabadabb még a belgánál is, melyet 
újabb korban mintául szeretnek felállítani. E törvény 
három kathegoriáját állítja fel a községeknek: a ren- 
dezett tanácsú városokat, nagy községeket, és kis köz- 
ségeket, melyek közöl többen egyesülve képeznek egy 
községi organismust. A község saját ügyeit hatáskörén 
belől önállóan intézi s a törvényhatóság és kormány 
rendeleteit végrehajtja; bír tehát saját és átruházott 
hatáskörrel, mint a megye. A községtől első felebbvi- 
teli fórum a törvényhatóság, a második a kormány. 
A község hatósága minden területén levő személyre s 
vagyonra kiterjed. Minden embernek és minden föld- 
területnek kell valamely községhez tartoznia. A község 
belügyeiben határozatokat hoz és statútumokat alkot, 
s azokat saját választott közegei által hajtatja végre; 
rendelkezik a község vagyonával, gondoskodik az 
utakról, iskolákról s más rokon ügyekről, kezeli a 
szegényügyet s a helyi rendőrség némely ágait. A 
rendezett tanácsú városok ezenkivül kezelik a piaci, 
hegyi, mezei s egészségi rendőrséget, gyakorolják az 
árva- és gyámhatóságot s elintézik az iparosok s gaz- 
dák és cselédeik közt fennforgó ügyeket. Egyesek a 
község sérelmes határzata ellen a megyéhez s onnan 
a kormányhoz, a község a megye ellenében a kor- 
mányhoz felebbez. A község jogait a képviselő-testület 
gyakorolja, mely felerészben a legtöbb adót fizetőkből, 
felerészben választott tagokból áll. Áltáljában minden 
100 lélek után egy képviselő választatik. A képvise- 
lők számának minimumát és maximumát a törvény 

kis községekben 10 — 20-ra, nagyokban 20-— 40-re, ren- 
dezett tanácsú városokban 48 — 200-ra szabja. Választó 
minden húsz éves férfi, ki a községben két év óta sa- 
ját vagyonától adót fizet. Választható aki választó. 
Rendezett tanácsú városokban választható az, ki az 
országgyűlési képviselői választásnál választó, ha írni s 
olvasni tud. A képviselői testület tagjai feliben három 
évenként hat évre választatnak. Közgyűlés minden ta- 
vaszszal s őszszel tartandó s azon kívül bármikor tart- 
ható. Elnöke kis és nagy községekben a bíró, r. t. váro- 
sokban a polgármester. A tanácskozás ügyrendét maga 
a község állapítja meg. Az elöljáróság tagjai kis köz- 
ségekben a bíró s helyettese a törvénybíró, legalább két 
tanácsbeli s a körjegyző; nagy községekben: a bíró, tör- 
vénybíró, legalább négy tanácsbeli, pénztárnok, jegyző, 
közgyám, és ha van, orvos ; rend* t. városokban a 
polgármester, rendőrkapitány, tanácsnokok, fő- s al- 
jegyzők, fó- s alügyészek, árvaszéki ülnök, pénztárnok, 
számvevő, ellenőr, közgyám, levéltárnok, orvos, mér- 
nök stb. Az elöljáróság minden tagja személyesen fele- 
lős és az általa okozott kárért kártérítéssel tartozik 
stb* Ezek fővonásaiban az 1871-iki községi törvény 
rendeletei, mely által Magyarország a legszabadabb 
községi rendszerek egyikét nyerte Európában. 

A községrendezés ügye nem levén az izgatásra 
felhasználható, az ellenzék 1870/1. telén a honvédelmi 
kérdésekre vetette magát, hogy azok segélyével depo- 
pularizálhassa a kormányt. Míg a szélsőbal a honvéd- Honv<$dehni 
ség és hadsereg nagy száma ellen menydörgött, a bal- 
oldal az újoncozási törvényjavaslat címének tárgyalá- 
sakor az önálló hadsereg kérdését hozta szőnyegre, s 
oly címet indítványozott, mely sem a törvénynek, sem 
a tényeknek meg nem felelt. Az ellenzéket e téren 

sajátságos logika vezette. 1867-ben Tisza Kálmán in- 
dítványozta, hogy az újoncok „a magyar ezredek ki- 
egészítésére " szavaztassanak meg, s e kifejezés akkor 
minden „hazafias aggályát a az ellenzéknek eloszlatta. 
1868-ban ugyanezen kifejezés használtatott minden ki- 
fogás nélkül. 1869-ben helyébe a „magyar hadcsapa- 
tok a szó tétetett, mert időközben műszaki csapatok is 
átváltoztattak magyarokká, melyek az „ ezred " név alá 
nem voltak foglalhatók. És most a baloldal egyszerre 
a „magyar hadsereg" címet követelte. Minél üdvöseb- 
beknek bizonyultak tehát az 1867-iki intézmények, a 
baloldal annál ellenségesebb állást foglalt velők szem- 
ben. 1867-ben, midőn a közönség nagy része még bi- 
zalmatlan volt Bécs iránt, nem hitt a katonai ügyek 
alkotmányos kezelésének lehetőségében, midőn sokan 
a kiegyezést még csak kisérletnék vélték tekinthetni 
s nem merték egy békés jövő reményeit kötni hozzá, 
a baloldal a „magyar ezredek" által biztosítva látta 
Magyarország önállását. 1871. januárban pedig, midőn 
négy év tapasztalásai meggyőzték a nemzetet arról, 
hogy „kamarilla" már nem létezik, hogy a dynasztia 
őszintén kötött békét a nemzettel, midőn a hadügyek 
alkotmányos módon kezeltettek, midőn hazánk önállá- 
sát senki sem vonta többé kétségbe, sőt az igazság 
barátai még az ellenzéken is elismerték, midőn négy 
év eseményei megcáfolták a 67-es törvényekhez kötött 
aggodalmakat , most az ellenzék egyszerre a „had- 
csapatok" szó által Magyarország önállását veszélyez- 
tetve látta s kegyetlen vitát kanyarított a kormány 
ellen. Indítványa azonban, melynek praktikus célja 
úgy sem volt, Deáknak egy hatalmas beszéde után 
elejtetett. A közös hadsereg ügyén kívül a honvédség 
kérdései is megjelentek az oppositio „eszközeinek" so- 

rában. A budgetvitában a baloldal már a negyedik 
bó'rt húzta le kedvenc rókájáról, midőn Várady által 
ismét a honvédek nyugdíjazását indítványoztatta. Ezt 
követte azon indítvány, hogy adassék a honvédséghez 
külön tüzérség. Andrásy bebizonyította a háznak, 
hogy ez lehetetlen, mert első befektetésre e célra leg- 
alább 15 millió kellene, mit az ország meg nem bír, 
s ha megbírna is, nincs annyi képzett magyar tüzér 
katona, mennyi az ágyúk ellátására szükséges volna; 
inkább érdekében áll tehát az országnak, hogy a kö- 
zös tüzérség szaporíttassék, ami 400 ágyúval meg is 
történt, s hogy a honvédség mozgósítás esetén a kö- 
zös seregből kapjon tüzérséget, melynek költségeihez 
Magyarország csak 30%-kal járul. Ez azonban az el- 
lenzéket, mely különben mindig az ország „nyomorú- 
ságos állapotát* hajtogatta, meg nem győzhette, s most 
már oly formában kezdték a honvédséget kisebbíteni, 
hogy amíg tüzérséget nem kap, nem ér egy hajítófát. 
Különben ez ülésszak alatt a katonai téren is szép 
eredményeket bírt a kormány felmutatni. A honvédelmi 
ministerium, melynek államtitkára Kerkápoly pénzügy- 
ministerré kineveztetése után Hollán lett, ernyedetlenül 
dolgozott a honvédség kifejlesztésén. Mialatt a közös 
hadsereg több műszaki csapatai a király engedélyével 
magyaroknak nyilváníttattak, a honvédségnél a tett- 
leges szolgálatban álló törzstisztek száma felemeltetett, 
s a sereg golyószórókkal láttatott el, melyeknek cél- 
szerűségét a francia-német háború kitüntette. A hon- 
védtanosztályokban 1869-től 1871-ig már 861 felsőbb 
tiszt, 603 hadapród s 5801 altiszt nyert kiképeztetést; 
a honvédség már 1870. nyarán harcképes sereg volt s 
az 1871. budget szerint 122,310 főnyi gyalogságot 
s 5472 lovast számlált. E fényes eredmény dacára, 

mely a közönség legmerészebb reményeit meghaladta, 
az ellenzék nem szűnt meg a nemzeti hadsereget ki- 
sebbíteni. A Magyar Újság folyton sárral dobálta a 
honvédséget, Jókai egy gyönge percében ugyan kiírta 
a Honba, hogy a honvédség „a monarchiának leg- 
csataképesebb hadserege", — de azért a Hon felfe- 
dezte és hirdette, hogy „a honvédek felállítása csupa 
szemfényvesztés". Az ellenzék e hasznos tevékenysége, 
melylyel az ország katonai szolgálatát aláásni igyekezett, 
nem is maradt eredmény nélkül. 1870. novemberben 
azon hadkötelezettek száma, kiknek 1858. óta egy 
vagy más módon sikerült magokat a hadi szolgálat 
alól kivonniok, már 200,000-re rúgott. 
Nyáry pái Mialatt a képviselőház tárgyalásai csendes hossza- 

*prfi2i. dalmasságban folytak s az ellenzék örökös rekriminá- 
tiói szenvedélyek helyett csak az unalom érzését bír- 
ták felkölteni, a törvényhozás két kiváló tagját vesz- 
tette el, két régi bajnokát az ország szabadságának s 
függetlenségének, kiket a nemzet jó és balsorsában 
megszokott a legelsők sorában látni. Április 21 -kén 
Nyáry Pál a dunaparti Stein-ház negyedik emeletéről 
leugrott és szörnyet halt. Az ellenzék legkitűnőbb tag- 
jainak egyike vala, s a közönség fájdalommal látta e 
munkaképes és munkabíró férfit meddő tétlenségre 
kárhoztatva azon politika által, melynek hívéül szegő- 
dött. Nyáry Pál typusa vala azon hazafias magyar 
középnemességnek, mely eszével már az újvilágban él 
s annak eszméit magába vette, de szivével egy elmúlt 
kor traditióihoz ragaszkodik; mely tud meggyőződé- 
seiben modern és szabadelvű, sőt demokrata is lenni, 
de erkölcseiben még az elmúlt aristokratikus kor gyer- 
meke. Nyáry bírt ez osztály minden erényeivel és hi- 
báival, s története annak tragikus sorsát mintegy per- 

sonifikálja. Zilált vagyoni viszonyok tették öngyilkossá. 
Mint azonban halála után kitűnt, anyagi helyzete 
nem volt oly szomorú, hogy ily lépésre kényszerítette 
volna. Passivái mivel sem haladták meg aktíváit. Az 
alternatíva, mely előtte állt, egyszerűen az vala: munka 
után élni vagy nem élni. Azon név és tehetségek bir- 
tokában, melyekkel Nyáry bírt, könnyen az elsőt vá- 
laszthatta volna. Kényelemben, jólétben élhetett volna 
becsületes munkája után, mint annyi százezren a ha- 
zában, anélkül hogy meggyőződésein csak egy szikrá- 
nyi csorbát ejtene. De ő, ki tudott dolgozni, midőn a 
munkát csak nobile officiumnak tekintette, sokkal büsz- 
kébb volt, semhogy dolgozzék, midőn reá szorult. E 
büszkeség volt megölő betűje. Halála tévedés volt, me- 
lyet lehetlen el nem ítélnünk, de melynek forrását tisz- 
telnünk kell. Meghalt nemesen, becsületesen, nem káro- 
sítva meg senkit, de annál nagyobb ürt hagyva azok 
lelkében, kik szerették. 

Előtte még, február 2-kán ragadta el a halál iaJ.im~ 
b. Eötvös Józsefet. Közel négy évtized óta egyike vala 
azoknak, kikre tisztelettel és ragaszkodással, vigasz- 
talódással és büszkeséggel tekintett Magyarország. E 
lapok szűk keretében Eötvöst nem lehet kellőkép mél- 
tányolni. Eötvös egyike volt azon nagy politikai jelen- 
ségeknek, kik egy egész kort képviselnek népök tör- 
ténetében. Mint költő és bölcsész, mint ember és ál- 
lamférfi a nemzet szemefénye volt. Évtizedeken át a 
magyar szabadságmozgalom kiváló oszlopa, egyszer- 
smind összekötő kapocs vala Magyarország s a nyu- 
gati civilisátió között. Eötvös alakjában Magyarország 
európaisága áll personifikálva előttünk. Mint kormány- 
férfiban legnagyobb ellenségei is csupán erélyének 
mértéke ellen tettek kifogást. Tiszta hazaszeretetét, 

szeplőtlen jellemét, rendkívüli képességeit nem yonta két- 
ségbe senki. Egy hiánya volt azonban, mely az adott 
viszonyok közt halálának siettetéséhez is hozzájárult. 
Nem bírt azon érdes, .rideg érzéketlenséggel, melyre 
mozgalmas időkben politikusnak szüksége van, ha a ha- 
zának tett szolgálatait nem akarja lelke szenvedéseivel 
megtoldani. Eötvös érző keblének fájt a gáncs, a félre- 
értés ; nemes lelkén sebet ejtett minden akadály, melybe 
eszméi megvalósításában ütközött. Ministeri működése 
a lelki szenvedések szakadatlan láncolatát képezte. A 
költői lélek ihletszerű lelkesülésével csüggött Magyar- 
ország értelmi újjáteremtésének eszméjén, ifjúi buzga- 
lommal törekedett célja után ; 8 a nyílt és titkos ellen- 
zés, az oppositio, melyre az országban talált, az ár- 
mányok, melyeket papi kezek szőttek ellene, lelkének 
erejét emésztették. A politikai szereplés viszontagságai 
szíve gyökerén rágódtak; ő nemcsak lángeszével, ha- 
nem lángoló szívével is szolgálta a hazát, s mindket- 
tővel áldozott oltárán. Különben Eötvöst a sors azon 
ritka kedvezése érte, hogy megérhette eszméi diadalát. 
A parlamentáris rendszernek ő volt első előharcosa 
Magyarországon, s megérte azt, hogy amiért egykor 
mint rajongót nevették, azt a nemzet milliói a diadal 
percében zászlajokra írták. Eötvös neve Magyarország 
gon a parlamentarismus, Európában a mai tudomány 
történetétől elválhatatlan. Halálának híre lesújtotta az 
egész országot; s amily általános volt a gyász, oly 
általános volt a részvét is, mely a nagy halott családja 
iránt nyilatkozott. A királytól kezdve a szegény mun- 
kásig, mindenki részt követelt magának a nagy fájda- 
lomból, mely Eötvös ravatala körül Magyarországnak 
osztályrészül jutott, részt vett benne a külföld is, mely 

Eötvösben egyikét tisztelte azon szellemeknek, melyekre 
népüknek kizáró joga nem, csak előjoga lehet. 

Az Eötvös halála által megürült ministeri tárca uj 
vezetése Pauler Tivadarra bízatott De ezenkívül a kor- 
mány több változáson ment át ez idő alatt Betegsége 
Rajnert is lemondani kényszeríté, s helyébe Tóth Vil- 
mos, a kormány legmunkásabb tagjainak s a törvény- 
hozás legjobb debattereinek egyike lett belügyminister. 
Bedekovics horvát bánná neveztetvén, januárban Peja- 
csevics lett tárcanélküli minister. Gr. Festetics György 
is nyugalomra lépett s helyét májusban az időközben 
felgyógyult b. Wenkheim Béla vette át Jelentékenyebb 
veszteséget szenvedett azonban a kormány Horvát 
Boldizsár és Gorove lemondása által, melyek folytán 
Bittó István lett júniusban igazságügyi és Tisza Lajos 
közlekedési minister. Horvát Boldizsár nagy képességű Ho ^ 4t Bo1 - 
államférfi, elragadó szónok, tetőtől talpig modern, sza- mondása. 
badelvű politikus, de inkább a szív embere volt, mint- 
sem keserűség nélkül tölthette volna be hivatalát. Ma- 
gyarország igazságügyét kivéve a régi patriotikus 
schlendrián kezéből, modern szellemben újjáteremteni 
volt a nagy feladat, melyet magának kitűzött, s me- 
lyet, amennyire rajta állt, meg is oldott Keresztülvitte 
a bírósági rendszer radikális reformját, s ha kidolgo- 
zott törvénykönyveket nem tudott adni az országnak, 
a hiba inkább a viszonyokban, mintsem benne rejlett. 
A kiegyenlítési politika legkitűnőbb szóvivőinek egyike 
volt, s nem csekély része vala benne, hogy a nemzet 
e politika helyességéről meggyőződött. Horvát azon 
férfiak egyike vala, kiknek esze és jelleme sok olyat 
meggyőzött, kik okoknak hódolni nem akartak. Azon 
általános tiszteletet, melyet még ellenségei sem tagad- 
tak meg tőle, mint minister latba vetette reformtervei- 

nek keresztülvitelére, és sikerrel. Nem kei-ülte el a rá- 
galmat és gyanúsítást ő sem, aki a táblabírói elemeket 
legsebhetőbb oldalukon tudta megtámadni, s temérdek 
keserűséget kellé nyelnie, midőn jóléte és nyugalma 
feláldozásával s megérdemelt népszerűsége kockáztatá- 
sával bátran, lankadatlanul szolgálta a haladás ügyét. 
Ellenségei szemére vetették hajlékonyságát s engedé- 
kenységét a személyes- érintkezésben. De ez engedé- 
kenység sohsem terjedt ki az eszmékre, melyek üd- 
vösségéről meg volt győződve, és Horvátnak sikerült 
sok keserűség és szenvedés árán bár, de megvetnie 
Magyarország új igazságszolgáltatásának alapját. Az 
ellenzék részéről a legelkeseredettebb üldözésnek volt 
kitéve. Ha jobboldalit nevezett bíróvá, megtámadták, 
hogy pártérdekre hajt, ha baloldalit, azzal vádolták, 
hogy az ellenzék tagjait elcsábítja. Gyűlölték eszét 
és szónoki hatalmát; gyűlölték mert szabadelvű, gyű- 
lölték mert népszerű volt, s gyűiöletök a törvény- 
hozásban és sajtóban, ott midőn gyilkosságot, itt mi- 
dőn árulást fogtak rá, oly jelenetekre vezetett, melyek- 
től a joüb érzés megdöbbenve riadt vissza. Horvát 
érző lelkének e nemtelen támadások sok fájdalmat 
okoztak, de nem hátrált meg előlök. Helyén maradt 
mindaddig, míg megrongált egészsége lelépni nem 
kényszeríté. Az orvosok már májusban tanácsolták neki 
a lemondást, de ő csak akkor tette le hivatalát, midőn 
a törvényszéki helyek kérdése megoldatván az új igaz- 
ságszolgáltatási rendszer gyakorlati megvalósítására az 
eszközök a kormány kezében valának. Júniusban le- 
mondott, utódára hagyván eszméi gyakorlati életbelép- 
tetésének dicsőségét úgy mint ódiumát. Vele együtt 
Gorove ist- Gorove István is kilépett a kormányból, melynek mint 
kereskedelmi, utóbb mint közlekedési minister négy 

éven át tagja volt. Általános, magas európai mivelt- 
sége } kitűnő képességei, szabadelvű nézeteivel s jelleme 
integritásával párosultan Gorovénak még ellenei tisz- 
teletét is megszerezték. Midőn megvet a kormánytól, 
melynek nagy munkájában oly jelentékeny része vala, 
a becsületesen teljesített kötelesség öntudatával léphe- 
tett vissza a törvényhozó padjára, hogy más úton, de 
ugyanazon ügyet szolgálja, melynek szolgálatában töl- 
tötte életét. 

Az elsőfolyamodású bíróságok szék hely eiuek megr- ****** 
határozása ezalatt végbe ment. Morvát Boldizsár be- 
adott tervezetében 134 törvényszéket s 358 járásbíró- 
ságot akart felállítani. A képviselőház a javaslatot egy 
huszonöttagú bizottmányhoz utasította véleményes je- 
lentés végett. A huszonötös bizottság története egyik 
legkellemetlenebb lapját képezi a múlt országgyűlés 
történelmének. Hat hónapig dolgozott egy munkála- 
ton, aztán megsemmisítette s újra kezdte. A provin- 
ciális érdekek kicsinyes harca hosszassá, elkeseredetté 
tette a bizottmány tanácskozásait. Májusban végre el- 
készült az új tervezet, melyre azonban a kormány nem 
akart ráállani. A ministertanács költségkímélés tekinte- 
téből a törvényszékek számát 102-re, a járásbírósá- 
gokét 360-ra akarta leszállítani, míg a 25-ös bizottság 
115 törvényszéket és 406 járásbíróságot kívánt Ismét 
megindult a küzdelem az egyes vidékek képviselői 
közt s beláthatlan bonyodalmakra vezetett, melyekből 
a törvényhozás csak úgy menekülhetett, hogy törvény 
által megszabta a törvényszékek számát 102-re, a já- 
rásbíróságokét 360-ra, de székhelyeik meghatározását 
az igazságügyministerre bízta. 

Az ellenzék magatartása a második ülésszak alatt, Al ellen " 
. *<k maga- 

mely május 19-kén befejeztetett, irányára nézve a régi *«**»• 

maradt, de mértékére nézve nem. A nemzetiségekkel 
való kacérkodással a baloldal ez időben sem hagyott 
fel. 1870. októberben a szélsőbal hazafiúi önmegtaga- 
dással tört lándzsát az ország integritása ellen lázító 
Miletics mellett, s az egész baloldal a derék férfiú ki 
nem adására szavazott. £ gyöngéd védelem azonban 
nem volt képes a nemzetiségi túlzókat, kik mindig 
tudták, mit cselekszenek, kellőkép meghatni, s a ja- 
nuári budgetvitában Mocsonyi nyíltan szemébe vágta 
Tisza Kálmánnak, hogy ígéreteit a nemzetiségek „igaz- 
ságos" igényeinek támogatása iránt csak „elkopott 
pénznek" tekinti, melylyel meg nem elégedhetik. De 
a baloldal sokkal mélyebben meg volt győződve a 
Miletics-Mocsonyi-féle magyarellenes izgatások hasz- 
nosságáról, semhogy e nyílt kosár megtántoríthatta 
volna, és 1871. májusban ismét a hazafias szerb lázító 
mellett szavazott. A szélsőbalnál is józanabb maradt, 
mint rendesen. Megszavazta a budgetet és sugárutat, 
mi a szélsőbalnak nem kellett, de azért a budgetvitát ő 
is nem a közigazgatás komoly bírálatára s termékeny 
eszmék megpendítésére, hanem arra használta fel, hogy 
nyílt ülésben Magyarország nyomorúságos sorsa felett 
kétségbeessék, s az ország ijesztő elszegényedésére tá- 
maszkodva külön tüzérséget indítványozzon a honvéd- 
ségnek, mely 15 millióval szaporítaná a „koldusbotra 
juttatott honhaza" költségeit. Apróbb kihágásokat ez 
idő alatt is követett el, és november 18-kán az el- 
nök kénytelen volt az ülést felfüggeszteni, mert a 
baloldal Kerkápolyt nem engedte szóhoz jutni, de azért 
ez idő alatt félreismerhetlen volt bizonyos lankadás a 
párt magaviseletében. A párt elbizakodottsága múlni 
kezdett, a sikertelenség lidércnyomása mind erősebben 
nehezedett a szellemekre, a nagy frázisok a sok hasz- 

nálat által elvesztették ingeröket, némelyek kételkedni 
kezdtek Tisza Kálmán csalhatatlanságában, mások már 
alaposan megunták e korlátolt képességű de határtalan 
hiúsága, inconsequens de makacs, öntelt és gőgös párt- 
vezér tyrannizmusát. Az elégedetlenek száma napon- 
ként nőtt, de vagy az időt nem látták még elérkezett- 
nek az elszakadásra, vagy nem merték elhagyni a 
szűk ghettot, melybe politikájuk által zárattak, s mely- 
nek ajtajánál az Ellenőr állt őrt, készen megmarni 
mindenkit, kit vágyai a szűk falakat elhagyni ösztö- 
nöznek. Hy módon bizonyos apathia vett erőt az eddig 
oly szenvedélyes elemeken. Tisza Kálmán kiadta a 
napi parancsot, Ghyczy megmagyarázta, hogy az a 
politikai bölcseség netovábbja, s a többiek követték, 
úgy a hogy húzva a döcögős szekeret, melynek tete- 
jén Tisza Kálmán diadalmenetet tartott a félintelligen- 
tia és éretlenség mind elhalóbb éljenei között. mw- j™. 

1871. jwi. -A.z országgyűlés, melynek harmadik ülésszaka, 

a delegáti ó megválasztása végett a másodiknak bezá- 
ratása után rögtön megnyittatott, június 11-kén egy 
királyi leirat által september 14-kéig elnapbltatott. 
Hála az ellenzék következetes szószaporításának, ismét 
egy sereg törvényjavaslat maradt elintézetlenül a jövő 
ülésszakra. Magának az igazságügyi ministeriumnak 
15, a közlekedésinek 9, s a többieknek megfelelő 
számú előterjesztései már csak őszszel kerülhettek tár- 
gyalás alá. Még együtt ült azonban a törvényhozás, 
midőn a határőrvidék polgárosítására vonatkozó rende- 

Határör- letek kiadattak. Június 8-kán, ugyanaz nap, melyen a 
gárositfea. király koronázási esküjében Magyarország integritá- 
sának helyreállítását megfogadta, szentesítette a határ- 
őrvidék polgárosítására vonatkozó előterjesztéseket s 
manifestumában tudtokra adta a határőröknek, hogy 
tartományuk fokonként polgári lábra fog állíttatni. 
E nagy fontosságú rendszabályt maga a király ren- 
delte el; részint mert a katonai szervezetű végvidék 
csak legfőbb „hadura* nevében volt megszokva pa- 
rancsokat kapni, részint, mert a polgárosítás nehéz- 
ségei csak szaporíttattak volna, ha magyar, tehát a 
végvidéki népre nézve addig idegen kormányférfiak 

és törvényhozók által dekretáltatik. Az eljárás tehát 
úgy formailag correct, mint politikailag észszerű" volt. 
A polgárosítás részletes keresztülvitelére vonatkozó ren- 
deletek azonban már az illető miniszterek által írattak 
alá. Két évig dolgozott a közös kormány a magyar- 
nak részvételével e rendeleteken, melyek egy jókora 
kötetnyit tettek, s a végvidék összes katonai s polgári, 
politikai s társadalmi viszonyaira kiterjedtek. A nagy 
és kényes feladatot, mely itt a kormány elé tárult, 
midőn egy nép összes politikai, gazdászati s társadalmi 
életét újjáalakítani, s a különböző osztályok érdekeit 
tekintetbe venni kellett, a rendejetek lehető helyesen 
oldották meg. Átgondoltság, tapintat és összhangzás, 
minden érdekek lehető kimélete, minden méltányos 
igények kielégítése jellemezték a munkálatot, mely egy 
termékeny országot, egy erőteljes népet újjáteremteni 
volt hivatva. E rendeletek értelmében Zengg és Belő- 
vár communitások, Ivanic vára s katonai Sziszeg rög- 
tön polgárosíttattak s Horvátországhoz csatoltattak. A 
végvidék többi, horvát és magyar részeinek polgárosí- 
tására az átmeneti s előkészítő intézkedések elrendel- 
tettek. Egyszerre polgárosítani az egész végvidéket nem 
vala tanácsos. Az érdekeikben megrövidített tisztek és 
a pánszláv izgatók által félrevezetett tömeg nagy 
része ellenszenvvel viseltetett a rendszabály iránt, mely 
ily módon békésen csak a legnagyobb kímélettel, az 
ellentétek békítő kiegyenlítése, a viszonyok és embe- 
rek részletes tanulmányozásával volt foganatosítható. 
Kimondatott azonban a király által az egész határőr- 
vidék polgárosítása, s annak keresztülvitele a magyar 
honvédelmi minisztériumra bízatott. A tartomány kivé- 
tetett a hadügyministerium hatósága alól. A horvát 
rész katonai tekintetben a zágrábi, a magyar a temes* 



Digitized by LjOOQ IC 



— 208 — 

vári hadfőparancsnokság alá állíttattak, ideiglenesen, s 
csak addig, míg a polgárosítás egészen végre nem 
lesz hajtva. Polgári ügyekben azonban rögtön a ma- 
gyar kormány hatósága alá helyeztetett, s a kereske- 
delmi, közlekedési s pénzügyministeriumok csakhamar 
élénk tevékenységet fejtettek ki a tartomány újjászer- 
vezésében. Horvátországnak úgy mint Magyarország- 
nak ezáltal egy régi vágya ment teljesedésbe. A ma- 
gyar kormány egy szép tartományt hóditott meg az 
alkotmányosság és civilisátió számára. Az ország terhei 
ugyan jelentékenyen növekedtek, mert minden terület- 
növekedés költséggé^ jár, s kétszeres költséggel járt 
itt, hol minden polgári institutiót teremteni kellett. De 
a nemzet örömmel fogadta a szabadság e diadalát, 
hálájával adózott Andrásynak, kinek fóérdeme volt 
annak kivívásában; és teljesen méltányolta e tény po- 
litikai jelentőségét. Az 1867-iki kibékülés teljes őszin- 
teségét mi sem bizonyíthatta inkább, mint az, midőn 
a hatalom önkényt kiadta kezéből azon tartományt, 
mely egykor kiindulási pontjául szolgált a Magyar- 
ország elleni háborúnak, midőn maga szűntette be 
azon intézményeket, melyek utolsó reményforrásait 
képezték a monarchia absolutistikus elemeinek. Az 
uralkodó maga vette ki egy netaláni kamarilla kezéből 
az egyetlen fegyvert a szabadság ellen, s így a pol- 
gárosítás rendszabálya gyümölcse és hirdetője lett a 
67-iki eszmék áldásos voltának. 
Megyeazer- Tóth Vilmos, midőn belügy ministeri székét elfog- 

lalta, kijelentette, hogy a megyei s községi rendszer 
reformját még ez évben keresztül óhajtja vinni s má- 
jus 15-iki rendeletében felszólította a törvényhatóságo- 
kat, hogy az új megyei törvény értelmében dolgozzák 
ki újjászervezési munkálataikat. A baloldalon némelyek 

vissza akartak vonulni az új megyétől, de a többség 
tanácsosabbnak látta át nem engedni a tért a Deák- 
pártnak s a pesti baloldali kör sietett májusi mani- 
festumában felszólítani vidéki párthiveit, hogy vegye- 
nek részt a megyék szervezésében, s igyekezzenek a 
tért pártjuk érdekében felhasználni. Kiadatott tehát 
országszerte a jelszó : a közigazgatás rendezésének ügyét 
pártcélokra kizsákmányolni. És sikerrel. Tudtunkra 
csak egy törvényhatóság akadt Magyarországon, mely 
párttekintetek nélkül alakította meg szervező bizottsá- 
gát, a Jász-Kún kerület, A többiekben kisebb-nagyobb 
mértékben az országos pártok küzdtek egymással. Az 
ellenzék ily módon a közigazgatás érdekeit alárendelte 
pártcéljainak, de csak azt érte el vele, hogy bebizonyí- 
totta, mily törpe minoritással bír az ország értelmisé- 
gében. Zarándban és Fogarasban ugyanis a nemzeti- 
ségi párt, 7 megyében a baloldal, 48-ban a Deákpárt 
bírt többséggel s vezette a szervezési munkálatokat, 
melyek országszerte a június 15-iki közgyűléssel vet- 
ték kezdetöket. Az újjászervezés nagy munkája áltál- 
jában rendben és békében folyt le. Az ellenzék, mely- 
nek heve már az országgyűlésen apadt, a megyékben 
kellő nyugalommal s loyalitással működött. A virilis 
szavazatok, melyek ellen a baloldali álszabadelvü táb- 
labírák a képviselőházban oly rengeteg lármát ütöttek, 
sehol sem szolgáltattak okot az izgatásra. A vidéki 
ellenzéki pártok belátták, hogy a virilis szavazatok 
rendszere nem a kormány érdekében hozatott be, és 
elégülten éltek azon joggal, melyben országgyűlési 
képviselőik a szabadság veszedelmét látták. A törvény- 
hatóságok egymásután elkészítették szervezési munká- 
lataikat, melyek a kormány által esetről esetre hely- 
benhagyattak és július végén már több városi főispán 

kinevezése hirdette az új rendszer fokozatos megva- 
lósulását. 

Ezalatt összeültek a delegátiók a kül- és hadügyi 
költségvetést 1872-re megszavazni. A delegátióba me- 
nés vagy nem menés kérdése ez alkalommal ismét 
bizonyítá a baloldali nézetek sokolduláságát. Mint 
tudjuk, az első delegátióban a baloldal tettleges részt 
vett, mi egy töredékét elszakadásra indította. A sza- 
kadást ugyan jóvá sikerült tenni azáltal, hogy az 
ellenzék a második delegátiótól fogva teljesen vissza- 
vonta magát e tekintetben törvényes kötelessége telje- 
sítésétől, de azért e kérdés felett lappangó nézetkü- 
lönbség minden alkalommal nyilvánult. Most, 1871. 
májusban Horn úgy találta, hogy az ellenzéknek is 
részt kellene vennie az országos bizottmányban és a 
N. Fr. Lloydban cikket is irt ez értelemben. Tisza 
Kálmán lapja erre előállt s ledorongolta a merész 
felségsértőt, ki bátorkodik uráétól eltérő nézetet val- 
lani, és Horn Ede csakugyan meglapult és sietett 
kegyelmet kérni az Ellenőr urától és parancsolójától. 
Fellépése azonban bizonyítá, hogy a baloldalon van- 
nak, kik részt akarnak venni a delegátióban. Ily 
nézetkülönbséget, bújjék bár az a pad alá, Tisza Kál- 
mán birodalmában tűrni nem lehetett. Összeálltak 
tehát Jókai, ki az első delegátió alkalmával Tiszát s 
társait excommunikálta és Tisza Kálmán, ki félévvel 
utóbb megtért pártjának lapszerkesztőjéhez, s a geszti 
földesúr és svábhegyi majoros egyesülten gyártottak 
egy új theoriát, mely szerint a baloldalnak kell dele- 
gátusokat választania, de csak a Deákpárt soraiból. 
És ígj a csalhatatlan pártvezérnek sikerült e kérdés- 
ben már egy harmadik meggyőződésre jutnia. A Deák- 
párt, mely az ellenzéknek a delegátióban részvételét 

óhajtá, ily módon kénytelen volt ismét csupán saját 
tagjaiból választani meg a bizottságot, mely májusban 
meg is kezdte működését. A német és magyar dele- 
gátió közt ismét merültek fel lényeges nézetkülönbsé- 
gek. Az osztrákok a minden áron való takarékoskodás 
egyoldalú álláspontjáról kiindulva, oly levonásokat 
tettek a hadi budgeten, melyek folytán a territoriális 
divisiók rendszere nem lett volna kellő mérvben ke- 
resztülvihető. Ismét egy közös ülés volt kilátásban, de 
a németek, kik ily közös ülésben egyszer már lesza- 
vaztattak, nem akarták a dolgokat újra ennyire juttatni, 
mindkét fél engedett valamit s a bizottságoknak sike- 
rült egyetértő megállapodásra jutniok. Kuhn báró, a 
közös hadügyminister nem volt ugyan eszményképe 
egy alkotmányos hadügyministernek, de beletalálta 
magát az alkotmányos életbe annyira, hogy nem jött 
összeütközésbe a küldöttségekkel, s így a delegátiók 
csendben ugyan, de sikeresen teljesítették hivatásukat. 

A delegátiók befejeztével bekövetkezett a „holt <£££ 
idény", melyben a politikai kérdések szünetelni szok- 
tak s legfeljebb a diplomatia fürdői utazásai viszik to- 
vább a história szekerét. Az 1871. év nyara azonban 
nem volt teljesen holt idény Magyarországra nézve. 
A monarchia és Németország közt létrejött közeledés 
folytán Vilmos császár september elején a gasteini für- 
dőbe jött s itt Ferenc József által fogadtatott. Bismark 
és Beust is találkoztak az uralkodók kíséretében, de 
a magyar és osztrák ministerelnökök távollétében Beust 
gróf értekezései a német birodalmi cancellárral kézzel- 
fogható eredményekre nem vezethettek. Az uralkodók 
Gasteinban személyesen megpecsételték a békét, s mi- 
után Vilmos császár és Bismark már előre kifejezték 
óhajtásukat, gr. Andrásyval találkozhatni, a király 

Salzburgba hítta a miniszterelnököt A salzburgi érte- 
kezleten az osztrák-magyar monarchia és Németország 
képviselői közt létre is jöttek némely megállapodások 
az internationale dolgában, mely a párisi forradalom 
óta Európa nemzetközi veszedelmévé kezdett válni. 
Egyéb tekintetben csak elvi megállapodások jöttek 
létre s a salzburgi találkozás jelentősége nem is szer- 
ződésekben állott. Betetőzése volt azon némefr-barát 
politikának, melynek a francia-porosz háború óta 
Andrásy volt főtámasza, diadala azon külpolitikának, 
melyet a magyar országgyűlés követett. így értel- 
mezte azt a közvélemény Magyarországon úgy mint a 
külföldön, s örömmel fogadta, mint új biztositékát 
Európa békéjének. 
csata. g i87i. Alig múlt el a fejedelmek találkozása Gasteinban, 

MVt ' midőn Magyarország új bizonyítékát vette a 67-es 
politika helyességének. Vác vidékén sept. 24 — 27-kéig 
nagy hadgyakorlatok tartattak, melyekben a magyar 
honvédség a közös hadsereggel szövetkezve először 
lépett nagy próbatétre a világ elé. Poroszország és 
Anglia, Schweiz, Belgium és Olaszország katonai kép- 
viselőket küldtek a váci hadgyakorlatokra, melyek a 
király jelenlétében tartattak. A háromnapi táborozás- 
ban, a közös hadsereg csapatai közé vegyítve, a hon- 
védség oly fényes bizonyítványát adta ügyessége s 
kitartásának, hogy hadképesség dolgában méltó tár- 
sául ismertetett a régi szervezetű közös hadseregnek. 
A király különös megelégedését fejezte ki a próba 
eredményei felett s orosz és angol, magyar és német 
hirlapok egyaránt dicsérettel constatálták a honvédség 
érdemeit. A vértelen „gödi csatában tf ily módon ismét a 
kiegyezés eszméje ült diadalt azon ellenszenveken és 

aggodalmakon, melyeket némelyek még ellene táp- 
láltak. 

Mialatt Magyarország minden tekintetben sgy^JJJ^; 
gyors felvirulásnak indult ország jótékony látványát ban - 
nyujtá a világnak, Austria szomorú belviszályokban 
sinlődött Midőn 1867-ben a magyar alkotmány hely- 
reállíttatván, a dualismus elve lett a monarchia belin- 
tézményeinek alapjává, Austria népei, többnyire kellet- 
lenül ugyan, de belenyugodtak Magyarország jogainak 
diadalába; s a dualismus rendszere, bár népszerűvé a 
Lajtán túl nem tudott lenni, mint a viszonyok köve- 
telménye elfogadtatott, és osztrák részről négy éven 
át komoly akadályok a 67-es politika útjába nem 
gördíttettek. A németek fójdalommal ugyan, de le- 
mondtak az egységes Austria ábrándjáról s a Magyar- 
ország feletti hegemóniáról s reformált alkotmányuk 
keretén belől saját hazájok újjáteremtésére fordították 
minden erejöket. Csak egy népe az örökös tartomá- 
nyoknak vetette el feltétlenül az új kormányrendszert: 
a csehek. A csehek, századok óta az osztrák absolu- 
tismus, majd a centralisátió főtámaszai, részt vettek a 
61-iki februári pátens reichsrathjában, mely Magyar- 
ország jogait ignorálta, de a decemberi alkotmányt, 
mely a magyar alkotmány helyreállítása után a nép 
törvényhozóinak segélyével jött létre, el nem fogad- 
ták. Kiléptek a birodalmi tanácsból s az alkotmányon 
kivül foglaltak állást. A cseh kérdés képezte ezóta 
Austria belső bajainak legszaporább forrását. A polgár- 
ministerium, mely a kiegyezés után Austria ügyeinek 
kezelését átvette, nem volt képes a kérdést megoldani. 
Herbst, Giskra és társaik ügyes ügyvédek és tudós pro- 
fessorok voltak, de a gyakorlati politika mezején theo- 
riákat hajhászva, eredményre nem jutottak. A kormány 

elmulasztotta a kedvező alkalmat a cseh kiegyezés létre- 
hozására s az alkotmány ellen intézett cseh mozgalom 
mind nagyobb dimensiókat öltött. A polgárniiniste- 
rium, mely tudományos ügyetlenségével a dolgokat 
alaposan összezavarta, megbukott, és helyette a lengyel 
Potocky gróf alakított kabinetet. Potocky nem volt nagy 
politikai talentum, de nem volt pronon<jirt centralista, 
s a szláv származású minister ügyessége és jóakarata 
reményt nyújtott a cseh kérdés békés megoldására. E 
remény azonban meghiúsult. A cseh mozgalom a Herbst- 
Giskra kormány hibái, a pánszláv agitátió s a feu- 
dális és clerikális elemeknek a nemzetiségi párttal 
szövetkezése folytán sokkal jobban el volt már mér- 
gesítve, semhogy Potocky úrrá tudott volna lenni 
felette. Lemondott. Helyét az ismeretlen nevű és ké- 
pességű gr. Hohenwaft foglalta el. Beust gróf csak a 
hirlapokból értesült az új ministerelnök kineveztetésé- 
ről, ki a cseh Habietineket és Jireceket s a poroszfaló 
Schafflet hítta meg kabinetjébe. Beust gróf, ki Austria 
belügyeibe való avatkozásai s az osztrák kormányok 
ellen szőtt kicsinyes ármányai által magának s az 
osztrák ministereknek annyi kellemetlen percet oko- 
zott, s kit a csehek vágyaik teljesülése legnagyobb 
akadályának tekintettek, ily módon háttérbe szorult, 
s Hohenwart 1871-ben kizárólag uralkodott Austria 
belügyeiben. Ha valaki, úgy 6' lehetett képes a cseh 
kiegyezést létrehozni. Hohenwart ezt tekinté feladatá- 
nak és csakhamar alkudozásba bocsátkozott a cseh 
pártvezérekkel. Az alkudozások titokban folytak és 
annyiban sikerre vezettek, hogy a kormány meg 
tudott a csehekkel egy elaborátumban egyezni. De 
Hohenwart a kiegyezés céljának feláldozta Austria ér- 
dekeit, fel a monarchia biztosságát. Egyezkedése abból 

állt, hogy a csehek álláspontjára állt s elfogadta min- 
den követeléseiket. A cseh elaborátum oly független- 
séget követelt Csehországnak, mely Austriát a foede- 
ralismus lejtőjére terelte volna s azonkívül megtá- 
madta a magyar kiegyezést. Megtámadta formailag, 
midőn kegyesen utólagos jóváhagyását adta oly tör- 
vényekhez, melyekhez Magyarországon és királyán 
kívül senkinek nem volt joga hozzászólni, megtámadta 
lényegében, midőn Austriának oly belszervezetét kez- 
deményezte, mely a dualismus és paritás elveit rövid 
idő alatt lehetetlenné tette volna. Magyarország jogai- 
nak e sértését nem tűrhette, Austria többi népei nem 
járulhattak hazájok decompositiójának szentesítéséhez, 
s eként a Hohenwart-kormány azon ponton állt, hogy 
beláthatlan zavarokba döntse a monarchiát, melyekből 
hasznot nem a szabadság, csak az erőszak rendszere 
vonhatott volna. Az osztrák közönség megdöbbenve 
olvasta a cseh munkálatokat, melyek október elején a 
hírlapokban megjelentek, s melyekben a kormány a 
birodalom érdekeit könnyelműen feláldozta. Egész Bécs 
forrongott. Ekkor történt, hogy a bécsi egyetem meg- 
nyitási ünnepélyén a tanuló ifjúság Beustot éjjenek- 
kel, a Hohenwart-kabinet tagját, Schafflet pedig pisz- 
szegéssel fogadta. Scháffle meghátrált a demonstrátió 
elől, Beust pedig hiúságától elragadtatva ott maradt 
az aulában, melyből ministertársának menekülnie kel- 
lett. Scháffle sértettnek érzé magát azáltal, hogy egy 
közös minister ily módon részesévé tette magát az 
ellene intézett tüntetésnek, és saját vagy Beust gróf 
elbocsáttatását követelte. Beust gróf a cseh elaborátum 
megjelenésekor mély hallgatásba vonult, nehogy be- 
avatkozása által úgyis megingott állását veszélyeztesse. 
Most azonban, midőn hivatalában látta magát megtá- 

madva, belátta a cseh követelések veszélyességét a 
monarchiára nézve. Egy memorandumban kifejezte 
aggodalmait a cseh munkálatnak a korona általi elfo- 
gadtatása felett, és kérte, hogy ez ügyben a magyar 
ministerelnök is meghallgattassák. A király ennek 
folytán Andrásyt Bécsbe hítta. Andrásy megjelent* de 
kijelentette, hogy nem mint a magyar kormány kép- 
viselője, csupán mint a korona bizalmi embere adhat 
véleményt a fennforgó kérdésben. Mint ilyen kifejtette 

ÁBdT * y éa a fejedelem tanácsában, mily hatással volna a cseh 
*"• követelések megvalósítása Austria bel viszonyaira, mint 
magyar minister, Magyarország jogait hangsúlyozta s 
visszautasította a csehek beavatkozását Magyarország 
ügyeibe, s amennyiben a kérdés, mint a megtámadott 
dualismus kérdése egyszersmind közösügy volt, szava* 
zatával s befolyásával a közös kormányt támogatta, 
melybén kivüle még Lónyay védte Magyarország 
álláspontját Andrásy ügyes diplomatiai fellépése Bécfe- 
ben általános elismerésben résfeesült. Sikerült compro- 
missumot hoznia létre az ellentéses irányok közt, és 
megelégedéssel hagyta el Bécset, azon hitben, hogy a 
ministerválságot sikerült elodáznia. Csakhamar kitűnt 
azonban, hogy a Hohenwart-kabinet tagjai sokkal 
jobban lekötötték magokat a ^cseheknek, mintsem ezek 
beleegyezése nélkül álláspontjukból engedhetnének. El- 
készíttetett a cseh országgyűléshez intézendő leirat, 
mely a korona válaszát foglalja magában a cseh kö- 
vetelésekre s melyben kimondatott, hogy a magyar 
kiegyezés nem szorul a csehek elismerésére. Ezzel a 
HohenWart-kormány szláv politikájával együtt meg- 
bukott. 

a cseh úr- Mialatt Andrásy ily módon Bécsben hozzájárult 

eneJé" e gy? az egész monarchia nyugalmát veszélyeztető poü- 

tika meghiúsításához, Magyarországon a baloldal a 
cseh ügyet is eléggé jó alkalomnak találta a kormány 
megtámadására. A cseh sajtó ugyan évek óta rend- 
szeres támadást folytatott Magyarország ellen a pan- 
szlavismus érdekében, folyton izgatva, lázítva a ma- 
gyarországi nemzetiségeket; de azért a magyar ellen- 
zéki journalistika, követve pártvezérei parlamenti pél- 
dáját, szüntelen kacérkodott mindennemű szláv népekkel, 
s élén a Honnal most is pártjukra kelt a cseheknek, 
kik egy közös bécsi parlamentbe, melyben Magyaror-* 
szag is képviselve van, szívesen belementek volna, de 
a dnalistikus alkotmánynyal megbarátkozni nem tud- 
tak, s nyíltan kijelentették, hogy csak „fájdalommal" 
ismerik el Magyarország állami önállását. Tisza Kál- 
mán pedig egy félig interpellátió, félig indítvány 
alakban tett előterjesztéssel támadta meg a kormányt. 
Miután Andrásynak a 67-iki törvényekre támaszkodva 
sikerült a csehek megkísértett beavatkozását Magyar- 
ország ügyeibe visszautasítania, Tisza Kálmán meg- 
foghatatlan logikával úgy találta, hogy az ország 
jogainak megvédése Magyarország jogait veszélyezteti 
és azt indítványozta, hogy tehát döntsük fel a 67-iki 
alkotmányt és állítsuk fel a personáluniót, és jóakaratú 
kérdést intézett a kormányhoz, nem volna-e kedve a 
bihari programm alapján a baloldal társaságában egy 
kis alkotmányos forradalmat csinálni. Mocsonyi meg- 
értette az intést s hasonlókép megiöterpellálta a kor- 
mányt, egyszersmind indítványozván, hogy bontsuk 
fel az erdélyi uniót és szlavizáljuk Magyarországot. 
ki ellenzék józanabb elemei ugyan a németek pártját 
fogták a csehek ellen s Hornnak volt is bátorsága ezt 
kimondani, de a nagyobb rész az osztrák zavaroktól 
diadalt remélt a baloldal politikájának s kész volt a 

szláv érdekekkel szövetkezve törni a 67-iki alkotmány 
ellen. Mert a csehek pártfogolása csak egy láncszem 
8xiáT*-barát va l ft az ellenzék szláv-barát politikájában. A nemze- 
poistikáj*. ti s égi túlzók, nem csatlakozhatván a Deákpárt politi- 
kájához, mely Magyarország egységét sohsem vesztette 
szem elől, gytílöletökkel és aspirátióikkal az ellenzék 
sorait szaporították. És a Hon, mely Deákot Lust- 
kandlhoz hasonlitotta, dithyrambokat zengett a Mo- 
csonyiak „magyar" hazafiságára. Az 1871. év második 
felében Hohenwart dicsőségétől még Magyarországon 
is vérszemet kaptak a nemzetiségi kolomposok. Július- 
ban egy Turóc-Sz.-Mártonban tartott pánszláv gyűlés 
nyiltan a foederalismust proklamálta. Septemberben 
egy nyitrai pánszláv gyűlés a magyarokat önvéde- 
lemre kényszeritette s utcai verekedésre vezetett. Mile- 
tics lapja azzal vádolta a magyar kormány elnökét, 
hogy része volt a szerb fejedelem meggyilkoltatásában; 
s október elején, midőn a csehek már küszöbön álló- 
nak vélték követeléseik megvalósulását, melyek éjsza- 
kon megkezdték volna Austria felbomlását, a határőr- 
vidéken kitört az ogulini zavargás, melynek nyiltan 
hirdetett célja volt „minden magyarnak és osztráknak 
kiirtása", s mely délen Magyarország decompositióját 
kisérté megkezdeni. És az „idők és módok" nagymes- 
tere Tisza Kálmán Ikkor látta a legalkalm^abbnak 
a percet, a kiegyezést a csehek segélyével megbuk- 
tatni. Simonyi Ernő Turinba utazott Kossuthtal érte- 
kezni, s útjának eredménye Helfynek azon felfedezése 
lett, mely szerint Magyarországot csak oly állami ön- 
állás illeti meg, mint Csehországot. Megszólalt Kossuth 
is. Megleckézte Tisza Kálmánt, ki szokott nyíltságával 
Andrásyt csak a beavatkozás „elve" nem „iránya" 
miatt támadta meg; hibáztatta Andrásy beleszólását a 

cseh ügyekbe, de kívánta a magyar országgyűlés be- 
avatkozását a csehek javára, sőt még keveselte a cse- 
hek követeléseit. És Kossuth levele nem maradt hatás 
nélkül. A cseh pártvezérek elmentek Turinba vele 
értekezni, s onnan visszatérve Prágában tanácsot ültek 
azon kérdés felett, miként lehetne minél több szláv 
elemet bevinni a — magyar országgyűlésbe. A közvé- 
lemény azonban átlátta az ellenzék veszélyes politiká- 
ját s támogatása megkönnyité Andrásyra nézve a 
baloldali támadások győztes leverését. A cseh epizód 
eként szerencsésen elintéztetett* És a mód, melyen el- 
intéztetett, kibékité Anstriát a 67-iki kiegyezéssel. Az 
osztrákok eddig rajok erőszakolt nyögnek, ezentúl 
alkotmányos szabadságuk hatalmas biztositékának te- 
kintették a magyar kiegyezést. A Lajtán innen és túl 
pedig senki előtt nem maradhatott észrevétlenül az, 
hogy midőn a monarchiában minden párt, minden 
kormányférfi és minden intézmény ingadozott, midőn 
úgy látszott, mintha a monarchia sarkaiból ki készülne 
fordulni, csak a Deákpárt és Aűve állt szilárdan, győz- 
tesen dacolva az idő viharaival. 

Az ellenzék politikája azonban, mely mindenekfe- 
lett „magyarnak és szabadelvűnek 44 hirdette magát, 
nemcsak az államjogi kérdésekben görditett folyton 
akadályokat a többség és kormány útjába, hanem a 
szabadelvű haladás ügyének is jelentékeny vesztesége- 
ket okozott. Midőn a nemzet egy tekintélyes részének 
erejét megvonta az alkotás művétől, midőn az állam- 
jogi politika már túlhaladott álláspontján makacsul 
megmaradva, lehetetlenné tette a két nagy párt sza- 
badelvű elemeinek összeműködését, ólomnehezékként 
akasztá magát a haladás lábaira. Kétszeresen érezhető 
lőn ez akkor, midőn a liberális eszméknek hagyomá- 

nyos ellenségei újra fel kezdték ütni fejőket. És ez az 
utóbbi időben három oldalról történt meg. Az 1871. 
mo^iom. évben na gy zajt ütöttek Pesten a munkás-izgatások. 
Komoly bajokat Magyarországon, hol munkás pro- 
letariátus még nem létezik, ugyan ez ideig nem okoz- 
hattak, de figyelmeztették a közönséget, miszerint azon 
nemzetközi conspirátió, melynek Parisban nagy része 
▼olt a commune forradalmában s mely egész Euró- 
pában egy erőszakos társadalmi forradalom előkészí- 
tésén működik, Magyarországot is bevonta izgatásai 
hálójába. Az interuationale eszméi s céljai pedig éles 
ellentétben állnak a mai kor szabad alkotmányaival. 
E hazánkra nézve ma még nem igen fenyegető moz- 
galomnál azonban nagyobb akadályokba ütközött újabb 
időben a haladás ügye a eonservativek részéről, kik a 
nemzeti jogok diadala s a 48-iki alkotmány helyre- 
állítása után egy időre félrevonultak, de most elérke- 
zettnek látták a percet, megkísérteni, ha nem lehetne-e 
az idő szelleméből valamit saját javukra lealkudni. A 
múlt 1870. évben a képviselőház egy törvényjavasla- 
tot fogadott el, mely a bot- és bilincsbtintetést eltö- 
rölte. A felsőház oda módosította a törvényjavaslatot, 
hogy a bot és bilincs elvben eltöröltessenek, de tény- 
leg csak akkor, ha az elsőfolyamodású bíróságok 
már szervezve lesznek. Októberben a képviselőház el- 
vetette a felsőház módosítását s a javaslatot vissza- 
küldte hozzá. A conservativ főrendek most a passiv 
ellenállás eszközéhez nyúltak. Hallgattak. 1871. má- 
jusban, midőn az elsőfolyamodású bíróságok szervezése 
már küszöbön állott, a képviselőház felszólította a fel- 
sőházat, hogy a félév óta asztalán heverő ügyet végre 
intézze el, de a képviselőház júniusban eloszlott anél- 
kül, hogy a méltóságos főrendektől választ kapott 

volna. Élesebb összeütközésbe jött a két ház egymás- 
sal az úrbéri, jelesen a telepítvényes kérdés ügyében. 
A főrendek midőn az ország életkérdései forogtak szó- J^J^Jj*. 
bán, dicsőségesen hallgattak és tudták magokat észre- «■»*■*■. 
vehetlenekké tenni. Most azonban némely nagybirto- 
kosok magán érdekei voltak szőnyegen, s így a fő- 
rendeknek is fel kellett szólalniok. Megtették és oly 
módosítást tettek a kormány telepítvényesi törvény- 
javaslatán, mely néhány földesúr érdekében a telepít- 
vényesek ezreit földönfutókká tette volna. A képviselő- 
ház elvetette ez igazságtalan s impolitikus módosítást 
és június 6-kán visszaküldte a javaslatot a felsőház- 
nak. A főrendek jun. 9-én vették a kérdést újra tár- 
gyalás alá. Horvát Boldizsár már kilépett volt a 
ministeriumból, Andrásy a külügyekkel levén elfog- 
lalva nem fordított elég gondot a belkérdésekre, s a 
kormány nem fejtett ki a felsőházban elegendő erélyt 
saját javaslata támogatására, melyet az alsóház egy- 
hangúlag tett magáévá. Az eredmény az lőn, hogy a 
felsőház makacsul megmaradt embertelen módosítva- 
nya mellett. A végzés, melyben ez kimondatott, ugyan 
formailag érvénytelen volt, mert hozatalakor csak 37 
tag volt jelen a házban , míg a házszabályok érvé- 
nyes határozat hozatalára 52 tag jelenlétét kivánták. 
De Majláth György elnök azzal bújt ki a vád alól, 
hogy senki sem követelte a tagok megszámlálását. 
Három sikeretlen izenetváltás után végre Bittó kény- 
telen volt októberben compromissumra lépni a főren- 
dekkel, nehogy a kérdés megoldása lehetlenné tétes- 
sék. De e compromissum nem volt kielégítő, s a 
visszaállított alkotmány történetében első emlékét ké- 
pezi a főrendek szűkkeblű, önző politikájának. 

a ^papját Midőn reakcionárius irányok támogatásáról vala 

oppotitiójft. * o 

szó, a papság sem maradhatott tovább tétlenül. A ró- 
mai zsinaton levő püspökökhöz a kormány 1870 ta- 
vaszán egy ministeri tanácsost küldött, figyelmeztetvén 
őket, hogy ha a csalhatatlansági párt sorába állnak, 
a kormány Magyarországon „jót nem áll semmiért". 
Az egyházi javak saecularisáti ójának rémképe lebegett 
a püspökök előtt s Magyarország főpapjai a csalhatat- 
lansági dogma ellenségei közé álltak. Midőn a zsinat 
elnapoltatott, hazatértek, s itt az egyháznak oly auto- 
nomikus szervezetét igyekeztek létrehozni, mely az 
egyházi javak kérdését mellesleg megoldva, azokat a 
papság számára biztosítsa. Sikerült saját embereikből 
egy congressust hozniok össze 1870. októberben, mely 
munkálatot készített az egyház autonóm szervezetéről. 
A munkálat teljesen a püspökök műve vala, s nem 
volt egyéb, mint a főpapság mindenhatóságának orga- 
nizátiója. A püspökök siettek a munkálatot a király- 
nak átnyújtani; ki azonban alkotmányos uralkodói 
helyzete helyes méltánylásában azt felelős kormá- 
nyának adta át. April 3. ennek folytán Ghyczy Kál- 
mán egyrészt, az ultramontán gr. Zichy Nándor más- 
részt interpellátiót intéztek a kormányhoz. Ghyczy 
kérdésére, ha szándékozik-e a kormány a kath. congres- 
susnak Magyarország törvényeivel ellenkező munkála- 
tát életbeléptetése előtt a törvényhozás elé terjeszteni, 
Pauler Tivadar határozottan kijelentette, hogy az or- 
szággyűlés helybenhagyását e munkálat létesítéséhez 
elkerülhetlenül szükségesnek tartja; egyszersmind egy 
más interpellátióra adott válaszában kimondta, hogy a 
kormány a királyi tetszvény jogát csorbítatlanul fenn 
fogja tartani. A hierarchia első támadása az alkotmány 
ellen ily módon egyelőre meghiúsíttatott. De Róma 

emberei ezzel be nem érték. A népszámlálás kimu- 
tatta, hogy Magyarország 13,219,350 lakosából 8.343,116 
sem írni sem olvasni nem tud. Az ország e szomorú 
míveltségi viszonyai áj reményt öntöttek a papságba. 
A míveletlen tömeghez fordult tehát és kivált 1871. 
eleje óta kath. kaszinók alakítása, kath. népgyűlések 
tartása és ultramontán szellemű röpiratok terjesztése 
által igyekezett a gondolkodni nem tudó elemeket 
megnyerni. Mialatt a hierarchia alsóbbrendű közegei 
az értelmi proletariátust izgatták a szabadság ellen, a 
főpapok a mívelt közönség jobb érzéseinek s magának 
az állam souverainitásának izentek háborút. A püspö- 
kök látván, hogy az egyházi javak saecularisátiójának 
veszedelme nem áll oly közel, mint a zsinaton létök 
alatt képzelték, a kath. közönség általános megbotrán- 
kozására egymásután alája vetették magokat a csal- 
hatatlansági dogmának, melyet a zsinaton meghiúsítani 
igyekeztek. Sőt egyesek még tovább is mentek, s a 
kir. tetszvény jogát ignorálva az új dogmát kihirdet- 
tették s semináriumaikban taníttatni kezdték. A köz- 
oktatási minister figyelmeztette Jekelfalussy székes- 
fehérvári püspököt ez eljárás törvénytelenségére. A 
püspök azonban papi gőggel eltelten azt felelte a mi- 
nisternek, hogy ő dogmáját a kormány tilalma ellenére 
is ki fogja hirdettetni. A nyíltan fellázadó pap ellen 
már erélyesebb eszközökhöz kellett nyúlni. Jekelfalussy 
ad audiendum verbum Budára hivatott. S hogy semmi 
kétség ne legyen afelett, hogy a papság oppositiója 
hiában remél támogatást a trón lépcsőiről, a király a 
felelős kormány elnökét bízta meg az engedetlen pap 
megdorgálásával. September 11-én Jekelfalussy Budára 
a ministertanács elé .idéztetett és gr. Andrásy Gyula 
komoly szavakban kijelentette neki a „királyi vissza- 



Digitized by LjOOQ IC 



— 224 — 

tetszést, rosszalást és megfeddést" Az ellenzéken ki- 
vül, melynek nagy része akarata ellenére gátolta a 
szabadelvű haladást, ily módon a liberális eszméknek 
ez év három ellenségével ismertette meg a közönsé- 
get: a munkás-mozgalommal, a conservativ főrendek- 
kel és az ultramontán főpapokkal. « 
mmí ú*>- jgy álltak a dolgok, midőn a külügyminister el- 

bocsáttatásának híre lepte meg a világot A nagy kö- 
zönség, mely csak azt tudta, hogy úgy a közvélemény, 
mint a delegátiók helyeselték Beust gróf külpolitikáját, 
meglepetve sőt megütközéssel fogadta bukásának hírét. 
De a beavatottak már egy év óta előre látták s csak 
az idő kérdésének tekintették a kancellár elbocsáttatá- 
sát. Beust gróf érdemeket szerzett magának a mon- 
archia és Magyarország körül, midőn a kiegyenlítés 
létrejövetelét előmozdította, de külügy éri magatartásá- 
val csakhamar paralyzálta szerzett érdemeit. A külföld 
irányában beleszólási viszketegével compromittálta a 
monarchiát, mint a pontusi kérdés bizonyítá. Austriá- 
ban folyton ármánykodott az osztrák kormányok ellen 
s hátuk megett illetéktelen alkudozásokat folytatott 
több ízben a csehekkel. Magyarország keleti érdekeit 
teljesen elhanyagolta. A legfontosabb kérdésekben in- 
gatagsága által tűnt ki, s ép annyiszor kész lett volna 
háborút izenni Németországnak, mint szövetségre lépni 
vele. Az uralkodó e tanácsosa iránt, ki oly meglepő 
könnyűséggel tudta nézeteit változtatni, ki diplomatiai 
babérait csak a kicsinyes áskálódásokban kereste, ki 
a monarchia érdekeit a külpolitikában, s azonfelül ön- 
magát egyénileg oly módon compromittálta, mely az 
erkölcsi felfogásában szigorú fejedelem szemében többet 
nyomott politikai tévedéseknél, fokonként mindinkább 
elvesztette bizalmát. A cseh kérdésben tanúsított maga- 

tartusa, jnply leplezetlenül feltárta a külügyér politikai 
frivolitását, végre csordulásig töltötte rneg a poharat 
égf Beust gróf november elején f elszólíttatott , adja be 
lemondását. 

Midőn a külügy ministeri tárca megüresedett, az ^Jjíj^" 
egé^z monarchia tekintete a magyar kormány elnökére 1 ~«- 
fordult. Másfél .év óta, valahányszor Beust gróf le- 
mondásaik híre járt, a közvélemény a Lajtán túl és 
innpn Ajidrásyt jelölte ki utódjául. A francia-német 
háború s a? orosz kérdés bonyodalmaiban Bécs úgy 
mint Pest csupán tőle várták a kérdések helyes meg- 
oldását. Ez volt az első eset, melyben magyar állam- 
férfi volt a n^pn^rchia első ministeri székébe lépendő, de 
Andvásy nevét már Austriában is oly tisztelet és ro- 
konszenv övezte, mclylyel szemben magyarsága nem 
szült megütközést. Austriában a közvélemény még 
sohsem nyilatkozott oly egyértelműleg egy államférfi 
irányában, mint ez alkalommal, és uralkodó bizalma 
ritkán egyesült a népek bizalmával egy emberben 
annyira, mint Ferenc Józsefé, midőn gr. Andrásyt a 
monarchia külügyei s az uralkodóház ministerévé ne- 
vezte. Magyarország fájdalommal látta Andrásyt tá- 
vozni konjaánya éléről és november 12-ike, midőn a 
volt ministerelnök pártjától a Deák-körben elbúcsúzott, 
a legmeghatóbb jelenetek egyikét látta hazánk újabb 
történetében. Andrásy kétségkívül a legnagyobb sza- 
bású politikai talentum, melyet Magyarország utolsó 
évtizede felmutathat. Midőn a kiegyenlítés, mely nagy- 
részben az ő műve volt, létrejött, képességei csak kis 
körben voltak ismeretesek. A nagy közönség még ke- 
veset tudotf róla. De Deák éles szeme felismerte benne 
q. jelen ember/ét. A nemzet vezére őt ajánlta a kor- 
tf^fty elnökévé s p gondviselés küldötteként üdvözölte. 

15 

Deák bizalmának aegise alatt lépett Andrásy dicső 
de terhes hivatalába, és csakhamar igazolta, sőt túl- 
szárnyalta a hozzája kötött reményeket A dilettáns 
politikus rövid idő alatt kivívta magának az ország 
tiszteletét A mini ster tanácsban, melyben politikai éle- 
tünknek régi bajnokai mellett ült, szellemének átható 
erejével meghódította társait. „Mi, akik egész életün- 
ket politikai tanulmányokban töltöttük, — monda egy- 
szer b. Eötvös — néha hetekig törjük a fejünket egy 
bonyolódott kérdés felett, és nem tudunk belőle kigá- 
zolni. A dolog a ministertanács elé kerül, Andrásy 
első hallásra egyszerűen, röviden elmondja véleményét 
és mindenki belátja, hogy megtalálta a legegyszerűbb 
és legjobb megoldást 46 Eötvösnek e szavai legjobban 
jellemzik Andrásy képességeit. Aránylag csekély poli- 
tikai stúdium, eló'vélemények, praeoccupátiók s előíté- 
letek majdnem teljes hiánya, idegenkedés minden theo- 
riáktól, melyek nagy részét nem is ismeri, de éles, átható 
tekintet, józan ész és a felfogás azon gyorsasága, mely 
a lángészt jellemzi, tüntetik ki leginkább. Nem volt 
született szónok. Előadása gyakran nehézkes, szakado- 
zott, kivált ha előre készül beszédeire, de annál hatal- 
masabb midőn rögtönöz. Beszédei mindig tartalmasak, 
találók, s hol mély gondolkozás, hol szellemdús 
gúny szól belőlök. Finom érzékkel bir a közvélemény 
iránt, nem veti meg, de nem is fél tőle. A népszerű- 
séget szereti, de nem keresi. Mint embert a jellem fel- 
tétlen tisztasága s magas becsvágy jellemzik leginkább. 
Tiszta hazafiságát még Kossuth is nyíltan elismerte a 
cseh ügyben írt levelében. Azok közé tartozik, kiket 
soha senki sem gyanúsított tisztátalan célokkal vagy 
indokokkal, s kik ellent és barátot egyiránt tiszteletre 
tudnak kényszeríteni önmagok iránt E tulajdonok, 

párosulva férfias őszinteségével, mely a különben ra- 
vasz diplomatát kitünteti, s modorának komoly szere- 
tetreméltóságával , Andrásyt királynál és nemzetnél 
rövid idő alatt Deák után a legnépszerűbb emberré 
tették Magyarországon. És Deáknak igaza volt, midőn 
benne a gondviselés emberét ismerte fel. Magyarország 
jelenét senki úgy át nem értette, mint Andrásy. 
európaivá tette a magyar politikát, mely századokon 
át csak tartományi volt; s ő van hivatva megterem- 
teni Magyarország külpolitikáját a szó szorosabb ér- 
telmében. Azon ötödfél év alatt, míg Magyarország 
élén állt, Andrásyt senki sem pótolhatta volna. A 
magyar politikának mindaddig, míg az államjogi kér- 
dések teljesen megoldva nem valának, mindenekfelett 
külpolitikának kellett lennie. Ez volt a tér, melyre 
Andrásyt leginkább utalták hajlamai s képességei, s 
melyen 1871. nyarán, a határővidék polgárosítása által 
megoldotta az utolsó fliggő kérdést, mely még elinté- 
zendő vala. Hibája volt, hogy az államjogi kérdések- 
kel elfoglaltan, melyek megoldásában diplomatiai te- 
hetségei gyorsan kifejlődtek, nem fordított kellő gon- 
dot a szorosan vett belügyi kérdésekre, sőt nem is 
bírt elég érzékkel fontosságuk iránt. Ez okozta, hogy 
főkép az utolsó időben Lónyay eltávozása, Eötvös ha- 
lála, s Horvát kilépése után a kormány belügyi mű- 
ködésében hiányzott az öszhang, a rendszeresség. Ez 
számos apró kellemetlenségeket okozott, de a tisztelet 
és népszerűség, melylyel Andrásy az országban bírt, 
már oly nagy vala, hogy a közönség kevés hajlandó- 
sággal bírt e hiányok felismerésére. Egyikét látta 
benne azon rendkívüli embereknek, kiket el kell fo- 
gadnunk úgy, amint vannak, ha azt akarjuk, hogy 
beteljesítsék mindazt amire képesek. Ily módon az örö- 

15* 

met, melyet okozott az, hogy Magyarország legkitű- 
nőbb államférfia, egy tetőtől talpig magyar politikus 
lépett a monarchia külügyeinek élére, meglehetősen 
ellensúlyozta azon veszteség érzete, melyet eltávozása 
minden lélekben hátrahagyott. Nem örömzaj közt, ha- 
nem az ország tiszteletétől követve és szerencsekivána- 
tai kíséretében foglalta el azon helyzet, melyre az 
uralkodó bizalma meghítta. Benne államférfi lépett egy 
udvaronc, egész tettek embere a félrendszabályok em- 
b^réIl l ek helyébe. Nagy a feladat, mely reá vár: kele- 
ten megteremteni, nyugaton megszilárdítani a dualisti- 
kus monarchia érdekeinek politikáját. És be fogja töl- 
teni hivatását. Andrásy azon rendkívüli egyéniségek 
egyike, melyek a nehézségekből csak erőt, az akadá- 
lyokból kitartást merítenek, és együtt nőnek azon fel- 
i87i. hot. adatok nagyságával, melyeknek megoldására hivatvák. 

Valamint a külügyministeri, úgy a magyar mi- mi. *•?. 
nisterelnöki tárca betöltésére is csak egy jelöltje volt 
az összes közvéleménynek. Midőn Andrásy Bécsbe 
ment, Lónyay volt az, ki általános elismerés szerint a 
magyar kormány vezetésére hivatva vala. Más név 
komolyan nem is említtetett s a király csak a nemzet 
közóhajtásának tett eleget, midőn 1871. november 
14-kén gróf Lónyay Menyhértet nevezte Magyarország 
ministerelnökévé. Lónyay ép úgy a kiegyenlítési poli- Lónyfty w ~ 



nereztetése. 



tika embere mint Andrásy; ők hárman Deákkal te- 
remtették meg a 67-iki intézményeket. A Deákpárt 
örömmel üdvözlé a kormány élén azon férfiút, kinek 
oroszlánrésze volt a deákpárti politika diadalában, s 
ki a legsúlyosabb körülmények közt éveken át egyik 
vezértagja volt a magyar kabinetnek. A közönség bi- 
zalommal s nagy várakozásokkal fordult feléje. A kül- 
ügyek magyar kézbe kerülvén, a magyar kormáíiy 
elnökének nem kellett többé figyelme főrészét a kttl- 
viszonyokra fordítania s ereje teljét az ország belső 
kérdéseinek szentelhette. És ez nem csekély dolog volt 
Lónyaynál, ki alaposan, részletesen ismerte az ország 
belviszonyait, s kinek administrativ képességei, bámu- 
latos munkaereje s vasszorgalma kezességül szolgáltak 

arra, hogy a belügyi kérdések gyorsan és kielégítóleg 
meg fognak oldatni. Az ellenzék titkos félelemmel fogadta 
Lónyayt, kit ritka erélyének hire kisért Bécsbe s elő- 
zött meg Pestre jövetelekor, de a közvélemény meg- 
nyugodva látta az ország ügyeinek vezetését azon ke- 
vesek egyikének kezébe letéve, kik Magyarországon 
frázisok és szószaporítás nélkül elismerést és népszerű- 
séget tudtak magoknak szerezni. A miniszterek le- 
mondtak hivatalaikról, de a király által kivétel nélkül 
megerősíttettek, és Lónyay november 16 -kán egy rö- 
vid de velős beszéddel köszöntött be a képviselőházba, 
kijelentvén, hogy politikája az lesz, melyet a párt és 
kormány kezdettől fogva követtek. Rövid idő múlva 
az új ministerelnök Verseczen képviselővé választatott, 
s a törvényhozás, mely a ministerváltozás alkalmával 
néhány napra felfüggesztette működését, ismét hozzá- 
látott teendőihez. 
***** Ezek közt első helyen az 1872-ki budget meg- 

állapítása volt, mely már sept. 1 6-kán tétetett le a ház 
asztalára. Lónyay egy előleges conferenciában meg- 
kísértette compromissumra lépni a baloldallal, hogy a 
budgetvita megrövidíthető legyen, de az ellenzék nem 
kivánt takarékoskodni az idővel s az ajánlatot vissza- 
utasította. Megindult tehát a budgetvita és régi ős szo- 
kás szerint ismét eltartott vagy három hónapig. A 
kormány előterjesztése az 1872-iki kiadásokat ismét 
nagyobbakra szabta a múlt évinél, és pedig a ren- 
des kiadásokban 8.043,000, a határőrvidék címén 
6.389,000 fttal. A határőrvidék azonban 3.817,000 jö- 
vedelmet hajtván, a fedezendő többlet csak 10.6 15,000-re 
ment. Több előirányoztatott nevezetesen az ország- 
gyűlés költségeire 200,000, Horvátországra 2.072,000, 
közlekedésre 400,000, közoktatásra 240,000, bel- és 

igazságügyre 3.150,000, pénzügyi szakra 4,463,000 fttal 
stb. A rendes bevételek azonban 13 milliónyi többle- 
tet mutattak fel, miből 5 millió az államjavakra esett. 
Rendkívüli kiadások címén azonban már jelentékeny 
összegek előirányoztattak, melyek fedezéséről gondos- 
kodni kellett. A pénzügyministeriumnak 9 millió rend- 
kívüli költség el(firányoztatott, vasutakra, vasúti garan- 
ciákra, építkezésekre s új hivatalok szervezésére a ha- 
tárőrvidéken. A közlekedési ministerium rendkívüli 
szükséglete 15 millióval növekedett. De mindé kiadási 
többletek kivétel nélkül hasznos beruházásokra voltak 
szánva. Az 1872-iki költségvetés ekként tetemes hiányt 
mutatott fel, de anélkül hogy veszélyeztetné az ország 
anyagi felvirágzását. Bizonyította ezt a bevételek foly- 
tonos szaporodása a kiegyenlítés óta, mert újabban is 
1869-beri 18, 1870-ben 27, s az 1871. év első felében 15 
millióval több folyt be az állampénztárba, mint ameny- 
nyi előirányozva volt, s így 1867 óta az állam bevé- 
telei évenként 10%-kal növekedtek. Bizonyította ezt 
az ország hitelének folytonos, szilárd emelkedése. A 
képviselőház ugyanis az 1872-iki hiány fedezésére 30 
milliónyi kölcsön kötésére hatalmazta fel a kormányt, 
természetesen a szélsőbal ellenére, s a kölcsön 3% -kai 
kedvezőbb feltételek alatt volt elhelyezhető, mint a 
68-iki, és midőn januárban Londonban aláírásra bocsát- 
tatott, 30 millió helyett 280 millió, tehát kilencszer 
több íratott alá. Bizonyította ezt magának a képviselő- 
háznak eljárása, mely a költségvetés számos tételeit 
saját initiativája folytán felemelte. Az 1872-iki bud- 
get-törvény ily módon az ország rendes kiadásait 
161.959,503, a rendkívülieket 70.211,891, a hitel- és 
pénztárműveleti kiadásokat 64.787,675 ftra szabta. A 
baloldal külön véleményében ezen összes költségveté 

sen 3 ! A millió megtakarítást indítványozott; de midőn 
e megtakarítást a legszükségesebb anyagi és szellerrí 
beruházások leszállítása által akarta elérni, ismét ta- 
núságát adta, mily kevés érzékkel bír az ország leg- 
szentebb, mert legbecsesebb érdekei iránt. 

W72. j»n. Mig az országgyűlés téli hónapjait majdnem egé- 

szen a budgetvita töltötte be, a törvényhozáson kívül 
végbement a törvényhatóságok és törvényszékek szer- 
vezése. Januárban a törvényhatóságok legnagyobb 
részt már szervezve levén, a belügyminister jan. 23-án 
elrendelte a községek rendezését. Karácson napján 
megjelentek a tömeges bírói kinevezések, s íövid 
idő alatt az első folyamodása bíróságok az egész or- 
szágban szervezve valának, hogy megkezdjék mííkö- 
désöket. 

a baioidai a z ellenzék vezérei, érezvén azon apathiát, azon 

szervezke- 

diai ki**- buzgalomhiányt, mely az országgyűlés múlt ülésszaká- 
ban a baloldalnak valamivel józanabb magatartásában 
s a botrányok számának csökkenésében nyilatkozott, 
már jó idő óta eszközökről gondoskodtak, melyekkel 
parijukba új erőt s összetartást önthessenek. Némelyek 
már 1871. júliusban megkezdték a párt szervezését a 
választásokra és organizátiójuk sikerült másolata vala 
az egyedül üdvözítő egyház erős szervezetének. Meg 
voltak benne a hierarchikus fokozatok, nem hiányzott 
a csalhatatlan látható fej sem, Tisza Kálmán. És az 
ellenzék teljes öntudattal vetette magát e pártfegyelem 
békóiba. Oly pártnak, melynek politikájában nincé vi- 
lágosság, nincs következetesség, nincs eszme, egyetlen 
összetartó kapcsa a pártvezér tyrannismusa, a szigorú, 
orthodox pártfegyelem lehet. Mások a szélballal és a 
nemzetiségekkel való szorosabb szövetségből véltek erőt 
meríthetni. Augustusban Jókai változatosság kedveért 

egyszer ismét ellene írt a fúziónak, de mások meg „a 
baloldal minden árnyalatainak egyesülését" hirdették, 
ami a nemzetiségeket is magában foglalta. S hogy 
semmi kétség ne legyen afelett, hogy a hazafias el- 
lenzék kész szövetkezni azon szerbekkel s románokkal, 
ük az ország integritására törnek, s azon tótokkal kik 
nyíltan hirdették, hogy „a magyar nemzet hegemó- 
niája ellen" küzdenek, az Ellenőr kijelentette, hogy az 
ellenzék kédz a horvát nemzeti párttal szövetkezni, 
ugyanakkor, midőn a Határőrvidéken javában folyt a 
liorvát túlzók által űzött izgatás, mely néhány héttel 
utóbb az ogulini lázadásra vezetett Következetes ma- 
radt magához a baloldal a következetlenségben is. 
Egyszer azért szidta a kormányt, hogy tart, másszor 
azért, hogy nem tart lapokat. Augustusban Jókai kiírta 
a Honba, hogy a francia-porosz háború alkalmával 
„Magyarország maradást parancsolt Austriának", s pár 
nappal utóbb a Hon hirdette: „ott állunk most is, 
hogy a monarchia hadereje Austria által Magyaror- 
szág ellen szerveztetik". Azt is Jókai sütötte ki január- 
ban, hogy Deák azért nem lett ministerré, mert a 
„közösügyes alapon" nem akar kormányozni. Egy sze- 
lid kis botrányt is kisértett -meg 1871. novemberben 
Tisza Kálmán, kinek védangyala súgta, hogy „in hoc 
signo vinces". Megcsinálta a „nógrádi esetet". Nógrád- ^^ 
megye ugyanis augustusban felterjesztette a belügy- 
ministerhez szervezési munkálatát, ki néhány kifogást 
tett ellene. A megye október 23-ki közgyűlésén e ki- 
fogások helyességét elismerte, s a többi közt, miután 
a belügy ér 12 szolgabiró rendszeresítését sokallta, a 
szolgabirák számát 6-ra leszállította. A biráló s iga- 
zoló bizottságok a törvény értelmében csak akkor vol- 
tak a megye által választandók, midőn szervezeti mun- 

kálata már a kormány helybenhagyását megnyerte, 
mit a megye most már kétségtelennek tartván, októ- 
beri gyűlésén e bizottságokat megválasztotta. Tóth 
Vilmos azonban nem erősítette meg a megye munká- 
latát s 6 szolgabiró helyett .8-nak rendszeresítését 
ajánlta a megyének. Ily módon a munkálatnak az ok- 
tóberi gyűlés által kétségtelennek tartott megerősítése 
elhaladván, az emiitett bizottságok megválasztása nem 
volt törvényes, minek folytán a novemberi közgyűlés 
az októberinek erre vonatkozó végzését megsemmisí- 
tette. A kisebbség erre elhagyta a termet, felfolyámo- 
dott a kormányhoz, s a baloldal az ügyet a képvise- 
lőház elé hozta. Tóth Vilmos bűne e kérdésben az 
volt, hogy nem akarta a törvényt lazábban magya- 
rázni mint a megye, s a novemberi végzést tudomásul 
vette. Tisza Kálmán azonban, ki újabban minden al- 
kalmat fel szokott használni, melyben a nevetségesség 
babérai szedhetők, felállt és Tóth Vilmos vád alá he- 
lyezését indítványozta. A bizarr ötlet eredménye azon- 
ban az lett, hogy némelyek boszankodva látták, miként 
koptatja el az ellenzék a ministeri felelősség nagy 
eszméjét, mások egyszerűen mosolyogtak a pártvezér 
tehetetlen erőlködésén, a közönség pedig megszűnt 
Tisza Kálmánt komoly politikusnak tekinteni. 
a széi^bai E magaviselete mindinkább aláásta az ellenzék 

Telnete' am úgy is csekély tekintélyét. A baloldal, mely minden 
eszközt elég illőnek tartott magához, csakhamar any- 
nyira jutott; , hogy már. a cáfolatra sem volt érdemes, 
melyre méltattatott, annyira hogy már a szélsőbal is 
elutasította magától. A szélsőbal országos pártértekez- 
letet tartott Pesten, melyre meg is jelent ötven ember, 
s ez értekezleten a baloldalnak kemény leckét adott a 
politikai következetességről, nyíltan vádolva azt, hogy 

a 61-iki határozati párt zászlaját elhagyta. Magában 
a pártban is mutatkoztak az elégttletlenség jelei Tisza 
Kálmán ellen, ki pártjában minden initiativát elnyo- 
mott. Uj programm kellett tehát a baloldalnak. Készí- 
tettek is ilyet, és január 20-kán megjelent az ellenzék 
új politikai hitvallása. 

Ezzel csordultig tölt a pohár. E programm félre- 
érthetlenül bizonyította, hogy Tisza Kálmán pártjának 
még létele hatodik évében sincs véleménye az ország 
legégetőbb reformkérdései felett. A programm azon 
ponton állt, melyet a baloldal 1867-ben elfoglalt. Ez 
eseménydús, termékeny időkben a baloldalnak nem 
volt egy árva eszméje sem. 

Ez fontolóba ejtette a párt jobbjait. Ami positiv Á bftlo í dal 
elemeket e párt magába foglalt, azok csak rombolásra 
képesek, vagy tenni nem merők valának. Amazokat 
mérsékelte, ezeket tétlenségre kárhoztatta Tisza Kál- 
mán meddő de makacs szelleme. Nem hozott e poli- 
tika gyümölcsöt és nem hozott dicsőséget. Gondolat- 
lan negátió, kicsinyes irtóháború, öncsalás és ámítás 
voltak alkatrészei. Erezte ezt az ellenzék nagy része 
már jó idő óta. Az elégületlenség több ízben ki is tört 
az ellenzék clubjában, de Tiszának és Csernátonynak 
mindig sikerült elnyomniok a lázadást. Eszmék és 
organikus összefüggés hiányában egy erőszakos párt- 
fegyelem mechanikus eszközén kívül csakis politikai 
becsület és álszégyen, a külső következetesség s az 
adott szó, a múlt hagyományai s a közös baklövések 
emlékezete volt képes ez elemeket még úgy a hogy 
összetartani. De most, midőn Tisza Kálmán a harma- 
dik országos bukásra hítta össze híveit, végre nyiltan 
kitört az elégületlenség. A józanabb elemek belátták, 
hogy pártj ok politikája alapjaiban compromittálja a 



Digitized by LjOOQ IC 



— 236 — 

parlamentarisnrast, és nyíltan kiléptek Tisza Kálmán 
alattvalói kötelékéből. Prónay József már múlt évi 
septemberben írt egy röpiratot, melyben a baloldal 
politikájának oktalan és veszélyes voltát bebizonyí- 
totta. Akkor ellenzéki lapok ráfogták, hogy e röpirat 
jobboldali tollból eredt, de most nem lehetett többé 
eltagadni az igazságot. A tehetséges és buzgó Schwarz 
Gyula volt az első, ki bátor fellépése áltál még ellen- 
feleinek tiszteletét is kivívta magának, midőn decem- 
ber 21-kén Tisza szűkkeblűségét a közoktatási ügy 
iránt megtámadta. Most, a januári programm után 
előállt Prónay, bemutatta magát, mint ama röpirat 
szerzőjét s kijelentette, hogy baloldali programmal 
többé fel nem lép. Őt követte b. Podmaniczky Fri- 
gyes, a legjózanabb politikusok, legtisztább jellemek 
egyike a baloldalon. Gr. Károlyi Ede is kilépett a 
pártból s új párt alakítását hirdette szükségesnek. A 
temesvári baloldal sietett hozzájok csatlakozni, d pozso- 
nyi kijelentette, hogy szintén elfogadja a kiegyenlítést, 
s az ország minden részéből üdvözlő visszhangra ta- 
lált e férfiak fellépése, kik meg merték törni a tehe- 
tetlenség átkát, mely évek óta pártjukra nehezedett. 

Mialatt a baloldal így lassanként bomladozni kez- 
dett, politikájából erőt és reményt merítettek a katho- 
liko-conservativ elemek és szintén szervezkedni kezd- 
tek. A pozsonyi ultramontánok már a múlt évben 
jelét adták hősiségöknek, midőn egy szabadelvű gyű- 
lést szétvertek. Viola Károly és gr. Apponyi György 
tehát Pozsonyt választották működésök kiindulási pont- 
jává s 1872. januárban a pozsonyi katholikus kaszi- 
nóban ékes beszédeket tartottak „positiv hithez ragasz- 
kodó" követjelöltek mellett. Január végén az esztergáim 
érsekhez értekezletre gyűltek a főpapok és ultramon- 

tán mágnások. Februárban Haynald, gr. Wenkheim 
László és gr. Cziráky János nyíltan megtagadták a 
felsőházban az állam tetszvényi jogát és gr. Apponyi 
öyörgy tollat fogott és hírlapokban kezdte hirdetni 
egy katholikus párt szükségét. 

így álltak a dolgok, midőn 1872. február 17-ke "«•«*• 
virradt a nemzetre. Az ellenzék fokozatos felbomlás- 
nak eredt, s meddő politikája új sorakozásra bátorí- 
totta a reakció elemeit. Csak egy párt állt szilárdan, 
tömören, mitsem vesztve régi erejéből, sőt új erélyt 
merítve öt év sikereiből: azon párt, mely nemzedékek 
munkáját végezte el és Magyarországot öt év 
alatt újjáteremtette. 

Nagy szó ez, de áttekintve azon eredmények gaz- 
dag lajstromát, melyekben a Deákpárt öt év alatt 
soha nem múló emléket emelt magának, el fogja ismerni 
minden részrehajlatlan itélő, hogy teljesen megfelel azon 
párt érdemének, mely századok fíiggő kérdéseit meg- 
oldotta, az ország belső újjászervezésének alapjait le- 
rakta, a szabadelvű haladás elzárt terét a nemzet előtt 
megnyitotta, az országot gyors anyagi s szellemi fel- 
virágzás karjaiba vezette és Magyarországot ismét 
európai jelentőségre emelte. 

Egy rövid pillantás az elmúlt évek vívmányaira öt ér erod- 
bebizonyítja, hogy a Deákpárt mindez öt irányban oly 
nagy feladatokat oldott meg, minőkön azelőtt nemze- 
dékek ereje és kitartása megtörött. 

A közösügyi törvény "meghozatala által 
kiegyenlittetett azon háromszázados viszály hazánk 
s a dynastia közt, mely Magyarországot szüntelen 
harcra kényszerítette alkotmánya s önállása védelmé- 
ben, mely a nemzet erejét meddő védelmi tusákra 
kárhoztatva s Austria hegemóniáját Magyarország fe- 

lett megállapítva, hazánkat a politikai tespedés és a 
lassá halál, vagy az erőszakos elszakadás veszélyes 
alternatívája elé állította. Kiegyenlíttetett oly módon, 
mely Magyarországnak önállását a réginél nagyobb 
mérvben intézmények által biztosította, mely Austriá- 
nak alkotmányos életet adott s az uralkodónak meg- 
szerzé a békét népeivel. 

A Deákpárt visszaállította az alkotmányt 
s a koronázáskor megeskette a királyt az ország tör- 
vényeire. 

A száműzötteknek visszaadta hazájokat 

Mint önálló állam kereskedelmi és vámszövet- 
séget kötöttünk Austriával. 

Erdély végkép egyesíttetett az anyaországgal. 

Horvátországgal megkötöttük a kiegy ezést 

A fiumei kérdés nagyot haladt előre s ma már 
csupán opportunitási tekintetek halasztják el végle- 
ges megoldását. 

A határőrvidék polgárosítása által egy neta- 
láni reakció főfészke megsemmisíttetett s egy szép tar- 
tomány visszaadatott a civilisatiónak és szabadságnak. 

A közös hadsereg magyarországi része fokon- 
ként magyarosíttatik. Az általános védkötelezettség 
által a hadsereg megszűnt kaszt lenni. 

A honvédségben a nemzet egy önálló, test- 
ben és szellemben nemzeti haderővel bír, melynek lét- 
száma ma már a 200,000-et megüti. 

Magyarország mint önálló, Austriával szövetkezett 
állam, bevezettetett a diplomatiába s világszerte 
elismertetett. 

Ezekben megoldattak azon államjogi kérdé- 
sek, melyek századokon át politikai balsorsunk forrá- 
sait képezték. 

Sajtónk a censura eltörlése által szellemi, a hír- 
lapbélyeg beszüntetése által anyagi bilincsei alól fel- 
szabadíttatott. 

A nemzetiségi kérdés törvény által megoldatott, 
kielégítőleg mindazokra nézve, kik nemzetiségi vágyai- 
kat meg tudják egyeztetni Magyarország fennállásá- 
nak érdekeivel. 

A népoktatási törvény alapját vetette meg 
hazánk intellektuális újjáteremtésének , mely ezentúl 
már csak a kitartás és pénzügyek kérdése lehet.*) 



*) Szerettem volna Magyarország általános emelkedését az állami élet 
minden terén, az egyes szakok szerint kimutatni, de az adatok, melyek e 
tekintetben nyilvánosságra jutottak, nem elegendők arra, hogy egy kimerítő 
rajzra anyagot szolgáltassanak. Felhasználtam mindazonáltal a tőrvényhozás 
nyomtatványaiban, hírlapokban s egyebütt megjelent kimutatásokat s jelen- 
téseket, melyekből egyes érdekes adatok menthetők. Ami különösen a köz- 
oktatás ügyét illeti, sajnálattal nélkülözünk oly kimutatásokat, melyek a 
közoktatásügy 1867-iki és mai állapotát, s igy az Ot év alatt tett haladást 
szembetüntetnék. A közönség rendelkezésére álló adatok inkább csak az ok- 
tatásügy mai helyzetéről világosítanak fel. De a költségvetések segélyével 
néhány, az utolsó Ot év haladására vonatkozó adatot is állithatunk össze. 
Tanköteles gyermek volt például 1870-ben Magyarországon s Erdélyben a 
6-15. év közt 2.284,741; ebből iskolába járt 1.152,115, tehát csak 48%. — 
Ugyanekkor 11,903 község kOzől 1712-ben épen nem volt, 10,187-ben pedig 
volt 13,798 iskola. Néptanító működött Összesen 17,792, átlag 208 ft fize- 
téssel. A létező népiskolák közt csak 479 közös iskola volt. Ezekből látni, 
mennyi áldozatra van még szükség a népoktatási ügy mezején, s mily té- 
vesztett azon ellenzék politikája, mely oly szűkkeblűnek bizonyította magát 
hazánk népnevelési ügye iránt. E tekintetben az utolsó években különben 
történt haladás. A legszükségesebb taneszközökkel a kormány 6—8000 nép- 
iskolát látott el; azonkívül felállított 14 állami tanitóképezdét stb. Kézzel- 
foghatóbb adataink vannak a fensőbb tanügy emelkedéséről. A gymnáziu- 
mok, melyek 67-ig átlag 12,000 ftba kerültek, 'ma 20,000 fttal, a jogakadé- 
miák, melyek 9000-be, most 16—17,000 fttal tartatnak fenn. A budai 
műegyetemre az állam költött 67-ben 28,000, ma 146,000 ftot. Több új 
gymnázium állíttatott, mások megnagyobbittattak. Több új reáliskola alapít- 
tatott vagy megnagyobbíttatott. Győr új jogakadémiát kapott. A kolosvári 
egyetemnek megnyitását csak az ellenzék hiúsította meg. Uj tanárképezde 
állíttatott gymnáziumi tanárok képzésére s számosan az állam segélyével 
külföldre utaztak magokat kimívelni. Az egyetemen, a többi közt a hadi 
tudományok számára, új tanszékek állíttattak, a tanári fizetések megjavít- 

A személj- és vagy onbátorság az 
országban helyreállíttatott 

A pénzügyi kormányzat szigorú ellenőrzésére fel- 
állíttatott egy a kormánytól független állam szám- 
vevőszék. 

Az igazságszolgáltatás rendszere gyökeresen 
reformáltatott, s Magyarország egyikét nyerte a leg- 
jobb bírósági szervezeteknek. 

A megyerendszer helyreállíttatott és a kor 
szellemében reformáltatott 

Az újonnan szervezett községrendszer oly 
biztosítékául szolgál a szabadságnak, minővel azelőtt 
nem bírtunk. 

Ezek által hazánk belső újjászervezésének 
alapjai minden téren lerakattak, s a következő korra 
már csak a munka folytatása marad. 

A Deákpárt megbuktatta és a szereplés teréről 
hosszú időre leszorította azon conservativ elemeket, 
melyeknek célja még 1866-ban is a 48-iki alkotmány 
reaktionárius módosítása volt 

Megalapította a parlamentáris kormány- 
rendszert, melyet a conservativek nem akartak el- 
ismerni, s az ellenzék aláásni igyekezett. 

Kivívta a 48-iki eszméknek az általános el- 
ismerést. 

Az állam souverainitását a papság ellenében 
megóvta. 

Az alkotmányviszály kiegyenlítése által megnyi- 
totta a nemzet előtt a szabadelvű haladás rég el- 
zárt mezejét. 



tattak, a tanszerek megszaporíttattak s egy Európában szinte páratlan vegy- 
tani intézet emeltetett Az egyetemnek fentartására 1868-ban 255,410, ma 
406,699 ft fordíttatik stb. 

A visszaállított liberális intézményeket s a 48-iM 
elveket megvédte a conservativ és baloldali részről 
eredt reaktionárius támadások ellen. 

Es ezáltal liberális reformok dolgában új 
korszakot nyitott meg Magyarország történetében. 

A még fenállott úrbéri terhek beszüntetése által 
befejezte a nép anyagi emancipátióját s gazdászati 
viszonyait a szabad és korlátlan tulajdon elveire ala- 
pította. 

Az uzsoratörvények eltörlése, az ipartör- 
vény s számos más intézkedések által a gazdászati 
szabadság korát inaugurálta. 

A főváros előtt megnyitotta a szabad fejlődés 
pályáját, melyen világvárossá lehet, s Pest lakosságát 
már 220,000 lélekre emelte. 

A mezei gazdaságot, ipart és kereskedel- 
met törvényhozási és kormányzási úton nagyban elő- 
mozdította. *) 



*) A kormány tevékenységének anyagi fejlődésünk mezején illustrátió- 
jára álljanak itt a következő adatok, melyek rendelkezésemre voltak: Töké- 
letes gazdasági tanintézet 1867-ben csak egy létezett, a magyaróvári. Éhez 
járult egy új gazd. tanintézet Kolosmonostoron, a hradeki földmíves iskola, 
ér-diószegi vincellér-képezde stb., melyekben ösztöndijak és szabad ellátás 
által számos szegény ifjú részesül oktatásban. Más gazdasági tanintézetek 
tanszerekkel láttattak el vagy segélyeztetnek. A tanulók száma az állami in- 
tézetekben négy év alatt 302-ről 552-re emeltetett. A gazdászati oktatás a 
népiskolákba behozatott. A kormány szaklapok s munkák kiadása által elő- 
mozdította a szakirodalmat. Rendezett dohány-, len-, kender-, kertészeti gyü- 
mölcs- és más kiállításokat. Állított mintadohány-telepeket s mintapincéket, 
faiskolákat, s különféle intézkedések által előmozdította az állattenyésztést. 
A kormány kezelése alatt álló ló tény ész-intézetek 16 1 / 2 millió értéket kép- 
viselnek. Uj magyar földtani intézet állíttatott. Magyarország számos keres- 
kedelmi s más szerződést kötött a külfölddel. Fiúméban magyar tengerészeti 
hatóság szerveztetett. 1870-ben 7, 1871-ben 16 kiállítás tartatott az ország- 
ban. A gazdasági egyletek száma 33-ról 46-ra emeltetett stb. 

Öt év alatt keletkezett 170 új gyár-részvény-társulat. 1867-ben az 
országban létező 4 bank forgalma 7 millió volt, ma van 68 bank 24 m. for- 

16 

Vasátrendszerttnket megnagyobbította, s úgy 
szervezte, hogy néhány év múlva e téren Európa első 
nagyhatalmaival versenyezhetünk. *) 

Ezen s hasonló intézkedések által oly anyagi 
felvirágzásnak vetette meg alapját, mely Európá- 
ban ismeretlen mérvben növelte Magyarországon a 
töke és földbirtok becsét, a munka értékét, s mely ha- 
zánk pénzügyi hitelét a világban megalapította. 



galommal. 1867-ben volt 56 takarékpénztár 43 m. betéttel, ma van 175 
mintegy 130 millió betéttel. A biztosító intézetek száma 6-ról 15-re emel- 
kedett. Három év alatt népbank, takarékegylet s hasonló nevek alatt 436 Ön- 
segélyző egylet keletkezett stb. A posta 1867-ben Magyarországban s Erdély- 
ben 3447 mföldön járt, ma jár 4943 mfőldőn. Új postahivatal, Horvátországot 
is beleértve 534 állíttatott. A posta ma 5.600,000 mfőldet jár be évenként, 
tehát két annyit, mint 67-ben. Bevételei 5 év alatt 45%-kal szaporodtak. A 
levélposta forgalma 68-ban 32 millió, 1870-ben 40 m. volt, az emelkedés 
tehát két év alatt 22% °/ -ot tesz. Érték szállíttatott 68-ban 246, 70-ben 
426 millió, tehát 73%-kal több. — A tárirdahálózat megkétszereztetek. 
Belforgalma volt 67-ben 758,000, 1871-ben 1.527,000 sürgöny. 1867-ben kül- 
földre ment 48,600, onnan jött 53,100 sürgöny, 1871-ben kiment 81,900, be- 
jött 75,800 sürgöny, ai összes átmeneti forgalom pedig 5.493,000 darabot 
tett A pesti tőzsdének 67-ben volt 579, ma van 1181 tagja. Ez adatok, me- 
lyek a forgalom növekedését mutatják, megannyi bizonyítványai az ország 
általános anyagi emelkedésének. 

*) Vasutak dolgában Magyarország igen szomorú állapotban volt 
1867-ben. Míg 1868-ban Belgiumban 1. 3 , Angliában 1. 8 , Braunschweigban 2, 
Badenben 2. 8 , Würtembergben 3, Bajorországban 4. t , Poroszországban 4. 8 , 
Franciaországban 5 Q mértföldre esett egy mértföld vasút, Magyarországon 
1867-ben 19, 70-ben 12. 9 , 1872-ben 9. 5 D mföldre s 27,000 lélekre esik 
1 mi. vasút ; ha pedig azon vasútvonalak ki lesznek építve, melyeknek enge- 
délyezését a múlt országgyűlésen a baloldal meghiúsította, minden 4. 8 D 
mföldre fog esni, egy mf. vasút. Megnyittatott 1867-től 1871-ig 299y 2 mfold, 
1872— 4-ben meg fog nyittatni 277 y 2 mföld, miáltal két év múlva hazánk 
857 Va mf. vasúttal fog birni, melyek a beléjök fektetett tőke szerint 
650.184,000 frt értékét képviselnek. Az utolsó időkben még 308% mfóldnyi 
vasutterv terjesztetett a tőrvényhozás elé. Ha ezek a jövő országgyűlés által 
elfogadtatnak, Magyarország pár év múlva 1166 mf. vasúttal fog bírni, mely- 
nek értéke 944.000,000 forint lesz. — Az államutak 53, a megyeiek 1064 
mfölddel szaporodtak. Útépítésre és fenntartásra öt év alatt 17.250,000 frt 
fordíttatott, víziutakra 5.930,000 frt stb. E néhány hiányos adatból is kö- 
vetkeztetést vonhatunk azon nagymérvű lendületre, melyet közlekedési ügyünk 
az utóbbi években nyert 

Es mindezek által Magyarországot kiemelve há- 
rom százados névtelenségéből Európa jelentéke- 
nyebb államai sorába igtatta. 

Zászlónk a világtenger minden zugában hirdeti 
hazánk létezését. 

Politikánk diadalai meggyőzték érettségünk- 
ről, életképességünkről az egész világot, mely Magyar- 
országban Európa szabadságának és civilisátiójának 
egyik hatalmas tényezőjét tiszteli. 

Magyarország fellépése a német-francia há- 
ború ügyében egy világháborút hárított el Európáról, 
s ezáltal tanúságát adta, hogy hazánk nem csak név- 
leg, de tényleg is számot tesz Európa tanácsában. 

És mindez eredményeket a Deákpárt vítta 
ki. Kivítta folytonos, kezdetben az absolutismus, majd 
a conservativek, utóbb a baloldal s a vele egyesült 
nemzetiségi oppositió elleni küzdelemben. 

A Deákpárt nyugodtan tekinthet vissza műkö- 
désére. 

Egy népei megérdemlett ragaszkodása által bol- 
doggá tett királyi család, mely közénk jő megülni 
legszebb családi ünnepélyeit, — egy önállását, alkot- 
mányát visszanyert ország, — egy felszabadult nem- 
zet, — egy virágzásnak indult nép, — ime az emlék, 
mely a Deákpártot halhatatlanná teendi hazánk törté- 
netében ! 

Oly politikának, mely mellett ennyi siker szól, 
helyességét további okoskodásokkal bizonyítani feles- 
leges. 

A Deákpártért tettei beszélnek. 



16* 

apr. 



Utó itt a 



XIV 



napok krónikása bevégezte feladatát. 



Legfeljebb a megbotránkozott erkölcsi érzés emel- 
het még szót, hogy ítéletet mondjon azon frivolitás 
felett, melylyel az ellenzék hat héten át a nemzet 
politikai s intellektuális érettségét, a szabadságot és 
parlamentarismust prostituálta. 
De kezdjük eló'lrtíl. 
töíftoywá! Az 1848-iki választási törvény hiányai minden 

*yai, alkalmazásakor kirívóan léptek előtérbe. Különösen 
1869-ben a temérdek választási kihágásban és vissza- 
élésben nagy részök volt a törvény hiányos vagy 
homályos intézkedéseinek. Nem volt 1869-ben az ország- 
ban senki, aki e törvény revisiójának szükségét ne 
érezte volna, s maga a trónbeszéd a 69/72-iki ország- 
gyűlés feladatai közé sorolta egy új választási törvény 
hozatalát. A kormány már 1869-ben gondolt egy erre 
vonatkozó törvényjavaslat beterjesztésére. De akkor, 
közvetlenül a választási botrányok hatása alatt a han- 
gulat olyan volt, hogy" egy választási törvény hoza- 
talánál aligha lehetett volna a 48-iki census felébb- 
emelését kikerülni. A közönség nagy része a census 
alacsony voltában vélte a temérdek visszaélés forrását 
felfedezni, és felemelését követelte. A kormány nem 

akart a pillanat szenvedélyének engedni, s hogy meg- 
menthesse a 48-iki elveket, inkább elhalászta a válasz- 
tási törvény revisióját. Az országgyűlés azon kedélyes 
vagy unalmas lassúsággal folytatta tanácskozásait, melyre 
az ellenzék folytonos szószaporítása kárhoztatta. Hónar 
pókig tartott a vita egy-egy fontosabb kérdés, mint az 
igazságügy és megye reformja felett; a költségvetés 
felett évenként 3 — 5 hónapig tanácskozott a ház, és 
így a választási törvényjavaslat beadása mindinkább 
elhaladt. Végre november 9-kén Tóth Vilmos beadta 
javaslatát. A budgetvita ugyan e télen is vagy három 
hónapot vett igénybe, de eközben a választási törvény- 
javaslat az osztályokban tárgyalható volt, s a kormány 
azon reménynek adta át magát, hogy a képviselőház 
öt hónap alatt képes lesz egy törvényjavaslatot letár- 
gyalni. Mielőtt a javaslat az osztályok elé került 
volna, a képviselőház hosszabb szünetet tartott, mi alatt 
a tagok bőven tanulmányozhatták a javaslatot Az 
osztályok heteken át tanácskoztak felette és számos 
módosításokat tettek rajta. Végre, a költségvetés befejez- 
tetvén, február 22-kén megkezdődött az általános vita, 
mely 14 napig tartott. E vita végén, melyben a kér- 
dés kelletén túl kimeríttetett s minden oldalról meg 
volt világítva, a javaslat 42 szótöbbséggel a részletes 
tárgyalás alapjául elfogadtatott. 

A javaslat három részből állott. Az első a választói \£™£[ 
qualifikátióról szólt. A második rész a választók állandó »**»ri*- 
lajstromának behozatalát rendelte el s a reclamátiók 
felett a kir. kúriát tette biróvá, tehát a bíráskodást 
kivéve á belügyminister kezéből/ független birákra 
ruházta. A harmadik a választási eljárást szabályozta. 
Ami különösen az elsőt illeti, a 48-iki törvény hiányai 
e tekintetben voltak a legkirívóbbak. A közteherviselés 

elve csak akkor levén kimondva, a 48-iki törvény nem 
az adófizetésre, hanem a jószág és jövedelem becs- 
értékére alapította a választói qualifikátiót, s ezáltal, mint 
a gyakorlat bizonyítá, tág tért nyitott a pártérdekben 
elkövetett visszaéléseknek, melyekben minden pártnak 
része- volt. Egyéb intézkedései is oly eltérő s ellentétes 
magyarázatokra adtak alkalmat, hogy e törvény mel- 
lett a választási tény sok esetben könnyű módon meg 
volt hamisítható. A kormány javaslatában nem változ- 
tatta meg a 48-iki törvény elvi intézkedéseit; mert 
hiányos adórendszerünk mellett a censust véglegesen 
megállapítani még nem. lehet; és csak a 48-iki tör- 
vény idevágó intézkedéseinek szabatosítására törekedett, 
így például a 48-iki törvény alapján a választási 
bizottmányok némely helyen minden nemes embernek, 
másutt csak azoknak adtak választási jogot, kik azt 
48-ban már személyesen gyakorolták. A 48-iki törvény 
intentiója az volt, hogy aki bírt választói joggal, ne 
fosztassák meg tőle, de nem az, hogy a nemesi osztály 
jövőre is privilégiumot élvezzen. A kormány tehát 
világosabban formulázta a 48. év szándékát s javas- 
latában a privilégiumot mint a választási jog forrását 
eltörölte, és így a praxisban demokratikusabb volt 
a 48-iki törvénynél. A 48-iki törvény választói jogot 
adott annak, ki városban 300 írt értékű házzal vagy 
földdel bír, iparosnak, ki egy legénynyel dolgozik. A kor- 
mányjavaslata nem a vagyon értékére, hanem a tőle fize- 
tett adóra alapítja a választási jogot, vagyis megkivánja, 
hogy az illető ne azt bizonyítsa, hogy mije van, ha- 
nem hogy mitől fizet adót. Ezáltal bünteti a csalókat, 
kik jövedelmöket polgártársaik kárára eltagadják s a 
törvényt kijátszák. Ez intézkedés tehát a törvényes- 
ség és szabadság érdekében történt. A 48-iki tör- 

vény szerint választó az, ki földje vagy tökéje után 
100 frt jövedelemmel bír; a kormány javaslata azt 
mondja, hogy bármily forrásokból van valakinek 100 frt 
jövedelme, választó, és így kiterjesztése a qualifiká- 
tiónak. Mindezek tehát nem változtatják a 48-iki tör- 
vényt, csak világosabban fejezik ki szándékait. Leg- 
lényegesebb újitása a javaslatnak abban áll, hogy míg 
a 48-iki törvény Erdélyben a honoratioroknak csak a 
külön képviseleti joggal bíró városokban adott szavazati 
jogot, a javaslat azt nekik tekintet nélkül lakhelyökre, 
megadja; hogy másodszor a gazdatisztekre, tisztekre, 
gyárvezetőkre stb., vagyis a szellemi tökére kiterjeszti 
azon jogot, melyet tőle a 48-iki törvény hiányos ren- 
delkezései segélyével sok helytt eltagadtak, vagyis sza- 
badelvű irányban tágítja a qualifikátiót. Való igaz, 
hogy e javaslat által némelyek elvesztenék eddig gya- 
korolt szavazati jognkat, de csak azok, kik azzal a 
48-iki törvény értelmében nem bírtak, kiknek az csu- 
pán pártérdekből adatott, vagyis kik azt bitorolták. 

íme fővonásaiban azon javaslat, melyet a képvi-A parlament 
selőház általánosságban elfogadott. Az általános vita 
befejeztetvén, a ház tagjainak a szabályok értelmében 
kötelességök lett a részletes tárgyalásba bemenni. Ez 
azonban némi inconvenientiával járt volna az ellen- 
zékre nézve. Az általános vitában ugyanis divatba 
hozott az ellenzék egy új drastikus kifejezést: „jog- 
fosztás. a Az 1869-iki jelszavak „jogfeladás, hazaárulás" 
már elkoptak, a bekövetkezendő választásokra tehát 
új jelszót kellett keresni, mely ép oly hangzatos legyen, 
habár ép úgy nem igaz, mint a 69-iki. Ezt az ellen- 
zék a ,jjogfosztásban u vélte feltalálni. De e jelszó hasz- 
nálhatósága attól függött, ha sikerül-e meggátolni a 
nép felvilágosítását az iránt, hogy a kormány javas- 

latában nincs jogfosztás. Ha a képviselőház belemegy 
a részletes vitába, ebből kitűnt volna, hogy a „jog- 
fosztás" rágalom, s az ellenzék jelszó nélkül állt volna 
a választókkal szemben, E veszély elhárítására a szélső- 
bal bölcsei eszközt kerestek. És találtak is. Elhatároz- 
ták, hogy addig fognak beszélni, hogy a javaslat a 
jelen országgyűlés alatt törvénynyé ne lehessen. Már- 
cius 6-kán Lónyay gróf másnap délutánra is kivánt 
ülést kitüzetni, hogy a törvényhozás gyorsabban mű- 
ködhessék. Erre megnyiltak az egek csatornái és meg- 
kezdődött a javaslat „agyonbeszélése". Csiky, Csanády, 
Németh Albert és mások szájából záporként hullott a 
szó. Madarász panaszolta, hogy „testi erőszaktételt" 
akarnak rajtuk elkövetni, Simonyi Ernő pedig kijelenté, 
hogy ők minden órában új és új indítványt fognak 
tenni az ülés eloszlatására. 

E botránynyal szemben a baloldalnak is állást 
kellett foglalnia. Tisza Kálmán már egy idő óta aggódva 
látta pártját bomlásnak indulni. Minden nap új vesz- 
teséget, új megaláztatást , hozott. A sorok ingadoztak, 
készen az egyes desertorok példáját követni. Ez a párt- 
vezért elkeserítette. Tisza Kálmán március 4-kén ez 
elkeseredés hatása alatt férfiatlan, parasztos goromba- 
ságokkal s a junker bűzhödt gőgjével támadta meg 
Schwarcz Gyulát. Ez másnap hatalmasan megfelelt a 
bukófélben levő pártvezér kicsinyes személyeskedéseire. 
Nemes hévtől lelkesülten szemébe vágta Tisza Kál- 
mánnak politikai bűneit. Vádolta, hogy pártjában a 
véleményeket elnyomja, a lelkiismereteket terrorizálja, 
hogy a reformkérdésekben csak szűkkeblűsége által tűnt 
ki, s kimondta, hogy csupán egy erőszakos pártfegye- 
lem volt képes e pártot eddig összetartani. A meztelen 
igazságok, melyeket Schwarcz szemébe mondott Tiszá- 

na,k, általános tetszést arattak. A hatás, melyet tettek, 
meggyőzte róla Tisza Kálmánt, hogy a végfelbomlás 
veszélye sokkal közelebb áll, mint ő gondolta. Mentő 
eszközről kellett tehát gondoskodni Tisza dicsőségének 
fenntartására, 

E ponton állt a balközép vezére, midőn a szélső- 
bal a parlamenti botrányt megkezdte. Es most meg- 
jelent a mentő gondolat a geszti agyvelőben. Mi által 
lehetne a még meglévő pártot erősebben kötni vezéré- 
hez, mint egy áj, minden eddiginél nagyobb botrány 
által, mely lehetlenné teszi a megtérést? Egy ily botrány 
annyi volt, mint a visszavonulni akarók megett min- 
den hidat felszedni, hogy akarva nem akarva kényte- 
lenek legyenek a zászló mellett maradni. Csak az oly 
párt, mely magát politikailag, jóvá nem tehető 
módon compromittálta, maradhat meg ezentúl 
Tisza Kálmán vezérlete alatt. 

Ez volt a helyzet március 6-kán. Tisza Kálmán Á 
átlátta a helyzetet és övéivel együtt karjaiba vetette hoz csatia- 
magát a szélsőbalnak. Kiadatott a jelszó : tettleges 
részt venni a szélbal által kezdett botrányban. Tisza 
még aznap felkelt s hozzájárult a maga részéről, Be- 
szélt Ghyczy is, kijelentvén, hogy nem helyesli ugyan 
a szélsőbal eljárását, de nem fog ellene működni. És 
ezóta Tisza és hívei a szélsőbal fegyverhordozóivá 
sülyedtek. A balközép szónokai nem átallták a törvény- 
hozás teremében feldicsérni a szélbal ötletét. Március 
6-kán a kormány törvényjavaslatot adott be az incom- 
patibilitásról s az országgyűlés ülésszakának öt évre 
meghosszabításáról, 7-kén a ludoviceum átvételéről, de 
az ellenzék, minélinkább látta, mennyi sürgős tárgy 
vár még elintézésre, annál nagyobb dühvel vetette 
magát a haladás útjába. Március 7-kén egész délelőtt 

a napirend megállapítása felett diktióztak az ellenzék 
emberei, apró skandalumokkal fűszerezve szószaporí- 
tásukat Az esti ülésben, mely d u. 5-kor kezdődött, 
a botrány tetőpontját érte. Csernátony hencegve hir- 
dette, hogy agyon fogják beszélni a javaslatot, Tisza 
fenyegetődzött, hogy naponként tízszer fogja az ülések 
meddigtartását szóbahozni s Madarász és Lázár Ádám 
vezérlete alatt a baloldal éjfél utáni %2-ig lármázott 
ily modorban, míg végre az általános kimerülés véget 
vetett a piacra illő csetepaténak. A Deákpárt higgadt 
türelemmel nézte e dühöngést s a kormány annyira 
ment engedékenységében, hogy alkudozásra lépett az 
ellenzékkel. A közvélemény határozottan kárhoztatta e 
lépést, mert az csak az alkotmányosság alapelvei feletti 
megalkuvás lehetett. Nem is vezetett semmire. A bal- 
oldal ugyanis azt kivánta a kormánytól, hogy vonja 
vissza a választási s az öt éves országgyűlésről szóló 
törvényjavaslatot, s megígérte, hogy akkor felhagy a 
botránynyal. A baloldal ekként feltételhez kötötte tör- 
vényes kötelessége teljesítését, s feltételül azt szabta, 
hogy a többség áldozza fel neki a parlamentarismus 
alapelvét. Erre a kormány rá nem állhatott. Március 
9-kén tehát folytattatott a komédia. GyőrfFy Gyula 
felolvasott a házban egy három íves interpellátiót, 
Várady Gábor előkeresett egy három év előtt beadott 
interpellátiót s azzal untatta a házat, Ghyczy tartott 
egy hosszú beszédet a közraktárakról, Pauliny Tóth 
Vilmos a panslavizmus áldásait fejtegette. Ily módon 
fecsérelték a törvényhozás idejét. A kormány és több- 
ség túlságos kíméletet tanúsított az ellenzék iránt, s 
9-kén délután még ülést sem tartott, hogy a baloldal 
másnap tartandó országos értekezletére készülhessen. 

A „balközép u március 10-iki országos értekezlete Á baloldal 
azon belátásra hozta a közönséget, hogy „balközép a t«k<«iete. 
az országban tulaj donképen nem létezik. Tisza Kál- 
mán e gyűlésen lehetőleg méltóvá igyekezett magát 
tenni Madarász és Csanády pártvezérségére. Tartott 
egy frázisokkal, rágalommal, ferdítésekkel és kortes- 
fogásokkal teljes beszédet, melylyel magát nagy gyor- 
san utcai kortessé degradálta, kinek helye nem a par- 
lament szószékén , hanem hordófenéken van. De a 
tömeget még ezáltal sem tudta megnyerni. Nem kell 
delegátió! — monda Tisza Kálmán, s a „balközépi" 
gyűlés rákezdte : éljen Kossuth ! Valaki felkelt és indít- 
ványt tett, hogy a párt egyesüljön a szélsőballal és 
hívja haza Kossuthot. Tisza és Ghyczy elsáppadva hall- 
gatták Kossuth dicsőítését, ki kezdettől fogva leg- 
nagyobb rémje volt a Tisza- pártnak, de nem mertek 
ellene felszólalni. Az egyetlen Csernátonynak volt 
annyi bátorsága, hogy kimondja, amit gondol, és pro- 
testáljon a fúzió ellen. A gyűlés elfogadta a párt szer- 
vezési javaslatát, gyártott egy kérvényt az országgyű- 
léshez a választási törvény ellen, s így a formai siker 
megvolt. De Tisza megijedve tapasztalta, hogy a gyű- 
lés előtt, melyet ő hitt meg, legnépszerűbb ember 
Kossuth, utána Jókai, aztán Csernátony, aztán Szo- 
doray, s csak azután ő és Ghyczy. A balközép vezérei 
nem tudták meggátolni, hogy gyűlésük szélsőbal irányt 
ne vegyen, Ghyczy sáppadt arccal kénytelen volt rá 
vállalkozni, hogy üdvözletet táviratózzon Kossuthnak, 
a fáklyásmenetnél Tisza alig bírt szóhoz jutni „elv- 
társai" kegyelméből s Jókai a jezuitismussal határos 
naivsággal fel is talált egy formulát a szélballá lett 
balközép érzelmeinek kifejezésére abban, hogy „az első 
magyar ember a király, de a legnagyobb magyar 

ember Kossuth," s így e gyűlés azt bizonyította, hogy 
van egy meglehetős számú osztály az országban, mely 
Kossuth neve után bomlik, de hogy párt, mely Tisza 
politikáját vallaná magáénak, — nincs. 
a botrány A balközép beolvadása a szélsőbalba így ország- 

gyűlésen és azon kivül mind nagyobb mérveket öltött. 
A képviselőházban március 11-kén újra kezdődött a 
nyelvelés, melyben a baloldali szónokok beszéltek Chi- 
náról és Amerikáról, zabhegyezésről és forradalomról, 
belekevertek hol egy kis államjogi, hol egy kis nem- 
zetiségi vitát, s így beszéltek naponként tizen, húszan 
szakadatlanul, kétségbeejtően, unalmasan. Március 12-kén 
Jókai felszólította a királyt, hogy kergesse pokolba a 
többséget, s nevezzen a kisebbségből ministeriumot, 
amiért még a „Magyar Újság" is rendreutasította a 
Kossuthot imádó loyalis alattvalót. Március 19-kén 
Jókai új alkudozást próbált, de a többség nem alkud- 
hatott meg az alkotmány rovására. Tovább folyt ismét 
a nyelvek sáskajárása. Változatosság kedveért most az 
ellenzék, miután a Deákpárt stoikus nyugalommal 
nézte dühöngését, egymással kapott hajba. Elkezdtek 
az ország színe előtt egymás közt az általános szava- 
zat és census felett civakodni. Tisza Kálmán, midőn 
politikai szereplésének legjelentékenyebb phásisában 
annyira vitte, hogy Helfy Ignác kabátjába fogódzott, 
lemondott már az initiativáról s hiveivel egyetemben 
Madarász zászlója alatt küzdött. Gondoskodva volt róla, 
hogy az ellenzéknek legyen úgy az „ó nép" mint az 
intelligentia előtt mire hivatkoznia, s az egyik suffrage 
universelt követelt, a másik censust, a harmadik az 
írás és olvasás qualifikátiójához akarta a választói 
jogot köttetni, az ötödik a városok, a hatodik a vidék 
érdekében beszélt, a hetedik nyílt, a nyolcadik titkos 

szavazást kivánt, szóval oly kérdésekben, melyeknek 
egy árnyalata a külföldön compact pártokat szokott 
teremteni, az ellenzékben a legeltérőbb nézetek egye- 
sültek. A baloldal kiválóbb tagjai közöl csak Ghyczy, 
Jókai és Csernátony merték magokat a szélsőbalról ka- 
pott vezéreik terrorizmusa alól emancipálni, mialatt 
Tisza Csanádyval versenyzett a piaci ékesszólásban. 

És ez így tartott március 6- kától az országgyűlés 
befejezéséig. Sértő, illetlen, durva kifejezésekkel telt 
meg a képviselőház naplója. A törvényhozás teremé- 
ben a neveletlenség tétetett szabálylyá. Az ellenzék a 
nép elkeseredésével fenyegetődzött, forradalomról dik- 
tiózott, mely nem létezett, és így parodizálta a forra- 
dalmat. Visszaélt a névszerinti szavazással, visszaélt a 
kérvényezés és interpellátió jogával, vissza a házsza- 
bályok minden hiányával. Visszaélt a szólásszabadság 
szent jogával, lealacsonyította az alkotmányos életet, 
compromittálta a parlamentarizmust, és oly praecedens 
esetet teremtett, melyre hivatkozva egy nemzetiségi 
vagy ultramontán minoritás bármikor meghiúsíthatja 
az alkotmányos életet. 

De ezen a házszabályok megváltoztatásával lehet 
segíteni. 

Amit azonban nem dekretálhat el a törvényhozás, 
az azon fogalomzavar, melyet az ellenzék eljárása az 
alkotmányos élet alapelvei körül sokaknál előidézett. 
Midőn a fizikai erőszakhoz folyamodott a többség tör- 
vényes jogai ellen, midőn a parlamentben fellázadt a 
parlamentarismus eszméje ellen, midőn a minoritás 
uralmáért küzdött s azt nyíltan hirdette, oly veszélyes 
tanoknak lett apostolává, melyekből romlást csak a 
szabadság, hasznot csak az erőszak vonhat. A kisebb- 
ség erőszaka vesztette el Lengyelországot, s ha egy- 

szer a minoritás uralmát fogadjuk el elvül, oly lejtőre 
léptünk, melyen többé nem kell parlament, s melyen 
a fátum hatalmával ragadtatunk az absolutismusba, 
mint ez elv végsff consequentiájába. És e téveszmék 
terjesztése által követte el az ellenzék a legnagyobb 
bűnt a szabadság ellen. 
•ttlé^L ^ c ^' mely az ellenzéket e pusztító munkára 

bírta, az volt, hogy meggátoljon egy törvényt, mely 
a 48-iki elveket világosan körülírja, s a választási jo- 
got teljesen demokratikus alapra fektesse. 

De nemcsak ezt érte el vele a baloldal. Elérte 
azt is, hogy Magyarországot a külföld előtt pellen- 
gérre állította. 

Elérte azt, hogy egy sereg hasznos és szükséges 
törvény hozatalát meggátolta.*) 



*) Azon törvényjavaslatok, melyek az ellenzék három éves következe- 
tes szószaporítása és a parlamenti botrány folytán elintézetlenül maradtak, 
a képviselőház elnökének jelentése szerint a következők: 

1. Az 1848. IV. tvcikk 3. 4. és 5. §§-ainak módosításáról. 

2. A hosszasan szolgált altiszteknek a közszolgálatban való alkal- 
mazásáról. 

8. A honvédségi Ludoviceum-akadémia felállításáról. 

4. Az államti8ztvi8elők nyugdíjazásáról. 

5. A dunagőzhajózási társulat jövedelme biztosításáról. 

6. A földadókataszter kiigazításáról. 

7. A horvátországi úrbéri viszonyokból eredő költségek beszedéséről. 

8. A dohányjövedék- és termesztésről. 

9. Ai 1871-iki előlegezési hitelmívelet kezelési költségeinek fede- 
zéséről. 

10. A közős hadflgyministernek engedélyezett 800 ezer ftnyi póthitelről. 

11. Az 1869-iki közős kiadásokra még fizetendő ősszeg fedezéséről. 

12. A Ferenc-csatorna engedélyokmánya módosításáról. 

13. A magyar- és erdélyországi képviselőválasztási törvények módo- 
sításáról. 

14. Budapest beligazgatási szervezéséről. 

15. Az incompatibilitásról. 

16. Bajának és Hódmezővásárhelynek törvényhatósági joggal felruhá- 
zásáról 

17. A magyar államvaspályák pesti udvarának átalakításáról. 

Elérte azt, hogy lehetetlenné tette az alföld víz- 
áradás által sújtott népének vasútépítés által munkát 
adni; minek folytán nem maradt a kormánynak más 
hátra, mint az inségsujtotta megyéknek kölcsönöket 
nyújtani. 



18. A munkás-stryi vasútról. 

19. A temesvár-orsovai vasútról. 

20. A kikinda-pancsovai vasútról. 

Elérte végre azt, hogy aki mindeddig nem volt 
magával tisztában az ellenzék félszeg és az országra 
nézve veszélyes politikája felett, ma már azon meg- 
győződésre jutott, hogy a Tiszapárt fennállása 
ellentétben áll Magyarország érdekeivel. 

Az országgyűlés ily módon, mely oly szép remé- 
nyek közt indult meg s e remények nagy részét tel- 
jesítette is, egy országos botránynyal fejeztetett be, de 
a közönség azon biztos reményében, hogy e botrány 
sirkövévé fog válni a Tisza-pártnak. 

Maga választotta magának e monumentumot. És 
szó sincs róla, jól kiválasztotta. 



Néhány hét múlva a nemzet, mely már egyszer 
szentesítését adta a Deákpárt és kárhoztató Ítéletet 
mondott az ellenzék politikájára, ismét hivatva lesz 
souverain szavával eldönteni a kérdést, váljon azon 
párt, mely Magyarországot újjáteremtette, vezesse-e 
ezentúl is az ország ügyeit, vagy pedig átadja azon 

ellenzéknek, melynek minden árnyalata kitűnően al- 
kalmas hazánknak sírját megásni? 

Két nagy párt viszi ügyét e napokban a nép A p** * » 
ítélőszéke elé: a Deákpárt és az ellenzék. «i«tt. 

Ha a politikai pártokat a célok világos öntudata, 
az eszközök helyes megválasztása s a körülmények és 
emberek ügyes felhasználása szerint akarjuk osztá- 
lyozni, úgy az ellenzék árnyalatai közt az első hely 
kétségkívül a nemzetiségi túlzóknak jut. A 
Mocsonyiak, Mileticsek és Pauliny-Tóthok célja : a foe- A nemzefci - 
deralismus által a monarchiát nemzetiségi államokra **• 
feldarabolni, s ezáltal az illető részeket külföldi szláv 
szomszédaikkal leendő egyesülésre előkészíteni. Eszkö- 
zük e célra a 67-es dualistikus alkotmány feldúlása, 
mely egyetlen gátja monarchiánkban a foederalismus- 
nak. S hogy a nemzetiségi izgatók ügyesen fel tudják 
használni a körülményeket, azon ma többé nem kétel- 
kedhetünk, midőn látjuk, hogy a „niagyar" ellenzék 
— akarva, nem akarva, az mindegy — teljes erejével 
segíti tolni a panslavismus szekerét, midőn a baloldal 
pártját fogja minden szláv és román törekvésnek, mi- 
dőn Helfy oly képtelenségre vetemedik, hogy a ma- 
gyar kormánytól, mert a horvát országgyűlésen nem 
bír majoritással, lemondást követel, midőn az ellenzék 
naponként jobban közeledik a nemzetiségekhez és 
Kossuth a cseheket dédelgeti Magyarország ellen. April 
13 -kán a Hon, Ellenőr s a román Albina jelentették 
olvasóiknak, hogy „a nemzetiségi és magyar ellenzék 
közt szembetűnő közeledés történt", az erdélyi romá- 
nok, kik a passivitással felhagynak, a baloldal részére 
állnak, — és a cseh lapok, midőn Kossuthot haza- 
térésre biztatják, a Zasztava, midőn a maga érdekében 
ugyanezt kivánja, a csehek s horvátok, midőn depu- 

17 

tatió által felszólítják Kossuthot, jöjjön haza és álljon 
a délszláv oppositiónak élére, — Magyarország fenn- 
állásának e kiengesztelhetlen ellenségei jól tudják mit 
cselekszenek, midőn a magyar oppositió diadalához 
kötik reményeiket! 
a magyar Második helyen, — és március eleje óta csak e 

ellenzék. 

két részből áll az államjogi oppositió, — áll a szélső- 
ballal egyesült baloldal. A baloldal mint párt nem le- 
hetett maradandó, mert sohsem tudta mit akar. Egy 
része váltig azt hirdette, hogy közte és a Deákpárt 
közt nincs elvi különbség, másik része mindig azt haj- 
togatta, hogy közte és a szélsőbal közt nem léteznek 
elvi differenciák. Hogy mi végcélja azon férfiaknak, 
kik nem akartak forradalmat, de éveken át oly politi- 
kát követtek, melynek ez volt egyetlen logikája, nem 
tudta senki, s így megbocsátható 'lőn a közvélemény- 
nek, hogy végre Tisza Kálmán pártvezérségének fenn- 
tartásában látta egyetlen célját a baloldalnak. Es ez 
természetes volt. A baloldal minden idényben új pro- 
grammot gyártott magának, és mire ment vele? A 
bihari program lejtő volt, melyen mindinkább legurult 
a szélsőbalhoz; és ma már Tisza és hívei meg is tér- 
tek Madarász kebelébe. April eleje óta a gyeplő kiesett 
Tisza Kálmán kezéből. és hívei a Csanádyak és 
Lázár Ádámok zászlaja alá álltak, a. többi ment ki 
erre, ki arra. A józanabbak ma egymásután elhagyják 
a megfeneklett járművet. Tisza és hívei kézzel lábbal 
igyekeznek őket visszatartani, de hiába. Ivánka Imre 
nyíltan megtagadja a baloldal programmját, de Cser- 
nátony és Tisza kijelentik, hogy azért pártjukhoz tar- 
tozónak tekintik. A baloldali lapok anathemát meny- 
dörögnek mindazokra, kik az ellenzéki mamelukságot 
megunták. Hiába. A közönség napról-napra* inkább 

elitéli a tehetetlenség e pártját s végre megszólal 
Ghyczy is, hogy megadja pártjának a végső kegyelem- 
döfést A baloldal legtudósabb embere, legjózanabb 
politikusa, a mély eszű Ghyczy, kit pártja kebelében 
az éretlenség, a szenvedély vagy rosszakarat másod- 
rangú szerepre kárhoztatott, ki nem egyszer lesütött 
fővel, néma pirulással hallgatta vezértársának diktióit, 
ki az utolsó botrányban oly hatalmasan felszólalt a 
párt törzskara, Tisza, Vukovics, Várady s Mocsáry el- 
len, april 14-kén kijelentette, hogy többé meg nem 
választatja magát. Ghyczy neve kölcsönzé még a bal- 
oldalnak azon súlyt és tekintélyt, melylyel bírt. Távo- 
zása erkölcsi megsemmisülés e pártra nézve. Az ellen- 
zék megrémültén értesült első embere szándékáról, és 
búcsút járt hozzá, kikönyörögni tőle, hogy mpndjon 
le róla. Meglehet, hogy a megszokás és a barátság 
tekintetei még rábírják Gbyczyt, hogy megváltoztassa 
határozatát, de az tény marad, hogy Ghyczy kétség- 
beesett pártja jövője felett. 

A baloldal vezéreit egyáltalján trakigus sors éri. 
A nemes Teleki László a halálban keresett menedéket. 
A mély eszű de folyton kétkedő Ghyczy három év 
óta ingadozik s már egyszer kapitulált. Az elkesere- 
dett és gőgös Tisza beleöli magát a — szélsőbalba. 

Nyugodjanak békével. 

A Tiszapártnak már lejártak napjai. A választá- 
sok alatt a „baloldaliak" még fognak lármát ütni, 
fognak küzdeni egy helyt a szélsőbal ellen, másutt a 
nemzetiségekkel s szélsőballal egyesülten a Deákpárt 
ellen, — de a választási zaj hattyúdalát képezendi 
Tisza Kálmán pártvezéri dicsőségének. 

Az államjogi ellenzéken kívül a baloldal némely Btformpírt. 
tagjai szabadelvű ellenzéket készülnek alkotni, s evégre 

már megkísértették egy reformpárt alakítását Theoriá- 
ban szándékuk helyessége ellen nincs mit mondanunk. 
Öt év óta átkunk az volt, hogy az államjogi kérdé- 
sek szolgáltak alapul pártjainknak, s ha 1867-ben a 
koronázás után „szabadelvű ellenzék u alakult volna a 
képviselőházban, ma már a deákpárti politika még bu- 
sásabb gyümölcsöket bírna felmutatni. De gyakorlati- 
lag véve, a „reformpárt" felesleges dolgot cselekszik, 
midőn a Deákpárton kívül foglal állást. Mert azon 
párt, mely öt év alatt összes államjogi viszonyainkat, 
tanügyünket, igazságszolgáltatási, közigazgatási rend- 
szerünket stb. a kor szellemében reformálta, — azon 
párt, mely mindenütt a modern állameszmék zászlaját 
lobogtatta és diadalra vitte, — mi egyéb e párt, mint 
reformpárt a szó legnemesebb értelmében? 
Areátpárt. A Deákpárt a kiegyenlítés pártja Deák 

vezérlete alatt, — sem több sem kevesebb. Akik a 
kiegyezést elfogadják, hozzá tartoznak; s azon szabad- 
' elvű elemek, kik a korszerű haladás érdekeit lelkökön 
viselik, e párt kebelében találják meg azon tért, me- 
lyen képességeiket leghasznosabban, legnagyobb mérv- 
ben értékesíthetik a haza javára. Vannak e pártban 
conservativ elemek is, és ez természetes. Az ellenzék 
okozta, hogy az állami és társadalmi rend minden 
barátja, az őrültség és impotentia politikájának minden 
ellensége kötelességének érzi a Deákpárt államjogi po- 
litikáját támogatni. Ma, a márciusi botrány után nincs 
is többé szó conservativ vagy katholikus párt alakítá- 
sáról. De azon pártban, melyet a 48 előtti reform- 
mozgalom hősei alakitottak, melynek Eötvös és Andrásy, 
Horvát Boldizsár és Mihály, Lónyay és Gorove fő- 
szerepvívői, melynek vezére ma is Magyarország leg- 
nagyobb polgára, Deák Ferenc, — azon pártban az 

oktalan conservátió érdekei nem játszanak s nem játsz- 
hatnak vezérszerepet. A XIX. században nem volt párt 
Magyarországon, mely oly szolgálatokat tett volna a 
szabadelvű haladás ügyének, mint a 48 előtti reform- 
párt, vagyis a mai Deákpárt; s ma nincs oly párt, 
melynek erősebb érzéke volna a haladás érdekei iránt, 
mint a Deákpártnak. 

És ebben rejlik varázsereje. Ebben rejlik megfej- 
tése azon talánynak, miként tudott Magyarországon, e 
hálás földén az izgatásnak és ámításnak, párt, mely 
ellen az éretlenség és szenvedély öt év óta irtóhábo- 
rút ví, nemcsak csorbítatlanul fennállni, de sőt napról 
napra számban és erkölcsi erőben gyarapodni? 

Mert a legújabb megyei választások, s a hírek, 
melyeket e sorok írásakor a választási mozgalmak 
megindultáról veszünk, az ország minden vidékein 
azon tényt constatálják , hogy a Deákpárt mindenütt 
terjeszkedik. Ma már van Deákpárt Biharban, Debre- 
cenben, ma már a Deákpárt győzni fog nagy részé- 
ben Pest megyének, — oly vidékeken, hol néhány év 
előtt még híre sem volt. 

És ez az, ami biztos reményt önt belénk a nem- 
zet jövője iránt. 

Oly nép, mely ily viszonyok közt még habozni 
tudna, mely pártnak Ítélje oda a győzelem pálmáját, 
— éretlenségéről vagy elaggottságáról győzné meg a 
világot. 

A Deákpártnak nemcsak diadala, de tetemes 
megszaporodása a választások által ma már kétség- 
telen. 

Nem veszélyeztetheti semmi, csak saját tagjainak 
indolentiája. De váljon szabad-e, lehet-e ezt feltennünk 
az ország értelmiségének színe-javáról? 

E napokban Magyarország elvárja minden fiától, 
hogy kötelességét teljesítse. 

A nép ítélni fog hűtlen tanácsosai felett és a 
Deákpártban diadalra segítendi Magyarország ér- 
dekeinek politikáját 



Nyomatott Bécsben, Holsfcausen Adolfnál. 



Digitized by LjOOQ IC 



ÁTTEKINTÉS 



Bevezetés 1. lap. 

I. (1865'. april 16.— 1866. okt) A húsvéti cikk. — Schmerling bu- 
kása. — A trónbeszéd. — Az első felirat. A 67-es bizottság kiküldése. — 
A márciusi leirat. — Második felirat. — A 15-ös albizottság munkálata. — 
A 66-iki háború. — Eredményei. — A conservativek harca a 48-iki törvé- 
nyek ellen. — A conservativek s a kiegyezés 4. lap: 

II. (Í866. áug. — 1867. fébr. 17.) Andrásy s Lónyáy Bécsben. — 
B. Beusr. — Novemberi leirat. — A conservativek bukása. — Nézetkülönb- 
ség a közös ügyekben. — A baloldal elválása. — A közös ügyek kérdése. 

— A baloldal első különvéleménye. — A 67-es bizottmány. — Hadkiegé- 
szítési pátens. — Az alkotmány helyreállítása. — A ministerium. 21. lap. 

III. (1867. febr. — 1867. jul.) A kormány első teendői. — A sajtó 
felszabadulása. — Megyék helyreállítása. — A közösügyi javaslatok. — A 
pártok államjogi politikája. — Közösügyi viták. — Az 1867. XII. tvcikk. — 
Koronázás. — Amnestia. — A királyi pár adománya a honvédeknek. — 
Kossuth levele Deákhoz. — Tisza honvéd segély zési indítványa. — A bal- 
oldal eljárása. — A szélsőbal. — Nemzetiségek. — Megyei reakció. — Az 
ülésszak vége 34. lap. 

IV. (1867. jul. — 1867. dec.) Megyei mozgalom. — Kossuth mani- 
festumai. — Váci levele. — A hevesi ügy. — A honvéd-egyletek. — Az új 
ülésszak. — Vasúti kölcsön. — Böszörményi pöre. — A hányadtörvény. — 
Államadóssági törvény. — Kereskedelmi s vámszövetség Austriával. — Az 
ellenzék hatása. — Sajtója. — A közös kormány kineveztetése. — A szám- 
űzöttek hazatérése 51. lap. 

V. (1868. jan. — 1868. aug.) Szakadás a baloldalban. — Hon és 
Hazánk. — Az első delegátiók. — Veres könyv. — Költségvetés 1868-ra. — 
Védelmi törvények. — Izgatás a honvédség ellen. — A baloldal eljárása. 

— A szélsőbal lazításai. — Spekuláció Kossuth nevével. — Az izgatás jel- 
szavai. — A félegyházi eset. — Nemzetiségi izgatások. — Demokratakörök. 
A baloldal magatartása. — Percei fellépése Kossuth ellen. — A közvéle- 
mény visszahatása. — Mária Valéria főhgnő születése 66. lap. 



Digitized by LjOOQ IC 



VI. (1868. aug. — 1868. dec.) Úrbéri váltság. — Uzsoratörvények 
eltörlése. — Erdélyi unió. — Törvénykezési rendtartás. — Nemzetiségi tör- 
vény. — Népoktatási törvény. — Horvát kiegyezés. — A fiumei kérdés. — 
József fohg kineveztetése. — A 69-iki budget. — Az új törvények hiányai. 

— A baloldal veszélyes hatása. — Vezérei. — A delegátióba menés kérdése. 

— A baloldal ötödik pro grammja. — Babiások. — Hevesi határozat — A 
68-iki pénzügyi kezelés eredményei. — Az országgyűlés befejezése. 87. lap. 

VII. (1869. jan.— apr.) A kiegyezés jelentősége. — Oppositio a ki- 
egyenlítés ellen. — Pártviszonyok. — Deákpárti prograinmok. — Az ellen- 
zék egyesülése. — Az izgatás jelszavai. — Kihágások. — A pesti központi 
bizottság. — A választások eredményei 112. lap. 

VIII. (1869. apr.— dec.) A trónbeszéd. — Az országgyűlés feladatai. 

— Felirati javaslatok. — Az ellenzék s a reformok. — Igazságügyi reform. 

— Az Irányi-botrány. — A baloldal eljárása. — A hevesi ügy. — A bal- 
oldal helyzete. — Tisza Kálmán. — Az Ellenőr. — A delegátiók. — Ha- 
tárőrvidéki ügy. — Fiaméi ügy. — A kiegyezés gyümölcsei. — A pesti 
honvéd-tanosztály. — Honvéd-zászló-szentelések 131. lap. 

IX. (1870. jan.-aug.) Költségvetés 1870-re. — Hollán Ernő: — Ál- 
lamszámvevőszék. — Lónyay Bécsbe menetele. — Sorsjegykölcsön. — Me 
gyereforin. — Határőrvidék. — A honvédség fejlődése. — Önkénytes hon- 
védsegélyzés. — Az ellenzék eljárása. — A baloldal belviszonyai. — Fiumei 
provÍ8orium. . . .- 152. lap. 

X. (1870. jul.— dec.) A francia-porosz háború. — Az országgyűlés 
nyilatkozatai. — Andrásy működése. — A pontusi kérdés. — Londoni con- 
ferencia. — A delegátiók. — Az ellenzék magatartása. . . . 175. lap. 

XI. (1870. dec. — 1871. jun.) Az 1871-iki budget. — Községi tör- 
vény. — Honvédelmi ügyek. — Nyáry Pál halála. — Eötvös halála. — Az 
új ministerek. — - Horvát Boldizsár lemondása. — Gorove István. — Biró- 
sági székhelyek. — Az ellenzék magatartása 190. lap. 

XII. (1871. jun.— nov.) A Határőrvidék polgárosítása. — Megye- 
szervezés. — A delegátiók. — Gastein és Salzburg. — A gödi csata. — A 
cseh kérdés Austriában. — Andrásy és a cseh ügy. — A cseh kérdés és az 
ellenzék. — A baloldal szlávbarát politikája. — Munkásmozgalom. — Az 
úrbéri törvények a felsőházban. — A főpapság oppositiója. — Beust elbo- 
csáttatása. — Andrásy külügyminister lesz 206. lap. 

XTTL (1871. nov. — 1872. febr. 17.) Lónyay kineveztetése, — Bud- 
get 1872-re. — A baloldal szervezkedési kisérletei. — A nógrádi eset. — 
A szélsőbal országos értekezlete. — A baloldal bomlása. — 1872. febr. 17. 

— Öt év eredményei 229. lap. 

XIV. (1872. márc. — apr.) A választási törvény hiányai. — A kor- 
mány választási törvényjavaslata. — A parlamenti botrány. — A baloldal 
a szélsőbalhoz csatlakozik. — A baloldal országos értekezlete. — A botrány 
folytatása. — Eredményei. — A pártok a választások előtt — A nemzeti- 
ségi ellenzék. — A magyar ellenzék. — Reformpárt — . Deákpárt. 244. lap. 

Szemere Bertalan összegyűjtött munkái. 

(Cabinet-kiad ás.) 

ElsŐ és második kötet: Száműzetés alatt irt napló: Ára 5 frt. — Harmadik és 

negyedik kötet: Utazás keleten a világosi napok után. 2 kötet. Ara 4 frt. — 

Ötödik kötet: Levelek. (1849—1862.) Ára 2 frt — Hatodik kötet: Szépirodalmi 

dolgozatok és beszédek a forradalom előtt és titán. Ára 2 frt. 

A hat kötet díszes angol kötésben 17 frt. 



TOLDY FERENCZ 

összegyűjtött munkái 

tiz kötetben. (Cabinet-kiadás.) 

Első és második kötet: Magyar államférfiak és irők. Életrajzi emlékek. 
Ára 3 frt. 60 kr. Angol kötésben 4 frt. 50 kr. 

Tartalom* Forgách Perencz, Bratns János Mihály, Descy János, Eszter- 
házy Miklós, Mikes Kelemen, Faludi, Csokonai, Kis János, Reguly Antal, 
Széchenyi István. 

Harmadik és negyedik kötet: Magyar kVItffk élete. Ára 4 frt. 
Angol kötésben 5 frt. 60 kr. 

Tartalom I.: Farkas András , Pesti Gábor, Istvánffy Pál, Batizi András, 
Székely István, Erdösi János, Szegedi Kis István, Horvát András, Tinódi Sebes- 
tyén, Sztárai Mihály, Bánkai Nagy Mátyás, Heltai Gáspár, Bornemisza Péter, 
Ilosvai Péter, Görgei Albert, I. Balassa Bálint, Szenei Molnár Albert, Rimay 
.János, Beniezky Péter, gróf Zrínyi Miklós, báró Liszti László, gróf II. Balassa 
Bálint, Gyöngyösi István, gróf Kohári István, Rádai Pál, báró Amadé László, 
Faludy Ferenc, Bessenyei György, báró Orczy Lőrinc, Barcsay Ábrahám, Ányos 
Pál, gróf Teleki József, Péczeli József, Baróti Szabó Dávid, Révay Miklós, 
Rájnis József, Dugonics András, Palóci Horváth A dám, gróf Gvadányi József, 
Földi János, gróf Ráday Gedeon, Szentjóbi Szabó László, Dayká Gábor, 
Bacsányi János, Verseghy Ferenc, Virág Benedek, Csokonai Vitéz Mihály, Kis 
János, Kisfaludy Sándor. II.: Kazinczy Ferencz, Berzsenyi Dániel, Szemere Pál, 
Szász József, Tóth László, Vitkovics Mihály, gróf Teleki Ferencz, , Szentmiklósdy 
Alajos, Döbrentei Gábor, Dukai Takács Judit, gróf Dessewffy József, Kisfaludy 
Károly, Katona József, Horváth Endre, Fáy András, Kölcsey Ferencz, Szenvey 
József, Bajza József, Aranyosrákosi Bzékesy Sándor, Vörösmarty Mihály, Czuczor 
Gergely, Debreczeni Márton, Garay J„ Erdélyi János, Vachott Sándor, B. Eötvös 
József, Szabó István, Székács József, Tarkányi Béla, Szigligeti Edward, B. Jósika 
Miklós, Petőfi Sándor, Tompa Mihály, Arany János. 

Ötödik és hatodik kötet. Irodalmi Beszédek. Ára 4 frt. 
Angol kötésben 5 frt 60 kr. 



Horváth Mihály. 
Huszonöt év Magyarország történelméből. 

Második javított kiadás. 3 kötet. 
Ára 10 frt. Ajándék-kiadás diszes kötésbén 12 frt. 

B. Eötvös Józse£ 

A XTL század 

uralkodó eszméinek befolyása 

az államra. 

(Az öfizvee munkái első és ^második kötete.) Második átdolgozott kiadás. 
Két nagy kötet (Cfcbinet-kiádás.) Ára 6 frt. 80 ki. 
Angol kötésben 8 irt. 

Szabó Károly 

kisebb történelmi munkái. 

2 kötet. (Cabinot-kiatlás). Ára fíizve 4 frt. Angol kötésben 5 frt. 60 kr. 

(Sajtó alatt.) 

I. kötet tartalma: Priscus Rhetor életérdi és tört. iratáróL — Etel lakáról. 

— A magyarok hadszerkezete Árpád korában (Bölcs Leó). — A bolgár-magyar 
háború Kr. u. 888-ban. — Előd vajda. — A hét magyar nemzetségről. — AX. 
századi besenyőkről. — Erdély a magyar vezérek alatt. — Igaz-é, hogy a kár- 
pátalj i felföldét Sz. István hódította meg? — Piroska, Sz. László leánya. - A 
magyar nemzeti büszkeségről. — Emlékezzünk régiekről. I. ős vallás. II. Hadi 
szerkezet. — Emlékbeszód Benkő Károly fölött. — Emlékbeszéd Miké Sándor 
fölött. 

II. kötet tartalma: A régi Mikó váráróL — A székelj krónika védelme. 

— A székely krónika ügyéről. — Enlaküi székely felirat. — A magyar hely- 
nevekről. — Budin ger, Oesterr. Gesch. bírálata. — Béla kir. névtelen jegyzőjének 
német bírálói. — Egry schweizi követ Mátyás király udvarában. — A Kende- 
fiek a XIV. XV. században. — Tököly hűtlenség! pere 1685-ben. — Huszár Gál 
életéről és nyomdájáról. — A XVI. századi mftnyomdákról s Holtairól - A 
„Cronica János király fáról 1 * szerzője. 



Hnnfalvy Pál. 
Utazás a Balttenger vidékein. 

2 kötet. (Cabinet-kiadás.) Ára 4 frt. 60 kr. Angol kötésben 6 frt 

Tartalom: I. kötet 1. Danzigból Rigába. 2. Rigában. 3. Rigából Révaiba. 
4. Dorpátban. 6. Vallás. 6. Észt irodalom. 7. Fellmen át Révaiba. 8. Rev*l. 
9. Az esztek régi állapota. 10. A magyar nyelv rokonsága. 11. Pétervártt 

II. kötet. 1. Viborg. Imatra. 2. Útban vett értesülés. Helsingfors. 3. Finnor- 
szág politikai léte. 4. Helsingsforsi ismeretségek, irodalmi társaságok. 5. Lön* 
roth és a Kalevala. 6. Tavasztehusz. Tammerforsz. 7. Abo vagy Tarka. 8. Stock- 
holm. Upsala. Göteborg. 9. Kopenhága. Az Őskor vizsgálói. 

Nyomatott Bicében. Holzhausen Adolfnál. f 

